
IŽANGA 


Daugeliu atvejų - tarkim, trimis iš keturių ar penkių, - aš 
žinau, iš kur atsiranda knygos idėja, kokie įvykiai (paprastai nie- 
kuo neypatingi) užveda pasakojimą. Pavyzdžiui, “Tas" gimė ma- 
nyje nuo duslaus batų kaukšėjimo einant per medinį tiltą ir prisi- 
minimo apie “Tris liūdnus ožiukus". “Kudžo" pagrindu tapo tik- 
ras susitikimas su blogai išauklėtu senbernaru. “Naminių 
gyvūnėlių kapinės" išaugo iš mano dukters širdgėlos, kai mylimą 
jos katiną Smakį pervažiavo gatvėje šalia mūsų namų. 

Tačiau kartais tiesiog negaliu prisiminti, kaip pradėjau vieną 
ar kitą romaną arba pasakojimą. Tokiais atvejais grūdų tampa 
veikiau vaizdas 'nei idėja, tokia stipri mentalinė nuotaika, kad ji 
ilgainiui pagimdo veikėjus ir įvykius - kaip ultragarso švilpukas, 
kuris, sako, priverčia atsiliepti visus apylinkės šunis. Ir štai kas 
man atrodo tikra kūrybos paslaptis: istorijos, kurios gimsta be 
prototipų, atsiranda savaime. “Žalioji mylia" prasidėjo nuo di- 
džiulio negro, kuris stovi kalėjimo kameroje ir Žiūri, kaip artėja 
suimtasis, pardavinėjantis saldumynus bei cigaretes iš seno meta- 
linio karučio girgždančiu ratu, vaizdo. “Šimtmečio audra“ taip 
pat gimė iš reginio, susijusi0 su kalėjimu: toks pat žmogus (tik ne 
juodaodis, o baltasis) sėdi ant savo kameros gulto parietęs kojas, 
susidėjęs ant kelių rankas ir nemirksi. Tai ne džentelmenas ir ne 
tas geras žmogus, koks pasirodė besąs Džonas Kofis “Žaliojoje 
mylioje?'; šitas Žmogus itin negeras. Galbūt visai ne žmogus. Kas- 
kart, kai mintimis grįždavau pas jį (už automobilio vairo, laukda- 

5 


mas prie okulisto kabineto, kol sulašins vaistus, ar - dar blogiau - 
tamsoje kamuojant nemigai), jis darėsi vis baisesnis ir baisesnis. 
Ir toliau nejudėdamas sėdėjo ant gulto, tačiau kaskart atrodė vis 
šiurpesnis. Vis mažiau panašus į žmogų, o daugiau į... tarkim, į 
tai, kas buvo po išoriniu kiautu. 

Palengva nuo to žmogaus - ar kas ten buvo - ėmė rutuliotis pa- 
sakojimas. Žmogus sėdi ant gulto. Gultas kameroje. Kamera Litl 
Tol Ailendo saloje, kurią mintyse kartkartėmis vadinau “Dolore- 
sos Kleiborn sala", kitoje miestelio krautuvės pusėje. Kodėl krau- 
tuvės? Nes tokiai mažai kaip Litl Tol Ailendo bendruomenei po- 
licijos skyrius nereikalingas - tereikia žmogaus, kuris galėtų vyk- 
„dyti dar ir konsteblio pareigas, pavyzdžiui, tvarkyti aršius gir- 
tuoklius ar sudrausminti piktą žveją, mėgstantį kumščiu pamo- 
kyti savo žmoną. Tai kas gi bus tas konsteblis? Žinoma, Maikas 
Andersonas, Andersono krautuvės savininkas. Labai padorus vy- 
rukas, puikiai susitvarkąs su butelio mėgėjais ir karštakošiais 
žvejais... bet ką jis darys susidūręs su kažkuo tikrai baisiu? Pa- 
vyzdžiui, kokiu nors piktų demonu, kuris apsigyveno “Egzorcis- 
to" Rigane? Kai pasirodys kažkas, kas tiesiog sėdės 1mprovizuo- 
toje Maiko Andersono kameroje, žiūrės ir lauks... 

Ko? 

Kaip ko - audros. Šimtmečio audros. Tokios audros, kuri vi- 
siškai atkirs Litl Tol Ailendą nuo žemyno, palikusi jį tvarkytis sa- 
vo jėgomis. Sniegas gražus, sniegas - mirtį nešantis, sniegas - tai 
uždanga, kuria magas slepia savo rankų miklumą. Atkirstas nuo 
pasaulio, paslėptas sniego mano vaiduoklis-pabaisa (jau suradau 
jam vardą - Andrė Linožas) gali padaryti daug žalos. Ir baisiau- 
sia - nepakildamas nuo savo gulto, kur sėdi apglėbęs kelius ran- 
komis. 

Tiek mintimis nuėjau devyniasdešimt šeštųjų spalį ar lapkritį: 
blogas Žmogus (ar galbūt pabaisa su Žmogaus kauke) kalėjimo 
kameroje, audra smarkesnė už tą, kuri visiškai paralyžiavo 

šiaurės rytų koridorių aštuntojo dešimtmečio viduryje, bendruo- 
menė, palikta pati sau. Mane baugino visos bendruomenės 
sukūrimo uždavinys (tą jau buvau daręs dviejuose romanuose - 
“Zalės valda" bei “Reikalingi daiktai", ir tai yra pragariškas dar- 
bas), tačiau viliojo atsiveriančios galimybės. Aš dar nežinojau, 
kad pasiekiau momentą, kai reikia arba rašyti, arba prarasti tą 
progą. Gerokai tobulesnės mintys - kitaip sakant, dauguma jų - 
gali išlikti pakankamai ilgai, tačiau pasakojimas, gimęs iš vienišo |. 
vaizdo, egzistuojantis kone vien galimybėje - kur kas trapesnis 
daiktas. 

Aš maniau, jog “Šimtmečio audra" galėjo subyrėti nuo savo 
svorio, bet devyniasdešimt šeštųjų gruodį visgi ėmiau ją rašyti. 
Paskutinis akstinas buvo mintis, jog pasirinkęs veiksmo vieta Litl 
Tol Ailendą, gausiu progą išsakyti kai ką įdomaus ir kontraver- 
siško apie pačios bendruomenės prigimtį... nes visoje Amerikoje 
nerastumėt glaudžiau susijusių bendruomenių kaip Meino valsti- 
jos pakrantės salų bendruomenės. Jose Žmonės surišti situacijos, 
tradicijų, bendrų interesų, bendrų religinių papročių ir darbo - vi- 
suomet sunkaus, kartais pavojingo. Kraujo ryšiai taip susipynę, 
kad daugumos salų gyventojus sudaro pustuzinis šeimų, susijusių 
vedybiniais ir netiesioginiais giminystės ryšiais nelyginant koks 
skiautinys*. Jeigu atvyksite kaip turistas (ar apskritai Žmogus “iš 
žemyno“), jie elgsis su jumis draugiškai, bet nesitikėkite išvysti 
jų gyvenimo iš vidaus. Galite grįžti į savo kotedžą žemyne, kurto . 
langai išeina į sąsiaurį ir kur gyvenate šešiasdešimt metų, ir vis 
vien būsite žmogus iš pašalies. Nes saloje kitas gyvenimas. 


* Vakarų Meine krepšinio turnyro sezono uždarymas vyksta Bengoro 
salėje, 1r normalus gyvenimas praktiškai apmiršta - visi regiono gyven- 
tojai prilimpa prie radijo imtuvų. Kartą, kai Džonsonport-Bilzo mer- 
ginų komanda žaidė “D" pogrupio turnyre (jaunesniųjų mokinių), radi- 
jo komentatorius visas startinio penketo dalyves vadino vardais. Kas 
jam beliko - visos jos buvo seserys arba pusseserės ir visų pavardės bu- 
vo Bilz. (Aut. past.) 


Aš rašau apie mažus miestus, nes esu berniukas iš mažo mies- 
telio (nors ir ne iš salos; skubu pridurti: kai rašau apie Litl Tol 
Ailendą, rašau kaip Žmogus iš šalies), ir beveik visos mano isto- 
rijos apie miestelius - apie Zalės Valdą, apie Kas! Roką, apie Litl 
Tol Ailendą - visi jie skolingi Markui Tvenui (“Žmogus, kuris 
demoralizavo Hadlibergą“) ir Natanieliui Hotornui (“Jaunasis 
Gudmenas Braunas“). Ir vis dėlto visos tos istorijos, mano nuo- 
mone, sukurptos ant vieno nepatikrinto postulato: piktos valios 
įsibrovimas negali nesukrėsti bendruomenės, neišskirti Žmonių ir 
nepaversti jų priešais. Bet tai - mano, labiau kaip skaitytojo nei 
kaip bendruomenės nario, patirtis; o kaip bendruomenės narys, aš 
mačiau, jog užgriuvusi nelaimė sutelkia miestus*. 

Tačiau vis tiek lieka klausimas: ar tokio susitelkimo rezultatas 
yra visuotinis gėris? Ar visuomet “bendruomeniškumo"' idėja šil- 
do širdis, ar jai tenka ir šaldyti kraują? Tą akimirką įsivaizdavau, 
kaip žmona apkabina Maiką Andersoną ir tuo pat metu šnibžda į 
ausį: “Tegu (Linožui) įvyksta nelaimingas atsitikimas“. Įsivaiz- 
duojate, kaip stingo mano kraujas?! Ir jau Žinojau, kad turiu bent 
pamėginti tai aprašyti. 

Liko tik išspręsti formos klausimą. Apskritai aš niekad dėl to 
nesikremtu - kaip dėl pasakotojo asmens. Asmuo (paprastai tre- 
čiasis, kartais ir pirmasis) visuomet pasirodo pats. Kaip ir forma, 
kuria įsikūnija idėja. Man patogiausia yra romanas, bet rašau ir 
apsakymus, scenarijus, retsykiais net eilėraščius. Formą visuomet 
diktuoja idėja. Negalima priversti romano tapti apsakymu, nega- 
lima priversti apsakymo tapti poema ar sustabdyti apsakymą, ku- 
ris nusprendė, kad nori būti romanu (nebent jį pribaigti). 

Maniau, kad “Šimtmečio audrą“ rašysiu kaip romaną. Bet kai 
pasiruošiau sėsti rašyti, idėja tikino, kad ji - filmas. Kiekvienas 


* Pavyzdžiui, 1998 metų ledo pūga, kai dalis miestų dvi ir daugiau savai- 
čių liko be elektros. (Aut. past.) 


pasakojimo vaizdas kilo kaip filmo kadras, o ne knygos paveiks- 
las: geltonos žudiko pirštinės, krauju aptaškytas Devio Haupvelo 
krepšinio kamuolys, vaikai, skrendantys su misteriu Linožu, 
Molė Anderson, kuždanti: “Tegu įvyksta nelaimingas atsitiki- 
mas“, o ryškiausiai - Linožas kameroje, parietęs kojas, nuleidęs 
nuo kelių plaštakas - viso orkestro leitmotyvas. 

Kino filmui pasakojimas būtų pernelyg ilgas, bet tuomet aš 
maniau žinąs, kaip to išvengti. Per daugelį metų nusistovėjo 
puikūs mano darbiniai santykiai su “ABC", kuriai aš daviau me- 
džiagą (kartais ir telescenarijus) pustuziniui vadinamųjų minise- 
rialų, kurie sulaukė neblogų reitingų. Aš susisiekiau su Marku 
Karlineriu (kuris išleido naują “Švytėjimo" versiją) ir Maura 
Danbar (kuri dirbo su manimi “ABC" nuo dešimtojo dešimtme- 
čio pradžios). Aš pasiteiravau, gal kuris nors iš jų susidomėtų tik- 
ru romanu televizijai, tokiu, kuris egzistuoja pats savaime, o ne 
perdarytas 1š spausdinto romano. 

Jie abu atsakė “taip" praktiškai nemąstę, ir kai baigiau tris 
dviejų valandų telescenarijus, kurie bus po šios įžangos, projek- 
tas perėjo į priešgamybinę fazę, vėliau į filmavimo fazę be jokių 
kūrybinių traukulių ir administracinių migrenų. Šiandien madin- 
ga, Jeigu esi intelektualas, niekinti televiziją (neduokdie prisipa- 
žinti, kad žiūri “Frezierą"", o ką jau kalbėti apie “Džerį Sprin- 
gerį''), tačiau aš dirbau scenaristu tiek televizijoje, tiek kine ir pa- 
sirašau po sena fraze, kad Holivude televizininkai organizuoja 
filmų gamybą, o kinematografininkai - dalykinius pusryčius. Ir ne 
todėl, kad “vynuogės žalios“ - aš iš esmės gerai dirbau su kine- 
matografu (pamirškime “Kapinių pamainą“ ir “Sidabro kulką“). 
Bet televizijoje jums leidžia dirbti... o jeigu dar tarnybos lape 
įrašytos kelios pavykusios daugiaserijinės pjesės, jums leis tru- 
putį išeiti už rėmelių. O tai aš mėgstu. Tai malonu. “ABC"' skyrė 
šiam projektui trisdešimt tris milijonus dolerių pagal tris juod- 
raštinius scenarijus, kurie iš esmės nepakito. Tai 1rgi malonu. 


< 


Rašiau “Šimtmečio audrą" taip pat, kaip būčiau rašęs romaną 
- turėdamas tik personažų sąrašą ir nieko daugiau, po tris keturias 
valandas kasdien, tampydamasis su savimi nešiojamąjį “Makin- 
tošą"" ir dirbdamas viešbučių numeriuose, kai su žmona regulia- 
riai vykdavome stebėti Meino valstijos moterų krepšinio ko- 
mandų rungtynes išvykose - į Bostoną, Niujorką, Filadelfiją. 
Skirtumas tik tas, kad naudojausi “Final Drafi" programa vietoj 
“Word-6", kuria rašau įprastą prozą (ir ta prakeikta programa 
nuolat užstringa, palikdama tuščią ekraną - tebūnie pašlovinta 
nelūžinėjanti “Final Draft''). Ir sakyčiau, kad toliau pateiktas 
tekstas (arba tai, ką išvysite savo televizorių ekranuose, kai 
“Audra" pasirodys eteryje) - visai ne tikra “televizijos pjesė“ ar 
“miniserialas". Tai tikras romanas, nors ir egzistuojantis kitu pa- 
vidalu. 

Žinoma, darbas neišvengė ir problemų. Pagrindinė laidų tele- 
vizijos tinklams kūrimo bėda - cenzūros klausimas (“ABC" - tas 
stambus tinklas, kuris faktiškai valdomas “Standartų 1r prakti- 
kos": šie skaito scenarijų ir praneša jums, ko absoliučiai neįma- 
noma parodyti Amerikos svetainėse). Aš koviausi su cenzūra kaip 
Heraklis kurdamas “Pozicijas"' (pasaulio gyventojai uždūsta savo 
snargliuose) ir “Švytėjimą" (talentingas, bet akivaizdžiai kuok- 
telėjęs jaunas rašytojas beveik mirtinai sumuša žmoną kroketo 
plaktuku, po to bando užmušti tuo pačiu įrankiu savo sūnų), ir tai 
buvo pati skausmingiausia proceso dalis - kūrybinis kiniško kojų 
tvarstymo ekvivalentas. 

Mano laimei (o apsišaukėliai Amerikos dorovės sargai, ko ge- 
ro, džiaugiasi tuo gerokai mažiau), televizijos tinklai smarkiai 
išplėtė priimtino ribas nuo tada, kai “Diko van Deiko?' laidos pro- 
diuseriams buvo uždrausta rodyti dvigulę lovą pagrindiniame 
miegamajame (Viešpatie, o kas, jeigu Amerikos jaunimas įs1vaiZ- 
duos, kaip Dikas 1r Merė guli joje naktį ir liečiasi kojomis?). Per 

pastaruosius dešimt metų permainos atsikovojo daugiau vietos. 
Daugelį iš jų sąlygojo kabelinės televizijos revoliucija, tačiau 
dauguma atsirado dėl bendro žiūrovo išsekimo konkrečiai apta- 
riamoje grupėje: nuo aštuoniolikos iki dvidešimt penkerių metų. 

Manęs klausė, kam prasidėti su televizijos tinklais, jeigu yra 
kabelinės “Home Box Offise'' ir “Showtime" rozetės, kur cen- 
zūros klausimas beveik neiškyla. Priežastys dvi. Pirma, kad ne- 
paisant visos kritikos “triukšmo ir įniršio" dėl tokių originalių ka- 
belinių laidų kaip “Ozas" ar “Realusis pasaulis", potenciali kabe- 
linės televizijos auditorija vis dar nėra didelė. Pastatyti miniseria- 
1 XBO - tai lyg išspausdinti didelį romaną nedidelio tiražo laik- 
raštyje. Aš nei prieš nedidelio tiražo spaudą, nei prieš kabelinę 
TV, bet po ilgo ir įtempto darbo noriu išeiti į kuo didesnę audito- 
riją. Dalis tos auditorijos ketvirtadienio vakare gali perjungti “Li- 
goninės priimamąjį“, bet tai jų pasirinkimas. Jeigu atlikau savo 
darbą ir žmonės norės sužinoti, kas buvo toliau, jie įsirašys “Li- 
goninės priimamąjį'' ir liks su manimi. “Įdomiausia, kai yra su 
kuo pasivaržyti“, - sakydavo mano mama. 

Antra priežastis, kodėl likau prie stambių tinklų - ta, kad ne- 
smarkus kojų tvarstymas galėjo išeiti į naudą. Kai žinai, kad ta- 
vo pasakojimas pakliūva į akis žmonėms, kurie ieško lavonų at- 
merktomis akimis (tinklo televizijoje - nu-nu!), vaikų, kurie ne- 
gražiai kalba (dar vienas nu-nu!), arba pralieto kraujo balų (didž- 
iulis nu-nu!), imi ieškoti alternatyvių būdų išreikšti savo požiūrį. 
Įtempto siužeto ir siaubo žanruose tingėjimas beveik visuomet 
pasireiškia vaizdingu šiurkštumu: iššokantis akies obuolys, pra- 
žiodytas kaklas, pūvantys zombiai. Jei televizijos cenzorius 
iškirptų šias paprastas baisybes, reiktų ieškoti kitų būdų savo 
tikslui pasiekti. Filmo kūrėjui tenka veikti delikačiau, kartais itin 
grakščiai, kaip dažnai būna grakštūs Velo Ljutono filmai 
(“Žmonės-katės"). 

Tai, kas čia surašyta, matyt, primena pasiteisinimą. Bet aš 
nesiteisinu. Juk esu tas pats tipas, kuris kadaise pasakė, kad nori 

pašiurpinti publiką, o jeigu nepavyks, pasirengęs šokiruoti... jei- 
gu ir tai nepavyks - išdėti į šuns dienas. Kokio... velnio, pasaky- 
čiau aš. Aš nesu pasipūtęs. Ir galima sakyti, kad televizijos tinklai 
atima ir šią paskutinę atsitraukimo poziciją. 

“Šimtmečio audroje" yra natūralistinių vaizdų (Loidas Višme- 
nas su kirviu ir Piteris Godso su virve - tai tik du pavyzdžiai), bet 
mums teko aršiai kautis už kiekvieną, o kai kurie (tarkim, vieta, 
kur penkerių metų Pipa suleidžia nagus į mamos veidą ir šaukia: 
“Paleisk, kale!'') ir toliau lieka karštų diskusijų objektu. Aš dabar 
ne pats populiariausias žmogus “Standartuose ir praktikoje" - nes 
dejuoju, inkščiu ir grasinu pasiskųsti savo vyresniajam broliui, 
jeigu jie nesiliaus mane įžeidinėję (tokiais atvejais vyresniojo 
brolio vaidmenį dažniausiai atlieka Bobas Igeras, kuris “ABC" 
pats viršiausias). Mano galva, dirbti su “Standartais ir praktika" 
tokiu lygmenių visai priimtina; taip su jais bendraudamas pasi- 
juntu Tokijo Rože. Jeigu jums įdomu, kas dažniausiai laimi dvi- 
kovas, palyginkite pasakojimą (kurį spausdinu čia) su televizijos 
variantu (kuris dar redaguojamas). 

Tik prašau nepamiršti, jog ne visi scenarijaus pakeitimai dary- 
ti norint įtikti “S 1r P". Su jais dar galima ginčytis, o štai translia- 
cijos grafikas neginčijamas. Kiekviena baigta atkarpa turi trukti 
devyniasdešimt vieną minutę, plius minus kelias sekundes, turi 
būti suskirstyta į septynis “veiksmus"', kad būtų galima įterpti tą 
nuostabią reklamą, kuri ir apmoka visas sąskaitas. Čia yra fo- 
kusų, kurie padeda išlošti laiko (vienas iš jų - kažkoks elektroni- 
nis suspaudimas, apie kurį nieko neišmanau), bet neretai tenka 
drožti pagaliuką, kad tilptų į skylutę. Tai irgi kankynė, bet ne per 
daug didelė. Ne didesnė kaip, sakykim, dėvėti mokyklinę unifor- 
mą ar rištis kaklaryšį einant į darbą. 

Kova su autoritarinėmis televizijos tinklų taisyklėmis dažnai 
būdavo kankinanti, kartais ir slegianti - dirbant su “Tvirtove" 1r 

“Švytėjimu"' (o ką iškentė “To" prodiuseriai, man ir pagalvoti 
baisu, nes viena iš griežčiausių “S ir P" taisyklių skelbia, kad te- 
levizijos dramos siužetas negali būti paremtas vaikų patekimu į 
mirtiną pavojų, o ką jau kalbėti apie mirtį), o abu romanai buvo 
parašyti neatsižvelgiant į televizijos taisykles. Taip ir reikia rašyti 
romanus. Kai manęs klausia, ar rašau romanus, galvodamas apie 
filmus, mane tai šiek tiek erzina... netgi žeidžia. Tai, žinoma, ne 
visai tas pat, kas klausti merginos: “Ar darai tai už pinigus?“, 
nors kadaise taip 1r maniau; tai įtarinėjimas apskaičiavimu, kuris 
man nemalonus. Toks buhalterinis minties pobūdis neturi nieko 
bendra su rašytojo darbu. Rašyti - tai reiškia tiesiog rašyti. Daly- 
kinės ir buhalterinės mintys ateina vėliau, ir jas geriausia palikti 
žmonėms, kurie išmano savo darbą. 

Toks buvo mano požiūris dirbant prie “Šimtmečio audros". Aš 
rašiau ją telescenarijaus forma, nes pati istorija taip norėjo - būti 
parašyta... nė nemąstant, ar ji išties pasirodys ekrane. Iki devy- 
niasdešimt šeštųjų gruodžio pakankamai gerai išmaniau apie 
filmų gamybą, kad suprasčiau, jog įjungsiu į scenarijų košma- 
rišką specialųjį efektą - pūgą, didesnę už visas, kurios kada nors 
bandytos sukurti televizijoje. Aš kūriau neleistinai 1lgą personažų 
sąrašą, - o kai rašytojo darbas baigiasi ir prasideda pats filmo 
kūrimo procesas, rašytojo personažai tampa kalbančiais vaidme- 
nimis režisieriui. Ir vis vien rašiau scenarijų, nes kai rašai knygą, 
apie biudžetą nemąstai. Biudžetas - ne tavo rūpestis. Kita vertus, 
jeigu scenarijus pakankamai geras, meilė randa kelią. Kaip visa- 
da*. O kadangi “Audra" buvo parašyta kaip TV miniserialas, pa- 
aiškėjo, kad galiu ištempti plėvelę jos nepraplėšdamas. Aš ma- 
nau, jog tai pati baisiausia istorija iš visų, kurias parašiau, ir daž- 


* Buvo toptelėjusi mintis: “Kokių velnių? Jeigu “Audra" niekad nebus 


pastatyta dėl to, kad reikalauja didelių pinigų, knygą aš vis tiek išleisiu. 
Mintis apie romaną pagal nepastatytą scenarijų labai mane viliojo. (Aut. 


past.) 

niausiai galėjau įterpti baisybes be “Standartų ir praktikos“ 
triukšmo*. 


Su režisieriumi Miku Harisu aš dirbau tris kartus - pirmą sykį 
kino filme “Vaikštantys per miegą", po to prie miniserialų “Tvir- 
tovė" ir “Švytėjimas". Kartais juokauju, kad mums gresia pavo- 
jus tapti siaubo žanro Biliuų Vailderiu ir I.A.L. Daimondu. Būtent 
jį pirmiausia pasirinkau savo “Audrai" statyti, nes myliu jį, ger- 
biu ir Žinau, ką jis sugeba. Bet tuo metu Mikas turėjo savo darbų 
iki kaklo (kaip būtų lengva šiam pasaulyje, jeigu Žmonės mestų 
viską ir bėgtų paknopstom, vos tik man jų prisireikia), todėl mu- 
du su Marku Karlineriu išėjome medžioti režisieriaus. 

Maždaug tuo metu pasiėmiau iš vaizdo kasečių nuomos punk- 
to savo gatvėje filmą “Sutemų Žmogus“. Nebuvau nieko apie jį 
girdėjęs, bet patiko dėžutės apipavidalinimas, be to, jame pagrin- 
dinį vaidmenį atliko visuomet patikimas Dinas Stokvelas. Kitaip 
sakant, jis puikiai tiko sutrumpinti šiokiadienio vakarą. Dar pa- 
siėmiau “Rembo"' - patikrinta prekė, jeigu “Sutemų Žmogus" pa- 
sirodytų sunkiai virškinamas, bet “Rembo" tą vakarą iš savo 
dėžutės taip ir neišlindo. “Sutemų Žmogus“ buvo mažo biudžeto 
filmas (kaip vėliau sužinojau, darytas “Starc" kabeliniam tinklui), 
bet buvo pasiutiškai vykęs. Ten vaidino dar ir Timas Metsonas, 


* Baigiant darbą “S ir P“ bambėjo dėl visiškų menkniekių. Pavyzdžiui, 
pirmoje dalyje vienas žvejys sako, kad artinasi dargana - “visų audrų 
motina“. “S ir P" mygo pakeisti tą eilutę, matyt, tikėdami, jog čia aš 
gudriai užmaskavau keiksmą, taip dar labiau žlugdydamas amerikie- 
tišką moralę ir provokuodamas susišaudymus mokyklose, jau neminint 
blogesnių variantų. Aš tuojau nubėgau inkšti ir skųstis (kaip įpratęs), 
tvirtindamas, kad posakis “visų ... motina" buvo ištartas Sadamo Husei- 
no ir nuo to laiko imtas plačiai vartoti. Po ilgų svarstymų “Standartai ir 
praktika" leido palikti tą frazę, tik primygtinai reikalavo, kad “dialogas 
nebūtų tariamas nepadoriai". Nė už ką. Nepadorūs dialogai televizijos 
kanaluose rezervuojami tokioms laidoms kaip “Trečias luitas nuo 
Saulės" arba “Darma ir Gregas“. (Aut. past.) 

kuris atskleidė kai kurias savybes, kurių tikėjausi iš Maiko An- 
dersono “Audroje": gerumas ir padorumas, taip... tik su slapto 
smurto, kuris perveria charakterį it metalo juosta, prieskoniu. Dar 
geriau - Dinas Stokvelas vaidino nuostabų piktadarį: mandagų, 
švelniai kalbantį pietietį, kuris pasinaudojo savo kompiuterinėmis 
žiniomis, kad pražudytų nepažįstamą Žmogų... ir vien todėl, jog 
tas paprašė užgesinti cigarą. 

Mėlyna šviesa kūrė nuotaiką, kompiuterio triukai vyko sklan- 
džiai, išliko tempas, ir žaidimo lygis buvo pakankamai aukštas. 
Aš dar sykį persukau titrus ir įsidėmėjau režisieriaus pavardę: 
Kreigas R. Bakslis. Jį pažinau dar 1š dviejų kūrinių: puikaus fil- 
mo kabelinei televizijai apie Brighamą Jungą su Karltonu Hesto- 
nu pagrindiniame vaidmenyje ir šiek tiek prastesnės kokybės 
mokslo fantastikos filmo su Dolfu Lundgrenu. (Įsimintiniausia 
ten buvo frazė, pagrindinio veikėjo ištarta kiborgui: “Sugriūk 
tu"*.) 
žmogų“. Jam patiko. Markas išsiaiškino, kad Bakslis dabar lais- 
vas. Po jo paskambinau Kreigui ir nusiunčiau tris šimtus “Šimt- 
mečio audros“ scenarijaus puslapių. Kreigas perskambino man 
užsidegęs ir kupinas idėjų. Jo idėjos man patiko, ir entuziazmas 
taip pat; o labiausiai man patiko, kad jo nenugąsdino projekto dy- 
dis. Mes susitikome Portlende, Meino valstijoje, devyniasdešimt 
septintųjų vasarį, papietavome mano dukters restorane ir smarkiai 
"pasistūmėjome kontrakto link. 

„„ Kreigas Bakslis - aukštas, plačiapetis, dailus vyras, havajie- 
tiškų marškinėlių gerbėjas ir atrodąs keleriais metais jaunesnis 
nei yra iš tikro (duočiau jam apie keturiasdešimt, bet pirmas jo 
darbas - tai “Džeksono akcija“ su Karlu Vizersu, tad jis turėtų 


* You go in pieces. Skamba taip pat, kaip You go in piece - ramybė tau 
(angl.; vert. past.). 

būti vyresnis). Jis eina tiesiai: “Jokių problemų, vaikinai“ - Ka- 
lifornijos banglentininko (kuriuo jis kadaise buvo, kaip 1r kaska- 
dininku Holivude) požiūris, o humoro jausmas šiurkštesnis nei 
bandito iš Erolo Flino užsieniečių legiono. Ta atsaini poza ir “ne, 
vyručiai, aš tiesiog atėjau su jumis paūžauti'' tipo humoro jaus- 
mas užgožia tikrąjį Kreigą Bakslį - susikaupusį, atkaklų, lakios 
vaizduotės ir truputį autoritarišką žmogų (parodykite man režisie- 
rių, kuris neturi nė kruopelytės Stalino, ir aš jums parodysiu pras- 
tą režisierių). “Audrai" pradėjus savo kelionę 1998 metų vasarį 
labiausiai mane stulbino Kreigo šūksnis: “Nufilmuota!"* Iš pra- 
džių tai kelia nerimą, bet po to imi suprasti, jog jis daro tai, ką su- 
geba tik labai talentingas režisierius: montuoja kameroje. Dabar, 
man rašant šitai, pradėjo eiti pirmi “gabalai'"' - nufilmuotos juos- 
tos atkarpos, ir - ačiū Kreigo režisūrai - filmas, atrodo, klostosi. 
Rizikinga ir ankstoka pernelyg daug tikėtis (prisiminkite seną 
laikraščio antraštę “DJUJIS NUGALI TRUMENĄ“), bet spręs- 
damas iš pirmų rezultatų, pasakysiu, jog tai, ką dabar perskaity- 
site, nepaprastai panašu į tai, ką pamatysite, kai “ABC" išleis į 
ekraną “Šimtmečio audrą“. Sakau tai laikydamas špygas, bet ti- 
kiuosi, jog taip ir bus. Netgi manau, jog filmas gali būti nepakar- 
tojamas. Viliuosi, bet geriausia išlaikyti realizmo dozę. Daug dar- 
bo įdedama kuriant filmus, tarp jų ir televizijos, tačiau tik labai 
nedaug iš jų tampa nepakartojamais. Turint galvoje, kiek žmonių 
įtraukta į tą darbą, aš stebiuosi, kaip išvis kas nors pavyksta. Bet 
juk už viltį manęs nesušaudysite, tiesa? 


“Audros" televizijos scenarijus buvo parašytas tarp devynias- 
dešimt šeštųjų gruodžio ir septintųjų vasario. Maždaug devynias- 
dešimt septintųjų kovą mes su Marku ir Kreigu sėdėjome mano 
dukters Naomės restorane (dabar, deja, jis uždarytas - ji ruošiasi 
tapti dvasininke). Birželį aš jau apžiūrinėjau vilko galvos ant 

Andrė Linožo lazdos eškizus, o liepą jau Žiūrėjau į scenarijaus 
skyrių. Dabar suprantate, ką turėjau galvoj sakydamas, kad te- 
levizininkai organizuoja filmų gamybą, o ne dalykinius pusry- 
čius? 

Filmavimas vyko Sauzvest Harbore, Meino valstijoje, ir San 
Franciske. Taip pat filmuota Kanadoje, dvidešimt mylių į šiaurę 
nuo Toronto, kur apleistame cukraus fabrike buvo atkurtos Litl 
To! Ailendo gatvelės. Vieną kitą mėnesį šita apleista gamykla 
Ošavoje tapo vienu iš didžiausių filmavimo paviljonų pasaulyje. 
Pagrindinė Litl Tol Ailendo gatvė ėjo pro tris kruopščiai supro- 
jektuotas apsnigimo sritis - nuo kelių colių iki stogus siekiančių 
pusnių*. Kai Sauzvest Harboro vietinių grupelė apsilankė Ošavos 
paviljone, priėję prie aukštų metalinių gamyklos vartų jie vos ne- 
atsisėdo. Tai nelyginant akimirksniu pakliūti namo. Filmuojant 
pasitaiko dienų, kupinų kaimo mugės žavesio... bet pasitaiko ir 
kitokių, kai stebuklų tiek daug, jog ima suktis galva. Tokią dieną 
ir apsilankė Žmonės iš Sauzvest Harboro. 

Filmuoti pradėta devyniasdešimt aštuntųjų metų vasario pabai- 
goje, vieną snieguotą dieną žemutiniame Rytų Meine. Baigta San 
Franciske maždaug po aštuoniasdešimties filmavimo dienų. Kai 
rašau šias eilutes liepos viduryje, jau prasidėjo montažo ir reda- 
gavimo procesas, vadinamas pogamybiniu procesu. Optiniai 
efektai ir CGI efektai (kompiuterinės grafikos vaizdai) daromi po 
sluoksnį. Aš peržiūriu nufilmuotą metražą su laikinais garso take- 
liais (dauguma iš jų paimti iš Frenko Darabonto “Šoušenko 1Špir- 
ka“ juostos), tuo pat užsiėmęs kompozitorius Geris Čangas, kuris 


* Mūsų sniegas buvo iš bulvių dribsnių ir plastiko trupinių, kuriuos pūtė 
gigantiškas ventiliatorius. Efektas ne absoliutus, bet geriausias, kokį 
man teko matyti per visą dalyvavimą kino versle. Po galais, jis ir pri- 
valo atrodyti gerai - bendra sniego kaina siekė du milijonus dolerių! 
(Aut. past.) 

17 sukurs tikrąją partitūrą. Markas Karlineris fechtuojasi su 
“ABC, tikslindamas išleidimo datą - 1999 vasaris atrodo labiau- 
siai tikėtinas terminas, - 0 aš Žiūriu sumontuotą metražą su malo- 
numu, kurį jaučiu labai retai. 

Toliau pateikiamas scenarijus pats savaime yra pasakojimas, 
suskirstytas ženkliukais, - mes vadiname juos “scenomis"', “intar- 
pais“, - kurie parodo režisieriui, kur-pjaustyti į dalis - nes (jeigu 
jūs ne Alfredas Hičkokas, filmuojantis “Virvę"') filmai visuomet 
skirstomi į dalis. Nuo kovo iki birželio Kreigas Bakslis filmavo 
šitą scenarijų taip, kaip apskritai filmuojami scenarijai - nepaisy- 
damas sekos, dažnai su išvargusiais nuo darbo naktį aktoriais, vi- 
suomet jausdamas spaudimą, - ir baigė su dėže gabalų, kurie va- 
dinami “padieniais"? - dienos filmavimo rezultatais. Sėdėdamas 
savo vietoje galiu atsisukti ir pasižiūrėti į savąjį šitų padienių rin- 
kinį - maždaug šešiasdešimt kasečių raudonose kartono dėžutėse. 
Bet keista: sudėjus šitus padienius į visumą - išeina visai kas ki- 
ta, nei sudėliojus iš gabaliukų mozaiką. Turėtų būti taip pat, bet 
nepavyksta, nes filmai - kaip knygos, beveik visuomet gyvos 
būtybės, su savo kvėpavimu ir širdimi. Ir sudėtosios dalys papras- 
tai būna mažiau negu visuma. Retais ir nepaprastais kartais jos 
duoda daugiau. Šį kartą duos daugiau. Aš to tikiuosi. 


Ir paskutinis dalykas. Ką daryti su žmonėmis, kurię sako, kad 
filmai (ypač televizijos) - žemesnis kūrinys nei knyga, kad jie 
vienkartiniai kaip popierinės nosinės? Ką gi, dabar taip jau nebus, 
ar ne? Šitas scenarijus gerų žmonių ir “Pocket Books“ leidyklos 
dėka visuomet bus po ranka, kai užsigeisite jį peržiūrėti. O pats 
šou, kaip tikiuosi, taip pat kada nors pasirodys vaizdo juostoje ar 
diske - kaip dauguma knygų kietais viršeliais kada nors pasirodo 
plonų viršelių variantu. Ir jį visuomet bus galima nusipirkti arba 
išsinuomoti, kai (jei) užeis noras. Ir kaip su knyga, kurią galima 
perversti nuo galo ir perskaityti tai, kas praleista, arba dar kartą 

pasigardžiuoti ypač patikusiais puslapiais, tas pat daroma ir su 
juosta, tik vietoj puslapio naudojamas persukimo mygtukas 
valdymo pultelyje. (O jeigu esate iš tų baisių Žmonių, kuriems 
būtinai reikia pažvelgti į pabaigą, jums skirtas greito persukimo 
ar paieškos mygtukas... nors aš įspėju, jog už tai degsite praga- 
Te.) 

Aš neteigsiu, nei kad romanas per televizorių lygus spausdin- 
tam romanui, nei kad yra atvirkščiai. Tik pasakysiu, kad pašali- 
nus dėmesį blaškančius dalykus (įklotų, automobilių reklamą, 
vietos Žinias ir pan.) toks lyginimas būtų įmanomas. Ir dar primi- 
nčiau, kad žmogus, kurį dauguma literatūros sričių studentų lai- 
ko didžiausiu anglų rašytoju, dirbo siaurame ir vizualiame žanre, 
o ne (bent jau ne pirma) spaudai. Nemėginu lyginti save su Šeks- 
pyru, - tai būtų netgi juokinga, - bet manau, kad jeigu gyventų 
dabar, jis, ko gero, rašytų kinui ir televizijai, o ką jau kalbėti apie 
Brodvėjų. Galbūt net skambintų į “Standartus ir praktiką" ir 
mėgintų juos įtikinti, kad smurto scena penktame “Julijaus Ceza- 
rio“ veiksme būtina... jau nešnekėsime apie tai, kad parašyta su 
skoniu. 


Kreipdamasis į žmones iš “Pocket Books“, kurie dalyvavo 
leidžiant šią knygą, aš noriu padėkoti Čakui Verilui, kuris orga- 
nizavo šitą kontraktą ir tapo jungiamąja “Pocket Books“ ir 
“ABC" grandimi. “ABC"' norėčiau padėkoti Bobui Igerui, kuris 
labai manimi tikėjo, ir dar Maurai Danbar, Džadui Parkinui bei 
Markui Pedovicui. Taip pat Žmonėms iš “Standartų ir praktikos“, 
kurie apskritai nėra jau tokie blogi (1š tiesų aš manau, kad teisin- 
ga būtų pavadinti jų atliktą darbą su šiuo scenarijumi “visų darbų 
motina"). 

Dėkoju Kreigui Baksliui, kuris ėmėsi vieno iš didžiausių ka- 
da nors televizijos tinkluose vykdytų projektų; Markui Karline- 
riui bei Tomui Brodekui, kurie viską sudėjo į krūvą. Marko, ku- 

ris kadaise už “Volesą"' gavo visas egzistuojančias televizijos pre- 
mijas, - šito žmogaus komandoje neįmanoma pervertinti. Taip pat 
esu dėkingas savo žmonai Tebei, kuri taip mane palaiko tiek metų. 
Pati būdama rašytoja, ji puikiai supranta mano kvailystę. 


Stivenas Kingas 
Bengoras, Meino valstija 04401 
1998m. liepos 18 d. 


Pirma dalis 


LINOŽAS 


PIRMAS VEIKSMAS 


Kamerai slenkant, pasirodo Meino gatvė - pagrindinė Litl Tol 
Ailendo gatvė ankstų vakarą. 

Sniegas. Jis krinta greitai ir tirštai, beveik nieko nematyti. 
Stūgauja vėjas, bet štai - kamera juda į priekį, pasirodo mirksintis 
oranžinis taškas. Dar arčiau. Dabar matosi, kad tai blykstė Meino 
ir Atlanto gatvių sankirtoje, vienintelėje Litl Tol Ailendo sankryž- 
oje. Ir ta blykstė beviltiškai siūbuoja vėjyje. Abi gatvės tuščios - ir 
kas čia keista? Pūga visai pašėlo. Geriau įsižiūrėjus, kai kur na- 
muose matosi šviesa, bet visur - nė gyvos dvasios. O pusnys prie 
parduotuvių išaugo bene per pusę aukščio iki langų.Vėjas prityla, 
ir už kadro girdisi Maiko Andersono balsas su nežymiu meinie- 
tišku akcentu. 

- Esu Maiklas Andersonas, aš - ne iš mąstytojų. Ne ką nutuo- 
kiu filosofijoje, bet Žinau viena: išeidamas iš šio pasaulio moki. 
Paprastai labai daug. Kartais - viską, ką turi. Maniau, jog to pasi- 
mokiau prieš devynerius metus, per audrą, kurią vietos žmonės va- 
dina Šimtmečio audra. 


Blykstė užgęsta. Ir drąsūs žiburėliai, kurie matėsi per pūgą - 
taip pat. Lieka tik vėtra ir sniegas. Ir Maiko balsas: 

- Aš klydau. Per tą pūgą mokytis tik pradėjau. O.baigiau vos 
praeitą savaitę. 


Ryškėjantis vaizdas. Peizažas pasikeičia. Meino valstijos 
miškai iš oro (sraigtasparnis). Diena. 

Žiema. Ir visi medžiai, išskyrus egles, pliki, o šakos iškeltos į 
dangų lyg pirštai. Ant žemės yra sniego, bet tik lopais, primena 
nešvarių baltinių ryšulius. Žemė slenka po kamera, retsykiais 
mišką kerta vingiuota dvipusio kelio juosta arba koks nors Naujo- 
sios Anglijos miestukas. Maiko balsas tęsia: 

- Užaugau Meine... ir galima sakyti, kad niekad ten negyvenau. 
Ten, iš kur esu kilęs, kiekvienas gali taip teigti. 

Sraigtasparnis pakimba virš pakrantės, sausumos krašto, ir tada 
pradedi suprasti Maiko žodžių prasmę. Miškai staiga dingsta, 
šmėkšteli pilkai mėlynas vanduo, kuris daužosi ir verda ant uolų 
bei iškyšulių... ir štai po mumis jau vien tik vanduo, vanduo tol, 
kol... 


Ryškėjantis vaizdas. Litl Tol Ailendas (iš sraigtasparnio). Diena. 

Iš horizonto išnyra ir ryžtingai artėja Litl Tol Ailendas. Jau ma- 
tyti bruzdesys prieplaukoje, rišamos arba tempiamos į garažus val- 
tys, kuriomis gaudomi omarai. Mažesni laivai jau ištraukti iš van- 
dens palei miesto slipą. Dabar juos velka kuo toliau keturračiais 
vežimėliais. Prieplaukoje berniūkščiai ir jaunuoliai neša spąstus 
omarams į ilgą apšiurusį sandėlį su iškaba: “GODSO ŽUVYS IR 
OMARAT". Girdisi juokas ir erzelis, rankomis keliauja buteliai su 
kažkokiu šildančiu gėrimu. Atslenka audra. O tai visuomet kelia 
jaudulį - kol ji tik artinasi. 

Netoli “Godso" stovi dailus vietinės savanoriškos gaisrinės ap- 
saugos namelis, kaip tik dviems automobiliams. Vieną dabar kie- 
me plauna Loidas Višmenas ir Ferdas Endriusas. 

Atlanto gatvė driekiasi tolyn nuo prieplaukos. Linijomis išsiri- 
kiavę gražūs Naujosios Anglijos nameliai. Į pietus nuo prieplaukų 
- mišku apaugęs iškyšulys, aptriušusių laiptų zigzagai veda prie 
vandens. Į šiaurę pakrante tęsiasi turtingesniųjų salos gyventojų 
namai. Šiauriniame salos gale stovi keturiasdešimties pėdų švytu- 
rys. Jis automatiškai užsidega ir vėl užgęsta, dienos šviesoje Žibin- 

tas blankus, bet įžiūrimas. Jo viršuje - ilga radijo antena. Ir vėl gir- 
dime Maiko balsą: 

- Litl Tol Ailendo žmonės moka mokesčius Ogastai - kaip 1r ki- 
ti. Ant automobilių numerių nupieštas omaras arba paukštis naras 
- kaip ir pas kitus. Ir sergame mes už Meino universiteto koman- 
dą, ypač už moterų krepšinio - kaip visi... 

Žvejybiniame kateryje “Laimės kūdikis“ Sanis Brodiganas 
sugrūda į liuką tinklus ir užšauna dangtį. Šalia “Laimės kūdikį" 
storomis virvėmis riša Aleksas Haberis. Už kadro girdisi Džonio 
Harimano balsas: 

- Sani, uždaryk sandariau. Sinoptikai sako, kad ji artinasi. 

Džonis išeina iš kabinos ir Žiūri į dangų. Sanis pasisuka į jo 
balsą: 

- Jos atūžia kiekvieną Žiemą, Didysis Džonai. Pastūgauja ir išsi- 
nešdina. Visad po to ateina liepa. 

Sanis patikrina liuką ir žengia ant trapo, žiūrėdamas, kaip Alek- 
sas užveržia paskutinį mazgą. Iš nugaros prie Džonio prieina Lius- 
jenas Furngė. Jis pasilenkia prie laimikio triumo, atidaro liuką 1r 
dirsteli vidun. Girdisi Alekso Haberio balsas. 

- Taip... Tik, sako, tokios dar nebuvo. | 

Liusjenas ištraukia iš triumo omarą ir iškelia virš galvos: 

- Sani, pamiršai vieną! 

Sanis atsako: 

- Skiaurėj pravartu palikti vieną masalui. Kad sektųsi. 

Liusjenas Furnjė kreipiasi į omarą: 

- Artinasi Šimtmečio audra, mon frere*, - ką tik sakė per radi- 
ją, - stuksena jo kiautą. - Laiku šarvus užsidėjai, taip? 

Ir švysteli omarą į skiaurę - TEKŠT! Visi keturi palieka katerį, 
o mes žiūrim jiems pridurmui. Maikas mums aiškina: 

- Bet mes - ne tokie. Salose kitoks gyvenimas. Ir mes susitel- 
kiame, kai to reikia. 


* mano broli (pranc.). 

O Sanis, Džonis, Aleksas ir Liusjenas jau ant trapo; atrodo, jie 
išneša įrangą. Ir Sanis sako: 

- Gerai, iškęsim ir šitą. 

- Aha, kaip visada, - pritaria Džonis. 

- Ne apie bangas galvok, o apie katerį, - priduria Liusjenas. Ir 
Aleksas Haberis jam atšauna: 

- Gerai jau, ką apie tai išmano prancūzas? 

Liusjenas juokais užsimoja. Visi juokiasi. Eina toliau. Matyti, 
kaip Sanis, Aleksas, Liusjenas ir Džonis užsuka į “Godso". O ka- 
mera nusisuka ir rodo panoraminį Atlanto gatvės vaizdą iki 
blykstės, kurią jau matėme. Po to pakrypsta į dešinę, nukirpdama 
centro kraštelį. Gatvėje sujudimas. Maikas toliau pasakoja: 

- Mes mokame ir saugoti paslaptį, jeigu reikia. Pavyzdžiui, tą, 
kurią teko patirti aštuoniasdešimt devintaisiais, - jis minutei nuty- 
la. - O Žmonės, kurie ten gyvena, lig šiol ją saugo. 

Ir mes užsukame į Andersono krautuvę. Skubėdami įeina ir 
išeina žmonės. Štai pasirodo trys moterys: Andžela Karver, misis 
Kingsberi ir Roberta Koin. 

Už kadro Maiko balsas: 

- Ir aš tai Žinau. 

Jį pertraukia moterų pokalbis. Šneka Roberta: 

- Ačiū Dievui, konservais apsirūpinau. Dabar gali ateiti, kas tik 
nori. | 

- O aš meldžiuosi, kad elektros neatjungtų, - atsako misis 
Kingsberi. - Negaliu gaminti maisto ant malkomis kūrenamos vi- 
ryklės - man net vanduo prisvyla... Didelė audra tinka tik vienam... 

Ir Andžela ją pertraukia: 

- Aha. Ir mano Džekas žino kam. 

Kitos dvi žiūri į ją nustebusios, po to moterys sukikena kaip 
mergaitės ir išsiskirsto į savo mašinas. Ir vėl girdisi Maiko balsas: 

- Aš palaikau ryšį. 

Kitas planas: gaisrinio automobilio bortas. Kažkieno ranka sku- 
durėliu blizgina raudoną jo paviršių ir dingsta iš kadro. Patenkin- 
tas darbu Loidas Višmenas Žiūri į savo veido atspindį. Ferdas En- 
driusas (jo nesimato) sako jam: 

- Radijas sakė, sniego privers... 

Loidas pasisuka, kamera stovi už jo, 17 mes matome į duris at- 
sišliejusį Ferdą. Rankose laiko pustuzinį batų už aulų ir ima juos 
statyti poromis po kabyklomis, kur karo lietpalčiai ir šalmai. Jis sako: 

- Jeigu jau pakliūsim į bėdą, tai pakliūsim. 

Loidas šypteli jaunam savo porininkui ir vėl ima trinti mašiną. 
Blizgindamas kalba: 

- Ramiau, Ferdai. Sniego kepurė - tai ne bėda. Bėdos per są- 
siaurį neina, Ko daugiau gyventume saloje? 

Sprendžiant iš Ferdo veido, jis nelabai tuo tiki. Jis išeina iš tarp- 
durio ir Žiūri į viršų... 


Ir kamera sykiu su juo Žiūri į atšliaužiančius audros debesis. 

Stabteli ties jais sekundę, po to rodo panoraminį vaizdą iš 
viršaus, ir kadre pasirodo tipiškas tvarkingas Naujosios Anglijos 
namelis. Jis stovi pusiaukalnėje, einant Atlanto gatve, kitaip sa- 
kant, tarp prieplaukos ir miesto centro. Prie jo tvora, skirianti gatvę 
ir Žiemai išmirusį gėlyną (bet jis neapsnigtas, apskritai saloje snie- 
go dar nematėme), varteliai praviri, kviečia užsukti kiekvieną, ku- 
ris nepatingėtų išsukti iš gatvės ir betoniniu takeliu bei stačiais te- 
rasos laiptais pakilti prie durų. Netoli vartelių - gražiai nudažyta 
rausvos karvės formos pašto dėžutė, ant kurios šono užrašas: 


KLARENDON 


Maiko balsas praneša: 
- Pirmas žmogus Litl Tol Ailende, kuris išvydo Andrė Linožą, 
buvo Marta Klarendon. 

„Kadrą baigia pirmame plane pasirodęs urzgiantis sidabrinis vil- 
kas. Tai lazdos buožė. Kamera atsitraukia, parodydama mums Li- 
nožą iš nugaros. Jis stovi šaligatvyje prieš atvirus Martos vartelius: 
aukštas vyras, vilkintis džinsais, striuke, apsiavęs ilgaauliais ba- 
tais, ant ausų užsitempęs juodą kepuraitę. Ant rankų - išdavi- 
kiškos, akinamai geltonos pirštinės. Viena ranka spaudžia bumbu- 
lą, nuo sidabrinės vilko galvos žemyn eina riešutmedžio lazda. Pa- 
ties Linožo galva nuleista tarp pakumpusių pečių. Mąsli poza. Ir 
dar - toje pozoje yra kažkas niūraus 1r graudaus. 

Pakėlęs lazdą, jis pastuksena į vartelių staktą. Palaukia, po to 
stuksi į kitą. Tai primena ritualą. 
Ir Maikas baigia frazę: 


! 


- Jis buvo paskutinis, kurį ji matė gyva. 
Linožas lėtai eina takeliu, tingiai mojuodamas lazda. Švilpi- 
niuoja melodiją: “Ant stalo arbatinukas". 


Namelyje, Martos Klarendon svetainėje, tokia tvarka, kokią pa- 
laikyti gali tik nuostabi šeimininkė, visą gyvenimą pragyvenusi 
viename name. Baldai seni, gražūs, bet ne antikvariniai. Sienos 
nukabinėtos nuotraukomis - daugiausia trečiojo dešimtmečio. Sto- 
vi pianinas su atverstomis pageltusiomis natomis ant piupitro. Pa- 
čiame patogiausiame (o gal vieninteliame patogiame) krėsle sėdi 
Marta Klarendon - maždaug aštuoniasdešimties metų dama dailiu 
naminiu chalatu. Netoli jos ant stalo garuoja arbatos puodelis, šalia 
- sausainių lėkštutė. Iš kitos pusės rėmas su rateliais vaikščioti; 
rėmo viršuje įtaisytos dviračio rankenos, o iš priekio - padėklas. 

Vienintelis šiuolaikiškas daiktas kambaryje - tai spalvotas tele- 
vizorius plačiu ekranu, o ant jo - kabelinis blokas. Marta susi- 
domėjusi žiūri orų prognozę ir kaip paukštukas siurbčioja arbatą. 
O ekrane - maloni prognozių mergina. Už jos nugaros žemėlapis 
su dviem didelėm raudonom “H"' raidėmis tarp plačių audros zonų. 
Viena iš tų zonų užklojo Pensilvaniją, antra slenka nuo Niujorko 
pakrantės. Orų pranešėja pradeda nuo vakarinės audros: 

- Čia audra, kuri jau atnešė daug nelaimių ir nusinešė penkioli- 
ka gyvybių, keliaudama per Didžiąsias Lygumas ir Vidurio Vaka- 
rus. Didžiųjų ežerų rajone ji vėl atgavo ankstesnes jėgas, netgi su- 
stiprėjo, ir štai matote jos trajektoriją... 

Ta trajektorija pasirodo skaisčiai geltona (kaip Linožo 
pirštinės) juosta, rodančia būsimą audros kelią per Niujorko, Ver- 
monto, Niū Hampšyro ir Meino valstijas... 

- „visu grožiu. Dabar pažvelkite čia, nes kaip tik iš šios pusės 
artėja nelaimė. 

Mergina pereina prie pajūrio fronto. 

- Neįprastai smarki audra, kone žieminis uraganas, panašus į tą, 
kuris suparalyžiavo kone visą Vakarų pakrantę ir užvertė Bostoną 
septyniasdešimt šeštaisiais. Nuo to laiko nepasitaikė audrų, galinčių 
jai prilygti... iki šiolei. Ar ji pasigailės mūsų ir liks jūroje, kaip da- 
žnai būna? Gaila, bet mūsų kompiuteris tvirtina, kad ne. Todėl vals- 
tijoms, esančioms į rytus nuo Didžiojo indėnų vandens, smogs iš 
šitos pusės... - ji paplekšnoja delnu per žemėlapį, kur pavaizduo- 
tas pirmas štormas, - o Atlanto pakrantės viduriui iš kitos... - ji 
pereina prie rytinio štormo. - Tačiau Naujosios Anglijos šiaurei, 
jeigu niekas nepasikeis... Bijau, kad šiąnakt jos gyventojų laukia 
pralaimėjusiojo paguodos prizas. Pasižiūrėkite čia. 

Pasirodo antra skaisčiai geltona audros trajektorija. Ji užlinksta 
į Šiaurę nuo audros taško, einančio iš Niujorko valstijos. Trajekto- 
rija apjuosia Kodo iškyšulį, kyla pakrante į viršų ir susikerta su 
pirmojo štormo trajektorija. Susikirtimo taške kažkoks kompiute- 
rių genijus iš orų prognozių agentūros, kad nebūtų nuobodu, įlipdė 
akį rėžiančią raudoną dėmę - sprogimo piešinėlį. 

- Jeigu nė vienas iš ciklonų nepasisuks, jie susikirs virš Meino 
valstijos. Blogos naujienos bičiuliams iš jankių Žemės, bet ne pati 
blogiausia. Blogiausia - ta, kad šie ciklonai gali sustabdyti vienas 
kitą. 

- Viešpatie! 

Tai ištaria Marta, gerdama arbatą. 

- Rezultatas? Kartą per šimtą metų pasitaikantis superciklonas, 
kuris gali įstrigti centriniame ir pakrantės Meine mažiausiai parai 
ar dviems. Turime galvoje uraganinius vėjus ir fenomenalų sniego 
kiekį, kitaip tariant, pusnis, kokios pasitaiko tik arktinėje tundroje. 
Nepamirškime ir elektros dingimo visame regione. 

- Viešpatie! - pakartoja Marta. 

- Niekas nenori gąsdinti žiūrovų, aš mažiausiai. Bet Naujosios 
Anglijos, ypač Meino valstijos pakrantės ir salų, gyventojams 
reikėtų situaciją vertinti labai rimtai. Jūsų laukia beveik besniegė 
žiema, bet per artimiausias dvi tris dienas ant jūsų iškris tiek snie- 
go, kad užtektų dviems Žiemoms. 

Skambutis į duris. 

Marta apsidairo. Vėl nukreipia akis į televizorių. Ji norėtų likti 
sėdėti ir žiūrėti orų prognozę, tačiau padeda puodelį, prisitraukia 
savo vaikštyklę ir sunkiai pakyla. Diktorė tęsia: 

- Kartais mes piktnaudžiaujame žodžiais “Amžiaus audra“, bet 
jeigu susikirs šių dviejų audrų keliai, - o mes manome, jog taip ir 
bus, - tai nebus hiperbolė, patikėkite manimi. Dabar Džadas Par- 
kinas papasakos apie pasiruošimą... be panikos, tiesiog keli prak- 
tiški patarimai. Bet iš pradžių... 

Ir ekrane pasirodo reklama: katastrofų vaizdajuostės “Dievo 
bausmė" užsakymas paštu, o Marta per tą laiką sunkiai slenka per 
svetainę į koridorių, šlubčioja įsitvėrusi į savo vaikštyklės ranke- 
nas ir murma pakeliui: 

- Kai tau sako, kad artinasi pasaulio pabaiga - vadinasi, parda- 
vinėja naujus dribsnius. Bet jeigu sako “be panikos" - čia jau 
rimta. 

Skambutis į duris. 

- Einu! Greičiau negaliu! 

Ji išeina į koridorių. Sunkiai vėžlina juo. Ant sienų - neįprastos 
Litl Tol Ailendo nuotraukos ir paveikslai, primenantys, koks jis 

buvo dvidešimtojo amžiaus pradžioje. Koridoriaus gale - užrakin- 
tos durys su pretenzingu stikliniu ovalu viršuje. Jis užtrauktas per- 
regima užuolaidėle - tikriausiai, kad kilimas neišbluktų nuo saulės. 
O ant užuolaidėlės - Linožo galvos ir pečių siluetas. 

- Luktelkit... aš tuojau. Vasarą susilaužiau klubą, dabar slenku 
kaip tirštas sirupas... 

Vėl girdėti diktorės balsas: 

- Meino ir pakrantės salų gyventojai prisimena pragarišką aud- 
rą aštuoniasdešimt septintųjų sausį. Laukite visai ko kito. Galite 
pamiršti sniego kastuvą, kol nepravažiuos sniego valytuvai. 

Marta priėjo prie durų. Ji smalsiai žiūri į siluetą ant užuolaidos 
ir rakina duris. Ten stovi Linožas. Veidas gražus it graikų statulos, 
apskritai jis panašus į statulą. Akys užmerktos, rankos sudėtos ant 
lazdos bumbulo. Už kadro diktorės balsas: 

- Kaip jau sakiau ir kartoju dar kartą, nėra priežasties panikuo- 
ti. Naujosios Anglijos gyventojai pripratę prie didelių audrų ir dar 
iškęs ne vieną. Bet netgi prognozės veteranus šiek tiek stebina 
dviejų susieinančių ciklonų mastas. 

Martą nepažįstamojo išvaizda sutrikdė, bet ji neišsigandusi. Čia 
juk sala, o saloje nieko neatsitinka. Tik audros protarpiais aplanko. 
Keista tiktai, kad šitas Žmogus jai nematytas, o svetimi retai kada 
apsilanko saloje pasibaigus vasarai. 

- Kuo galiu padėti? 

Linožas atsako užmerkęs akis: 

- Gimęs nuodėmėj - į peklą garmėk. Gimęs purve - į pelenus ta- 
ve. 

- Atleiskite? 

Jis atsimerkia... tik akių po vokais nėra. Akiduobėse - juoduma. 
Lūpos atsitraukia, apnuogindamos didžiulius kreivus dantis - taip 
vaikai piešia pabaisas. Diktorė už kadro: 

- Žemo slėgio sritys - tiesiog siaubingos. Ar jos tikrai slenka 
čia? Bijau, kad taip. 

Martos susidomėjimą pakeičia siaubas. Prasižiojusi rėkti ji 
lošteli atgal, paleisdama 1š rankų dviračio rankenas. Dar truputį - 
ir nukris. 

Linožas pakelia lazdą - atsikišusią vilko galvą. Stveria 
vaikštyklę, skiriančią jį nuo senutės, šveičia sau už nugaros pro 
duris, o ta nukrinta ant terasos ties laiptais. 

Marta rikteli, virsta, pakėlusi rankas ir žiūrėdama į... 

Urzgiantį nežmogišką monstrą pakelta lazda. Už jo nugaros 
prieangis ir baltas dangus - ateinančios audros šauklys. 

- Nelieskite manęs, maldauju! 


Kitas kadras: Martos svetainė. 

Ekrane jau Džadas Parkinas priešais stalą, ant kurio padėtas 
prožektorius, baterijos, žvakės, degtukai, maisto atsargos, šiltų 
drabužių krūvelės, portatyvinis radijo siųstuvas, mobilusis telefo- 
nas, dar kažkokie daiktai. Prognozių mergina stovi netoliese ir su- 
sidomėjusi apžiūrinėja visą tą inventorių. O Džadas aiškina: 

- Audra, Maura, nebūtinai reiškia katastrofą, o katastrofa - tra- 
gediją. Turėdami galvoje šitą gilią mintį, manau, galime Naujosios 
Anglijos žiūrovams duoti kelis patarimus, kurie padės pasirengti 
tam, kas, iš visko sprendžiant, taps išskirtiniu gamtos kataklizmu. 

- Kas ant tavo stalo, Džadai? 

- Visų pirma - šilti drabužiai. Tai svarbiausia. Dar derėtų savęs 
paklausti: “Kaip elementai? Ar užteks imtuvo darbui? Arba porta- 
tyviniam televizoriui?“? Jeigu turite generatorių, patikrinkite benzi- 
no, dyzelinio kuro ar propano - atsargas prieš tai, o ne po laiko. 
Jeigu lauksime, kol bus per vėlu... 

Visa tai girdisi, bet nesimato, nes kamera nusisuko nuo ekrano 
lyg praradusi susidomėjimą. Ji vėl grįžta į koridorių, ir mes gerai 
nebegirdime pokalbio, tačiau aiškiai išsiskiria kitas garsas: ritmin- 
gas Linožo lazdos pliaukšėjimas. Paskui jis nutrūksta. Tyla. 
Žingsniai. Ir kažkoks neaiškus garsas, lyg temptum taburetę arba 
stalą medinėmis grindimis. 

- ..1r bus jau per vėlu, - pasiekia ausis Džado balsas. 

Pro duris įeina Linožas. Negalima sakyti, kad jo akys įprastos 
- JOS, tiesa, svajingos ir nejaukiai mėlynos, bet jau ne ta siaubinga 
juoduma, kurią pamatė Marta. Jo žandai, antakiai ir viršunosė rau- 
donuoja nuo siaurų kraujo brūkšnelių. Vyras eina į mus, kamera 
rodo jį maksimaliai stambiu planu, jo akys į kažką įdėmiai Žiūri. Ir 
šis susidomėjimas veidą šiek tiek sušildo. 

- Ačiū, Džadai, - sako diktorė už kadro. - Naujosios Anglijos 
gyventojai nebe pirmą kartą girdi protingus patarimus, bet tokio 
kataklizmo akivaizdoje ne pro šalį juos pakartoti. 

O mes žvelgiame į svetainę per Linožo petį. Jis spitrija į tele- 
vizorių. 

- Tuoj po šios laidos - vietos orų prognozė. 

Ir diktorę pakeičia reklama “Dievo bausmė - 2": vulkanai, gais- 
rai ir žemės drebėjimai, viskas, ko panorėsite už devyniolika dole- 
rių devyniasdešimt penkis centus. O Linožas per visą kambarį ei- 
na prie senutės krėslo. Vėl pasigirsta brėžimas, ir kai Linožas pa- 
siekia krėslą, į kadrą patenka apatinė jo dalis. Matosi lazdos galas, 
paliekantis kelyje siaurą kraujo bryžį. Ir dar kraujas ištrykšta tarp 
pirštų, gniaužiančių vilko galvą. Ja, šita vilko galva, Linožas ir 
daužė; mums kažkodėl nesinori matyti, į ką ji dabar panaši. 

Priešais Linožo akis ekrane liepsna apgaubia mišką. O jis 
niūniuoja: 


Stovi ant stalo arbatinukas 
Baisiai gražus jo snapiukas, 
Dar dailesnė ausytė 

pilt arbatytės... 


Jis sėdasi į Martos krėslą, krauju apkepusia ranka čiumpa puo- 
delį, ištepdamas auselę. Geria. Kruvinais pirštais ima sausainį ir 
praryja. Žiūri, kaip televizoriuje Maura ir Džadas aptarinėja katak- 
lizmą. 

Maiko Andersono parduotuvė. Diena. 

Sena krautuvė su plačia veranda prie įėjimo. Būtų vasara, aplin- 
kui stovėtų supamieji krėslai su dykinėjančiais senukais. Dabar tik 
sustatyti rotoriniai sniego valytuvai ir kastuvai, virš jų tvarkingai 
ranka užrašytas plakatas: 


SPECIALUS PASIŪLYMAS 
SUPERAUDRAI! 
DĖL KAINOS TARSIMĖS! 


Prie laiptų krašto stovi du spąstai omarams, po verandos stogu 
kabo dar keli. Matosi savotiška moliuskų gaudymo įrangos paro- 
da. Prie durų pasitinka manekenas, avintis kaliošus, vilkintis gel- 
tonu lietpalčiu, galvą prisidengęs apvalia kepuraite su propeleriu. 
Propeleris nesisuka. Kažkas pakišo po lietpalčiu pagalvę, maneke- 
no pilvas gerokai atsikišęs. Vienoje plastikinėje rankoje laiko Mei- 
no valstijos universiteto vėliavėlę, kitoje - alaus skardinę, o ant 
kaklo užkartas plakatas: 


ČIA PARDUODAMA TEISINGIAUSIA VISAME 
PASAULYJE GARSĖJANČIOS “ROBIO BILZO" FIRMOS 
OMARŲ GAUDYMO ĮRANGA 


Languose skelbimai apie nuolaidas mėsai, žuviai, vaizdajuosčių 
nuomai (TRYS SENOS JUOSTOS UŽ 1USD), pranešimai apie 
bažnytines apeigas, savanoriškos gaisrininkų draugijos skelbimai. 
Pats didžiausias - ant durų. Užrašyta: 


ARTIMIAUSIAS TRIS DIENAS GALIMAS 
AUDROS PAVOJUS! SIGNALAS “VISIEMS J PRIEDANGĄ!": 
DU TRUMPI, VIENAS ILGAS 

Virš vitrinų - roletai, kol kas dar susukti. O virš durų gražus se- 
noviško stiliaus plakatas - aukso raidės juodame fone: 


ANDERSONO PARDUOTUVĖS? 
SALOS PAŠTO SKYRIAUS? 
KONSTEBLIO OFISO? 


Į krautuvę įeina grupelė moterų ir tarpduryje susitinka dar dvi - 
Oktaviją Godso ir Džoaną Stenhaup. Oktavija (keturiasdešimt pen- 
kerių metų) ir Džoana (netoli penkiasdešimties) rankose laiko ba- 
kalėjos prekių pilnus maišus ir gyvai dalijasi naujienomis. Tavija 
pasižiūri į Robio Bilzo manekeną ir kumšteli alkūne Džoaną. Abi 
juokdamosi nusileidžia laiptais. 

Viduje. Puikiai įrengta bakalėjos krautuvė - prisiminimas apie 
šeštąjį dešimtmetį. Grindys medinės, jaukiai girgžda po kojomis. 
Lempos - ant grandinių kabantys burbulai. Lubos skardinės. Bet 
yra ir nūdienos atributų: du nauji kasos aparatai, prie jų - kainų 
skaitytuvai, už pulto ant lentynos - radijo siųstuvas, stovas su nuo- 
mojamomis vaizdo juostomis ir stebėjimo kameros palubės kam- 
puose. 

Tolimajame plane palei visą sieną įtaisyta mėsos vitrina-šaldy- 
tuvas. Jam iš kairės, po išgaubtu veidrodžiu, durys, ant kurių pa- 
prastai užrašyta: 


MIESTO KONSTEBLIS 


Krautuvė pilna žmonių. Visi skuba apsipirkti prieš audrą. 

Pro duris, vedančias prie mėsos šaldytuvo (tai yra priešais kon- 
steblio duris), išeina Maikas Andersonas. Malonios išvaizdos žmo- 
gus, galėtum duoti trisdešimt penkerius metus. Dabar jis kažkur 
skuba... bet šypsena, įprasta jo šypsena vis tiek tūno akyse ir lūpų 
kampučiuose. Tas žmogus myli gyvenimą, labai myli, ir beveik vi- 
suomet randa jame ką nors nuostabaus. 

Dabar jis apsirengęs baltą mėsininko chalatą ir stumia priešais 
save vežimėlį, priverstą sufasuotos mėsos. Tuojau prie jo prilekia 
trys moterys ir vyras. Raudona sportine striuke ir juoda palaidine 
su atverčiama apykakle vilkintis vyras prišoka pirmas. 

Garbusis Bobas Riginsas sako: 

- Maiklai, nepamiršk: šį trečiadienį pamaldos. Man reikės visų, 
galinčių skaityti psalmes. 

- Būtinai pasirodysiu. Žinoma, jeigu išgyvensime šias tris die- 
nas. 

- Būtinai išgyvensime. Dievas rūpinasi savo avelėmis. 

Ir pasišalina. Jo vietoje išdygsta maloni storuliukė - Džila Ro- 
binson, akivaizdžiai ne taip pasikliaunanti Viešpačiu. Ji puola pa- 
ketus ir neleidusi Maikui jų išdėlioti įninka skaityti etiketes. 

- Kiaulienos žlėgtainių turi, Maikai? Juk turėtų būti, tiesa? 

Jis paduoda jai paketą, Džila pasižiūri į jį ir sugrūda į perpildy- 
tą vežimėlį. Kitos dvi, Karla Brait ir Linda Sent-Pjer, jau rausiasi 
fasuotoje mėsoje. Karla išsirenka vieną paketą, jau nori įsidėti, po 
to numeta jį atgal ant mėsos lentynos. 

- Baisiai brangi ta pjaustyta vištiena! Maiklai Andersonai, ar tu- 
ri senų gerų mMėsainių? 

- Štai, pra... 

Ji stveria paketą iš jo rankų, neleidusi pabaigti žodžio. 

- „..šau. 

Subėgo 1r daugiau žmonių, mėsą graibsto, nespėjus jam išimti 
1š vežimėlio. Maikas kenčia, po to nutaria priminti, kad jis dar ir 
konsteblis. Bent jau pamėginti priminti. 

- Žmonės, dėmesio! Taip, ateina audra. Ne viena jau buvo ir ne 
viena dar bus. Nurimkite ir nesielkite kaip banda iš žemyno! 

Žodžiai juos pasiekia. Visi atsitraukia, ir Maikas ramiai dėlioja 
mėsą. 

Bet tada įsikiša Linda: 

- Tu čia nevaidink gudraus, Maiklai Andersonai! 

Ji nutęsia balses kaip 1r visi salos gyventojai - “Ma-aikla-ai"". 

Maikas atsako jai šypsena: 

- Nevaidinsiu, misis Sent-Pjer. | 

Už jo nugaros su kitu fasuotos mėsos vežimėliu išeina Oltonas 
Hečeris (arba Hečas). Stuomeningas, dailus trijų dešimčių amžiaus 
vyras. Jis - dešinioji Maiko ranka tiek parduotuvėje, tiek konsteb- 
lio ofise. Oltonas irgi baltu chalatu, o vaizdą papildo balta kepu- 
raitė su pavarde: O. Hečeris. 

Ketės balsas parduotuvės garsiakalbiu: 

- Maikai, girdi, Maikai! Tau telefonas! 

Ir matome Katriną Vizers (Ketę) už prekystalio. Devyniolikos 
metų, dailutė, dirba kasoje. Nekreipdama dėmesio į eilę, ji laiko 
rankoje mikrofoną. Kitoje rankoje telefono, kabančio netoli trum- 
pabangio radijo siųstuvo, ragelis. 

- Tavo žmona. Ji sako, kad grupėje iškilo nedidelė bėda. 

Ir vėl kamera rodo Maiką, Hečą ir pirkėjus prie mėsos šaldytu- 
vo. Pirkėjai susidomėjo. Gyventi saloje - kaip Žiūrėti serialą, kurio 
visi veikėjai pažįstami. 

- Ką, negali palaukti? 

Vėl kasa ir Ketė: 

- Iš kur man žinoti, kodėl ji negali? Čia tavo žmona. 

Pirkėjai šypsosi, kikena. Minia pralinksmėja. Kirkas Frimenas, 
keturiasdešimtmetis, šypsosi Maikui: 

- Nueitum, išsiaiškintum, kas nutiko, Maikai. 

Nuo šaldytuvo Maikas sako Hečui: 

- Pabūsi vietoj manęs? 

- O tu paskolinsi savo grandinę ir krėslą? 

Maikas kvatodamas paploja per Hečo kepuraitę ir skuba 
sužinoti, ko reikia žmonai. Prieina prie kasos ir paima iš Ketės ra- 
gelį. Pradeda kalbėtis su žmona, pamiršęs smalsiai stebinčią pub- 
liką. 

- Kas ten nutiko, Mole? 

Molės balsas telefonu: 

- Turim čia šiokią tokią bėdą - negalėtum atvažiuoti? 

Maikas permeta akimis parduotuvę, prieš audrą sausakimšą 
pirkėjų. 

- Širdele, man ir pačiam užtenka bėdų. Kas yra? 


Kamera stambiu planu rodo Pipą Hečer - trimetę pyplę. Visą 
ekraną užima verkiantis ir persigandęs jos veidukas su raudonomis 
dėmėmis. Galbūt palaikome tai krauju. 

Bet kamera atsitraukia, ir paaiškėja, kas atsitiko. Pipa užsikaba- 
rojo ant laiptų, įkišo galvą tarp dviejų turėklo virbų ir negali 
ištraukti. Bet vis vien tvirtai laiko gabalėlį pyrago su uogiene, o 
tai, ką palaikėme krauju - žemuogių uogienė. 

Po ja, laiptų apačioje, stovi septyni trejų penkerių metų vaikai. 
Vienas iš keturmečių - Ralfas Andersonas, Maiko ir Molės sūnus. 
Gali būti, jog ne iš karto pastebime (nes dabar labiau rūpi ap- 
gailėtina Pipos padėtis), bet Ralfo tarpuakyje - apgamas. Vaiko jis 
nebjauroja, tiesiog ten yra - kaip balnas ant viršunosės. Jis pasiūlo: 

- Pipa, duok man savo pyragą, jeigu pati nevalgysi! 

- Neeee! - supyksta Pipa. 

Ir ima bruktis, mėgindama išsivaduoti, tačiau pyrago iš rankos 
nepaleidžia. Jis pranyko putliame jos delniuke, ir atrodo, kad ma- 
žylė prakaituoja Žemuogių uogiene. 

Ant stalo prieangyje, netoli laiptų, stovi telefonas - stalas tarp 
laiptų ir durų. Telefonu kalba Molė Anderson, Maiko žmona. Jai 
apie trisdešimt, patraukli moteris, 17 dabar joje juokas kovoja su 
1išgąsčiu. 

- Pipa, saulute, nereikia taip. Stovėk ramiai... 

- Pipa? Kas nutiko Pipai? - tai Maiko balsas iš ragelio. O Mai- 
kas užsidengia burną ranka - per vėlu. 

- Pipai kas nors atsitiko? - įsikiša Linda Sent-Pjer. 

Iš už kasų pasirodo Hečas. 

Vėl prieangis ir Molė prie telefono: 

- Tyliau! Tik to dar betrūko, kad mane užsipultų Oltonas Heč- 
er1s. 

Tarpu ryžtingai eina Hečas su ta pačia balta kepuraite. Links- 
mas ūpas išgaravęs. Priešais mus - nuo galvos iki kojų sunerimęs 
tėvas. 

- Per vėlu, brangioji, - atsako Maikas. - Tai kas ten? 

Molė atsidususi prie telefono užverčia akis. 

- Pipa įkišo galvą tarp turėklo strypų ir įstrigo. Nieko rimto, - 
bent jau man taip atrodo, - bet vieną dieną turėti reikalų su atslen- 
kančia pūga ir išprotėjusiu tėtušiu - to jau per daug. Jeigu Hečas at- 
važiuos, važiuosi kartu. | 

Ji kabina ragelį ir pasisuka į turėklą. 

- Pipa, liaukis! Netrauk taip. Ausytes susižeisi. 

Parduotuvėje Maikas susimąstęs žvelgia į telefoną ir kabina ra- 
gelį. Tuo metu Hečas pečiu prasibrauna pro pirkėjų minią; jis su- 
nerimęs. | 

- Kas Pipai? 

- Įstrigo, kaip man sakė. Važiuojam išsiaiškinti? 

Meino gatvėje priešais parduotuvę aikštelė. Pačioje patogiau- 
sioje vietoje stovi žalias visureigis su užrašu “Salos tarnybos" ant 
durų ir policijos švyturėliu ant stogo. Iš krautuvės išeina Maikas ir 
Hečas, skuba prie jos, šokinėdami per kelias laiptų pakopas. Hečas 
kamantinėja: 

- Maikai, jos balsas buvo labai sunerimęs? 

- Molės? Sakyčiau, penki balai pagal dešimties balų skalę. 

Į veidus trenkia vėjo gūsis ir priverčia susverdėti. Iš čia nema- 
tyti, bet puikiai girdisi, kaip bangos talžo krantą. 

- Bus visų audrų motina, a? Kaip sakai? 

Maikas tyli. Nieko atsakyti nereikia. Jie susėda į džipą ir išva- 
Žiuoja. 

Terasoje vėjo gūsis suskambino omarų spąstais ir ėmė sukti 
propelerį ant “Robio Bilzo“ kepuraitės. 

Vėl Andersono namų prieangis. 

Pipos galva kyšo tarp virbų, bet greta jos ant laiptų sėdi Molė. 
Mergytę pavyko nuraminti. Kiti vaikai sukiojasi aplinkui ir Žiūri. 
Molė viena ranka glosto mergaitės plaukus. Kitoje rankoje laiko 
j0s pyrago su uogiene gabaliuką. 

- Viskas bus gerai, Pipa. Maikas ir tavo tėvelis tuoj atvažiuos. 
Ir Maikas tave ištrauks. 

- O kaip jis tai padarys? 

- Nežinau. Bet jis moka traukti kaip burtininkas. 

- Aš noriu valgyti. 

Molė prakiša ranką pro skylę ir prikiša pyragą prie Pipos. Vai- 
kas valgo. Kiti vaikai stebi praradę amą. Vienas 1š jų, penkiametis 
- Džilos Robišo sūnus. Ir Haris Robišo prašo: 

- Misis Anderson, galima, aš ją pamaitinsiu? Vieną kartą aš 
maitinau beždžionę Bengoro mugėje! 

Vaikai juokiasi, o Pipai visai nejuokinga. 

- Aš ne beždžionė, Har! Ne beždžionė, o vaikas! 

- Ei, vaikai! Aš beždžionė! - šaukia Donas Bilzas. Ir ima stryk- 
čioti laiptų apačioje, kasytis pažastis 1r kvailioti, kaip tik sugeba 
keturių metų berniūkštis. Kiti tuoj ima jį mėgdžioti. 

- Aš ne beždžionė! - surinka Pipa ir ima verkti. Molė glosto jai 
galvą, bet nuraminti neįstengia. Įstrigti tarp turėklo virbų - apmau- 
du, bet kai tave vadina beždžione - šimtą kartų apmaudžiau. 

- Vaikai, liaukitės! Tuojau pat baikite! Tai negražu, ir užgauna- 
te Pipos jausmus! 

Beveik visi liaunasi, tik ne Donas Bilzas - mažasis niekšelis to- 
liau ramiai šokinėja ir kasosi. 

- Donai, baik! Tu negražiai elgiesi! 

- Mama sako, kad tu negražiai elgiesi! - sako Ralfis 1r mėgina 
jį sulaikyti. Donas atsikrato jo ir rėkia: 

- O aš beždžionė! 

Ir dar energingiau vaizduoja tą žvėrelį - Ralfio ir, žinoma, jo 
mamos pykčiui. Tada atsidaro durys, įeina Maikas su Heču. Hečas 
pamato, kokia bėda atsitiko, atrodo nusigandęs, bet apsiraminęs. 

- Tėtuuuk! - šaukia Pipa. Ir vėl ima veržtis lauk. 

- Pipa! - rėkia Hečas. - Stovėk ramiai! Nori ausis nusirauti? 

Raltis pasisuka į Maiką ir praneša: 

- Tėte! Pipa įstrigo, o Donas nesiliauja būti beždžionė! 

Ir šoka tėvui ant rankų. Hečas užlipa ten, kur baisūs, mergaites 
ryjantys laiptai sugavo jo dukrą, ir atsiklaupia. Molė žiūri iš už jos 
nugaros ir akimis prašo vyro: “Daryk ką nors!" 

Miela baltapūkė mergytė su kasytėmis traukia Maiką už kelnių. 
Beveik visa jos žemuogių uogienė atiteko palaidinukei. Salė God- 
so čiauška: 

- Misteri. Andersonai! Aš nustojau būti beždžione, kai tik ji 
liepė. - Salė rodo į Molę. 

Maikas švelniai išsivaduoja iš jos rankutės. Salė, taip pat ketve- 
rių metukų, mikliai susikiša į burną nykštį. 

- Tu šaunuolė, Sale, - atsako Maikas. - Ralfi, teks tave paleisti. 

Kai tik nuleidžia vaiką ant žemės, Donas Bilzas jį pastumia. 

- Ei, ko stumdaisi? - nustemba Ralfis. 

- Kad gudraus nevaizduotum! 

Maikas sugauna Doną Bilzą ir pakelia iki akių. Neklaužada nė 
kiek neišsigando. 

- Aš tavęs nebijau! Mano tėtis - miesto vadybininkas! Jis tau at- 
lyginimą moka! 

Jis iškiša liežuvį ir išleidžia nepadorų garsą tiesiai Maikui į vei- 
dą. Šio savikontrolė nė nesusvyruoja. 

- Kas lenda pirmas - gauna grąžos, Donai Bilzai. Neturėtum to 
pamiršti, nes tai mūsų liūdnos kasdienybės faktas. Kas lenda pir- 
mas - gauną grąžos. 

Žodžių Donas nesupranta, bet reaguoja į toną. Vėliau jis vėl 
1ma Išsidirbinėti, bet jam laiku parodo vietą. Maikas pastato jį ant 

grindų ir prieina prie laiptų. UŽ jo matosi praviros durys su lente- 
le: “Pipirai. Už tų durų - vaikų stalai ir kėdės. Nuo lubų kabo 
linksmi 1r ryškūs mobiliai. Molės vaikų darželio klasė. 

Hečas bando išstumti savo dukters galvą, spausdamas pakaušį. 
Bandymas nepavyksta, ir mergaitė vėl nusigąsta, kad įstrigo visam 
gyvenimui. 

- Mažule, kodėl taip padarei? 

- O Heidė Sent-Pjer sakė, kad išsigąsiu. 

Maikas paima Hečą už rankų ir atitraukia jį į šalį. Hečas su vil- 
timi Žiūri į draugą. 

Vaikai susigrūdo prie žemutinio laiptelio. Heidė Sent-Pjer, pen- 
kerių metukų Lindos Sent-Pjer duktė, primena morką storais aki- 
niais. 

- Aš nesakiau! 

- Sakei! 

- Melagė melavo, per tiltą važiavo! 

Molė: 

- Tylos, abi! 

Pipa aiškina Maikui: 

- Ji lengvai įlindo, o išlįsti nenori. Aš manau, kad mano galva 
šitoje pusėje didesnė. 

- Tikrai, - sutinka Maikas. - Tiktai aš greitai padarysiu ją 
mažesnę. Žinai kaip? 

- Kaip? - susidomi Pipa. , 

- Nuspausiu mygtuką “Mažėk!", ir tavo galva iškart taps maž- 
esnė, tada galėsi ištraukti. Taip pat lengvai, kaip įkišai. Aišku? 

Jis kalba lėtai, raminamu tonu, ir patį apima kone hipnozės 
būsena. 

- Ką čia... - pradėjo Hečas. 

- Ššš! - nutildo jį Molė. 

- Dabar spustelsiu mygtuką. Pasiruošusi? 

- Taip. 

Maikas nuleidžia ranką ir paspaudžia jai nosies galiuką. 

- Pyp! Štai! Mažesnė! Greičiau, Pipa, kol ji vėl neišaugo! 

Ir Pipa lengvai ištraukia galvą pro virbus. Vaikai ploja katučių, 
džiaugsmingai krykštauja. Donas Bilzas šokinėja kaip beždžionė. 
Kitas berniukas, Frenkas Braitas, taip pat strykteli porą kartų, bet 
sugavęs nepatenkintą Ralfio žvilgsnį sustoja. 

Hečas stveria dukrą į glėbį. Pipa smarkiai apsikabina, bet py- 
rago su uogiene nepamiršta. Molė dėkingai šypsos1 vyrui ir ištie- 
sia ranką tarp virbų, kur įstrigo mažylė. Maikas paima ją iš savo 
pusės ir teatrališkai bučiuoja kiekvieną pirštelį. Vaikai krizena. 
Vienas iš jų, Basteris Karveris (paskutinis iš Molės grupės, jam 
greit penkeri), užsidengia akis. 

- Bučiuoti pirštus! Oi, kaip negražu! 

Molė juokdamasi atitraukia ranką. 

- Ne, iš tikro, dėkui. 

- E... ačiū, šefe, - priduria Hečas. 

- Nieko tokio, - baigia temą Maikas. 

- Tėtuk, mano galva dabar maža? - klausia Pipa. - Aš pajutau, 
kaip ji sumažėjo, kai misteris Andersonas tarė “Mažėk!" Ji dar 
maža? 

- Ne, saldainiuk, - atsako Hečas. - Dabar ji normali. 

Maikas nusileidžia laiptais, jį pasitinka Molė. Ir Ralfis ten, 
Maikas jį pačiumpa, bučiuoja raudoną dėmelę tarpuaky. Molė 
pakšteli vyrui į skruostą. 

- Atleisk, kad ištempiau tokiu karštu metu, bet kai pamačiau jos 
galvą tarp virbų, o pati nepajėgiau ištraukti, aš... tiesiog išskydau. 

- Nieko, - taria Maikas. - Man vis tiek reikėjo pertraukos. 

- Parduotuvėje dabar sunku? 

- Ne pyragai, - atsako Maikas. - Žinai, kas darosi... kai paskel- 
bia artėjančią audrą... ir dar ne paprastą, - jis pasisuka į Pipą. - Na, 
pupa, man metas eiti. Elkis gražiai. 

Donas vėl nepadoriai purkšteli. 

- Kaip man patinka Robio sūnus! - tyliai prataria Maikas. 

Molė nieko neatsako, tik užmerkia akis pritardama. 

- Na ką, Hečai? - pasisuka į jį Maikas. 

- Važiuojam, kol dar galima, - atsiliepia tas. - Jeigu sako tiesą, 
porą dienų sėdėsim užversti sniegu, - po pauzės priduria: - Įstrig- 
sime kaip Pipa tarp virbų. 

Niekas nesijuokia. Jo žodžiai labai arti tiesos. 


Matome Andersono namą iš lauko. Prie šaligatvio stovi “Salos 
tarnybų" visureigis. Pirmame plane lentelė: 


VAIKŲ DARŽELIS “PIPIRAT"* 


Lentelė kabo ant grandinės ir siūbuoja vėjyje. Dangus pilkesnis 
negu paprastai. Tolumoje matyti vandenynas, pilki raibuliai. 

Atsiveria durys ir išeina Maikas su Heču prilaikydami kepures, 
kad nenuplėštų vėtra, ir pasistatę striukių apykakles. Pakeliui į au- 
tomobilį Maikas sustoja ir žiūri į dangų. Taip, artinasi rimta aud- 
ra. Smarki. Susirūpinęs Maiko veidas sako, kad jis tai Žino. Arba 
mano žinąs. Dar niekas gerai nenutuokia, kokia bus šita gražuolė. 

Jis sėda už vairo, mojuoja Molei, kuri stovi verandoje užsime- 
tusi megztuką. Hečas taip pat pamoja atsisveikindamas, Molė at- 
sako jam. Visureigis apsisuka ir važiuoja atgal į parduotuvę. 

Mašinos viduje Hečas neapsakomai patenkintas išsišiepia: 

- Mygtukas “Mažėk!"', a? Nieko sau! 

- Visi turi tokį mygtuką, - gūžteli pečiais Maikas. - Melindai 
pasakosi'? 

- Ne... bet Pipa vis vien pasakys. Pastebėjai, kad ji nė mirksnį 
nenuleido akių nuo savo pyrago gabaliuko? 

Vyrai susižvalgo ir nusijuokia. 


Atlanto gatve, abejingas artėjančiai pūgai ir kiaurai košiančiam 
vėjui, eina keturiolikos metų paauglys - Devis Haupvelas. Jis ap- 
sivilkęs storą striukę ir pirštines nupjautais galais - taip lengviau 

laikyti krepšinio kamuolį. Devis sukiojasi, varosi kamuolį driblin- 
gu ir kalbasi pats su savimi. Iš tikrųjų jis veda tiesioginį reportažą: 

- Devis Haupvelas išsiveržia į priekį... Išsisuka nuo presingo... 
Stoktonas bando atimti kamuolį, bet nesėkmingai... Kamuolio liki- 
mas Devio Haupvelo rankose... laikas baigiasi... Devis Haupvelas 
- paskutinė “Seltiko" viltis... Jis pabėga nuo gynėjų, pasiruošia 
mesti... Jis... 

Sustoja. Sugauna kamuolį ir Žiūri. 

Į Martos Klarendon namą. Laukujės durys atidarytos nepaisant 
šalčio, o vaikštyklė guli ant terasos laiptų, kur ją išmetė Linožas. 


Vėl regime Devį. Jis pasikiša kamuolį po pažastimi ir eina prie 
Martos vartelių. Minutę pastovi, po to pastebi ant baltos spalvos 
kažką juoduojant. Ten, kur Linožas pastukseno lazda, liko anglies 
pėdsakai. Berniukas paliečia vieną dviem plikais pirštais (prisime- 
nate, jo pirštinės be pirštų!) ir tučtuojau atitraukia: 

- At! 

Jie dar karšti. Bet Devis juos pamiršta Žiūrėdamas į praviras 
duris ir apverstą vaikštyklę - tokiu oru laikyti duris atdaras negali- 
ma. Jis eina takeliu, palipa laiptukais. Pasilenkia, patraukia gulin- 
čią vaikštyklę. 

Iš namo girdisi diktorės balsas: 

- Kokią įtaką turi globalinis atšilimas tokioms audroms susida- 
ryti? Faktiškai mes to nežinome... 

- Misis Klarendon! - šaukia Devis. - Ar viskas gerai? 

Martos name, svetainėje, senutės krėsle sėdi Linožas. Tęsiasi 
laida apie orus. Dviejų audrų grafikai pasislinko prie jų susikirtimo 
vietos. Kruvina lazda guli ant Linožo kelių. Jo akys užmerktos. 
Atrodo, jis medituoja. Diktorė kalba savo: | 

- Tiksliai žinome, kad oro srovės yra įprastos tokiam metų lai- 
kui, nors kylantis srautas stipresnis nei paprastai, ir tai tik sustipri- 
na neįtikimą vakarinio štormo jėgą. 

Devis šaukia, jo nematyti: 

- Misis Klarendon! Čia aš, Devis! Devis Haupvelas! Gal kas at- 
sitiko? 

Linožas atsimerkia. Akys vėl juodos... tik toje juodumoje 
šmėžuoja raudoni vingiai... it ugnis. Jis šypsosi, rodydamas tuos 
baisius savo dantis. Kamera sustingsta ant jų, o tada... 

Užtemimas. Pirmo veiksmo pabaiga. 


ANTRAS VEIKSMAS 


Ta pati diena. Ant Martos namų terasos pro atviras duris mato- 
si Devis Haupvelas, 1r jis artinasi prie durų vis labiau nerimauda- 
mas. Užanty vis tas pats kamuolys. 

- Misis Klarendon? Misis... 

- Plačius langus vertėtų užklijuoti lipnia juosta, kad neiškultų 
vėjo gūsiai, - patarinėja diktorė. 

Devis sustoja kaip įkastas, vyzdžiai išsiplečia. Jis mato... 

„„„Šešėlyje ant kojų styrančias šlepetes ir suknelės kraštą. 

- „Per tokią audrą vėjo gūsiai gali siekti... 

Devis verandoje įsidrąsino - mano, kad jau žino, ko gali tikėtis 
blogiausia. Senutė nualpo, patyrė širdies smūgį ar dar ką nors, jis 
atsiklaupia - pasižiūrėti... 1r suakmenėja. Kamuolys iškrenta iš ran- 
kos ir ritasi terasa. Devio akys prisipildo siaubo, mums nebūtina 
žiūrėti, ką jis išvydo. Mes Žinome. O diktorės balsas tęsia: 

- „„kaip būdinga uraganui. Patikrinkite krosnių užsklandas ir 
kaminus! Tai labai svarbu... 

Devis mėšlungiškai įkvepia, o iškvėpti iš karto negali. Matyti, 
kaip jis stengiasi. Bando surikti. Paliečia Martos koją ir tyliai 
supūkščia. Linožo balsas daug garsesnis. 

- Pamiršk NBA, Devi, - tu ir mokyklos komandoje nežaisi pa- 
grindiniame sąstate. Tu lėtas, net į vandenyną kamuoliu nepatai- 
kysi. 

Devis pasižiūri į holą ir supranta, kad Martos žudikas tebėra na- 
me. Sąstingis akimirksniu išgaruoja. Jis suinkštęs pašoka ant kojų, 
pasisuka ir nusirita laiptais. Už paskutinio laiptelio užkliūva ir 1šsi- 
tiesia vidury tako. Jį pasiveja Linožo balsas: 

- Ir tu žemaugis. Tu /iliputas, Devi. Užeik, Devi, padarysiu tau 
paslaugą. Išvaduosiu nuo sielvarto. 

Šiaip ne taip pakilęs ant kojų, Devis bėga, išgąstingai dairyda- 
masis per petį, išmauna pro vartelius, per šaligatvį į gatvę. Lekia 
Atlanto gatve prieplaukos link. 

- Padėkite! Misis Klarendon užmušė! Nužudė! Kraujas! 
Padėkite! Dieve, kas nors padėkite! 


Martos kambaryje sėdi Linožas, jo akys vėl normalios... jeigu 
galima pavadinti tokiomis tą šaltą neramią žydrynę. Jis pakelia 
ranką ir kviečia pirštu. 

- Iš viso to, kas pasakyta, galima daryti tokią išvadą, - sako dik- 
torė. - Ruoškitės blogiausiam, nes laukia nelengvos dienos. 


Martos prieangyje - keista, bet dar girdisi tolstantis Devio, šau- 
kiančio į pagalbą, balsas. Kamuolys, sustojęs prie terasos turėklų, 
ritasi jos lentomis - lėtai, paskui vis greičiau prie laukujų durų, ir 
peršoka slenkstį. Kamera Žiūri iš kambario. 

Tolimajame plane juoduoja Martos lavonas, Devio kamuolys 
peršoka per ją ir šokinėja toliau, palikdamas dideles raudonas 
kraujo dėmes. 


- Ką dar patarti? - šypsosi diktorė. - Apsirūpinkite rūkyta dešra 
“Linksmasis vaikinas“! Kai šėlsta audra, niekas taip nesušildys... 

O kamuolys ritasi grindimis, sukiojasi tarp baldų. Atsirita iki 
Martos krėslo, kur dabar sėdi Linožas, ir du kartus - vis aukščiau - 
pašoka nuo grindų. Trečią kartą pasišokėjęs, nusileidžia ant Lino- 
žo kelių. Linožas paima kamuolį. 

- „kaip geras sumuštinis su kepta dešra! Ypač, jeigu tai dešra 
“Linksmasis vaikinas"! 

- Metimas... - taria Linožas... 

Ir nežmogiška jėga paleidžia kamuolį į televizorių. Tas pataiko 
tiesiai į ekrano centrą, išsiųsdamas diktorę su jos sumuštiniais ir 
štormais į elektroninę šešėlių karalystę. Pasipila kibirkštys. 

- Kamuolys krepšyje! 


O Devis bėga Atlanto gatvės viduriu ir rėkia, kiek leidžia 
gerklė. 

- Misis Klarendon! Kažkas užmušė misis Klarendon! Ten visur 
kraujas! Akis išmušta! Ji kabo ant skruosto! Viešpatie, akis kabo 
ant skruosto! 

Žmonės prieina prie langų, iškiša galvas pro duris. Visi Devį 
pažįsta, bet niekas nespėja nutverti jo ir nuraminti. Staiga priešais 
jį sustoja didelis žalias linkolnas - lyg policijos mašina, užtverian- 
ti kelią greitį viršijančiam vairuotojui. Ant limuzino šono užrašyta: 


AILEND-ATLANTIKAS. NEKILNOJAMASIS TURTAS 


Iš jo išlipa solidus džentelmenas dalykiniu kostiumu, kaklaryšiu 
ir paltu (gali būti, jog tai vienintelis oficialus kostiumas visame 
Litl Tol Ailende). Galima pastebėti džentelmeno panašumą į ma- 
nekeną krautuvės verandoje; nors gal tik taip atrodo. Tai Robis 
Bilzas, vietinis tūzas, bjauraus Dono Bilzo dar bjauresnis tėtušis. 
Jis suima Devį už pečių ir stipriai papurto. 

- Liaukis, Devi! Tuojau pat liaukis! 

Devis nustoja rėkęs ir pradeda atgauti savitvardą. 

- Kokių velnių leki Atlanto gatve ir kvailioji? 

- Kažkas nužudė misis Klarendon! 

- Kokias nesąmones paistai? 

- Ten visur kraujas. Ir akis išmušta. Ji... ji ant skruosto taba- 
luoja. 

Ir Devis pradeda raudoti. Ima rinktis Žmonės, Žiūri į vyrą ir ber- 
niuką. Robis lėtai paleidžia Devį. Tikrai kažkas atsitiko, gal net 1a- 
bai rimta, o jeigu taip, jis yra vienintelis žmogus, kuris turi nueiti 
ir pažiūrėti. Šios minties suvokimas tolydžio išryškėja Robio vei- 
de. 

Jis apsidairo, pamato pagyvenusią moterį, užsimetusią ant pe- 
čių megztinį, su skardine pyragui, su kuria ji ir išlėkė į lauką. 

- Misis Kingsberi! Pasirūpinkite juo. Duokite jam karštos arba- 
tos... - susimąsto, nutaria: - Ne. Duokite jam gurkšnį viskio, jeigu 
turite. 

Ji klausia: 

- Iškviesite Maiką Andersoną? 

Robio veidas persikreipia. Jo 17 Andersono santykių draugiškais 
nepavadinsi. 

- Iš pradžių pats turiu pažiūrėti. 

- Atsargiau, misteri Bilzai! - susijaudina Devis. - Ji negyva... 
bet name kažkas yra, man atrodo... 

Robis meta į jį nekantrų žvilgsnį. Isterikuoja berniukas. 

Į priekį išeina senis nugairintu Naujosios Anglijos gyventojo 
veidu. Džordžas Kirbis klausia: 

- Gal reikia pagalbos, Robi Bilzai? 

- Nebūtina, Džordžai. Susitvarkysiu. 

Jis sėda į automobilį. Mašina ilga, gatvėje neišsisuks, jis užva- 
žiuoja ant kažkieno tako. 

- Nereikėjo jam važiuoti vienam, - sako Devis. 

Žmonių būrys gatvėje (jis vis auga) sunerimęs žiūri įkandin Ro- 
bio, kuris važiuoja prie misis Klarendon namų. 

- Eikim vidun, Devi, - pakviečia misis Kingsberi. - Neketinu 
girdyti vaiko viskiu, bet arbatinį tuojau užkaisiu. 

Ji apkabina vaiką per pečius ir vedasi į namą. 


O Robis savo lLinkolnu privažiuoja prie Martos Klarendon na- 
mo. Žiūri į takelį, apverstą vaikštyklę ir atviras duris. Jo veide at- 

sispindi mintis, kad viskas gali būti kur kas rimčiau, nei jam at- 
rodė. Ir vis dėlto jis eina takeliu prie namo. Ką daryti? Palikti tai 
visažiniui Maikui Andersonui? Na jau ne! 


Tuo metu mes matome baltą medinį niūroko Naujosios Angli- 
j05 stiliaus namą - meriją, miesto savivaldybės namą, miestelio vi- 
suomeninio gyvenimo centrą. Priešais jį nedidelis kupolas, o po 
kupolu - padoraus dydžio, sulig obuolių dėže, varpas. Prie namo 
privažiuoja “Salos tarnybų" visureigis ir įsuka į vietą po užrašu: 


TIK MIESTO TARNYBŲ AUTOMOBILIAMS 


Automobilyje sėdi Maikas su Heču. Hečo rankose brošiūra 
“Pasiruošimas audrai. Instrukcija Meino valstijos gyventojams". 
Jis įsigilinęs ją studijuoja. 

- Užeisi? - klausia jo Maikas. 

- Ne, nereikia, - nepakelia akių Hečas. - Viskas gerai. 

O kai Maikas atidaro dureles, Hečas pakelia akis ir nedrąsiai 
jam nusišypso: 

- Ačiū, Maikai, kad padėjai mano mergaitei. 

- Man buvo vienas malonumas, - atsako tas šypsena. 

Ir išlipa iš mašinos dar kartą gerai užsmaukęs kepurę, kad ne- 
nuplėštų vėjas. Lipdamas meta į dangų vertinamą žvilgsnį. 


Maikas eina. Sustoja prie kupolo. Dabar iš arti matosi memoria- 
linė lenta. Tai kare Žuvusių sąrašas: dešimt pilietiniame, vienas is- 
panų-amerikiečių, po du Pirmajame ir Antrajame pasauliniuose, 
vienas Korėjoje ir šeši Vietname - ne pačiame populiariausiame 
kare. Tarp pavardžių daug Bilzų, Godsų, Hečerių, Robišų. O virš 
sąrašo frazė didelėmis raidėmis: 


KAI SKAMBINAME GYVIESIEMS, 
PAGERBIAME MIRUSIUS 

Maikas pirštinėta ranka pajudina varpo šerdį. Jis vos girdimai 
sugaudžia, ir Maikas įžengia į pastatą. 

Atsiduria įprastame atitvertame sekretoriate, kur per visą sieną 
- salos nuotrauka iš oro. Čia visiems vadovauja viena vienintelė 
putli ir maloni Ursula Godso (Kortelė su pavarde stovi ant stalo, 
greta įeinančių ir išeinančių krepšelio). Už Ursulos nugaros - ke- 
lios stiklinės durys, vedančios į pagrindinį vestibiulį, o toliau - į 
pačią miesto savivaldybės posėdžių salę. Ten stovi suolai tiesiais 
kaip puritonų bažnyčioje atlošais ir plika medinė katedra su mik- 
rofonu. Apskritai ji labiau primena bažnyčią nei valdininkišką in- 
terjerą. Dabar salė tuščia. 

Ursulos narvelio siena papuošta tokiu pat plakatu kaip ir Ander- 
sono krautuvės durys: 


ARTIMIAUSIAS TRIS DIENAS GALIMAS 
AUDROS PAVOJYS! SIGNALAS “VISIEMS J PRIEDANGĄ!: 
DV TRUMPI, VIENAS ILGAS. 


Maikas apžiūrinėja jį laukdamas, kol Ursula bus laisva. Ji kal- 
ba telefonu, ir balsas neįtikėtinai kantrus. Tos kantrybės jai aiškiai 
reikia. 

- Ne, Bete, negirdėjau nieko, ko tu nežinotum... Mes gi dirba- 
me su ta pačia prognoze... Ne, ne memorialinis varpas, per tylus 
numatomai vėtrai... Taip, sirena, jeigu reikės. Du trumpi, vienas il- 
gas... Žinoma, Maikas Andersonas... Pagaliau juk mes jam moka- 
me, kad spręstų, tiesa, brangioji? 

Ursula energingai mirkteli Maikui, rodydama ranka: “Tuojau, 
dar minutėlę"'. Maikas pakelia ranką ir liečia nykščiu kitus pirštus, 
vaizduodamas plepį. Ursula šypteli ir linkteli galva. 

- Taip... aš irgi melsiuos... visi melsimės. Ačiū, kad paskambi- 
nai, Bete. 

Ji padeda ragelį ir sekundei užmerkia akis. 

- Sunki diena? - klausia Maikas. 

- Betė Soams įsitikinusi, kad turime kažkokią slaptą orų prog- 
nozę. 

- Kaip Džina Dikson'? Ekstrasensorinę? 

- Regis, taip. 

Maikas paplekšnoja per audros pavojaus plakatą. 

- Šitą matė jau beveik visas miestas? 

- Kas turi akis - matė. Maikai Andersonai, atsipalaiduok maž- 
umėlę. Kaip Pipa Hečer? 

- Nieko sau! Greitai pasklido. 

- O kaip tu manei? Šioje saloje nėra paslapčių. 

- Nieko baisaus, - sako Maikas. - Įkišo galvą tarp turėklo virbų 
1r įstrigo. Jos tėtukas dabar sėdi mašinoje ir ruošia namų darbus iš 
didžiosios aštuoniasdešimt devintųjų metų audros. 

Ursula šypteli. 

- Grynas Oltono ir Melindos vaikas, - po to surimtėja. - Žmonės 
žino, kad artėja didelė audra, o kai išgirs sireną - ateis. Dėl to ne- 
sijaudink. Gerai, užsukai pasižiūrėti, kaip paruoštos slėptuvės, ar 
ne? 

- Pamaniau, kad mintis nebloga. 

Ursula pakyla. 

- Galime priimti tris šimtus Žmonių trims dienoms arba šimtą 
penkiasdešimt savaitei. Sprendžiant iš to, ką girdėjau per radiją, 
prieglobsčio gali prireikti. Eime apžiūrėsim. 

Ir Maikas išeina paskui Ursulą. 


O kamera stambiu planu rodo mums Robį Bilzą. Jo veide siau- 
bas. Jis netiki savo akimis. 

- Dangau! 

Už kadro girdisi diktorės balsas: 

- Na, pakaks niūrių pokalbių! Pakalbėkime apie saulutę! 

Ji vis trinasi užpakaliniame plane. Linožas sudaužė televizorių, 
O ji vis vien čia! 

- Kur šiandien JAV pats geriausias oras? Na, be abejo, Didžio- 
j0je saloje - Havajuose! Temperatūra apie dvidešimt septynis 
laipsnius, ir gaivus brizas nuo jūros, jeigu kam karšta. Neprastai ir 
Floridoje. Praėjusios savaitės šalčiai pasitraukė, Majamyje oro 
temperatūra apie dvidešimt šešis, negi blogai Sanibelės saloje ar 
nuostabiajame Kaptive? Ten jūsų laukia saulėtas oras ir trisdešim- 
ties nesiekianti temperatūra. 

- Ar čia yra kas nors? - klausia Robis. 

Atsistoja. Žiūri į sienas, kur senos Martos nuotraukos nutašky- 
tos plonomis kraujo čiurkšlėmis. Žiūri į grindis ir vėl mato kraują: 
siaurą Linožo lazdos brūkšnį ir tamsias Devio kamuolio dėmes. 

- Ar kas yra? 

Jis neryžtingai sustoja, po to žengia į koridorių. 


Merijos rūsio palubėje įsižiebia eilė lempų, nutvieskiančių erd- 
vią patalpą. Paprastai čia vyksta šokiai, loterijos ir panašūs miesto 
renginiai. Skelbimai ant sienų praneša lankytojams apie gaisri- 
ninkų draugijos balių, kuris vyks kaip tik čia. Bet dabar patalpa 
pristatyta sulankstomų lovelių; ant kiekvienos - pagalvė ties 
galvūgaliu ir antklodė kojūgaly. Tolimajame salės gale - eilė šal- 
dytuvų, geriamo vandens butelių pakai ir didelis radijo siųstuvas, 
mirksintis skaičių ekranėliu. Prie durų visa tai apžiūrinėja Maikas 
su Ursula. 

- Na, kaip? - klausia sekretorė. 

- Pati Žinai, kad puiku, - Maikas šypsosi. - Sandėlis? 

- Pripildytas kaip norėjai. Daugiausia koncentratai, - įpilk van- 
dens ir sprink rydamas, - bet iš bado niekas nemirs. 

- Pati viską padarei? 

- Su Pito seserimi Tavija. Juk pats sakei - saugokis, nesėk pa- 
nikos. 

- Aha, taip ir sakiau. O ar daug žino, kad pasirengėme Trečiam 
pasauliniam karui? 

- Visi ir kiekvienas, - ramiai atsakė Ursula. 

Maikas raukosi, bet visai ne iš nuostabos. 

- Na, nebūna šioje saloje paslapčių! 

Ursula lyg teisindamasi sako: 

- Aš nesiskelbiau, Maikai Andersonai. Ir Tavija taip pat. Vi- 
siems išskalambijo Robis Bilzas. Garsiau už šlapią vištą kvaksėjo, 
kad švaistai pavėjui miesto pinigus. 

Maikas susimąstęs. 

- Na, pamatysim. Štai ką pasakysiu: iš jo pyplio išeitų puiki be- 
ždžionė. 

- Kas? 

- Et, nieko. 

- Užeisi į sandėlį? - keičia temą Ursula. 

- Patikėsiu tavo žodžiu. Grįžkim. 

Ji tiesia ranką prie jungiklio ir sulaiko ranką. Veidas susijau- 
dinęs. 

- Maikai! Ar tai rimta? 

- Nežinau. Tikiuosi, kad Robis Bilzas galės kitame merijos 
posėdyje pasmerkti mane kaip panikuotoją. Gerai, eikime. 

Ursula spragteli jungiklį, ir salė dingsta tamsoje. 


O mums nuo Martos Klarendon namų durų girdisi vis garsesnis 
balsas iš televizoriaus. Teismo advokatų reklama. Nukentėjote 
avarijoje? Negalite dirbti? Praradote sveiką nuovoką? Diktorės 
balsas už kadro aiškina: 

- „„absoliučios nevilties jausmas. Atrodo, visas pasaulis prieš 
jus. Ne, firma “Makintošas ir Redingas" su jumis, ji pasistengs, 
kad teisme nugalėtumėte. Nereikia laukti, kol bloga padėtis virs 
beviltiška! Jeigu gyvenimas užmėto jus citrinomis, mes galime 
išspausti iš jų sultis! Sušerkite jiems pipirą, kol jie nesušėrė jums! 
Jeigu nukentėjote avarijoje, jūsų laukia tūkstančiai, jeigu ne 
dešimtys tūkstančių dolerių. Tai nedelskite! Skambinkite dabar. 
Paimkite ragelį 1r surinkite 1-800-1-STIK-EM. Taip, 1... 800... 

Robis žengia per slenkstį. Jo pasitenkinimas savimi ir valdinga 
išvaizda pranyko. Dabar jis atrodo susitaršęs, liguistas ir mirtinai 
išgąsdintas. Iš Robio vietos matosi: 

Į šipulius sudaužytas televizorius, iš jo veržiasi dūmai... bet re- 
klama vis tiek girdisi: 

- „vienas... STIK-EM. Paimkite tai, kas eina į jūsų rankas! Ne- 
gi jūs mažai išgyvenote? 

Virš krėslo matosi Linožo galva. Girdisi kliurktelėjimas, kai jis 
atsigeria arbatos. O mes per Robio petį matome Linožo makaulę 
virš krėslo ir sudaužytą, bet nenutilusį televizorių. 

- Kas jūs? - klausia Robis. 

Televizorius nuščiūva. Iš lauko pasiekia kylančios audros kau- 
kimas. Lėtai, labai lėtai pakyla virš krėslo atkaltės urzgiantis si- 
dabrinis vilkas, žvelgia į Robį kaip negera pranašaujanti mario- 
netė. Žvėries snukis aptaškytas krauju. Jis nesmarkiai siūbuoja į 
šonus it švytuoklė. 

- Gimęs nuodėmėj - į peklą garmėk, - sako Linožo balsas, o 
Robis kvailai mirksi, prasižioja ir vėl užsičiaupia. Kaip reaguoti į 
tokią pastabą? Bet Linožas dar nebaigė, ir vėl girdisi jo balsas: 

- Tu buvai su prostitute Bostone, kai Mačijase mirė tavo moti- 
na. Mama gyveno nušiurusioje prieglaudoje, kurią praeitą rudenį 
uždarė. Vienoje iš tų, kur sandėlyje laksto žiurkės. Prisimeni? Ji 
šaukė tave, kol užduso. Malonu, tiesa? Jeigu neminėsim kąsnelio 
lydyto sūrio, žemėje nėra nieko geriau už motinos meilę! 

Čia jau kyla reakcija. O kaip reaguotumėt jūs, išgirdę juodžiau- 
sias savo paslaptis iš nepažįstamo žudiko, kurio tamsoje net gerai 
nesimato? 

- Nieko tokio, Robi, - sako tas pats balsas. 

Ir vėl reakcija. Nepažįstamasis Žino jo vardą! 


Kambarys. Linožas dirsteli iš už krėslo atkaltės kone droviai. 
Jo akys daugmaž normalios, bet krauju išsitepęs ne menkiau už si- 
dabrinį jo lazdos bumbulą. 


54 


- Ji laukia tavęs pragare, - sako Linožas. - Ji tapo žmogėdra. 
Kai ten pakliūsi, j1 suės tave gyvą. Ir vėl, ir vėl, ir dar kartą, dar 
kartą. Nes pragaras ir yra pakartojimas. Aš manau, jog širdies g1- 
lumoje dauguma mūsų tai žino. GAUDYK! 

Jis sviedžia Devio kamuolį. 

Prie durų kamuolys atsimuša Robiui į krūtinę, palikdamas kru- 
viną dėmę. Viskas, Robiui užtenka. Jis apsisuka ir rėkdamas 
pabėga. 


Kambaryje vėl matosi kampu stovintis krėslas ir sudaužytas te- 
levizorius. Linožo kyšo tik pakaušis. Po to pasirodo sugniaužtas 
kumštis. Kurį laiką jis kybo ore, po to atsilenkia pirštas ir rodo į te- 
levizorių. Ir diktorė tučtuojau tęsia savo tiradą. 

- Dar kartą pasižiūrėkim į tuos regionus, kuriuos labiausiai kliu- 
dys slenkanti audra. 

Linožas ima iš lėkštutės sausainį. 


Gatvėje Bilzas dunda laiptais prie savo automobilio maksima- 
liu nerangioms jo kojoms greičiu. Jo veidas tapo siaubo ir sąmyšio 
kauke. 


Martos name kamera lėtai nuslenka ant sudaužyto ekrano su 
rūkstančiais viduriais, o diktorė vis kalba: 

- Sprendžiant iš prognozės, šiandien mūsų laukia griūtis, rytoj 
mirtis, o išeiginėmis - Armagedonas. Tai yra gyvenimo galas, kaip 
mes jį suprantame. 

- Ach, vargu... - susimąstęs ištaria Linožas. - Bet visuomet lie- 
ka viltis. 

Jis atsikanda sausainio. 

Užtemimas. Antro veiksmo pabaiga. 


55 


TREČIAS VEIKSMAS 


Robis įsikimba į savo linkolno dureles. 

Tolėliau gatvėje stovi grupelė miestelėnų ir susidomėjusi jį stebi. 

- Bilzai, ten viskas gerai? - klausia Džordžas Kirbis. 

Robis senukui neatsako. Atlapoja vairuotojo dureles ir neria į 
vidų. Po prietaisų skydu įtaisytas radijo siųstuvas, ir jis išplėšia 
mikrofoną iš gnybtų. Maigo įjungimo mygtuką, įmeta devyniolik- 
tą kanalą ir ima kalbėti, baugščiai dirsčiodamas į praviras Klaren- 
don namo duris - o jeigu išlįs Martos žudikas? 

- Robis Bilzas kviečia konsteblį Andersoną! Andersonai, ar gir- 
di mane? Ypatinga padėtis! 


Andersono parduotuvėje minia nesumažėjo. Ketė ir Tesė 
Maršan, penkių dešimčių neturinti šeimininkiška moteris, muša 
čekius kaip tik bemoka greičiau, bet dabar liaudis apmirė, klausy- 
dama inkščiančio Robio balso. 

- Po velnių, Andersonai, ar girdi? Čia žmogžudystė! Martą Kla- 
rendon mirtinai sumušė! 

Minia perbėga nusigandęs ir nepatiklus šurmulys. Akys išsiplečia. 

- Tas tipas dar name! Andersonai! Andersonai! Tu mane girdi? 
Kai tavęs nereikia, lendi su patarimais, o kai... 

Kaip sapnuodama siųstuvo mikrofoną paima Tesė Maršan. 

- Robi? Čia Tesė Maršan. Maiko dabar... 

- Tavęs man nereikia! Man reikalingas Andersonas! Negaliu 
juk dirbti ir jo darbą! 

Mikrofoną paima Ketė: 

- Kažkas nutiko jo namuose. Oltonas išvažiavo kartu. Ten jo 
du... 

Ir tada į krautuvę įžengia Maikas su Heču. Ketei ir Tesei neap- 
sakomai palengvėja. Minia vėl susišnibžda. Maikas žengia į salę 
tris žingsnius ir sustoja pajutęs, kad nutiko kažkas neįprasta. 

- Kas? Kas atsitiko? 


56 


Niekas neatsako. O siųstuvas toliau isteriškai traška: 

- Ką reiškia “nutiko namuose"? Čia nutiko! Senę užmušė! Mar- 
tos Klarendon namuose psichas! Duokite man miesto konsteblį! 

Maikas greitai prieina prie kasos, Ketė atiduoda jam mikrofoną 
ir džiaugiasi jo atsikračiusi. 

- Apie ką jis? - klausia Maikas, uždengęs mikrofoną. - Ką 
užmušė? 

- Martą, - atsako Tesė. - Jis taip sakė. 

Maikas spragteli perdavimo mygtuku. 

- Robi, čia aš. Atvėsk sekundei... 

- Jokių sekundžių, kad tave skradžiai! Čia potencialiai grėsmin- 
ga situacija! 

Maikas nekreipia į Robį dėmesio, laikydamas prie krūtinės 
mikrofoną, kreipiasi į dvi dešimtis susirinkusių salos gyventojų, 
tarpuose susigrūdusius 1r į jį spoksančius pirkėjus. Saloje žmogžu- 
dysčių nebuvo jau septyniasdešimt metų... jeigu neminėsim atvejo 
su Džo, Doloresos Kleiborn vyru, bet ir to nepavyko įrodyti. 

- Taip, žmonės, atsitraukite ir leiskite man pasikalbėti be 
žiūrovų. Aš gaunu šešis tūkstančius per metus už tai, kad dirbčiau 
konstebliu, todėl netrukdykite man tuos pinigus užsidirbti. 

Jie pasitraukia, bet vis tiek klausosi - o kaip nesiklausyti? Mai- 
kas atsuka pirkėjams nugarą, veidu į radijo siųstuvą ir loterijos au- 
tomatą. 

- Robi, tu kur? 

Robis sėdi savo automobilyje. Už jo susirinko Žmonių - dešimt 
ar daugiau. Stovi ir žiūri. Prislinko arčiau, bet visai prieiti nesiryž- 
ta. Martos durys atviros ir atrodo grėsmingai. 

- Prie Martos Klarendon namo Atlanto gatvėje! O kur dar, tavo 
įmanymuų, Bar-Harbore? Aš... - staiga jam topteli geniali idėja. - Aš 
sulaikau tą tipą ten, viduje! 

Jis įgrūda mikrofoną į vietą ir pasikuitęs daiktadėžėje po 
žemėlapius, miesto dokumentus ir didelius vokus išsitraukia mažą 
pistoletą. Išlipa iš mašinos. 

Robis kreipiasi į Žioplius: La 

- Niekam nesiartinti! 

Taip įvykdęs savo valią, Robis pasisuka į namą ir nutaiko pis- 
toleto vamzdį į atviras duris. Grįžo šlykštus pasitikėjimas savimi, 
bet lįsti į vidų jis neketina. Tas, kuris ten sėdi, ne tik nužudė Mar- 
tą Klarendon. Jis žino, kur buvo Robis, kai mirė jo mama. Ir 
pažįsta jį. 

Žilstančius Robio plaukus nubloškia į šoną vėjo gūsis... prie 
veido ima suktis pirmosios Šimtmečio audros snaigės. 


Krautuvėje su mikrofonu rankoje stovi Maikas ir svarsto, ko 
griebtis. Ketė Vizers paima iš jo mikrofoną ir kabina, o jis apsi- 
sprendžia. Kreipiasi į Hečą: 

- Pasivažinėsi su manim dar kartą? 

- Žinoma! 

- Kete, jūs kol kas tvarkykitės parduotuvėje, - pakelia balsą: - 
Žmonės, likite čia ir pirkite, ką ketinote. Atlanto gatvėje niekuo 
nepadėsite, o kas ten atsitiko, vis vien greitai sužinosite. | 

Sakydamas tai, jis užeina už kasos, kiša po ja ranką. O kas ten? 
Kamera žvilgteli kartu su mumis ir mato trisdešimt aštunto kalib- 
ro revolverį bei antrankius. Maikas paima abu daiktus. 

Susikiša antrankius į kišenę, o revolverį į kitą. Mikliai - niekas 
iš akis išvertusių pirkėjų net nepastebėjo. Ketė 1r Tesė, supranta- 
ma, pastebėjo, bet jos suvokia situacijos rimtumą: tegu tai skamba 
kaip gryna nesąmonė, bet Litl Tol Ailende pasirodė baisus nusi- 
kaltėlis. Ketė klausia: 

- Paskambinti jūsų žmonoms? 

- Jokiu būdu! - akimoju sureaguoja Maikas. Po to permeta aki- 
mis spiginančius salos gyventojus. Jeigu Ketė nepaskambins, ku- 
ris nors 1š jų tikriausiai pabėgės iki artimiausio telefono. - Ne, ge- 
riau paskambink. Tik įtikinamiau paaiškink, kad situacija kontro- 
liuojama. 

Maikas ir Hečas nulekia laiptais, kamera palydi juos prie “Sa- 
los tarnybų" automobilio. Snyguriuoja, tik jau smarkiau. 

- Sniegui ankstoka, - pastebi Hečas. 

Maikas stabteli, uždėjęs ranką ant durelių. Giliai įkvepia kaip 
prieš šuolį į vandenį ir po kurio laiko iškvepia. 

- Taip, ankstoka. Važiuojam. 

Jie susėda ir išvažiuoja. Tuo metu Žmonės išeina į verandą ir 
palydi visureigį žvilgsniu. Manekeno kepuraitės propeleris spėriai 
sukasi. 


Miesto prieplaukoje bangos daužosi į polius, taškydamos pur- 
slais. Toliau rišamos valtys, į sandėlius nešami netvirtinti daiktai. 
Kamera išsirenka - ir užplaukia - ant Džordžo Kirbio (jis jau 
įmetėjęs, įkopęs į septintą dešimtį), Alekso Haberio (trisdešimt 
penkerių) ir Kolo Frizo (dvidešimties su uodegėle). Aleksas rodo į 
vakarus, kur baigiasi molai ir prasideda sąsiauris. 

- Dirstelk ten, į žemyną! 

Žemyno krantas už dviejų mylių, ir matosi aiškiai - pilkšvai žali 
miškai. 

Aleksas Haberis sako: 

- Kai jo nesimatys, reikės nešdintis namo, kol dar galima. Jei- 
gu neįžiūrėsi sąsiaurio, mauk į meriją, girdėsi sireną ar ne. 

Kolas Frizas klausia Džordžo: 

- Dėde, kaip sakai, kietas bus orelis? 

- Tokio kieto man dar neteko matyti, - atsako Džordžas. - Ge- 
rai, eikim sutvarkyti likusius tinklus, - jis nutyla. Ir klausia apie ką 
kita: - Įdomu, tas avigalvis Bilzas suvokia, ką daro? 


Atlanto gatvėje prieš Martos Klarendon namą “tas avigalvis 
Bilzas“ vaizduoja disciplinuotą sargybinį, nutaikęs savo trisdešimt 
aštunto kalibro ginklą į senutės duris. Sniegas krenta dribsniais, 
užklojo pečius lyg šalis. Bilzas čia stypso ne vieną minutę. 

Toliau prasiskiria Žioplių būrelis (tarp jų vėl misis Kingsbėri ir 
Devis Haupvelas), praleisdamas konsteblio visureigį. Automobilis 
sustoja prie Bilzo Linkolno, iš vairuotojo vietos vienu metu pasiro- 
do Maikas, iš keleivio - Hečas. 

- Šratinį paimti? - klausia Hečas. 

- Geriau paimk. Tik patikrink, Oltonai Hečeri, kad būtų uždėtas 
saugiklis. 

Hečas rausiasi kėbule ir išlenda su šautuvu, kuris paprastai ka- 
bo po prietaisų skydu. Patikrina saugiklį, ir abu prieina prie Robio. 
Robis per visą šią sceną rodo priešiškumą ir panieką Maikui. Nie- 
kad neišaiškės pilna šitų jausmų istorija, bet labiausia, matyt, kal- 
tas Robio noras visas vadžias laikyti savo rankose. 

- Na, tu laiku, - šaiposi Robis. 

- Padėk pistoletą, Robi. 

- Nevadovauk, konstebli Andersonai. Tu dirbi savo darbą, o aš 
- savo. 

- Tavo darbas - nekilnojamasis turtas. Gal padarysi man ma- 
lonę, nuleisi ginklą? Aš žinau, Robi, kad jis užtaisytas, o tu atkišęs 
jį man į veidą. 

Robis niurzgėdamas nuleidžia pistoletą. Tuo metu Hečas ner- 
vingai dėbčioja į atviras duris ir apverstą vaikštyklę. 

- Kas atsitiko? - klausia Maikas. 

- Važiavau į meriją, kai pamačiau gatvės viduriu bėgantį Devį 
Haupvelą, - Robis duria pirštu berniuko pusėn. - Jis pasakė, kad 
Marta Klarendon negyva - nužudyta. Nepatikėjau, bet paaiškėjo, 
j0g tai tiesa. Ji... tai baisu. 

- Man sakei, kad Žmogus, kuris tai padarė, tebėra name? 

- Jis kalbėjo su manimi. 

- Ir ką sakė? 

Robis nervinasi 17 meluoja. 

- Liepė man nešdintis. Nešdintis, antraip ir mane nužudys. Ge- 
rai nesupratau. Klausyk, dabar ne metas apklausai! 

- Kaip jis atrodė? 

Robis šoko atsakyti... 17 sustojo susirūpinęs, pravira burna. 

- Aš... aš jį mačiau tik probėgšmais. 

Iš tikro jis gerai matė, bet nieko neprisimena. 

- Laikykis man iš dešinės, - liepia Maikas Hečui. - Laikyk šau- 
tuvo vamzdį žemyn, neatlaisvink saugiklio, kol nepasakysiu. 

Po to kreipiasi į Robį: 

- Padaryk paslaugą, lik čia. 

- Tu čia konsteblis, - atsako Robis. 

Jis Žiūri einantiems Maikui ir Hečui pridurmui, po to šūkteli: 

- Ten televizorius įjungtas. Garsiai. Noriu pasakyti, kad jeigu 
jis pajudės, nežinau, ar išgirsite. 

Maikas linkteli ir eina pro vartelius. Hečas neatsilieka jam iš 
dešinės. Miestelėnai prislinko arčiau - jie netgi matosi tolimajame 
plane. Ir ant jų sniegą drebia stiprus vėjas. Snaigės kol kas leng- 
vos, bet jų vis daugiau ir daugiau. 

Maikas su Heču eina prie verandos. Maikas įsitempęs (bet tvar- 
dosi1), Hečas bijo, tačiau stengiasi neparodyti. 

- Net jeigu ir buvo, - sako jis, - kažin ar pasiliko. Kaip sakai? 
Aplink Martos sodą juk nėra penkių pėdų tvoros... 

Maikas purto galvą - atseit nežinau, 1r tuojau prideda pirštą prie 
lūpų, leisdamas draugui suprasti, kad reikia tyliau. Jie jau prie laip- 
telių. Maikas susiranda kišenėje pirštines, užsimauna. Išsitraukia 
revolverį. Galva parodo Hečui, kad tas irgi užsimautų pirštines, ir 
Hečas duoda jam palaikyti šautuvą. Maikas pasinaudoja proga dar 
kartą patikrinti saugiklį (uždėtas), ir grąžina ginklą. 

Jie lipa į verandą ir apžiūri vaikštyklę. Pereina terasą prie durų. 
Mato koją su senutės bateliu koridoriaus prietemoje ir neramiai su- 
sižvalgo. Įeina. 


O viduje orų prognozių mergina nepavargdama mala liežuviu: 
- Naujosios Anglijos pakrantėje saulei leidžiantis laukiamas 
staigus oro pablogėjimas, nors, bijau, mūsų bičiuliai vakaruose 

šiandien nepamatys, kaip ji leisis. Štorminiai vėjai laukiami Masa- 
čiusetso bei Niū Hampšyro pakrantėje, o uraganiniai - Meino vals- 
tijos pakrantėje ir salose. Numatoma smarki krantų erozija, ir kai 
ims snigti, kritulių kiekis augs neįtikimu greičiu, kol... kol visa tai 
baigsis. Dabar jo tiesiog neįmanoma numatyti. Pasakysim tiek, kad 
bendras kritulių kiekis bus didelis. Trys pėdos? Visai tikėtina. Pen- 
kios? Įmanoma ir tiek. Neperjunkite mūsų kanalo, ir mes garantuo- 
jame, kad prireikus pertrauksime įprastas savo programas naujais 
pranešimais. 

Maikas su Heču jos nesiklauso - turi rimtesnių problemų. Da- 
bar jie klūpo prie velionės. Maikas Andersonas paniuręs - jis 
sukrėstas, bet tvardosi. Susikaupė prie darbo, kuris jo laukia, ir ga- 
limų jo variantų. O Hečo savitvarda beveik išsekusi. Žiūri į Maiką 
ašarų sklidinomis akimis kreidiniame veide. Ir vos girdimai kužda: 

- Maikai... Dieve, Maikai... Jos veido beveik neliko! Tai... 

Maikas pakelia ranką su pirštine ir prikiša pirštą prie Hečo 
lūpų. Pakreipia galvą murmančio televizoriaus pusėn. Galbūt kaž- 
ką girdi. Maikas pasilenkia virš negyvo kūno, papurto savo 
padėjėją. Ir patyliukais sako: 

- Atsipeikėjai, Hečai? Jeigu ne, atiduok man šautuvą 1r grįžk 
pas Robį. 

Hečas tyliai atsako: 

- Atsipeikėjau. 

- Tikrai? - abejoja Maikas. 

Hečas linkteli. Maikas tiriamai pasižiūri į jį 1r nutaria patikėti. 
Atsistoja. Hečas taip pat pakyla, bet šiek tiek sverdėdamas. Jam 
tenka atsiremti į sieną, kad neprarastų pusiausvyros, ir jo ranka nu- 
valo plonas kraujo čiurkšles. Susidomėjęs ir su pasidygėjimu jis 
apžiūri savo pirštinę. 

Maikas rodo į svetainės pusę - į televizoriaus garso pusę. He- 
čas sukaupia savo drąsą ir linkteli. Abu lėtai, labai lėtai slenka ko- 
ridoriumi. (Sulėtintas vaizdas, Žinoma, neįtikėtinas.) 

Jie nueina tris ketvirčius kelio, ir televizorius staiga nutyla. He- 
čas užkliudo petimi vieną nuotrauką ir numeta ją nuo kabliuko. 
Maikas spėja pastverti, kol ta nedriokstelėjo ant grindų... Sėkmė ir 
greita reakcija. Jie susižvalgo ir eina toliau. 

Sustoja tarpduryje. Jeigu Žiūrėtume į juos iš kambario (kaip da- 
bar rodo kamera), Hečas - kairėje, Maikas - iš dešinės. Ir jie Žiūri... 


Į kambarį. 

Mato sudaužytą televizorių ir Martos krėslą iš nugaros. Ir Lino- 
žo galvą virš atkaltės. Ji nejuda. Tai akivaizdžiai žmogaus galva, 
bet vienas Dievas Žino, gyvo ar mirusio. 


Jie susižvalgo. Maikas linkteli: einam pirmyn. Jie artinasi prie 
krėslo - lėtai. Nepaprastai lėtai. Įeina į kambarį, ir Maikas ranka 
parodo porininkui - reikia išsiskirti plačiau. Hečas pasuka dešinėn. 
Maikas žengia dar žingsnį prie krėslo (dabar mes jį matome kaip 
ir mūsų vaikinai) ir sustoja - iš krėslo išlenda kruvina ranka. Ji tie- 
siasi prie stalo ir paima sausainį. 

- Nejudėt! - rikteli Maikas, nutaikęs pistoletą. 

Ranka taip ir padaro - sustingsta ore su sausainiu. 

- Pakelk rankas. Abi. Virš krėslo. Kad aiškiai matyčiau! Į tave 
nutaikyti du vamzdžiai, vienas iš jų - šratinis. 

“ Linožas pakelia rankas. Kairėje tebelaiko sausainį. 

Maikas parodo Hečui apeiti aplink krėslą ir atsistoti iš kairės. 
Pats stojas1 iš dešinės. 

Krėsle pakeltomis rankomis ir abejingu veidu sėdi Linožas. Jo- 
kio ginklo nematyti, bet konsteblis su padėjėju reaguoja į kraujuo- 
tą veidą ir striukę. Nesudrumsčiama Linožo ramybė visiškai 
priešinga Maiko ir Hečo, įsitempusių lyg gitaros stygos, būsenai. 
Galbūt taip, matome mes dabar, kartais įvyksta netyčinė Žmogžu- 
dystė sulaikant nusikaltėlį. 

- Rankas sudėt! - įsako Maikas. 

Linožas sudeda riešą prie riešo. 

O priešais Martos namą pamažu artinasi susidomėję Žiopliai, 
jau stovi netoli Robio automobilio bagažinės. Ir senoji Roberta 
Koin klausia: 

- Kas Martai atsitiko? 

Robis vos nepuola į isteriją: 

- Visi atgal! Padėtis kontroliuojama! 

Jis vėl nutaiko pistoletą į namą, ir žiūrovams kyla rimtas klau- 
simas: kas bus, kai (jeigu) Maikas su Heču išves sulaikytąjį? Ro- 
bis tai ant ribos! į 


Martos svetainės fone stambiu planu antrankiai. Maiko balsas: 

- Jeigu krustels - šauk. 

Kamera atsitraukia, parodo mums grupę: Maikas, Linožas ir to- 
liau - Hečas. O Linožas kalba tyliu, draugišku ir ramiu balsu: 

- Jeigu jis iššaus, nušaus mus abu. Šautuvas kaip ir seniau 
užtaisytas karteče. 

Į tai reaguoja abu klausytojai. Ne todėl, kad tai tiesa, bet todėl, 
kad gali būti tiesa. Kad ir kaip būtų užtaisyta, Hečas vis tiek gali 
prakiurdyti Maiką - jis visai šalia šito tipo. 

- Be to, saugiklis vis dar uždėtas, - taip pat švelniai priduria Li- 
nožas. 

Ir Hečas su siaubu suvokia: juk jis pamiršo jį nuimti! Kol Mai- 
kas neįpratęs terliojasi su antrankiais, Hečas taip pat terliojasi su 
saugiklių. Tuo metu vamzdis pasisuka į šoną ir gerokai nutolsta 
nuo Linožo. Mes turime pripažinti, kad Linožas bet kurią akimirką 
gali nublokšti šituos du drąsius, bet nerangius vietinius pusgal- 
vius... tačiau nenori. 

Antrankiai uždėti. Maikas lengviau atsidusęs pasitraukia į šoną. 
Ir apsikeičia su Heču šiek tiek paklaikusiu žvilgsniu. 

- Bet pirštinių užsimauti nepamiršote, - Linožo balsas nepasi- 
keitė. - Labai išmintinga. 

Jis griaužia sausainį, nekreipdamas dėmesio į kruviną ranką. 

- Stot! - komanduoja Maikas. 

Linožas kiša į burną paskutinį sausainio kąsnį ir paklusniai at- 
sistoja. 


Gatvėje jau sninga smarkiai, vėjas drebia sniegą įstrižomis lini- 
jomis. Kitoje gatvės pusėje namai matosi it per rūką. 

Pro Martos duris išeina Maikas su Linožu. Pastarasis laiko su- 
rakintas rankas prie juosmens - kiekvienam iš mūsų gerai pažįsta- 
ma poza iš vakarinių naujienų. UŽ jų parengęs šautuvą išeina He- 
čas. 

Prie užpakalinio linkolno buferio susirinkę žmonės - koks tuzi- 
nas - Žiūri, kaip procesijai išeinant Robis palinksta, - ir Maikas ma- 
to atkištą į juos tris revolverį. 

- Nuleisk ginklą! - karkteli Maikas, - Robis šiek tiek susigėdęs 
paklūsta. - Hečai, uždaryk duris. 

- Klausyk, ar galima? Mes juk turime palikti viską kaip buvo. 
Čia nusikaltimo vieta, ir... 

- Ar jeigu paliksime duris atviras, nusikaltimo vieta atsidurs po 
šešiomis šviežio sniego pėdomis. O dabar uždaryk duris, - Hečas 
bando tai padaryti, bet kliudo Martos batas. Hečas pritupia, per- 
kreipęs lūpas patraukia senutės koją pirštinėta ranka. Po to atsisto- 
ja ir uždaro duris. Žiūri į Maiką, tas linkteli. Ir atsigręžia į Linožą. 

- Kokia jūsų pavardė, misteri'? 

Linožas žvelgia į Maiką, ir kurį laiką mes nežinome, ką jis at- 
sakys. Bet jis sako: 

- Andrė Linožas. 

- Gerai, Andrė Linožai, pirmyn. Einam. 

Stambus planas - mes matome, kaip Linožo akys keičiasi. Virs- 
ta juodais sūkuriais, baltymai ir rainelės išnyksta. Bet tai trunka tik 
sekundės dalį, ir akys vėl normalios. 

Maikas sumirksi kaip Žmogus, kuriam staiga apsisuko galva. 
Hečas nieko nematė, bet Maikas matė. Linožas šypsosi jam, lyg 

sakytų: “Mažytė mūsų paslaptis? Bet Maikas atgauna svešką nuo- 
voką - “pasivaideno" - ir stumteli Linožą į priekį. 

- Judinkitės! 

Jie nulipa laiptais, išeina ant šaligatvio, audra smogia jiems į 
veidą, versdama prisimerkti. Nuplėšia Hečo kepurę. Kol tas 
bejėgiškai Žiūri jai įkandin, Linožas vėl susimokėliškai žvelgia į 
konsteblį, primindamas, kad jie turi bendrą paslaptį. Šį kartą Mai- 
kas negali to išsiginti... bet duoda Linožui ženklą eiti. 

Užtemimas. Trečio veiksmo pabaiga. 


KETVIRTAS VEIKSMAS 


Prie aukšto švyturio. Dienos pabaiga. 

Sniegą taip verčia, kad vos įžiūrimi švyturio kontūrai... bet, 
žinoma, matosi ir šviesa kiekvieną kartą, kai spindulys apeina ra- 
tą. Bangos plaka iškyšulį, tykšta purslai. Ir kaukia vėjas. 


O prie ilgo, Godsui priklausančio pastato “Žuvys ir omarai", - 
pusiau sandėlio, pusiau Žuvų turgaus, - bangos plakasi į ilgą molą 
ir puta plauna jo viršų, užliedama sienas bei stogą vandeniu su 
smėliu. Mūsų akyse vėjas nuplėšia duris nuo sklendės, ir jos dau- 
žosi ant vyrių. Nuo netoliese stovinčios valties vėjas nutraukia bre- 
zentą, tas nulekia į sniego sūkurį. 


Prie Andersono namo, greta šaligatvio, stovi visureigis; valytu- 
vai spėriai šiūruoja priekinį stiklą, bet jį vis aplipdo sniegu. Žibin- 
tai pjauna du sniego konusus. Iškaba “Pipirai'? siūbuoja ant gran- 
dinės. Verandoje Molė Anderson perduoda apmuturiuotus Pipą 
Hečer ir Basterį Karverį ne mažiau apsimuturiavusioms mamoms, 
Andželai ir Melindai. Visoms trims tenka rėkti, kad girdėtųsi per 
vėtrą. 

- Tau tikrai nieko neskauda, Pipa? - klausia Melinda. 

- Nieko. Donas Bilzas sužeidė mano jausmus, bet jų taip pat ne- 
beskauda. 

- Atleiskite, mergaitės, kad teko taip anksti jums skambinti... - 
pradeda Molė. 

- Nieko tokio, - pertraukia Andžela Karver. - Radijas pranešė, 
kad vyresnius vaikus paliks Mačijase bent jau šiai dienai. Sąsiau- 
ris pernelyg audringas, kad saugu būtų gabenti juos keltu. 

- Ir gerai, - sako Molė. 

- Mama, šalta! - skundžiasi Basteris. 

- Kurgi ne, saldainiuk. Mašinoje sušilsi, - atsako j0 mama ir 
klausia Molės: - Pas tave dar liko? 

- Ne, Basteris su Pipa paskutiniai, - ji pasilenkia prie Pipos ir 
sako: - Na, kaip tau patiko šiandieninis nuotykis? 

- Aha, - atsako Pipa. - Mama, aš turiu mygtuką “Mažėk"'! 

Ir spaudžia sau nosytę. Nei Melinda, nei Andžela nesupranta, 
bet juokiasi - tai vis tiek labai smagu. 

- Susitiksim pirmadienį, jeigu keliai bus pravažiuojami, - sako 
Andžela. - Basteri, pamojuok ranka. 

Basteris paklusniai moja. Molė pamojuoja atsisveikindama, ir 
mamos nusineša savo vaikus laiptais į vis smarkėjančią pūgą. Po 
to Molė įeina į namą. 

Ir mes matome Andersonų namo prieangį, kur liko tik Molė ir 
Ralfas. 

Prie telefono stalelio kabo veidrodis; dabar berniukas pristūmė 
prie jo kėdę, užlipo ant jos ir apžiūrinėja veidrodyje raudoną apga- 
mą ant viršunosės. Jisai greičiau puošia nei bjauroja veiduką. 

Molė vaiko beveik nepastebi. Malonu grįžti iš audros į šiltą 
namą, 0 užvis maloniausia - kad visi jos globotiniai šiandien 
iškaišioti po namus. Ji nupurto nuo plaukų sniegą, nusivelka 
striukę su kapišonu ir kabina ant pakabos. Žvilgsnis nukrypsta į 
laiptus; moteris krūpteli prisiminusi nelaimingą Pipos nuotykį ir 
prunkšteli iš juoko. 

- Mygtukas “Mažėk!"' - kartoja ji sau. p 

- Mama, kam man šitas taškas? - klausia Ralfas. 

Molė prieina prie sūnaus iš nugaros, uždeda smakrą ant jo pe- 
ties ir Žiūri Į jį veidrodyje. Puikus motinos ir vaiko portretas. 
Apglėbdama jį per pečius, Molė paliečia raudoną dėmelę Ralfo 
tarpuakyje. 

- Tavo tėtis sako, kad čia fėjos balnas. Jis sako, jog tai reiškia, 
kad gimei laimingas. 

- O Donas Bilzas sako, kad čia toks spuogas. 

- Donas Bilzas - jis tiesiog... kvailas. 

Molės lūpos persikreipia. Atrodo, kad ji norėjo ištarti kitą žodį. 

- O man vis tiek jis nepatinka, - sako Ralfas. - Kad ir fėjos bal- 
nas. | 

- Man tavo apgamėlis labai mielas, - atsako Molė. - Bet jeigu 
tau jis nepatiks, kai paūgėsi, mes nuvešime tave į Bengorą, ir ten 
jį pašalins. Dabar moka. Gerai? 

- O kiek man turės būti metų? 

- Dešimt tiks? 

- Labai ilgai laukti. Aš tada būsiu senas! 

Suskamba telefonas, ir Molė pakelia ragelį. 

- Alio? 


Parduotuvėje už kasos Ketė Vizers. Tuo metu dirba viena Tesė 
Maršan. Eilė vis dar ilga, nors pirkėjų prasidėjus audrai praretėjo. 
Tie, kurie liko, aptarinėja policijos iškvietimą prie misis Klarendon 
namo, ir salėje girdisi susijaudinęs ošimas. 

- Pagaliau! - šūkteli Ketė. - Jau dešimt minučių negaliu tau pri- 
siskambinti! 

(Per visą pokalbį aišku, kad Molė kone nesąmoningai kontro- 
liuoja savo atsakymus, užduodama ne tuos klausimus, kurių 
norėtųsi paklausti - mažas ąsotėlis, didelės auselės...) 

- Buvau išėjusi į verandą, atidaviau vaikus tėvams. Kas nutiko, 
Katrina? 

- Aš... e... tu neišsigąsk, bet mes gavome žinią, kad saloje žmogžu- 
dystė. Senoji Marta Klarendon. Maikas su Heču išvažiavo ten. 

- Ką? Tu įsitikinusi? 

- Dabar aš išvis dėl nieko nesu įsitikinusi - visą dieną krau- 
tuvėje pragaras. Žinau tik, kad jie išvažiavo ten ir kad Maikas 
prašė tau paskambinti ir pasakyti, jog viskas gerai. 

- Tai tiesa? 

- Iš kur man žinoti? Tikriausiai taip... na, apskritai jis pasakė, 
kad paskambinčiau, kol kas nors kitas nepaskambino. Jeigu pama- 
tysi Melindą Hečer... 

- Ji ką tik čia buvo su Endže Karver. Jos paeiliui važinėja vie- 
na mašina. Gali skambinti jai į namus po kokių penkiolikos minu- 
čių, - vėjas lauke kaukia pasiūkaudamas, 17 Molė pasisuka garso 
pusėn. - Ne, geriau po dvidešimties. 

- Gerai, - atsako Ketė, bet Molė dar nori paklausti. 

- O negali būti, kad tai... na, nežinau. Pokštas? Žaidimas? 

- Skambino Robis Bilzas. Kaip manai, jis galėjo pokštauti? 

- Taip, suprantu. 

- Ir pasakė, kad žmogus, kuris tai padarė, vis dar ten. Nežinau, 
ar Maikas norėjo, kad tai sakyčiau, bet turi teisę Žinoti. 

Molė susiraukia lyg iš skausmo. Galbūt jai išties skauda. 

- Mole? - šūkteli Ketė. 

- Tuoj atvažiuosiu į parduotuvę, - sako Molė. - Jeigu Maikas 
grįš anksčiau, paprašyk jo manęs palaukti. 

- Nemanau, kad jam tai patiktų... 

- Ačiū, Kete, - nukerta Molė ir kabina ragelį, neleidusi jai ką 
nors daugiau pasakyti. Ji pasisuka į Ralfį, kuris vis dar tyrinėja sa- 
vo apgamėlį veidrodyje. Dabar jis prisislinko prie pat stiklo ir juo- 
kingai žvairuoja. Molė šypsosi jam taip dirbtinai, kad tik ketverių 
metų vaiką gali įtikinti tos šypsenos nuoširdumu. Jos veidas ap- 
niauktas nerimo. 

- Na ką, vaikine? Važiuosim į parduotuvę ir pasižiūrėsim, kaip 
tėtis laikosi? Nori? 

- Pas tėtį? Valio! - 

Jis nušoka nuo kėdės, bet staiga sustoja ir įtariai žiūri į Molę. 

- O kuo? Mūsų mašina sniege klimpsta. 

Molė nutraukia nuo kabyklos Ralfio drabužius ir ima jį spėriai 
rengti. Apgaulinga šypsena nepalieka jos veido nė sekundei. 

- Juk tik ketvirtis mylios. O grįšime su tėčio visureigiu, nes jis 
šiandien anksti uždaro parduotuvę. Ką pasakysi? 

- Nuostabu! 

Molė užtraukia jo striukės užtrauktuką, ir mes matome nusigan- 
dusį jos veidą. 


Audra stiprėja; darosi nelengva atlaikyti sniego spaudimą... bet 
nuo Martos Klarendon namo niekas nepasitraukė. Robis Bilzas 
priėjo prie Maiko ir Hečo. Pistoletas vis dar jo rankoje, bet sulai- 
kytasis su antrankiais, tad Robis truputį nurimo ir nuleido vamzdį 
žemyn. 

Maikas atidaro užpakalines savo mašinos dureles. Ji pritaikyta 
vežti sulaukėjusius ir sergančius gyvūnus. Grindys - plikas plienas. 
Tarp šio skyriaus ir užpakalinės sėdynės - tinklo pertvara. Ant sie- 
nos kabo plastikinė gertuvė su vamzdeliu. 

- Nori grūsti jį ten? - klausia Hečas. 

- Nebent trokšti drauge pasėdėti ant galinės sėdynės. 

Hečas permeta galvoje situaciją ir sako areštuotajam: 

- Lisk. 

Linožas nelenda - bent jau iš karto. Jis pasisuka į Robį. Robis 
nekreipia į jį dėmesio. 

- Nepamiršk, Robi, ką tau sakiau. Pragaras - tai pasikartojimas. 

Robis nervingai pareiškia: 

- Jis prišnekėjo visokių paistalų. Iš visko sprendžiant - beprotis. 

Linožui tenka atsisėsti sukryžiavus kojas ir palenkus galvą, bet 
tai, iš pažiūros, jam nekliudo. Jis vis dar šypsosi, surakintomis ran- 
komis stuksena į kelius. Maikas uždaro duris. Ir klausia Robio: 


70 


- Iš kur jis Žino tavo vardą? Tu jam pasakei? 

Robis slepia akis: 

- Nežinau. Žinau tik tiek - jokiam normaliam žmogui nešaus į 
galvą žudyti Martą Klarendon. Aš su tavim važiuosiu į parduotuvę 
ir padėsiu visa tai išsiaiškinti. Reikės susisiekti su valstijos polici- 
ja... 

Maikas neleidžia jam baigti: 

- Robi, žinau, kad tau nelabai patinka, bet teks leisti man užsi- 
imti šiuo reikalu. 

Robis pasišiaušia. 

- Aš šito miesto menedžeris - primenu, jeigu pamiršote. Aš at- 
sakau... 

- Aš irgi. Ir miesto statute mūsų atsakomybės sritys griežtai 
apibrėžtos. Tavęs dabar kur kas labiau reikia Ursulai merijoje nei 
man konsteblio ofise. Važiuojam, Hečai. 

Maikas nusisuka nuo įsiutusio vadybininko. 

- Ei, klausyk! - riaumoja jam įkandin Robis. Puola į priekį ir 
staiga supranta, kad praranda autoritetą prieš tuziną savo rinkėjų. 
Netoliese stovi misis Kingsberi, apkabinusi per pečius persigan- 
dusį Devį Haupvelą. Už jų stovi Roberta Koin su vyru Diku ir ste- 
bi Robį neperprantamais pokerio žaidėjų veidais, kurie, beje, vis 
tiek nepaslepia pašaipios paniekos. 

Robis sustoja, kiša pistoletą į vidinę kišenę. Ir piktai sako: 

- Per daug sau leidi, Andersonai! 

Maikas nekreipia dėmesio. Jis atidaro vairuotojo dureles, 1r Ro- 
bis, matydamas, kad jie tuojau pat išvažiuos, paleidžia paskutinę 
strėlę iš strėlinės: 

- Nuimk plakatą nuo savo prakeikto manekeno! Visai 
nešmaikštu! 

Misis Kingsberi užsispaudžia delnu burną, kad nesukikentų. 
Robis nemato - ko gero, jos laimei. “Salos tarnybų“ visureigis 
trukteli iš vietos, plykstelėjęs užpakalinėmis šviesomis. Jis važiuo- 
ja aukštyn gatve į parduotuvę ir ten esantį konsteblio ofisą. 

Robis stovi susikūprinęs ir vis dar širsta. Po to kreipiasi į žŽmo- 
nių grupę apsnigtoje gatvėje. L 

- Na? Ko čia susirinkote? Skirstykitės po namus! Spektaklis 
baigtas! 

Ir gūrina prieš vėją į savo linkolną. 


Molė su Ralfiu važiuoja mašina, ir mes matome priekyje iš 
kairės šviesas, taip pat du siūbuojančius narvus omarams. 

- Mama! Štai parduotuvė! Valio! 

- Tikrai valio, - atsako Molė. Ir įsuka į aikštelę priešais terasą. 

Dabar, pasiekusi vietą, Molė supranta, kad rizikavo... bet kas 
galėjo pagalvoti, kad per tokį trumpą laiką tiek prisnigs? Ji išjun- 
gia variklį ir leidžia sau sekundę atsipalaidavusi parimti krūtine ant 
vairo. 

- Ei, mama? Kas tau? 

- Nieko, viskas gerai. 

- Mama, tu mane išleisk, gerai? Aš noriu pas tėvelį! 

- Neabejoju, - Molė atidaro duris. 


Visureigis pasuka į kairę ir važiuoja prie parduotuvės per 
tirštėjantį sniegą. Mašinoje Hečas klausia: 

- Maikai, ką su juo darysime? 

- Prisuk garsą, - pusbalsiu sako Maikas. Ir Hečas atrodo kaip 
prasikaltęs mokinukas. - Paskambinsime į valstijos policijos valdy- 
bą Mačijase - Robis buvo teisus, - bet per tokią maišalynę vargu ar 
jo atsikratysime. 

Hečas meta abejojantį žvilgsnį į langą, užklotą sniego sluoks- 
niu. Situacija vis sunkėja, o Hečas - paprastas vaikinas, nelabai 
gaudosi sunkiose situacijose. Jie toliau kalbasi pusbalsiu, kad ne- 
girdėtų Linožas. Maikas sako: 

- Robis minėjo, kad buvo įjungtas televizorius. Aš girdėjau jį, 
kai buvome koridoriuje. O tu? 

- Iš pradžių girdėjau. Orų prognozę transliavo. Tikriausiai jis... 

Hečas nutyla. Jis prisiminė. 

- Klausyk, Maikai! Jis gi buvo sudaužytas! Ekranas sukultas į 
šipulius. O jis negalėjo to padaryti, kol buvome koridoriuje. Kai 
televizorius dūžta - didžiulis triukšmas! Būtume girdėję, - Maikas 
linkteli. - Matyt, girdėjom radiją... 

Nuskamba kaip klausimas, bet Maikas neatsako. Jie abu Žino, 
kad ten buvo ne radijas. 


Linožas šypsosi savo garde, skirtame gyvuliams. Kyšo jo ilčių 
galiukai. Linožas Žino, ką jie Žino... ir kaip tyliai bekalbėtų, jis 
juos vis tiek girdi. 


Visureigis pravažiuoja pro automobilių aikštelę (automobiliu- 
kas, kuriuo atvažiavo Molė su sūnumi, jau užklotas sniego pata- 
lais) ir įsuka į keliuką, vedantį pastato užnugarin. 

Kamera rodo mums tolimąjį keliuko galą, kai mašina, šviesda- 
ma žibintais, stumiasi per sniegą. Ji pasiekia užpustytą galinį kie- 
mą, ir kamera atsitraukia. Ant durų į prekių iškrovimo aikštelę 
užrašas: 

TIK PREKĖMS PRISTATYTI 
JĖJIMAS Į KONSTEBLIO OFISĄ PER PARDUOTUVĘ 


Ten ir privažiuoja visureigis, atbuline eiga pririedėdamas prie 
durų. Tokiam darbui aikštelė pritaikyta - Maikas su Heču turi ką 
pristatyti. 

Jie išlipa ir apeina mašiną iš skirtingų pusių. Hečas vėl nervina- 
si, o Maikas savo nervų nepaleidžia. Ir kai prisiartina prie galinių 
durelių, klausia: 

- Saugiklį atlaisvinai? 

Hečas iš pradžių atrodo nustebęs, po to - prasikaltęs. Jis nuima 
saugiklį. Maikas su revolveriu rankoje patenkintas linkteli: 

- Dabar pats tas. p 

Prie iškrovimo aikštelės krašto - laiptai. Hečas palipa ant jų ir 
stovi paruošęs ginklą. Maikas atidaro užpakalines dureles ir pasi- 
traukia per žingsnį. 

- Išeikite į aikštelę. Nesiartinkite prie mano... porininko. 

Žodžiai skamba kaip iš televizijos serialo, ir Maikui pačiam pa- 
sidaro nepatogu. Beje, tokiomis aplinkybėmis Žodis “porininkas" 
labai tinka. 

Linožas išlipa susilenkęs, bet grakščiai. Ir šypsosi ta pačia ne- 
sugaunama šypsena - lūpų kampučiais. Hečas atsitraukia, užleisda- 
mas jam vietą, ir Linožas kyla laipteliais. Jis su antrankiais, o jie 
ginkluoti, bet Hečas vis tiek jo bijo. Linožas sniegui drebiant sto- 
vi laisvai kaip žmogus savo svetainėje. Pakilęs už jo Maikas rau- 
siasi kelnių kišenėje. Išsitraukia raktų ryšulį, susiranda raktą nuo 
užpakalinių durų ir ištiesia draugui. Jo revolveris šiek tiek nuleis- 
tas, bet nutaikytas į Linožą. 

Hečas pasilenkia ir kiša raktą į spyną. 

Linožas - matome jį stambiu planu - labai įdėmiai stebi Hečą, 
o jo akyse šmėkšteli juodos prošvaistės. 

Maikas - dabar stambiu planu jis - susiraukia. Kažką pastebėjo? 
Bet planas keičiasi per staigiai, kad ką nors galėtume tvirtinti. 
Žiūrime į duris. 

Prie jų kuičiasi Hečas, stengiasi pasukti raktą. Kažkas 
trakštelėjo - ir jo rankose liko tik raktų ryšulys. Bendras planas. 

- Ach tu rupu pupu! - šūkteli Hečas ir ima daužyti į duris 
kumščiu. - Nulūžo prie pagrindo! Nuo šalčio tikriausiai. 


Sandėlio viduje stovi kontoros stalas, dėžės aplankams, fakso 
aparatas ir trumpų bangų radijo siųstuvas, o ant sienos - skelbimų 
lenta. Kampe - atitverta kamera. Iš pažiūros ganėtinai tvirta, bet 
“pasidaryk pats“ rūšies. Tiesiog laikina patalpa sekmadienio gir- 
tuokliams ir chuliganams. 

Mes girdime, kaip į duris trinksi kumštis. Hečo balsas klausia: 
- Ei! Ar yra ten kas nors! Atidarykite! 


Vaizdas iš lauko. Maikas sako Hečui: 

- Liaukis. Apeik aplinkui ir atidaryk iš vidaus. 

- O kaip? Nori, kad palikčiau tave su juo vieną? 

Maikui trūksta kantrybė: 

- Negi matai kur nors supermeną? 

- Bet mes galime nuvesti jį... 

- Per parduotuvę? Kur prieš pūgą AESBUS: susirinko pusė sa- 
los? Vargu. Trumpai tariant, eik. 

Hečas meta dvejojantį žvilgsnį, po to ima leistis laiptais. 


Prie parduotuvės durų privažiuoja Robio Bilzo linkolnas. Cyp- 
damas ir strigdamas sniege įšliaužia į aikštelę, vos neužkliudęs 
Molės mašinos. Robis išlipa, eina verandos link ir susiduria su 
išeinančiu Piteriu Godso. Piteris - atšiauraus grožio keturiasdešimt- 
metis, Salės - tos, ant kurios palaidinukės liko visa uogienė, - 
tėvas. 

- Kas ten atsitiko, Bilzai? Martą tikrai nužudė? 

- Gali neabejoti. 

Robio akys nukrypsta į manekeną su plakatu ant kaklo - VISA- 
ME PASAULYJE GARSIOS “ROBIO BILZO"“ FIRMOS ĮRAN- 
GA OMARAMS GAUDYTI, - šnarpšdamas nulupa jį nuo mane- 
keno ir Žiūri piktai, kaip kareivis į utėlę. Iš už kampo kaip tik lai- 
ku pasirodo Hečas ir tai pastebi. Piteris Godso apsisuka ir eina į 
parduotuvę įkandin Robio, kad nieko nepražiopsotų. Paskui juos 
žengia Hečas. 


Krautuvėje liaudis šurmuliuoja. Išsiskiria Molė Anderson, kal- 
banti su Kete ir labiausiai nerimaujanti dėl Maiko. Ralfis prie vie- 
nos lentynos susilenkęs įdėmiai apžiūrinėja saldžių dribsnių 
dėžutę. Įžengia Hečas, ir Molė puola prie jo: 

- O kur Maikas? Jam nieko neatsitiko? 

- Ne, nieko. Jis ten, prie užpakalinių durų, su areštuotuoju. Ei- 
nu juos įleisti. 

Prie jo ima rinktis Žmonės. 

- Jis vietinis? - klausia Piteris Godso. 

- Matau pirmą sykį gyvenime, - atsako Hečeris. 

Gilus palengvėjimas. Žmonės dar bando sulaikyti Hečą ir pa- 
klausti, bet Molės tarp jų nėra - kuo greičiau jis atliks savo darbą, 
tuo greičiau ji atgaus savo vyrą. Hečas brukasi prie centrinio tako, 
pakeliui pakedenęs Ralfio plaukučius. Ralfis švelniai nusišypso. 

Robis vis dar su plakatu rankose ir piktai pliaukši juo sau per 
šoną. Tai pastebėjusi, Molė suraukia antakius. 


O iškrovimo aikštelėje stovi Linožas ir Maikas. Trumpą tylą 
nutraukia Linožas: 

- Duokite man tai, ko noriu, ir aš pasitrauksiu. 

- Ir ko gi jūs norite? - klausia nustėręs Maikas. 

Hečas pastato viduje skuba prie galinių durų. Pasuka rankeną ir 
bando jas atidaryti. Neatsidaro. Jis smarkiai stumteli, po to dar 
smarkiau. Nieko. Nežinodamas, ko griebtis, trenkiasi į jas petimi. 
Taip pat sėkingai galėtų daužyti betono sieną. 

- Maikai! - šaukia Hečas. 

Iš už durų pasigirsta Maiko balsas: 

- Greičiau! Čia šalta! 

- Neatsidaro! - rėkia Hečas. - Užstrigo. 


Lauke Maikas jau ne juokais pyksta. Viskas nežmoniškai. Ru- 
siškas gaisro pavojus, ne kitaip. Linožas šypsosi savo nesugauna- 
ma šypsena. Jo požiūriu, viskas vyksta, kaip ir turi vykti. 

- Tu jas atrakinai? - klausia Maikas. 

- O kaipgi! - atšauna Hečo balsas. 

Iš balso aišku, kad jis įsižeidęs. 

- Tai stumtelk kaip reikiant! Tikriausiai ledas, prišalo! 

Konsteblio ofise jau pasirodė Robis, žiūri į viską su gilia panie- 
ka. Hečas užverčia akis: jis tikrai žino, kad durys neprišalo, jau 
stumtelėjo jas. Tačiau jis dar du kartus smarkiai trenkiasi į jas. Ro- 
bis eina per kambarį numesti juokingą lentelę ant Maiko stalo. He- 
čas, išgirdęs jį, staiga apsisuka. Robis (fiziškai stambesnis) be ce- 
remonijų nustumia Hečą į šoną. 

- Duok man. 

Jis kelis kartus užgula duris, ir jo pasitikėjimas savimi pamažu 
ištirpsta. Hečas stebi jį su slaptu, bet visai suprantamu pasitenkini- 
mu. Robis atsitraukia trindamas sprandą. 

- Andersonai! - sako Robis. - Tau teks vesti jį aplinkui, pro par- 
duotuvę. 


Lauke Maikas užverčia akis į dangų. Tik Bilzo jam tetrūko. Vis 
geriau ir geriau. 

- Hečai! - šaukia Maikas. 

- Ko? - atsiliepia tas už durų. 

- Grįžk čia! - sako Maikas. Ir pabrėžtinai priduria: - Vienas. 

- Jau einu! 

Maikas vėl pasisuka į Linožą. 

- Užtruko mažumėlę. Stovėkite ramiai, ir viskas bus gerai. 

- Prisiminkite, ką sakiau, misteri Andersonai. - Linožas šypso- 
si. - O kai ateis laikas... tada ir pasišnekėsime. 


Meino gatvėje sniegas aplipdė namus ir vitrinas; jie virsta mi- 
ražais, 0 pūga vis labiau šėlsta. 


Prie švyturio milžiniškos bangos trupina uolas, ir puta lekia į 


orą. Ir tada ateina... 
Užtemimas. Ketvirto veiksmo pabaiga. 

PENKTAS VEIKSMAS 


Oras toks, kad susisiekimas tapo rimta problema; ir šitoje pūgo- 
je iš už kampo pasirodo Maikas, Hečas ir Linožas, klampojantys 
prie laiptų į verandą. Linožą privertė eiti priekyje, ir jis žvelgia į 
viršų šypsodamasis. Į stogą. 


O ten - antenų, aptarnaujančių dvipusį ryšį parduotuvėje, raiz- 
galynė. Pati aukščiausia iš jų triokšteli ir ritasi stogo šlaitu. 

Apačioje Hečas krūpteli: 

- Kas čia? 

- Antena tikriausiai, - atsako Maikas. - Pamiršk ją. Einam. 

Hečas žengia prie laiptų, stumtelėjęs Linožą. 


Prie salos merijos. Girdisi toks pats grėsmingas trakštelėjimas. 
Merijoje Ursula palinko virš radijo siųstuvo, stovinčio ant sta- 
lo po plakatu: 


AUDROS PAVOJUS/VISIEMS Į SLĖPTUVES 


Iš siųstuvo girdisi tik garsus trukdžių traškėjimas. 

- Atsiliepk! Rodni! Rodni, tu kur? Atsiliepk! 

Tyla. Dar po dviejų sekundžių Ursula kabina mikrofoną ir pa- 
sibjaurėjusi Žiūri į niekam tikusį įtaisą. 


Į parduotuvę įžengia sniegu aplipęs Hečas. Pirkėjai reaguoja į 
šautuvą jo rankose. Prieš tai jis buvo nukreiptas į grindis. Dabar jis 
parėmė jį ant peties, o vamzdis Žiūri į lubas kaip pas Stivą Mak- 
vyną filme “Ieškomas gyvas arba miręs“. Hečas nužvelgia 
pirkėjus. 

- Žmonės, Maikas liepė visiems pasitraukti į šoną, gerai? Kad 
antrame praėjime nieko neliktų. Mes atvežėme nusikaltėlį, užpaka- 


78 


linės durys užstrigo, pro ten jo neįvesime. Tad prašau, mielieji, pa- 
darykite mums vietos. | 

- Kodėl jis ją nužudė? - išlenda Piteris Godso. 

- Pitai, dabar tu pasitrauk, gerai? Maikas stypso lauke, o ten 
velniškai šalta. Ir apskritai bus ramiau, kai tas tipas atsidurs už 
grotų. Nagi, brangieji, į šalis. Pasitraukite iš antro tako. 

Pirkėjai pasidalija į dvi grupes, palieka krautuvės centrą tuščią. 
Vienoje grupėje (kairėje, jeigu Žiūrėsim nuo durų) atsidūrė Piteris 
Godso ir Robis Bilzas, kitoje - Molė, atsitraukusi nuo kasų su Ke- 
te ir Tese Maršan. 

Hečas nužvelgia parduotuvę ir nutaria, kad tiks. Tarytum. Eina 
prie durų, atidaro ir pamoja užeiti. | 

Iš verandos išlenda Linožas, laikydamas prie juosmens surakin- 
tas rankas. Už jo seka Maikas, pasirengęs bet kokiam netikėtumui 
- bent jau jis taip mano. 

- Jokių staigių judesių, misteri Linožai. Patikėkite, aš nejuo- 
kauju. 

Jis nuleidžia revolverį; viena ranka spaudžia rankeną, kita - ant 
gaiduko. Apsnigtas, sniegu aplipusiais antakiais Linožas įžengia 
krautuvėn. Maikas seka įrėmęs vamzdį į nugarą. 

- Tiesiai per centrinį praėjimą. Nė žingsnio į šalį. 

Bet Martos žudikas sekundei sustoja ir Žiūri į dvi persigandusių 
salos gyventojų grupeles. Šitas momentas neįtikėtinai svarbus. Li- 
nožas - kaip iš narvo paleistas tigras. Tramdytojas čia pat (netgi 
du, jeigu skaičiuosim Hečą), bet su tigrais tik grotos - daug grotų, 
stiprių ir storų - garantuoja saugumą. O Linožas jau nepanašus į 
areštuotąjį, ir elgiasi nė kaip suimtasis. Jis žibančiomis akimis 
žvelgia į persigandusius ir užhipnotizuotus miestelėnus. 

Maikas niukteli jį vamzdžiu. 

- Nagi! Judinkitės! 

Linožas paeina žingsnį ir vėl sustoja. Žiūri į Piterį. 

- Piteris Godso! Mano mėgstamas prekeivis žuvimi petys į petį 
su mylimu mano politiku! 

Piteris krūpteli, pavadintas pavarde. 

Maikas stumia Linožą ginklo vamzdžiu. 

- Pirmyn, sakiau! Eikite ir ne... 

Linožas tartum nepastebi: 

- Kaip prekyba žuvimi? Nekaip? Laimė, kad dar prekiauji ma- 
rihuana, užsidirbi juodai dienai. Kiek ryšulėlių dabar sandėlio gi- 
lumoje? Dešimt? Dvidešimt? Keturiasdešimt? 

Piteris Godso apstulbęs. Kulka pataikė į tikslą. Robis atsitrau- 
kia nuo draugo, lyg bijodamas užsikrėsti. O Maikas per daug 
nustėręs, kad užkimštų Linožui burną. 

- Patikrink, ar gerai susukta, Pitai, - bangų mūša užėjus potvy- 
niui bus pragariška. 

Maikas ištiesia ranką ir smarkiai pastumia Linožą. Tas kniūbte- 
li į priekį, bet lengvai atgauna pusiausvyrą. Šį kartą jo žibančios 
akys minioje sugauna Ketę Vizers. 

- Ketė Vizers! - aikteli jis, lyg pamatęs seną pažįstamą. Mote- 
ris sudreba it nuo smūgio. Molė apglėbia ją per pačius, žvelgdama 
į suimtąjį su baime ir įtarimu. 

- Puikiai atrodai, - sako Linožas. - Ir kas čia keista? Juk dabar 
tai ambulatorinė procedūra, vieni niekai. 

Ketė šaukia apimta tikros kančios: 

- Maikai, tegu jis liaujasi! 

Maikas vėl pastumia Linožą, bet dabar jis net nesusverdėja. 
Stovi tvirtai, kaip... gerai, kaip užstrigusios užpakalinės durys. 

- Juk į Derį to važiavai, tiesa? Ir tėvams dar nepasakojai? Ir Bi- 
lui? Ne? Mano patarimas - nereikia nieko slėpti. Ką mūsų laikais 
reiškia nedidelis išvalymas? 

Ketė uždeda rankas ant veido ir verkia. Miestelėnai Žiūri į ją su- 
trikę, susidomėję ir nusigandę. O vienas visiškai pritrenktas. Tai 
Bilis Soamsas su raudona prijuoste, duotum jam dvidešimt trejus 
metus. Jis - Betės Soams sūnus, parduotuvėje dirba nešiku ir valy- 
toju. Dar jis yra nuolatinis Ketės vaikinas ir tik dabar sužinojo, kad 
Ketė atsikratė jųdviejų vaiko. 

Maikas prikiša vamzdį prie Linožo pakaušio ir atlaužia gaidu- 
ką: 

- Judinkitės, nes aš pajudinsiu! 

Linožas eina centriniu taku. Vamzdžio jis neišsigando - tiesiog 
baigė, ką pradėjo. 

Prie kasos isteriškai kūkčioja Ketė, o Molė glaudžia ją prie 
savęs. Tesės Maršan dėmesys padalytas verkiančiai merginai ir Bi- 
liui Soamsui, kuris niekaip negali patikėti. Ir staiga Molė prisime- 
na labai svarbų dalyką: 

- Kur Ralfis? 

Centriniu praėjimu eina Linožas ir Maikas, tolimajame plane - 
Hečas. Jie pasiekia tako galą, ir staiga iš už kampo išnyra Ralfis su 
saldžių dribsnių dėžute. 

- Mama! Mama! Galima, aš ją paimsiu? 

Nė sekundės nesudvejojęs, Linožas pasilenkia, čiumpa Ralfį už 
peties ir apsisuka. Maiko sūnus atsiduria tarp Linožo ir vamzdžio. 
Vaikas tapo įkaitu. Pirma Maiko reakcija - šokas. Antra - klaikus, 
dusinantis siaubas. 

- Paleisk jį! - surinka Maikas. - Arba... 

- Arba ką? - Linožas šypsosi ir beveik juokiasi. 

Molė, pamiršusi Ketę, puola į antrą taką pasižiūrėti, kas ten. 
Vienas 1š pirkėjų, Kirkas Frimenas, bando ją sulaikyti. 

- Paleisk, Kirkai! 

Molė staiga ištrūksta, jis paleidžia. Molė mato Linožą su savo 
sūnumi, garsiai aikteli, o jos rankos pakyla prie lūpų. 

Maikas mosteli ranka nesiartinti, nė akimirkai nenuleisdamas 
akių nuo Linožo. Molei už nugaros grūdasi žmonės ir spokso ne- 
mirksėdami. 

Linožas priglunda kakta prie Ralfio kaktos, ir jie Žiūri vienas 
kitam į akis. Berniukas per mažas bijoti. Jis tik susidomėjęs 
stebeilija į tas tviskančias, besišypsančias, viliojančias tigro akis. 

- O aš tave pažįstu, - sako Linožas. 

- Tikrai? 

- Tu - Ralfas Emerikas Andersonas. Ir dar kai ką Žinau. 

Ralfis visiškai sužavėtas; jis negirdi, kaip Hečas įstumia į 
vamzdį patroną, nežino, kad parduotuvė virto parako statine, o jis 
- dagčiu. Jis sužavėtas, beveik užburtas Linožo akių. 

- Ką? 

Linožas pakšteli Ralfį į tarpuakį. 

- Tu turi fėjos balną! 

Patenkintas vaikas šypsosi: 

- Tai mano tėtis taip jį pavadino! 

Linožas atsako šypsena: 

- Kurgi ne! Beje, apie tėtį... 

Jis paleidžia Ralfį ant grindų, bet pats pritupia labai Žemai, tad 
Ralfis vis tiek įkaitas. Berniukas pamato antrankius. 

- O kas čia jums uždėta? 

- Čia aš taip norėjau. Gerai, eik pas tėtį. 

Jis apsuka berniuką nugara į save ir pliaukšteli per užpakaliu- 
ką. Ralfis pamato tėtį ir išsišiepia iki ausų. Nespėja žengti poros 
žingsnių ir atsiduria jo glėbyje. Ralfis mato revolverį. 

- Tėti, kodėl laikai... 

- Ralfi! - surinka Molė. Ji puola prie sūnaus, pastumdama pasi- 
painiojusį Hečą ir nuversdama ant grindų rietuvę konservų skardi- 
nių. Konservai išsiraičioja po visą salę. Molė išplėšia vaiką iš Mai- 
ko rankų ir pašėlusiai suspaudžia. Maikas, visiškai suglumintas (o 
kas liktų ramus jo vietoje?), vėl nukreipia žvilgsnį į Linožą, kuris 
turėjo milijardą progų pasprukti. 

- Kodėl tėtis taikosi į tą žmogų? - klausia Ralfis. 

- Mole, veskis jį iš čia, - sako Maikas. 

- Ką tu da... - pradeda Molė, bet nespėja baigti. 

- Išvesk jį! - suriaumoja Maikas. 

Krūptelėjusi nuo neįprasto riksmo, Molė, laikydama ant rankų 
sūnų, atsitraukia į persigandusių pirkėjų grupę prie praėjimo pra- 

džios. Užlipa ant skardinės, toji barškėdama nusirita grindimis, bet 
Kirkas Frimenas sugauna Molę, neleisdamas jai pargriūti. Ralfis, 
žiūrintis per petį į savo tėtį, visai nuliūdo. 

- Tėtuk, nešauk į jį! Jis žino apie fėjos balną! 

Maikas atsako daugiau Linožui nei Ralfiui: 

- Aš nešausiu į jį. Jeigu darys tai, ką reikia. 

Jis Žiūri į tako galą, Linožas šypsodamasis linkteli, lyg sakytų: 
“Prašom, jeigu primygtinai reikalaujate." Jis pasisuka ir eina, vėl 
laikydamas rankas priešais save. Hečas prisiartina prie Maiko. 

- Ką mes su juo... 

- Kaip tai ką? Pasodinsim už grotų! 

Vienu metu jis jaučia siaubą, palengvėjimą, gėdą... apskritai 
nusakykite šitą jausmą patys. Hečas suvokė draugo emocijas pa- 
kankamai neblogai, kad atsitrauktų atgal, o Maikas kaip šešėlis ei- 
na paskui Linožą į parduotuvės galą. 

Pasiekęs jį, Linožas pasuka konsteblio ofiso link, lyg žinotų, 
kur jis. UŽ jų eina Hečas, ir tada iš pirmojo praėjimo iššoka Bilis 
Soamsas, per daug įsiutęs, kad bijotų. Maikas nespėja jo sulaikyti, 
ir vaikinas, pastvėręs Linožą už atlapų, priremia nugara prie mėsos 
prekystalio. 

- Ką tu Žinai apie Katriną? Ir iš kur Žinai? 

Viskas, Maikui jau gana. Jis griebia Bilį už striukės ir šveičia 
ant stovo su prieskoniais 1r žuvų milteliais. Bilis atsitrenkęs išsitie- 
sia ant grindų. 

- Tu ką, išprotėjai? - staugia Maikas. - Šitas žmogus - žudikas! 
Traukis jam iš kelio! Ir iš mano, Bili Soamsai! 

- Jums derėtų apsivalyti, - priduria Linožas. 

Vėl jo akyse mirga tas keistas juodas sūkurys. 

Mes regime Bilį stambiu planu. Jis sėdi ten, kur Žžnegtelėjo, 
žiūri į Linožą kaip klaustukas. Po to iš jo nosies ūžteli kraujas. Pa- 
jutęs kraują, jis pakelia rankas prie nosies ir netikėdamas 
apžiūrinėja kruvinus delnus. 

Prie jo pirmu. taku pribėga Ketė ir atsiklaupia šalimais. Ji nori 
padėti, nori padaryti ką nors, kad Bilio veide neliktų tos siaubingos 
nuostabos ir nuoskaudos išraiškos. 

- Palik mane ramybėje! - surinka jis ir pašoka. 

Kamera atsitraukia, ir Linožas sako Ketei: 

- Kol jis dar neišpurto nuo savo teisumo, Katrina, paklauskite 
jo, kiek jis pažįsta Dženą Frimen. 

Bilis dar kartą krūpteli apstulbintas. 

Iš antro praėjimo išlekia Kirkas Frimenas: 

- Ką pasakėte apie mano seserį? 

- Kai karšta, ji mėgsta jodinėti ne tik arkliu. Tiesa, Bili? 

Priblokšta Ketė žiūri į Bilį. Tas šluosto kraują plaštaka ir Žiūri 
bet kur, kad tik ne į ją. Teisėtas jo pyktis nelauktai nutrūko kaip 
nėštumas. Jo veide parašyta tiktai tiek: “Paleiskite mane iš čia". O 
Maikas, atrodo, niekaip negali patikėti idiotiška įvykių eiga. 

- Kete, pasitrauk nuo šito žmogaus. Ir tu, Bili. 

Ji nekrusteli. Galbūt netgi neišgirdo. Ant skruostų ašaros. He- 
čas viena ranka švelniai atitraukia ją nuo durų su užrašu: KON- 
STEBLIO OFISAS. 


Per neatsargumą jis pastumia ją į Bilio pusę, abu pasišiaušę at- 
sitraukia vienas nuo kito. 

- Nereikia stovėti taip, kad jis galėtų tave pasiekti, mieloji, - 
švelniai sako Hečas. 

Šį kartą ji nedrąsiai praeina pro Bilį (jis nebando jos sulaikyti) 
durų iš parduotuvės link. Maikas tuo metu žengia žingsį į priekį ir 
paima nuo prekystalio pluoštą plastiko maišelių. Po to duria revol- 
veriu tarp Linožo menčių. 

- Pirmyn, judinkitės. 


Konsteblio ofise vėjas girdisi bauginamai garsiai - kaukia it 
traukinio švilpukas. Girdėti, kaip pliaukši stogo plokštės ir girgž- 
da sienos. 

Atsidaro durys, ir įeina Linožas,; lydimas Maiko sų Heču. Lino- 
žas traukia prie kameros grotų ir sustoja; kai itin stiprus vėjo gūsis 
smogia į pastatą, namas suvirpa. Pro užstrigusių durų plyšį neša 
sniegą. 

- Man visa tai nepatinka, - sako Hečas. 

- Eikite, misteri Linožai! - įsako Maikas. 

Praeidamas pro stalą, Maikas padeda ant jo plastiko maišelių 
pakelį ir paima didelę skaitmeninę spyną. Iš kišenės vėl išsitraukia 
raktų ryšulį ir sekundę liūdnai žvelgia į nulūžusį raktą nuo galinių 
durų. Po to raktus ir spyną paduoda Hečui. Dar apsikeičia ginklais, 
paima iš jo šratinį šautuvą, o paduoda revolverį. Kai procesija pa- 
siekia grotas, Maikas sako: 

- Pakelkite į viršų rankas 1r įsikabinkite į grotas. 

Linožas paklūsta. 

- Pražerkite kojas. 

Linožas paklūsta. 

- Plačiau. 

Linožas paklūsta. 

- Rengiuosi jus apieškoti. Jeigu krustelsite, mano draugas Olto- 
nas Hečeris išvaduos jus nuo laukiančių kančių. 

Hečas mėšlungiškai nuryja seilę, bet revolverį pakelia. Maikas 
padeda šautuvą. 

- Jums užteks tik krustelėti, misteri Linožai. Savo šlykščiomis 
letenomis lietėte mano sūnų, todėl dabar jums užtenka tik krustelti. 

Maikas įkiša ranką į Linožo striukės kišenes 1r ištraukia gelto- 
nas pirštines. Ant jų - Martos kraujo dėmės. Su pasibjaurėjimu 
Maikas meta jas ant stalo. Dar paieško kišenėse, bet nieko neran- 
da. Išverčia Linožo džinsų kišenes. Tuščia. Užpakalines kišenes. 
Kažkokie drabužių pūkai, daugiau nieko. Nuima Linožo kepuraitę 
ir dirsteli į vidų. Tuščia. Maikas numeta kepurę greta pirštinių. 

- Kur jūsų piniginė? 

Linožas nereaguoja. 

- Kur piniginė? 

Maikas porąsyk paploja Linožui per petį. Pirmą kartą lyg ir 
draugiškai, antrą - stiprokai. Bet vis tiek atsakymo nesulaukia. 

- Ei! - šūkteli Maikas. 

- Ramiau, Maikai, - sako sunerimęs Hečas. 

- Šitas tipas sugavo mano sūnų, lietė jo veidą ir pabučiavo į 
nosį, o tu man sakai “ramiau"'?! Kur-jūsų-piniginė-sere? 

Ir Maikas niukteli Linožą į nugarą. Tas atsitrenkia į kameros 
virbus, bet nenuleidžia rankų ir kojas lieka išžergęs. 

- Kur jūsų piniginė? Banko kortelė? Donoro kortelė? “Velju- 
Marto“ nuolaidų kortelė? Per kokią kanalizacijos angą čionai 
įšliaužėte? Atsakykite! 

Apimtas apmaudo, pagiežos, baimės ir pažeminimo Maikas su- 
griebia Linožą už plaukų ir trenkia veidu į kamerą. 

- Kur tayo piniginė? 

- Maikai... - ramina Hečas. 

Maikas vėl trenkia suimtąjį į grotas. Būtų ir trečią kartą trenkęs, 
bet Hečas pastveria jį už rankos. 

- Maikai, baik! 

Maikas baigia. Jis giliai įkvepia ir šiaip ne taip susivaldo. Lau- 
ke šėlsta vėjas, ausis pasiekia vos girdima bangų mūša. 

- Nusiaukite batus, - paliepia Maikas. Jis vis dar sunkiai alsuoja. 

- Tada man reikės paleisti virbus, - atsako Linožas. - Jie užrišti. 

Maikas priklaupia ir paima šautuvą. Įrėmęs buožę į grindis, jis 
nutaiko vamzdį tiesiai į Linožo kelnių centrą. 

- Jeigu pajudėsite, sere, daugiau neteks kamuotis dėl užkietėju- 
sių vidurių. 

Hečas vis labiau bijo. Jis dar niekad nematė Maiko tokio (ir 
puikiai be to apsieitų). Tuo metu Maikas mazgo Linožo batus. Po 
to jis atsistoja, i1ma šautuvą ir atsitraukia per Žingsnį. 

- Nusispirkite batus. 

Linožas nupurto batus nuo kojų. Maikas linkteli Hečui, šis pa- 
1ma juos (visą laiką šnairuodamas į Linožą) nuo grindų. Apčiu- 
pinėja iš vidaus, paskui apverčia ir krato. 

- Nieko nėra, - sako jis. 

- Mesk juos ant mano stalo, - liepia jam Maikas. 

Hečas numeta. 

- Eikite į kamerą, misteri Linožai. Nedelsdamas, o rankas laiky- 
kite taip, kad jas matyčiau. 

Linožas atsidaro kameros duris ir porą kartų pasiūbuoja pirmyn 
atgal prieš įeidamas. Durys girgžda, o kai atsiveria iki galo, kabo 
persikreipusios. Linožas pirštu paliečia porą mėgėjiškų virinimo 
siūlių ir šypsosi. 

- Manote, ji jūsų nesulaikys? - klausia Maikas. - Sulaikys. 

Bet neatrodo labai tikras, o Hečo veide akivaizdi abejonė. Lino- 
žas įžengia kameron, uždaro duris ir atsisėda į jas veidu. Prisitrau- 
kia sportinėmis (baltomis) kojinėmis apmautas kojas ant gulto 
krašto ir Žiūri į mus tarp savo kelių. Kurį laiką mes jį matome to- 
kioje pozoje. Plaštakos laisvai krenta nuo jo kelių. Veide - šypse- 
nos pėdsakas. Apskritai, kai į mus taip Žiūri, norisi apsisukti ir 
bėgti. Tai tigro narve žvilgsnis - labai ramus ir įdėmus, bet sklidi- 
nas santūraus įniršio. 

Maikas uždaro kamerą, Hečas užrakina ją raktu iš ryšulio. Ka- 
mera užrakinta, bet Maikas su Heču vis vien apsikeičia nerimastin- 
gais žvilgsniais. Durys netvirtos kaip paskutinis dantis senio žan- 
dikaulyje. Kamera puikiai tinka Saniui Brodiganui, kuris turi 
bjaurų įprotį prisilakti ir svaidyti akmenis į buvusios Žmonos lan- 
gus... tik jau ne nepažįstamajam be dokumentų, kuris mirtinai 
užtalžė seną našlę. 

Maikas prieina prie durų į iškrovimo aikštelę, žvelgia į skląstį, 
po to patikrina rankeną. Durys be jokių pastangų atsiveria, įleisda- 
mos šaltą vėjo šuorą su sniegu. Hečo žandikaulis atvimpa. 

- Maikai, prisiekiu, kuo tik nori, jos nepasidavė! | 

Maikas uždaro duris. Ir tuojau pat įeina Robis Bilzas. Jis pri- 
siartina prie stalo ir siekia vienos pirštinės. 

- Neliesk! - spėja pasakyti Maikas, ir Robis atitraukia ranką. 

- Dokumentus turėjo? - klausia Robis. 

- Tau čia nėra kas veikti, - atšauna Maikas. 

Robis griebia nuo stalo lentelę ir krato priešais konsteblio 
veidą. 

- Žinai, ką pasakysiu, Andersonai? Tavo humoro jausmas vi- 
sal... 

Hečas (kuris iš tiesų pakabino tą lentelę ant manekeno) su- 
trikęs. Bet niekas iš kitų dviejų to nepastebi. Maikas išlupa tą pra- 
keiktą faneros gabalą iš Robio rankų ir sviedžia šiukšliadėžėn. 

- Neturiu tam nei laiko, nei kantrybės. Nešdinkis, arba išmesiu. 

Robis žiūri ir supranta, kad Maikas kalba visiškai rimtai. Jis 
traukiasi prie durų. 

- Artimiausiame miesto tarybos posėdyje gali įvykti Litl Tol 
Ailendo teisėsaugos kadrų kaita, - sako jis jau už durų. 

- Posėdis - kovą, - atkerta Maikas. - Dabar vasaris. Nešdinkis. 

Robis išeina. Maikas su Heču stovi nejudėdami, po to Maikas 
garsiai iškvepia. Hečui, atrodo, irgi palengvėjo. 

- Regis, puikiai išsprendžiau šitą problemą? - klausia Maikas. 

- Kaip diplomatas, - užtikrina Hečas. 

Maikas vėl giliai įkvepia ir lėtai išpučia orą. Po to ima 
atplėšinėti plastiko paketus. Į du sudeda pirštines, į trečią - kepurę. 
Maikas sako: 

- Aš dabar nueisiu 1r... 

- Paliksi mane su juo vieną? - nutraukia jį Hečeris. 

- Pasistenk susisiekti su valstijos policijos nuovada Mačijase. Ir 
laikykis nuo jo atokiau. 

- Šitai tau galiu garantuoti, - atsako Hečas. 


Parduotuvės gilumoje prie mėsos šaldytuvo grūdasi mies- 
telėnai, su siaubu ir viltimi dirsčioja į konsteblio ofisą. Robis lieps- 
noja it įkaitinta krosnis. Prie jo prisijungė jo šeima - Žmona San- 
dra ir žavusis Donas, kurį jau matėme vaikų darželyje. Pirmame 
miestiečių minios plane stovi Molė su Ralfiu ant rankų. Kai atsi- 

daro durys ir išeina Maikas, ji puola į priekį. Maikas ją apglėbia ra- 
mindamas. 

- Tėti, tu jo neužgavai? - klausia berniukas. 

- Ne, mažuli, aš tik užrakinau jį. 

- Į kalėjimą? Pasodinai jį į kalėjimą? O ką jis padarė? 

- Vėliau, Ralfai. 

Maikas bučiuoja fėjos balną ant berniuko nosies ir pasisuka į 
susibūrusius žmones. 

- Piteri! Piteri Godso! 

Žmonės šurmuliuodami susižvalgo, ir po akimirkos į priekį 
prasibrauna sutrikęs ir podraug arogantiškas Godso (bet jo akyse 
galima įžvelgti baimę). 

- Maikai, tai, ką tas niekšas sakė - gryniausias melas, pasaulis... 

- Taip-taip, - neleidžia jam baigti Maikas. - Klausyk, nueik ten, 
pas Hečą. Reikės tą tipą saugoti, geriausia poromis. 

- Gerai. Žinoma, - atsako Piteris Godso ir su didžiuliu pa- 
lengvėjimu nueina į konsteblio ofisą. Maikas, vis dar nepaleisda- 
mas Žmonos, pasisuka į pirkėjus. 

- Žmonės, atrodo, man teks uždaryti parduotuvę, - niurnesys. - 
Tad imkite, ko kam reikia - aš jumis pasitikiu, po audros atsi- 
skaitysime. Dabar man reikia užsiimti suimtuoju. 

Į priekį prasibruka Dela Bisonet - pusamžė moteris susirūpinu- 
siu veidu. 

- Tai šitas žmogus užmušė vargšelę Martą? 

Vėl nuvilnija niurnėjimas, tik baugus ir nepatiklus. Molė 
įdėmiai žiūri į vyrą. Dabar ji labiausiai norėtų, kad Ralfis laikinai 
apkurstų. 

- Ateis laikas, viską sužinosite, bet ne dabar, - atsako Maikas. - 
Dela, prašau jūsų - jūsų visų, kaimynai, - padėkite man vykdyti sa- 
vo pareigą. Imkite, ko kam reikia, ir skirstykitės po namus, kol 
pūga visai nepasiuto. Tik minutei prašau pasilikti keletą vyrų. Kir- 
kai Frimenai... Džekai Karveri... Sani Brodiganai... Bili Soamsai... 
Džoni Harimanai... Robi... pradžiai užteks. 

Tie vyrai išeina į priekį, o kiti pasuka prie išėjimo. Robis, kaip 
paprastai, pritvinkęs savigarbos. Bilis spaudžia prie nosies popie- 
rinę nosinę. 


Konsteblio ofise Hečas bando ką nors išspausti iš radijo 
siųstuvo. Piteris spokso į kamerą su nervingu smalsumu. Sėdintis 
ant gulto Linožas žiūri į jį, laikydamas galvą tarp užkeltų kelių. 

- Mačijase, čia Oltonas Hečeris iš Litl Tol Ailendo. Pas mus 
ypatinga padėtis pagal policijos liniją. Girdite mane, Mačijase? At- 
sakykite, jeigu girdite! 

Jis paleidžia perdavimo mygtuką. Girdisi tik trukdžiai. 

- Mačijase, kviečia Oltonas Hečeris devynioliktu kanalu. Jeigu 
mane girdite... 

- Jie negirdi, - sako Piteris. - Nuo jūsų stogo nudribo antena. 

Hečas atsidūsta. Tai jis irgi žino. Sumažina garsą, ir įkyrus zir- 
zimas nutyla. 

- Pamėgink telefonu, - pataria Piteris Godso. 

Hečas meta į jį nustebusį žvilgsnį ir ima ragelį. Klauso, paspau- 
džia iš eilės keletą mygtukų ir deda ragelį į vietą. 

- Irgi ne? - klausia Piteris. - Gerai, čia tik šiaip, dėl visa ko. 

Piteris vėl pasisuka į jį spoksančio Linožo pusėn. O Hečas nu- 
kreipia dėmesį į Piterį. 

- Klausyk, ar tiesa, kad turi žolės siuntą už omarų narvų? 

Piteris atsigręžia, įremia žvilgsnį... ir nieko nesako. 


Parduotuvėje, kur dabar stovi Molė, Maikas ir Ralfis, žmonės 
pajudėjo (išskyrus Maiko pasirinktų vyrų grupelę), ir durys išmeta 
juos į išorinį pasaulį. Virš durų kabantis varpelis skamba be atvangos. 

- Kaip manai, viskas bus gerai? - klausia Molė. 

- O kaipgi! - atsako Maikas. 

- Kada grįši namo? 

- Kada galėsiu. Paimk sunkvežimį. Su mūsų mašina ir trijų 
šimtų jardų nenuvažiuosi. Gyvenime nemačiau tiek sniego. Aš 

parvažiuosiu visureigiu arba paprašysiu ką nors mane pametėti, kai 
čia viskas nurims. Man teks sugaišti Martos namuose nemaža lai- 
ko, kad padaryčiau viską, kas priklauso. 

Molės galvoje sukasi tūkstančiai klausimų, bet ji negali jų ištar- 
ti. Maži ąsotėliai, didelės auselės. Ji bučiuoja Maiką tarp skruosto 
ir lūpų, paskui pasisuka į duris lauk. 


Prie kasos vis dar kūkčioja Ketė, ir Tesė laiko ją už pečių ir ra- 
mina, bet mums aiškų, kad Linožo žodžiai ją (Tesę) gerokai 
išmušė iš balno. Molė, praeidama su Ralfiu ant rankų, meta jos 
pusėn klausiamą žvilgsnį, 1 Tesė patvirtindama linkteli - viskas 
gerai. Molė linkteli ir išeina. 


Molė su sūnumi glėbyje išeina iš parduotuvės į sniego audrą. 
Gūžina kovodama už kiekvieną žingsnį... o juk oras tik bjūra. 

Berniukui tenka šaukti, kad jį išgirstų: 

- O mūsų salos nenupūs? 

- Ne, ką tu, pupuliuk, - atsako Molė. Bet atrodo ne tokia užtik- 
rinta, kaip kalba. 


Žiūrint į miesto centrą iš labai aukštai (taip rodo kamera), ma- 
tos1, kaip aršiai verčia sniegą. Atlanto 1r Meino gatve dar važiuoja 
keli automobiliai, bet greitai dings ir jie. Litl Tol Ailendas patiki- 
mai atskirtas nuo pasaulio. Vėjas stūgauja, sniegą verčia saujomis, 
1r tada... 

Užtemimas. Penkto veiksmo pabaiga. 


ŠEŠTAS VEIKSMAS 


Tas pats kadras, tik jau vėliau - dienos šviesos beveik neliko. Ir 
kaukia vėjas. 

Miškinga vietovė į pietus nuo miesto. Mes iš viršaus Žiūrime į 
vandenyno mūšą per elektros perdavimo linijas. Garsus 
triokštelėjimas - ir milžinė pušis griūva ant laidų. Kibirkščių lietus. 


Meino gatvėje, pakartodamas pirmą sceną, užgęsta visos švie- 
sos - ir blykstė sankryžoje. 


Konsteblio ofise, kur sėdi Hečas ir Piteris, dingsta šviesa. 

- O, velnias! - nusikeikia Hečas. 

Piteris neatsiliepia. Jis Žiūri... 

Į kamerą. Linožas - tamsi krūva, išskyrus akis. Jos grėsmingai 
švyti... kaip vilko. 

Hečas rausiasi stalčiuje. Kai išsitraukia žibintuvėlį, Piteris stve- 
ria jį už rankos: 

- Pažvelk į jį! 

Hečas staigiai apsisuka. Suimtasis sėdi ta pačia poza, bet 
neįprastų ugnelių jo akyse nebėra. Hečas įjungia Žibintuvėlį ir nu- 
kreipia šviesos spindulį į Linožo veidą. To veidas visiškai ramus. 

- Kas yra? - teiraujasi Hečeris Pito. 

- Man pasirodė... et, nieko. 

Jis vėl suglumęs žiūri į Linožą. 

- Tikriausiai persirūkei to, ką parduodi, - įgelia Hečas. 

- Užsičiaupk, Hečai! - atšauna Piteris piktai ir susigėdęs. - Ne- 
kalbėk apie tai, ko nesupranti. 


Parduotuvėje liko tik Maikas ir Tesė Maršan. Pradingus šviesai, 
liko beveik tamsu - langai dideli, bet už jos jau beveik naktis. Mai- 
kas apeina prekystalį ir atidaro paskirstymo skydą ant sienos. Vi- 
duje jungtuvai ir vienas didelis jungiklis. Jį Maikas ir permeta. 


Už krautuvės, kairėje iškrovimo aikštelės pusėje, stovi nedide- 
lis sandėlis su užrašu: GENERATORIUS. 
02 


Girdisi, kaip sandėlyje užsiveda variklis, ir išvestas į lauką 
išmetamasis vamzdis kosi melsvu dūmu, kaipmat nunešamu vėjo. 


Konsteblio ofise įsijungia šviesa, ir Hečas su palengvėjimu at- 
sidūsta. 

- Ei, Pitai! - šaukia jis. 

Jis nori atsiprašyti, tik laukia Piterio pagalbos, bet tas akivaiz- 
džiai nenusiteikęs. Jis paeina į šalį ir žiūri į skelbimų lentą. 

- Pitai, aš truputį perlenkiau, - atsiprašo Hečas. 

- Kažkas tokio, - atsako Piteris ir meta žvilgsnį į Linožą. Suim- 
tasis žvelgia į jį vos vos šypsodamasis. 

- O tu ko spokstai? - klausia Piteris. 

Linožas neatsako, tiesiog Žiūri į Piterį su ta pačia šypsena. Pi- 
teris neramus nusigręžia į skelbimų lentą. Hečas žiūri į jį, apgailes- 
taudamas dėl kvailos savo replikos. | 


Krautuvės verandoje stovi Maikas su Tese. Ji vilki parka, apsi- 
avusi aukštais batais guminiais padais. Vis tiek ją siūbuoja vėjas, 
ir Maikui tenka moterį prilaikyti. Po to jis prieina prie durų šone 
esančios vitrinos. Lango apačioje iš abiejų pusių - po suktuvo ran- 
keną. Vieną ima Maikas, prie kitos prislenka Tesė. Jie suka ranke- 
nas ir kalbasi (iš tikrųjų rėkia, nes kitaip nesigirdi), ir ant stiklo nu- 
sileidžia medinis roletas. 

- Nueisi? - klausia Maikas. - Galėčiau tave pametėti... 

- Tau ne į tą pusę! O man tereikia praeiti pro šešis namus... juk 
pats Žinai. Aš nebe vaikas! 

Jis linkteli ir nusišypso. Jie prieina prie kitos vitrinos ir nu- 
leidžia antrą roletą. 

- Klausyk, Maikai! Kaip manai, kodėl jis čia atsibeldė ir kam 
jam reikėjo žudyti Martą? 

' - Galva neneša. Keliauk mano, Tese. Užsikurk ugnį. Aš pats 
čia užsidarysiu. 

Susitvarkę su langinėmis, jie eina prie laiptų. Tesė sudreba ir 
dar smarkiau užveržia gobtuvą nuo vėjo. 

- Gerai jį saugok, - sako moteris. - Nėra reikalo, kad jis čia 
šlaistytųsi, kol tokia... - ji galvos mostu parodo į pūgą. 

- Nesijaudink. 

Ji vieną sekundę žiūri į jį, ir atrodo, kad konsteblio išvaizda ją 
šiek tiek nuramina. Linktelėjusi galva, Tesė leidžiasi užsnigtais 
laiptais, tvirtai įsitvėrusi į turėklus. Kai ji nusigręžia į jį nugara, 
Maikas nustoja kontroliuoti savo išraišką, ir mes matome, koks jis 
sunerimęs. Įeina į vidų, užrakina duris, apsuka lentelę “ATIDA- 
RYTA" kita puse - “UŽDARYTA"' - ir nuleidžia žaliuzes. 


Į konsteblio ofisą įeina Maikas, vis dar kratydamas nuo batų 
sniegą. Apsidairo. Hečas surado antrą Žibintuvėlį ir uždegė keletą 
žvakių. Piteris vis dar įdėmiai studijuoja skelbimų lentą. Maikas 
prieina prie tos lentos, traukdamas iš kišenės popieriaus lapelį. 

- Kaip sekasi? A? 

- Gerai, proto ribose, - atsako Hečas, - bet su Mačijaso policija 
negaliu susisiekti. Apskritai su niekuo. 

- Kažkodėl manęs tai nestebina, - sako Maikas. 

Jis prismeigia prie lentos ranka rašytą budėjimo grafiką, ir Pi- 
teris nedelsdamas ima jį skaityti. Maikas prisiartina prie stalo, 
ištraukia apatinį stalčių. Traukdamas sako Hečui: 

- Jūs su Piteriu - iki aštuonių, Kirkas Frimenas ir Džekas Kar- 
veris - nuo aštuonių iki vidurnakčio, Robis Bilzas ir Sanis Brodi- 
ganas - nuo vidurnakčio iki keturių, Bilis Soamsas su Džoniu Ha- 
rimanu - nuo keturių ryto iki aštuonių. Vėliau pratęsime. 

Maikas išima nedidelę dėžutę ir fotoaparatą "Polaroid", uždaro 
stalčių 1r pasisuka į budėtojų porą, laukdamas jų komentarų. Tie 
atsako nejaukiu tylėjimu. 

- Na kaip, vaikinai, tinka? 

- Puiku, - pernelyg nuoširdžiai atsako Hečas. 

- Viskas gerai, - pritaria Piteris. 

Maikas įdėmiai pasižiūri į juos ir supranta, iš kur vėjas pučia. 
Atidaro dėžutę - mes spėjame pamatyti daug daiktų, galinčių pra- 
versti mažo miestelio policijos atstovui (didelis prožektorius, tvar- 
sčiai, pirmosios pagalbos vaistinėlė ir taip toliau). Maikas įsideda 
aparatą ir vėl kreipiasi į vyrus: 

- Būkitė budrūs. Abu. Aišku? 

Vėl jokio atsakymo. Hečas suglumęs, Piteris pasipūtė. Maikas 
pasisuka į Linožą: 

- Vėliau pasikalbėsime, kaip jūs norėjote, sere, - jis uždaro 
dėžutę ir eina prie durų. Į namą trenkia galingas vėjo smūgis, pa- 
statas sudreba. Kažkas lauke traškėdamas krenta žemėn. Hečeris 
krūpteli. 

- Ką su juo daryti, jeigu Robis ir Ursula nutars papūsti dūdelę 
ir sušaukti visą miestą į slėptuvę? Ką, pasodinti merijos rūsio kam- 
pe su apklotu ir košės dubenėlių? - klausia Hečas. 

- Nežinau, - atsako Maikas. - Ko gero, likti su juo. 

- Kad nupūstų drauge? - bamba Piteris. 

- Nori eiti namo, Pitai? - klausia Maikas. 

- Ne. 

Maikas linkteli ir išeina. 


Tirštėjančiose sutemose prie Martos Klarendon namo priva- 
žiuoja “Salos tarnybų" visureigis. Skinasi kelią per pusnis, važiuo- 
ja per išlaužytas šakas. Mašina sustoja priešais vartelius. Iš jos išli- 
pa Maikas su dėže ir eina takeliu. Pūga smaginasi, vėjo šuorai 
blaško Maiką iš vienos pusės į kitą. Jis ropščiasi apledėjusiais nuo 
sniego laipteliais. 

Terasoje atidaro dėžę, išsiima prožektorių ir fotoaparatą dėkle, 
kabina pastarąjį ant kaklo. Vėjas stena - terasoje barška šakos. 
Maikas truputį nervingai apsidairo ir grįžta prie reikalo. Išsitraukia 
baltos lipnios juostos ritinį ir šratinuką. Prispaudęs ranka prie 
krūtinės žibintuvėlį (jau įjungtą), Maikas atplėšia juostos gabalą ir 

lipdo ant Martos durų. Nuėmęs nuo šratinuko kamštuką, sekundę 
pagalvoja ir rašo: 


NUSIKALTIMO VIETA. EITI DRAUVDŽIAMA. 
MAIKLAS ANDERSONAS, KONSTEBLIS 


Užsimovęs juostos ritinį ant rankos nelyginant apyrankę, atida- 
ro duris. 

Pakelia Martos vaikštyklę, imdamas už rankenų pirštinėtomis 
rankomis, ir stato prieangyje. Po to uždaro dėžę, pasiima ją į ran- 
ką 1r įeina pats. 

Prieangyje Maikas kiša įjungtą prožektorių į striukės kišenę. 
Šviesos spindulys nutvieskia lubas. Pats Maikas - tik tamsoje ju- 
dantis siluetas. Jis atidengia fotoaparatą ir prideda jį prie veido. 

PLYKST! 

Apšviečia sudaužytą, kruviną Martos Klarendon veidą. Tik se- 
kundės dalį - ir tuoj užgęsta. Šitas kadras ir kiti tokie patys - vi- 
siškai sustingę, kaip nusikaltimo vietos fotografijos... kaip daikti- 
niai įrodymai... kokiais jie kada nors taps teisme. Bent jau Maikui 
taip atrodo. 

Tamsiame prieangyje Maikas pasisuka, slėpdamas pirmą nuo- 
trauką striukės kišenėje, ir vėl spragteli aparatu - 

PLYKST! 

Ir mes matome paveikslus ant koridoriaus sienų. Valtys jūroje. 
Miesto prieplauka tūkstantis devyni šimtai dvidešimtaisiais. Senas 
fordas pukši Atlanto gatve - tūkstantis devyni šimtai dvidešimt 
aštuntieji metai. Merginos piknike prie švyturio. Paveikslai ap- 
taškyti krauju. Tarp jų, ant apmušalų, kraujas tirštesnis. Viskas 
užgęsta. | 

Maiko Andersono siluetas pasilenkia. 

PLYKST! 

Per grindis tęsiasi juoda žymė, lyg Santa Klausui-kaskadininkui 
šauniai prašvilpus viena pavaža. Tik ten, kur Linožo lazdos galas 

brūkštelėjo per kraują, nutįsta kruvinos uodegos it bangos nuo val- 
ties. Šmėkštelėjo - dingo. 

Tamsiame koridoriuje Maikas juda svetainės pusėn. Įeina. 

Aplinka grėsminga - baldų liko tik neaiškūs kontūrai, vėjas 
ūkia, į sienas stuksi šakos 1r dejuoja medžiai. 

Maikas eina į priekį, o iš jo kišenės prožektorius vis dar duria į 
lubas. Maikas netyčia už kažko užkiūva, ir tamsus apvalus daiktas 
ritasi grindimis, užkliudo krėslo koją, atšoka. Maikas aklina įkan- 
din, išsitraukia Žžibintuvėlį 1š kišenės, ir mes akimirką apankame. 
Tai Maikas, ieškodamas nusiritusio daikto, netyčia pašvietė pro- 
žektoriumi į kamerą. Mes vis tiek nematome to daikto. Maikas vėl 
įkiša prožektorių į kišenę, paima fotoaparatą ir pasilenkia. 

PLYKST! 

Devio kamuolys ant grindų, išterliotas krauju, panašus į klaikią 
planetą, išnyra ir vėl pranyksta tamsoje. 

Tamsiame kambaryje Maikas atplėšia gabalą juostos, rašo ant 
jo “DAIKT. ĮROD.* Ir prilipdo prie kamuolio. Apeina krėslą ir nu- 
taiko “Polaroidą" į televizorių. 

PLYKST! 

Į šipulius sudaužytas ekranas. Pro dantytą angą matosi elektro- 
ninės žarnos. Kaip išmušta akis. Užtemimas. 

Sutrikęs Maikas susiraukia apžiūrinėdamas televizorių. Jiedu su 
Heču tikrai girdėjo šitą laužą. Jokios abejonės. Jis atsargiai priei- 
na, pasisuka ir pakelia aparatą. 

PLYKST! 

Martos krėslas. Tamsus ir iškruvintas, baisus kaip kankinimo 
įrankis. Greta ant stalo tebeguli lėkštutė nuo sausainių ir krauju 
išteptas puodelis. 

Šitą nuotrauką Maikas nori pakartoti. Pakelia aparatą - ir susto- 
ja. Žiūri... 

Į erdvę virš durų tarp svetainės ir koridoriaus. Ten kažkas 
užrašyta ant apmušalų virš staktos. Matyti matosi, bet per daug 
tamsu, kad perskaitytume. Maikas nukreipia “Polaro1idą" - 

PLYKST! 
Tai pranešimas, išvedžiotas Martos Klarendon krauju. 


DUOKITE MAN TAI, KO NORIU, 
IR AŠ PASITRAUKSIU 


Lyg atpažinome jį, lyg ir ne. Užtemimas. 

Maikas sukrėstas, ne juokais sukrėstas. Bet savo darbą jis pasi- 
ryžęs baigti. Nukreipęs aparatą, dar sykį fotografuoja krėslą. 

PLYKST! 

Šį kartą skersai ranktūrių guli Linožo lazda. Krauju ištepta vil- 
ko galva urzgia ant šviesos. Jeigu anksčiau piešinys ant apmušalų 
buvo neaiškus, dabar nelieka abejonių. 

> Aparatas iškrenta iš Maiko rankų. Jeigu ne diržas, būtų drioks- 
telėjęs ant grindų. Maikui pakerta kelius - jį galima suprasti. Pra- 
eitą kartą lazdos čia nebuvo. Vėjo smūgis, - toks stiprus, kokio dar 
nebuvo, - ir langas Maikui už nugaros sprogsta į vidų. Vaiduok- 
liškais sūkuriais kambarin įsiveržia sniegas. Užuolaidos plazdena 
it vaiduoklio rankos. 

Maikas krūpteli iš išgąsčio (tikiuosi, mes taip pat), bet greitai 
susivaldo. Bando užtraukti langą protjeromis. Jas ištraukia laukan, 
ir Maikas tempia prie sienos stalą, kad jas prispaustų. Vėl pasisu- 
ka į Martos krėslą... ir tą netikėtą lazdą. Pasilenkia, nutaiko apa- 
ratą. 

PLYKST! 

Vilko galva ant lazdos stambiu planu. 

Mums į akis žvelgia iššiepti kruvini dantys 1r akys kaip vilko- 
lakio trenkus žaibui. Užtemimas. 

Maikas kurį laiką stovi, norėdamas susitvardyti. Deda į kišenę 
paskutinę fotografiją, atplėšia dar galą juostos ir lipdo ant lazdos. 
Ant juostos rašo: DAIKT. ĮROD. ir GALIMAS NUSIKALTIMO 
ĮRANKIS. 

Maikas tamsoje perkerta valgomąjį. Nutraukia nuo stalo baltą 
staltiesę, prieš tai nuėmęs žvakės ir pušies kankorėžio formos pa- 
puošimą. 

Išeina į koridorių ir prisiartina prie Martos kūno silueto. Priėjęs 
pastebi kažką ant sienos prie durų. Nukreipia ten prožektoriaus 
spindulį ir mato, kad tai rakto pavidalo kabykla raktams. Pašvietęs 
Maikas randa raktų rinkinį, kurio jam reikia. Nuima juos nuo kab- 
liuko. 

Maiko ranka įkiša raktą į duris. Etiketėje senutės Martos Kla- 
rendon pakeverzota: LAUKUJĖS DURYS. 

Maikas slepia raktus kišenėje ir pasideda kamerą bei dėžę šalia 
laiptų. 

- Atleiskite, misis Klarendon, - ištaria jis. 

Užkloja Martą staltiese, susirenka savo daiktus. Po to atidaro 
duris į verandą tiek, kad pats prasmuktų, ir išeina į riaumojančią 
pūgą. Jau naktis. 

Martos raktu užrakina duris. Patikrina jas, ar užsirakino. Po to 
pasisuka ir eina taku prie savo visureigio. 

Kamera rodo kažkieno namą Meino gatvėje, bet pro sniego 
uždangą jo veik nematyti. 


Karverių virtuvėje sėdi Džekas, Andžela ir Basteris. Generato- 
riaus jie neturi. Virtuvė apšviesta dviem Žibalinėmis lempomis, 
kampuose tiršti šešėliai. Šeima vakarienei valgo sumuštinius, užsi- 
gerdama mineraliniu vandeniu. Su kiekvienu vėjo šuoru, nuo ku- 
rio traška namas, Andžela nervingai apsidairo. Džekas - omarų 
žvejys, jis mažiausiai nerimauja dėl oro (o ko jaudintis, jeigu sto- 
vi ant tvirtos žemės?). Jis su Basteriu žaidžia lėktuvėliais. Lėktu- 
vo vietoje sumuštinis su rūkyta dešra, o jo angaras - pražiota ber- 
niuko burna. Džekas priskrenda (skleisdamas visus lėktuvams 
būdingus garsus) ir vėl nuskrenda. Basteris linksmai kvatojasi. 
Tėtis toks juokingas! 

Lauke garsus triokštelėjimas. Andžela sugriebia vyro ranką. 

- Kas čia? 

- Medis, - atsako Džekas. - Iš garso sprendžiant, Robišų gali- 
niame kieme. Pasisekė, jeigu verandos nesugriovė. 

Jis vėl tęsia Žaidimą lėktuvais, šį kartą jis nutupia į Basterio 
burną. Basteris atkanda kąsnelį ir godžiai kramto. 

- Džekai, - klausia Andžela, - ar tau būtina grįžti į parduotuvę? 

- Aha. 

- Tėtė saugos blogietį! - šaukia Basteris. - Kad jis nepabėgtų! 
Aš - lėktuvėlis! 

- Tai jau taip, vaikine, - pritaria Džekas. Ir vėl nuleidžia lėktu- 
vą sūnaus burnoje, pašiaušia jo plaukus, rimtai žvelgdamas į An- 
dželą. 

- Mažule, sunki situacija, kiekvienas turi prisidėti. Be to, būsiu 
su Kirku. Budėti skiria draugų poras. 

- O mano draugas - Donas Bilzas! - pareiškia Basteris. - Jis mo- 
ka būti beždžione! 

- Aba, - sako Džekas. - Tikriausiai išmoko 1š savo tėvo. 

Endžė suprunkščia, prisidengusi burną ranka. Basteris ima 
skleisti beždžioniškus garsus ir kasytis. Įprastas šito penkiamečio 
vaiko elgesys prie pietų stalo. Tėvai Žiūri į jį su beatodairiška 
meile. 

- Išgirsi sireną - imk Basterį ir važiuok, - kalba Džekas. - Žinai 
ką? Jeigu pasidarys neramu, nelauk sirenos - važiuok iš karto. Pa- 
siimk sniego roges. 

- Tu įsitikinęs? 

- M-hm. Kuo anksčiau su Basteriu ten atsidursi, tuo geresnę 
nakvynę gausi. Žmonės jau važiuoja ten. Mačiau žiburius. 

Džekas mosteli smakru į langą. 

- O šiaip, kai baigsis mano pamaina, būk čia arba ten. Aš tave 
susirasiu. 

Jis šypsosi jai, o nuraminta moteris šypsosi jam. Užkaukia 
vėjas, šypsenos pranyksta. Vos girdimai ošia vandenynas. Džekas 
sako: B 

- Merijos rūsys, ko gero, bus saugiausia vieta visoje saloje per 
artimiausias dvi paras. Patikėk, šiandien bus velniška bangų mūša. 

- Kodėl tas žmogus turėjo atsirasti čia kaip tik tokią dieną? - 
klausia Andžela, žinoma, atsakymo nesitikėdama. 

- Mama, o ką padarė tas blogas žmogus? 

Ir vėl - mažas ąsotėlis, didelės auselės. Andžela pasilenkia ir 
bučiuoja jį. 

- Pavogė mėnulį ir atnešė vėją. Nori dar sumuštinio, bernaiti? 

- Aha! Ir tegu jis vėl skraido. 


Tamsoje netoli Godso “Zuvų ir omarų" bangos lekia aukščiau 
nei kada nors. 


Tamsoje švyturys - tik neryškus siluetas, o jo lempos apšviečia 
vien sniego chaosą. 


Meino ir Atlanto gatvių sankryžoje - tamsa. Vėjas nuplėšia nuo 
pakabos užgesusią blykstę, ji lekia savo laidu it ritė ant siūlo. Ir 
krenta į gilią pusnį. 


Tamsu ir konsteblio ofise, kur už grotų ta pačia poza alkanu 
veidu praskėstų kelių rėme sėdi Linožas. Jis susikaupęs, bet veide 
tas pats šypsenos šešėlis. 


Hečas kitame kampe atlenkė nešiojamą kompiuterį, ekrane mir- 
ga kryžiažodžio programa, užkariavusi visą jo dėmesį. Jis nepaste- 
bi Piterio, kuris sėdi po skelbimų lenta ir išsproginęs nieko nere- 
ginčias akis dėbso į Linožą. Jis užhipnotizuotas. 

Mes matome Linožo veidą stambiu planu, jo šypsena paplatėja. 
Akys tamsėja, virsta juodomis, o jose vėl sukasi tos pačios raudo- 
nos gyvačiukės. 

Piteris, neatitraukdamas nuo suimtojo žvilgsnio, ištiesia ranką 
už nugaros ir nukabina nuo lentos seną Žvejybos departamento 


101 


skelbimą. Apverčia kita puse. Vidinėje jo kišenėje šratinukas. Da- 
bar jis spragteli juo ir prideda galą prie popieriaus. Jis nė karto ne- 
pasižiūri į tai, ką daro, - jo žvilgsnis prikaustytas prie Linožo. 

- Klausyk, Pitai, - klausia Hečas, - kas čia galėtų būti: “Bolivie- 
čio arklys". Keturios raidės. 

Stambus planas: besišypsančiame Linožo veide lūpos sujudėjo 
it ryjant seiles. 

- Lama, - sako Piteris. 

- Taip, tikrai, - sutinka Hečeris ir įrašo raides į laukelį. - Kla- 
siška programa. Duosiu tau pamėginti, jeigu nori. 

- Žinoma, - normaliu balsu atsako Piteris, bet akių nuo suimto- 
j0 neatplėšia. Ir šratinukas nesustoja. Netgi nesulėtėja. 


Kitoje skelbimo pusėje nelygiomis didžiosiomis raidėmis mato- 
si žodžiai: 


DUOKITE MAN DUOKITE MAN DUOKITE MAN 
TAI, KO NORIU DUOKITE MAN TAI, KO NORIU 
DUOKITE MAN TAI, KO NORIU 


O aplinkui žodžius, kaip ornamentai aplink vienuolio rankraštį, 
daug tokių figūrų, kokias matėme virš Martos svetainės durų. 
Lazdų. 

Ir vėl Linožo veidas stambiu planu. Juodos žvėries akys sklidi- 
nos besisukančių raudonų drumzlių. Matosi ilčių galiukai. 


Lidl Tol Ailendo iškyšulyje stūgauja vėtra, pūga lenkia medž- 
ius, barška ir traška šakos. 


Iš paukščio skrydžio - nakties ir pūgos užklota sala; abi gatvės 
užverstos sniegu. Ziburių visai nedaug. Tai miestas, atkirstas nuo 
išorinio pasaulio. Visiškai. 

Kamera laukia, kad suvoktume, ir... 
Užtemimas. Šešto veiksmo pabaiga. 


SEPTINTAS VEIKSMAS 


Džekas Karveris buvo teisus - miestelėnai, kurie neturi Židinių 
arba gyvena ten, kur gali pasiekti bangos, jau traukia į meriją. Kas 
visureigiais, Kas motorinėmis rogėmis. Kai kas netgi slidėmis ar 
sniegžengiais. Ir net per pūgos niršą girdisi sirenos kaukimas. 

Šaligatviu artinasi Džonasas Stenhaupas ir jo žmona Džoana. 
Jie ne piemenys, bet atrodo sveikai, netgi sportiškai - kaip rekla- 
mos aktoriai. Eina sniegžengiais, 17 kiekvienas tempia virvelę. Už 
jų - krėslas, įtaisytas ant vaikiškų rogučių, ir taip paverstas vien- 
vietėmis rogėmis. Tame krėsle, apmuturiuota nuo galvos iki kojų, 
su neįtikėtinai didele kailine kepure sėdi Kora Stenhaup, Džonaso 
motina. Jai apie aštuoniasdešimt metų, o didybe nė kiek nenusilei- 
džia karalienei Viktorijai. 

- Kaip jautiesi, mama? - klausia Džonasas. 

- Kaip rožė gegužį, - atsako Kora. 

- O tu, Džo? 

- Išgyvensiu, - gana niūriai atsiliepia Džoana. 

Jie pasuka į automobilių aikštelę priešais meriją. Aikštelė spar- 
čiai pilnėja visokiausių mašinų, galinčių lakstyti sniegu. Poromis 
pusnyje priešais namą styro slidės ir sniegžengiai. Pats pastatas 
apšviestas - didžiojo generatoriaus dėka - kaip okeano laineris aud- 
ringoje jūroje, saugi ir sąlygiškai komfortiška salelė šią pragaištin- 
gą naktį. Tikriausiai taip atrodė “ Titanikas", kol neužlėkė ant led- 
kalnio. 

Žmonės lipa laiptais, balsai susijaudinę, pakilūs. Mes jau surin- 
kome nemažą veikėjų sąrašą, ir ne veltui: atpažįstame senus drau- 
gus iš tų, kurie būriavosi prie Martos namo arba rūpinosi: atsargo- 
mis parduotuvėje. 

Štai iš visureigio išlipa Džila ir Endis Robišai. Džila atsega sa- 
vo penkiamečio Hario diržą (jį matėme Molės darželyje), o Endis 
tuo metu linksmai šūkteli Stenhaupus. 

- Sveiki, kaip gyvenimėlis? Nieko sau naktelė? 

- Ką ir kalbėti! - atsiliepia Džonasas. - O gyvenimas - puikus. 

Bet Džoana, anaiptol dar ne prie mirties, nesijaučia taip entu- 
ziastingai. Ji užduso ir naudodamasi atokvėpio minute pritupia, su- 
siėmusi už savo aulinių. 

- Tau padėti, Džoana? - pasiūlo Endis. 

Kora - Jos Imperatoriškoji Didenybė - ištaria: 

- Džoanai nereikia pagalbos, misteri Robišo. Jai reikia tik 
kvapą atgauti. Teisingai, Džoana? | 

Džoana šypsosi anytai taip, kad aišku, ką ji norėtų pasakyti: 
subinę žetonu automobilių parkavimo automatui!'* Endis tai mato. 

- Džilė neprieštarautų, jeigu tu jai padėtum pasirūpinti vaiku. 
Ar gali, Džo? O aš patempsiu už tave? Gerai? 

- Mielai, Endi, - nepaprastai dėkinga atsako Džoana. 

Endis ima už jos pakanktės, Džoana nueina prie Džilos, o Ko- 
ra meta į ją žvilgsnį, garsiai ir aiškiai sakantį: “Dezertyras!" 

Iš seno didelio visureigio išsirita Devis Haupvelas, jo tėvai ir 
misis Kingsberi. 

- Na kaip, Endi, pasirengęs? - klausia Džonasas. 

- Varyk! - atsako Endis, telaimina jį Dievas. Ir jie nutempia se- 
nąją ponią į meriją. Kora važiuoja, karališkai iškėlusi siaurą Nau- 
josios Anglijos gyventojos nosį. Džila 171 Džoana gyvai plepėda- 
mos eina paskui. Haris, prirengtas lyg pliušinis meškiukas, turse- 
na šalia mamos, nepaleisdamas jos rankos. 


Merijoje Ursula, Tesė Maršan 1r Tavija Godso registruoja atvy-. 
kusius, dalindamos jiems lapus ir prašydamos surašyti visus šei- 
mos narius, kurie ketina nakvoti merijos rūsyje. UŽ jų nugaros - 

keturi vyrai oriomis pozomis, bet ne itin užsiėmę. Tai Robis Bil- 
zas, miesto vadybininkas, ir trys miesto patarėjai: Džordžas Kirbis, 
Bertas Soamsas ir Henris Braitas. Henris - Karlos Brait vyras, da- 
bar ant jo rankų sūnus Frenkas - jį mes taip pat matėme Molės 
vaikų darželyje. Frenkas kietai miega. 

Ir vėl įeina pažįstami veidai; sala - nedidelė bendrija. Vyresnių 
nei darželinukai vaikų nėra - jie įstrigo kitoje sąsiaurio pusėje, 
žemyne. 

Ursula visai užsilakstė. 

- Visi užsirašykite! Mes turime žinoti, kas čia yra, todėl užsi- 
rašykite prieš leisdamiesi žemyn! 

Ji meta nepatenkintą žvilgsnį į ketvertą, kuris tik stovi ir plaka 
liežuviais. 

- O ką jis? - klausia Bertas Soamsas. 

- Ką jis galėjo pasakyti? - patraukia pečiais Robis Bilzas. - Kas 
į šiaurę nuo Kasko Bėjaus nežino, kad Piteris Godso su kiekvienu 
omarų svaru iškiša devynis svarus žolės? 

Jis meta žvilgsnį į Ursulą ir Taviją, kuri tuo metu bėga į sandėlį 
pagalvių - iki tokio darbo Robis nusiristų tik būdamas šautuvo tai- 
kiklyje - ir tęsia: 

- Aš jo nė nekaltinu. Po perkūnais, jam gi reikia išlaikyti bobų 
pilnus namus! 

Bertas Soamsas prunkšteli, bet Džordžas Kirbis ir Henris Brai- 
tas nesmagiai susižvalgo. Jiems nepatinka piktdžiugiškas paskalų 
tonas. a 

- Klausimas, - sako Džordžas Kirbis, - iš kur tas bastūnas Šitai 
žinojo, Robi? 

Robis užverčia akis, lyg sakytų: “Na ir atlėpausis!" 

- Tikriausiai jie suka tą patį biznį, - atsako jis. - Apskritai, kam 
žudyti tokią nekaltą senę kaip Marta Klarendon? Tik prisišniaukus 
iki sąmonės netekimo. Ne, sakysi, Džordžai Kirbi? 

 - Bet tai nepaaiškina, kaip jis sužinojo, kad Ketė Vizers neva 
darėsi abortą Deryje, - paprieštarauja Henris Braitas. 

- Ursula! Apklotų daugiau yra? - pasigirsta moters balsas. 

Ursula neištveria: 

- Robi Bilzai! Henri Braitai! Vyrai, ar negalėtumėt nusileisti į 
apačią ir atnešti apklotų iš galinio sandėlio? Ar dar nebaigėte savo 
politinių debatų? 

Robis su Henriu pasuka prie išėjimo - Robis su niekinama šyp- 
sena, Henris šiek tiek sugėdintas, kad pats nesusiprato padėti. 

- Ko isterikuoji, Ursula? - pašaipiai klausia Robis. - Kritinės 
dienos, ką? 

Ji pažvelgia į jį su neslepiama panieka ir atmeta nuo veido plau- 
kus. 

- Robi, ar nemanai, kad metas paleisti sireną 1r šaukti žmones? 
- klausia Tavija. 

- Atrodo, kad jie 1r patys draugiškai čia traukia, - atsako tas. - 
O likusieji taip pat greitai susirinks. Mano supratimu, tai gryniau- 
sia kvailystė. Manai, mūsų seneliai ir močiutės per audrą 1rgi rink- 
davosi merijoje kaip urviniai Žmonės, išsigandę griaustinio? 

- Ne, - atsako Ursula, - jie rinkdavosi metodistų bažnyčioje. Tu- 
riu nuotrauką, gali pasižiūrėti, jei nori. Dvidešimt septintųjų metų 
audra. Galiu net parodyti tau tavo senelį. Jis maišo sriubos katilą. 
Malonu žinoti, kad tavo giminėje buvo Žmogus, nevengiantis pri- 
sidėti prie visuomeninio darbo. 

Robis jau ketina atsikirsti, bet jį sulaiko Henrio Braito balsas: 

- Robi, einam! 

Ir jis, nepaleisdamas iš rankų miegančio vaiko, lipa žemyn, už 
jo - Džordžas Kirbis. Robis užsičiaupė. Džordžas dviem dešimtim 
vyresnis, ir jeigu jis nelaiko apklotų tampymo žeminančiu darbu, 
tai ir Robis gali eiti su juo, bent jau vaidinti užsiėmusį. 

Kai vyrai išeina, Ursula, Tavija ir Tesė susižvalgo ir užverčia 
akis į lubas. Tuo metu po du, po tris eina nauji Žmonės, o-lauke 
riaumoja stichija. 

- Užsirašykite, žmonės! - reikalauja Ursula. - Vietos visiems 
yra, bet mes turime žinoti, kas čia nakvoja! 

Įeina Molė Anderson, purtydama sniegą iš plaukų ir vesdama 
už rankos Ralfį. Klausia: 

- Ursula, Maiko nematei? 

- Ne, bet būčiau išgirdusi jo automobilio radijo siųstuvą, jeigu 
skambintų, - ji rodo į siųstuvą. - Šiandien iš to daikčiuko nėra jo- 
kios naudos. Renkis, Mole, einam dirbti. 

- Kaip čia reikalai? - klausia Molė. 

- Linksminamės kaip baliuje. Sveikas, Ralfi! 

- Labas, - atsako berniukas. 

Molė pritupia ir ima lukštenti vaiką iš šiltų drabužių. O žmonės 
vis eina. Gatvėje sukasi sniegas ir staugia vėtra. 


Naktį. Prie gaisrinės. 

Mašiną, kurią šį rytą plovė prie durų, seniai patraukė, bet dabar 
atsiveria gaisrinės durys ir kovodamas su vėju išeina Ferdas En- 
driusas, pakeliui maudamasis gobtuvą. Jis žiūri žemyn į... 

Godso sandėlis “Žuvys ir omarai". 

Vanduo pakilo iki maksimumo. Žemyno už juodos uždangos 
nematyti. Sąsiauriu ritasi tokios bangos, kokios gali tik košmare 
pasirodyti. Jos ritmiškai talžo krantą, užliedamos puta 1!gą sandėlio 
pastatą. 


Sandėlio vidus prikištas omarų gaudyklių, padėklų ir žvejybos 
įrangos. Visa siena nukabinėta lietpalčiais, apsiaustais, Žvejų 
pušnimis. Štormo šniokštimas čia truputį tylesnis, bet tik truputį. 
Langai aplipę putomis. 

Kamera juda praėjimu tarp gaudyklių, pro 1lgą talpą, pilną 
omarų. Pasuka už jos, ir žiurkių būrelis išsilaksto į visas puses. 
Dulkėtame siaurame praėjime tarp talpos ir sienos guli ilgas daik- 
tas, užklotas apklotais. 

Vėjas kaukia, o pastatas traška. Galinga banga išmuša stiklą, ir 
šukės išlaksto į šalis. Pro skylę veržiasi vėjas, vanduo ir sniegas. 

Vėjas nuplėšia apklotą nuo to ilgo daikto galo, ir mes matome 
tvarkingai susuktus į plastiką žolės ryšulėlius. 

Siūbuoja ir žvanga spąstai omarams. Dzingtelėjęs išlekia dar 
vienas langas. 


Prie Litl Tol Ailendo krautuvės girdisi tylus generatoriaus 
pukšėjimas, ir kelios lempos drąsiai tvieskia į naktį. Aikštelėje li- 
ko tik du automobiliai: mažoji Molės mašinytė ir apsnigtas pikapas 
su užrašu “GODSO ŽUVYS IR OMARAT". 

Viduje - kompiuterio ekrane beveik išspręstas kryžiažodis. He- 
čas priduria dar Žodį. 

Jis pasirąžo, atsistoja. Linožas kameroje sėdi tokia pačia poza, 
remdamasis nugara į sieną ir žvelgdamas tarp kelių. 

- Gerti norisi, - sako Hečas. - Pitai, tau kavos ar ko nors šalto? 

Piteris atsako ne 1š karto. Ant jo kelių guli tas pats lapas, kurį 
nuplėšė nuo skelbimų lentos, tik apverstas kita puse, kur skelbi- 
mas. Pito akys išplėstos, žvilgsnis tuščias. 

- Piteri! Žemė kviečia Piterį! - pašaukia jį Hečeris. 

Jis pamojuoja ranka priešais Piterio veidą, ir sąmonė - ar kaž- 
kas panašaus - grįžta į Godso akis. Jis žiūri į Hečą. 

- Ko? 

- Tik paklausiau, tau kavos ar vaisvandenių. 

- Ne, nieko, bet ačiū. 

Hečas eina prie durų, po to atsigręžia: 

- Pitai, viskas gerai? 

- Aha, - atsako Piteris po nedidelės pauzės. - Visą dieną ant 
kojų - ruošiausi audrai. Tikriausiai užmigau atmerktomis akimis. 
Atleisk. 

- Gerai. Pakentėk dar šiek tiek. Džekas Karveris 1r Kirkas Fri- 
menas pasirodys čia po kokių dvidešimties minučių. 

Hečas pastveria žurnalą - paskaityti tualete - ir išeina. 

Stambiu planu - Linožas. Žvelgia į Piterį. Jo lūpos be garso 
juda. | 

Stambiu planu - Piteris. Jo žvilgsnis vėl stiklinis. Staiga ant jo 
veido pasirodo Linožo lazdos šešėlis. Piteris Žiūri į viršų. 

Mato siją. Lazda kabo ant jos. Dantis iššiepusi kruvina vilko 
galva. 

Piteris pakyla ir lėtai pėdina per kambarį. Skelbimas, ant kurio 
jis rašė, mataruoja rankoje. Jis praeina po lazda. Linožas sėdi ant 
gulto stebėdamas jį, ir juda tik jo šiurpios akys. Piteris sustoja prie 
sienon įmontuotos dėžės, atidaro ją. Ten visokie instrumentai, ir 
dar - virvės ritinys. Jį Piteris ir paima. 


Ant kranto, kur stovi Godso sandėlis, iš sąsiaurio atskuba gi- 
gantiška banga, smogia į prieplaukos kampą ir nukanda Godso 
sandėlio galą. Medžio triokštelėjimas girdisi net per štormą. 


Ferdas Endriusas prie šoninių gaisrinės durų aikteli: 
- Dieve mano! - ir garsiau sušunka. - Loidai! Loidai! Turi tai 


pamatyti! 


Garažo viduje stovi dvi šviesiai žalios gaisrinės mašinos. Vie- 
nos keleivio langas pusiau nuleistas, ir nuo jo karo sukruvinta Li- 
nožo lazdos galva. Šalia tokiu pat buku veidu kaip Piteris Godso 
stovi Loidas. Vienoje jo rankoje skardinė raudonų dažų, kitoje - 
teptukas. Dirba jis su Manė ar Van Gogo kruopštumu. Girdisi En- 
driuso balsas: 

- Loidai! Tuoj Godso nuneš! Nuplaus visą prieplauką! 

Loidas Višmenas nekreipia dėmesio. Toliau piešia. 


Konsteblio ofisas iš viršaus. Lazda ant sijos nebekabo, bet nuo 
tos vietos karo virvė. Tolimajame plane narve sėdi Linožas 
plėšrūno snukiu, o jo akyse kunkuliuoja juoda ir raudona. 

Dar viena didžiulė banga ūžteli ant miestelio prieplaukos, 
atplėšdama nuo jos nemažą kąsnį ir sugaudama nedidelį katerį, 
kurį kažkas neapsižiūrėjęs prie jos pririšo. Ir nuo sandėlio nulaižo 
padorų kąsnelį. 


Godso sandėlio viduje vietoj pastato galo šviečia skylė nely- 
giais kraštais, 0 joje - amputuotas molas ir kylančios sąsiaurio ban- 
gos. Užliedama molo liekanas, viena iš jų ritasi tiesiog į kamerą ir 
trenkiasi į sandėlį. Pastvėrusi išsineša omarų spąstus. Talpa su 
omarais apvirsta, išvaduodama dešimtis galvakojų - netikėtas ir 
neįtikimas mirties nuosprendžio panaikinimas. Kai banga atsitrau- 
kia, marihuanos paketai taip pat iškeliauja pro skylę statinio gale. 


Prie gaisrinės durų Ferdas Endriusas kriokia visa gerkle: 
- Mesk viską, Loidai, pamatysi bangą, kokios gyvenime neteks 
regėti! Štai ji! Keliauja! 


Loidas irgi iškeliavęs. Jis baigė savo darbą, kamera pasisuka, 
rodydama mums, kas užrašyta didelėmis spausdintomis raidėmis 
ant žalios gaisrinės mašinos šono. Virš auksinių raidžių 


LITL TOL AILENDO GAISRINĖ 
išvedžiota štai kas: 
DUOKITE MAN TAI, KO NORIU, IR AŠ PASITRAUKSIU 


Lauke Ferdas Endriusas rėkia: 

- Išeik, Loidai! Tuoj lėks viskas! 

Loidas, nekreipdamas į jį dėmesio, stato dažų skardinę ant au- 
tomobilio pakojo ir atsargiai ant viršaus deda teptuką. Tada mes 

matome, kad lazdos, kabėjusios ant mašinos lango, jau nebėra... 
arba ji apskritai buvo tik Loido Višmeno vaizduotėje. 

Loidas prieina prie automobilio borto ir atidaro skyrių su įran- 
kiais. Išsitraukia gaisrininko kirvuką. 


Konstėblio ofise Piteris Godso stovi ant kėdės stikliniu žvilgs- 
niu. Virvės, kurią jis permetė per siją, galas surištas kilpa, o kilpa 
ant jo kaklo. Prie jo krūtinės prismeigta namų užduotis: lapas su 
žodžiais “Duokite man tai, ko noriu“, išmėtytais po visą lapą, ir 
lazdos piešinėliais. Virš visko stambiomis raidėmis it būtų pavadi- 
nimas parašyta: 


DUOKITE MAN TAI, KO NORIU, IR AŠ PASITRAUKSIU 


Linožas stambiu planu. Lūpos traukia begarsę dainą. Didžiulės 
juodos akių skylės plieskia liepsnomis. 


Gaisrinėje Loidas nutaikęs kirvį ašmenimis į veidą. Laiko ran- 
keną prie pat ašmenų - taip laikoma, kai norima paskaldyti balanų 
prakuroms... arba padalyti sau veidą perpus. 


Linožo lūpos ima judėti greičiau. Grėsmingos akys padidėja. 
Rankos sugniaužtos į kumščius prieš veidą. 


Ferdas stovi priešais gaisrinę su persikreipusiu iš siaubo veidu 
ir atvipusiu žandikauliu. 
- Tegu mane skradžiai! 


Prie to, kas liko iš Godso sandėlio, per švilpiantį sniegą artėja 
didžiulė banga - beveik cunamis. 


Konsteblio ofise Piterio kojos pastumia kėdę ir sumataruoja 
OIC. Še 

Virš prieplaukos ir sandėlio pakimba ta banga, jie atrodo lyg 
Žaisliniai. 


Hečas nustoja parduotuvėje piltis kavą ir pasisuka į konsteblio 
ofiso duris, išgirdęs krintančios kėdės garsą. 
- Piteri? - šaukia jis. 


Kirvis stambiu planu. Jis išlekia puslankiu iš kadro, ir girdisi 
koktus tekštelėjimas, tartum pliaukštelėjus per purvą delnu. 


Kamera žiūri iš Godso sandėlio į sąsiaurį... bet staiga vaizdą 
užstoja artėjanti banga. Ir iš sandėlio griuvėsių nesimato nieko, tik 
pilko vandens siena. Ji trenkiasi į sandėlį, ir staiga kamera atsidu- 
ria po vandeniu. Tarp burbuliukų šmėkščioja sulaužyti omarų 
spąstai, žolės ryšulėlis ir omaras, vis dar įsikibęs čiuptuvais į nar- 
velį. 

Viskas, kas liko, užtvindyta ir nušluota. Pasitraukianti banga 
neša valčių, lynų, lentų, guminių krancų ir medinio stogo kratinį. 
Gal tik pasirodė, o gal iš tiesų sušmėžavo iškaba “GODSO 
ŽUVYS IR OMARAT" ir pranyko audroje. 


Merijoje akimoju nutyla šurmulys, ir radijo siųstuvo traškesys 
neįtikėtinai sustiprėja. Visi pasisuka į duris. 

- Mama, kas atsitiko? - klausia Ralfas. 

- Nieko, Žirniuk. 

- Dieve mano, kas čia buvo? - ištaria Džonasas. 

- Miesto prieplauka nugarmėjo į vandenį, - atsako Kora. 

Robis kyla laiptais lydimas Džordžo, Henrio Braito ir Berto So- 
amso. Jo orumas ir pasipūtimas išgaravo. 

- Ursula, įjunk sireną, - sako jis. 

Ferdas prie gaisrinės susijaudinęs 1r išsigandęs, kaip Žmogus, 
kuris staiga medžio kamiene išvydo spoksantį šėtoną. Jis apsisu- 
ka ir bėga durų link. 


Hečas įeina į konsteblio ofisą su putplasčio puodeliu kavos. 

- Piteri, kas čia nutiko? Aš girdėjau... 

Ir jo veidą iškreipia siaubas. Jis pakelia akis - matyt, į veidą 
žmogaus, kuris pasikorė ant sijos. Kava krenta iš rankos, aptėkšda- 
ma grindis ir jo batus. 


Ferdas Endriusas šaukia gaisrinėje: 

- Loidai, kur tave velnias nešioja? Užmigai ten ar... 

Jis eina, pasuka už gaisrinės automobilio - ir sustoja. Kadre sty- 
ro batų pora. 

- Loidai? Loidai? 

Ferdas lėtai, iš tikro nenoriai apeina mašiną, kad pamatytų sa- 
vo porininką. Minutę stovi tylėdamas, nes yra taip sukrėstas, jog, 
nepajėgia prasižioti. Po to sucypia kaip boba. 


Hečas stambiu planu. Jo veide suakmenėjęs siaubas. 


Gaisrinio automobilio bortas. Raudonos kaip kraujas raidės: 
DUOKITE MAN TAI, KO NORIU, IR AŠ PASITRAUKSIŲ 


Plakatas ant Piterio Godso kaklo: 


DUOKITE MAN TAI, KO NORIU, 

DUOKITE MAN TAI, KO NORIU, 

DUOKITE MAN TAI, KO NORIU, 
IR AŠ PASITRAUKSIU 


Ir dar tos kreivos šokančios lazdos. 

Stambiu planu - Hečo kompiuterio ekranas. 

Visi jo įrašyti žodžiai dingo. Kryžiažodžio langeliuose žodžiai: 
DUOKITE MAN TAI, KO NORIU, IR AŠ PASITRAUKSIU. 
Vertikaliai, horizontaliai. Kiekvieno juodo kvadratuko centre - 
mažas lazdos paveiksliukas. 

Stambiu planu išryškintas Linožo veidas užpildo visą kadrą. 

Šypsnys. Matosi ilčių galiukai. 

Lėtai dingsta fokusas, o kai vėl atsiranda ryškumas, matome: 


Miesto centras naktį. 

Beveik visur tamsu, išskyrus meriją. Kaukia audros pavojaus 
sirena: du trumpi, vienas ilgas. Pauzė, dar kartą ir dar. Visi į 
slėptuvę. 

Linožo atvaizdas lieka užklotas ant užsnigto miesto ir priverčia 
galvoti, kad Litl Tol Ailendo žmonės neturi kur slėptis... neturi 
šiandien ir galbūt neturės niekada. Bet Linožo veidas pagaliau 
dingsta... 1 ekranas aptemsta. 


Čia baigiasi PIRMA DALIS 


ANTRA DAUS 


ŠIMTMEČIO AUDRA 


PIRMAS VEIKSMAS 


Eina pirmos dalies scenų montažas ir baigiasi finaliniu kadru: 
tigriškas, plėšrūniškas Linožo veidas, užklotas ant sankryžos mies- 
to centre vaizdo. 


Miesto centras naktį. Pūga kaip nuo grandinės atitrūkusi, snin- 
ga smarkiai ir tirštai, ir namai atrodo kaip vaiduokliai. Meino 
gatvės vitrinas jau ima užnešti sniegu. 

Kol tirpsta Linožo veidas virš miesto, pasigirsta garsas - 1 pra- 
džių tylus, bet stiprėja iki maksimumo. Tai sirena kaukia audros 
signalą: du trumpi, vienas ilgas, vėl ir vėl. 

Meino gatve juda žiburių grandinė, girdisi motorų ūžesys - į 
meriją renkasi žmonės. 

Ir ten gatve bėga Ferdas Endriusas, puldinėdamas iš šono į 
šoną, slysdamas, griūdamas ir vėl keldamasis. Netgi nebandyda- 
mas apeiti pusnis prie pastato, jis veržiasi nosies tiesumu. Prisiar- 
tina prie septynių aštuonių Žmonių grupelės, šliaužiančios į meriją 
slidėmis. Vienas iš jų, Bilas Tumis, klausia: 

- Ferdai, kur gaisras? 

Padangi Ferdas - gaisrininkas (ant jo nugaros išsiuvinėtas Litl 
Tol Ailendo gaisrinės logotipas), Bilo draugai virsta juoku. Pra- 
linksminti salos gyventojus - daug nereikia, patikėkite, o šitie vai- 
kinai dar ir išmetė po truputį štormo proga. 

Ferdas lyg ir negirdi. Atsistojęs vėl veržiasi į meriją. 


Maiko Andersono krautuvė spyriojasi prieš štorminį vėją. Tera- 
są jau užpustė, roletai dreba grioveliuose. Piterio Godso pikapas ir 

Molės mašina primena du sniego kalnelius, bet pikapui vis tiek - 
šeimininkas juo daugiau nebevažinės. 

Konsteblio ofise Hečas stovi ten, kur palikome pirmos dalies 
pabaigoje, ir nemirksėdamas Žiūri į tabaluojančias Piterio Godso 
kojas. Šalia apversta kėdė, ant kurios užlipo Pitas, nerdamas sau 
kilpą. 

O štai 1r plakatas, kurį Piteris užsikabino ant kaklo. 

“Duokite man tai, ko noriu“, parašyta per visą lapą tarp lazdu- 
čių šokinėjančiomis raidėmis. O viršuje tokiomis didelėmis 
raidėmis, kad tiesiog rėkia, išvedžiota visa mintis: 


DUOKITE MAN TAI, KO NORIU, 
IR AŠ PASITRAUKSIU 


Hečo žvilgsnis nukrypsta nuo kojų į Linožą, sėdintį narve 
užkeltomis ant gulto kojomis. Pro pražergtus kelius žiūri veidas su 
nesugaunama šypsena. Jo akys vėl normalios, bet vis tiek skleidžia 
tą aršumą, tą tigro alkį. Taip, jis užrakintas, bet ką reiškia ši juo- 
kinga kamera medinėmis grindimis ir savadirbiais virbais? Hečas 
ima suprasti, kad pakliuvo į bėdą, uždarytas su šituo Žmogaus pa- 
vidalo tigru. Galime žengti dar žingsnį: į bėdą pakliuvo visas mies- 
tas. | 

Ir Hečas, stovintis tarp kabančio kūno ir ramiai Žžiūrinčio Lino- 
žo, ima tai suprasti. | 

- O į ką tu žiūri, a? 

Linožas neatsako. 

- Tai tu kažkaip privertei jį tai padaryti? Parašyti tai, kas jam 
ant kaklo, ir pasikarti? Tu? 

Linožas - nieko. Jis tik sėdi ir žiūri į Hečą. Hečui, ko gero, jau 
gana, jis suka durų link. Tiksliau, bando eiti, bet nesusitvardęs ima 
skubėti... tiesiog puola prie jų. Stveria už rankenos, pasuka, stum- 
teli duris... o ten stovi kažkokia figūra. Ji sugauna Hečą, tas sude- 
juoja. 

Stambiu planu - Pipa merijoje. Ant akių užrištas raištis, o ran- 
koje uodega (tai yra susukta nosinė) su smeigtuku. Ji lėtai artinasi 
prie popieriaus lapo, priklijuoto ant sienos. Tame lape Molė An- 
derson nupiešė besišypsantį asiliuką. Aplink Pipą susirinko visi 
mažyliai iš Molės vaikų darželio, išskyrus vieną - Frenkas Braitas 
miega netoliese ant sulankstomos lovelės. Jie azartiškai šaukia 
“šilčiau!"" ir “šalčiau!"', sekdami Pipos judesius. Čia Ralfis, Donas 
Bilzas, Haris Robišo, Heidė Sent-Pjer, Basteris Karveris ir Salė 
Godso (tapusi našlaite, bet, laimei, to dar nežinanti). 


Užpakaliniame plane Ketė Vizers, Melinda Hečer ir Linda 
Sent-Pjer kloja lovas. Netoliese su glėbiu apklotų stovi Džordžas 
Kirbis, Henris Braitas ir Robis Bilzas. Robis neatrodo labai rimtai. 

Karla Brait prieina prie Molės, kuri vadovauja vaikų Žaidimui. 

- Vakariniai užsiėmimai? 

- Veikiau pramoga, - atsako Molė. - Bet... 

Pipai pavyksta įsmeigti uodegą beveik ties asiliuko užpakaliu. 

- „„„kai jie užmigs, aš ketinu nusigauti prie artimiausios alkoho- 
lio statinės ir ją 1ištuštinti. | 

- Aš tau įpilsiu, - sako Karla. 

- Dabar aš! - šaukia Donas Bilzas. 

- Sutarta, - atsako Molė Karlai, nuima raištį nuo Pipos galvos ir 
užriša Donui. 

O viršuje į meriją įsirauna Ferdas Endriusas paklaikusiomis 
akimis, nuo galvos iki kojų snieguotas. Ir staugia iš visų plaučių: 

- Loidas Višmenas negyvas! 

Visas lakstymas nurimsta, visi sustoja. Keturiasdešimt (o gal 
penkiasdešimt?) veidų pasisuka į Ferdą. Grupės centre stovi Ursu- 
la Godso su planšete. 


O) vaikai vis dar siaučia, šaukdami Donui Bilzui "šilčiau" ir 
"šalčiau", kai tas bando prismeigti asilui uodegą, bet suaugusieji 

visi pasisuko Ferdo riksmo pusėn. Robis Bilzas meta šūsnį ap- 
klotų, kuriuos laikė rankoje, ir eina prie laiptų. 


Ofise Hečas isteriškai vaduojasi iš nepažįstamojo rankų, bet ta- 
da... | 
- Hečai! - surinka Maikas. - Liaukis! Stok! 

Hečas žiūri į Maiką, ir jo siaubą pakeičia palengvėjimas. Jis 
smarkiai apsikabina draugą - vos neapiberia jo veido bučiniais. 

- Kokį čia... - pradeda Maikas, bet per savo padėjėjo veidą ma- 
to, kas atsitiko. Patraukęs į šoną Hečą, lėtai prieina prie kybančio 
kūno, pasižiūri... po to atsisuka į Linožą. Linožas šypsosi. 


Merijoje Ferdas springdamas kriokia: 

- Loidas Višmenas nusižudė! Suskaldė sau galvą kirviu! 
Viešpatie, koks siaubas! Kraujas visur! 

Apačioje pakyla Robis. Jo žmona Sandra (maža ir nepastebima) 
mėgina sugriebti jį už peties - galbūt ieškodama atramos. Robis at- 
sikrato jos rankos nežiūrėdamas (kaip tai būna ir įprastomis situa- 
cijomis) ir eina prie Ferdo. Ferdas springsta žodžiais: 

- Gyvenime taip nebuvo! Ištaškė sau smegenis! Ir ant naujosios 
mašinos kažką užrašė, neaišku, ką... 

- Susiimk, Ferdai! - papurto jį Robis. - Na! 

Ferdas liaujasi vapėjęs, ir tyla tokia, kad girdėtųsi skrendanti 
musė. Žinoma, jei neminėsim ošimo iš lauko. Ferdo akys pri- 
tvinksta ašarų. 

- Robi, kam tam Loidui sau galvą knežinti? Jis juk kitą pavasarį 
ketino vesti? 


Konsteblio ofise visai taip pat žodžiais springsta Hečas: 

- Aš išėjau tik į tualetą 1r kavos įsipilti, palikau visai normalų. 
Tik va šitas vis į jį spoksojo... kaip gyvatė į paukštį. Ir jis... jis... 
jis... 

Maikas įdėmiai Žiūri į Linožą. Suimtasis nenukreipia žvilgsnio. 

- Ką jam padarėte? - klausia Maikas. 

Atsakymo nesulaukia. Maikas pasisuka į Hečą: 

- Padėk man jį nukabinti. 

- Maikai... - atsako Hečeris. - Aš nežinau... ar galėsiu... 

- Galėsi. 

Hečas maldauja akimis. 

- Išleiskite mane, ir aš jums padėsiu, Maikai Andersonai, - 
mandagiai pasisiūlo Linožas. 

Maikas meta į jį žvilgsnį 1r vėl pasisuka į Hečą, o Hečas 
išbalęs, veidas suprakaitavęs. Ir vis dėlto jis giliai atsidūsta ir link- 
teli: 

- Gerai. 


Už parduotuvės prie iškrovimo platformos privažiuoja moto- 
rinės rogės, ir iš jų išlipa du vyrai storais nailoniniais kostiumais. 
Per petį abu persimetę po šautuvą. Tai Kirkas Frimenas ir Džekas 
Karveris - kita pamaina. Lipa laiptais. 


Ofise Maikas su Heču ką tik užklojo apklotu Piterį - matosi jo 
žvejo ilgaauliai, ir tada pasigirsta beldimas į duris. Hečas aikteli ir 
puola žemėn, kur prie savižudžio plakato guli pistoletas. 

- Ramiau! - sugriebia jį už rankos Maikas. Po to nueina prie 
durų ir atidaro. Su vėtros gūsiu įlekia Kirkas ir Džekas, trypdami 
kojomis, purtydami sniegą. Kirkas garsiai sako: 

- Audra ar ne, mes atvykome lai... - ir pastebi apklotą kūną. - 
Maikai, kas čia? 

- Piteris Godso, - atsako Džekas Karveris, kovodamas su pyki- 
nimu. - Čia jo auliniai. 

Džekas pasisuka į Linožą, Kirkas seka jo žvilgsnį. Jie dar ne- 
perprato situacijos, bet intuityviai suvokia, jog be suimtojo čia 
neapsieita. Jaučia jo galią. 

Kampe staiga sutraška siųstuvas. Ursulos balsas: 

- Maikai... čionai... Maikai Andersonai... ypat... kis... Loidas 
Viš... meriją... nedelsiant. 

Paskutinis žodis girdisi beveik aiškiai. Maikas ir Hečas nera- 
miai susižvalgo - kas dar? Maikas prieina prie lentynėlės su radijo 
siųstuvu ir ima mikrofoną. 

- Ursula, pakartok pranešimą! Pakartok... ir lėčiau, po galais! 
Antena nuo stogo nulėkė, negirdžiu tavęs. Kas atsitiko? 

Jis atleidžia mygtuką. Įtempta pauzė. Hečas ištiesia ranką ir pa- 
garsina. Trukdžių traškesys, po to žodžiai: 

- „.oida... šmenas... Ferdas sakė... Robis Bilzas... Henris Brai- 
tas... tu... mane... di? 

Maikui šauna mintis: 

- Išeik ir sugauk ją visureigio imtuvu. Kai tik sužinosi, kas ten, 
grįžk. 

- Gerai! - atsako Hečas ir pasuka durų link, bet sustoja. 

- O kaip tu? 

- Bet jis juk uždarytas? - atsako Maikas. 
 Hečo veide dar daugiau abejonės nei anksčiau, bet jis vis dėlto 
išeina. 

- Maikai! - klausia Kirkas Frimenas. - Gal bent kiek nurauki, 
kas čia vyksta? 

Maikas pakelia ranką: “Vėliau, vėliau?'. Išsitraukia iš kišenės 
paketą ir sklaido Martos Klarendon name darytas nuotraukas. Su- 
randa užrašo virš durų fotografiją. Padeda ją šalia raštelio, kurį He- 
čas nukabino nuo Piterio Godso kaklo. Užrašai identiški - net 1r 
lazda tokia pat, kokios šoka po visą popierių. 

Ų - Kas, po paraliais, čia dedasi? - klausia ir Džekas Karveris. 
Maikas atsitiesia ir mato dar kažką. 

Visas Hečo kryžiažodis užpildytas DUOKITE MAN TAI, KO 
NORIU, IR AŠ PASITRAUKSIU variantais, o juoduose kvad- 
ratėliuose - mažos lazdutės. 

- Tegu mane skradžiai, jeigu suprantu, - sako Maikas. 

Merijoje Ursula visaip stengiasi ką nors išgauti iš mikrofono. 
Už jos stovi keli vyrai ir moterys susirūpinusiais veidais, tarp ku- 
rių Sandra Bilz 17 Karla Bratt. 

- Maikai, girdi mane? - bando Ursula. 

Molė, taip pat sunerimusi (nieko keista), prasibrauna pro 
žiūrovų grupę. 

- Susisiekei su juo? - klausia ji. 

- Tas sumautas vėjas nudraskė visas antenas! Čia, tenai... ko 
gero, visoje saloje. 

Pro trukdžius pasigirsta Hečo balsas: 

- Ursula, tu girdi mane? Atsakyk! 

- Girdžiu! Aš tave girdžiu! O tu mane, Oltonai Hečeri? 

- Ne per daug gerai, bet geriau nei anksčiau. Kas pas jus? 

- Ferdas Endriusas tvirtina, kad Loidas Višmenas nusižudė 
gaisrinėje.... 

- Ką? 

- „tik tai nepanašu į jokią savižudybę, apie kokią man teko 
girdėti. Ferdas sako, kad Loidas perskėlė kirviu sau galvą. Dabar 
ten išvažiavo Robis Bilzas ir Henris Braitas. Robis sakė - apžiūrėti 
įvykio vietą. 

- Tr tu juos išleidai7 - klausia Hečo balsas per traškesius. Karla 
paima mikrofoną iš Ursulos. 

- O kaip tu būtum jį sulaikęs? Mano vyrą jis vos ne jėga išsi- 
tempė. O ten dievai žino kas gali būti! Kur Maikas? Noriu pasi: 
kalbėti su Maiku! 


Hečas sėdi už visureigio vairo su mikrofonu rankoje ir mąsto 
apie tai, ką išgirdo. Įvykiai nebevaldomi, ir Hečas tai supranta. Pa- 
galiau jis vėl pakelia mikrofoną prie lūpų. 

- Aš kalbu iš mašinos - Maikas ofise. Su tuo žmogumi... su 
areštuotuoju. 

- Tai siųsk jį čia! - reikalauja per šniokštimą Karlos balsas. 

- Na... supranti... pas mus čia taip pat ypatinga situacija... 

Merijoje Molė atima mikrofoną iš Karlos. 
- Kas Maikui, Hečai? Atsakyk! 


Hečas su palengvėjimu atsidūsta. Bent jau į šį klausimą jis gali 
atsakyti. 

- Viskas gerai, Mole. Jam nieko neatsitiko. Klausyk, turiu jam 
viską perduoti. Kalbu iš “Salos tarnybų? visureigio. 

Jis nuleidžia mikrofoną atgavęs pusiausvyrą ir kartu su- 
sirūpinęs, paskui kabina jį į vietą. Tada atidaro dureles ir išeina į 
siaučiančią vėtrą. Maikas pastatė mašiną netoli Godso pikapo, ir 
Hečas, pakėlęs akis, mato vaiduoklišką Linožo veidą, besišypsantį 
jam iš vairuotojo vietos. Linožo akys visiškai juodos. 

Hečas aiktelėjęs atšoka. Kai vėl pažvelgia į pikapo langą, ten 
nieko nėra. Pasivaideno tikriausiai. Jis eina prie laiptų 1r staiga at- 
sisuka, lyg norėdamas pagauti tai, kas jam už nugaros. Ten nieko. 
Hečas eina toliau. 


Linožas stambiu planu. Šypsosi. Jis tiksliai žino, ką Godso pi- 
kapo lange išvydo Hečers. 


Gaisrinės durys atidarytos - Ferdas nesusiprato uždaryti, kai 
bėgo nuo savo porininko lavono, - ir avarinė šviesa garaže meta at- 
spindį ant sniego. 

Pasirodo žibintų šviesos ir podraug girdisi sniego rogių motoro 
ūžimas. Rogės privažiuoja, ir iš vienos pusės (iš vairuotojo, su- 
prantama) išlipa Robis, iš kitos - Henris Braitas. 

- Na, nežinau, Robi... - pradeda Henris. 

- Manai, turėjome laukti Andersono? Tokią naktų? Kažkam 
reikėjo to imtis, o mes buvome arčiausiai įvykio vietos. Dabar ei- 
me! 

Robis ryžtingu žingsniu pasuka durų link, o Henris, kiek padve- 
jojęs, nuseka įkandin. 

Garaže prie artimiausio automobilio stovi Robis. Jis nusi- 
smaukė gobtuvą ir vėl prarado dalį savo orumo. Jo rankoje - pis- 
toletas; dabar vamzdis nukreiptas į grindis. Jiedu su Henriu nera- 
miai susižvalgo. Bėgdamas Ferdas ant grindų paliko kruvinus 
pėdsakus. 

Dabar jiems jau abiems nelabai norisi to imtis. Bet, kaip sakė 
Robis, jie yra įvykio vietoje. Todėl apeina gaisrinę mašiną. 

Štai ir apėjo - ir akys išsipučia, o veidus perkreipia pa- 
sišlykštėjimo grimasa. Henris abiem rankom stveriasi už burnos, 
bet tai nepadeda, jis susilenkia, iškrisdamas iš kadro, ir girdisi 
žiaukčiojimas (primena muzikos garsus, tik garsesnius). O Robis 
žiūri... 

...] kruviną kirvį. Jis guli prieš akis, netoli Loido Višmeno batų. 
Kamera slenka mašinos bortu ir rodo žodžius, išvedžiotus raudo- 
nai, raudonai kaip krauju: 


DUOKITE MAN TAI, KO NORIU, IR AŠ PASITRAUKSIŲ 


Išsiplėtusios Robio Bilzo akys. Jis nuo sąmyšio ir baimės jau 
traukiasi ten, kur gyvena panika ir kur priimami tikrai baisūs 
sprendimai. 


O Atlanto gatvėje šėlsta stichija. Girdisi garsus pasiduodančio 
medžio traškėjimas, ir triokštelėjusi krenta šaka, įlenkdama pasta- 
tytos mašinos stogą. Audra vis smarkėja. 


Konsteblio ofise Džekas Karveris ir Kirkas Frimenas kaip 
užburti žiūri į Linožą. O Maikas vis dar stovi prie stalo, įrėmęs 
akis į pragaištingą kryžiažodį ekrane. Fotografijos tebėra jo ranko- 
je. Kai Džekas žengia žingsnį prie kameros, Maikas nežiūrėdamas 
sako: 

- Nesiartink. 

Džekas kaipmat sustoja kalta veido išraiška. Per parduotuvę 
grįžta Hečas, kiekviename žingsnyje kratydamas sniegą. 

- Ursula sako, kad gaisrinėje guli negyvas Loidas Višmenas. 

- Negyvas? - krūpteli Frimenas. - O kaip Ferdas? 

- Ferdas jį rado, - atsako Hečas. - Tvirtina, kad tai savižudybė. 
Bet Ursula lyg ir bijo, kad nebūtų žmogžudystė. Maikai... Robis 
Bilzas išsivežė ten Henrį Braitą. Regis, apžiūrėti įvykio vietos. 

Džekas Karveris su tais žodžiais stveriasi už galvos. Maikas be- 
veik nereaguoja. Jis išlaiko savitvardą, nors karštligiškai mąsto. 

- Kaip manai, gatvės dar pravažiuojamos? - klausia jis padėjėjo. 

- Visureigiu? Taip. Iki vidurnakčio tikrai bus pravažiuojamos. 
O po to... 

Jis patraukia pečiais: “Kas žino?“ 

- Pasiimk Kirką ir važiuokite į gaisrinę. Susiraskite Robį su 
Henriu. Nežiopsokite, būkite atsargūs. Užrakinkite patalpą, o juos 
atvežkite čia. Mes... - jis Žiūri į Linožą. - O mes tuo tarpu pasau- 
gosime savo naują pažįstamą. Susitvarkysim, Džekai? 

- Kažin ar ši mintis tokia gera... - taria Džekas. 

- Gal 1r ne, bet dabar ji vienintelė. Atleisk, bet taip. 

Vyrų tai visai nenudžiugina, bet vadovauja visgi Maikas. Hečas 
ir Kirkas Frimenas išeina segiodamiesi striukes. Džeko akys vėl 
nukrypsta į Linožą. 

Kai durys už jo užsidaro, Maikas vėl ima peržiūrinėti nuotrau- 
kas. Staiga jis sustoja ir žvelgia į... 

„Martos krėslo nuotrauką stambiu planu. Šiurpus, išterliotas 
krauju kaip sena elektros kėdė - bet tuščias. Maiko rankos sklaido 
fotografijas, ieškodamos kitos krėslo nuotaukos. Ir šitoje krėslas 
tuščias. 

* Maiko veide susirūpinimas ir nuostaba. Jis prisimena... 

Retrospekcija: Maikas Martos Klarendon kambaryje. Jis ką tik 
užtraukė užuolaidas ir prispaudė jas stalu. Pasisuka į Martos krėslą 
ir spragteli “Polaroidu.** 

Retrospekcija: vilko galva ant lazdos stambiu planu. 

Mums į veidą spokso kruvinos akys ir dantys - kaip vilkolakio 
trenkus žaibui. Užtemimas. 


Konsteblio ofise Maikas išdėlioja tris krėslo nuotraukas. 

- Jos nėra, - sako jis. 

- Ko nėra? - klausia Džekas. 

Maikas neatsako. Peržiūri šūsnį ir ištraukia dar vieną nuotrau- 
ką. Joje - Žinutė, palikta Martos krauju ant sienos, ir priraitytos 
lazdos. Maikas lėtai pakelia akis į Linožą. 

Linožas pakelia galvą, paremia pirštu smakrą kaip pamaiva 
mergiotė. Ir nežymiai šypsosi. 

Maikas eina prie grotų. Pakeliui aklai sugriebia sau kėdę, kad 
turėtų kur atsisėsti, bet akių nuo suimtojo neatplėšia. Fotografijos 
vis dar jo rankoje. 

- Atrodo, pats liepei laikytis nuo jo atokiau, - nepritariamai pa- 
stebi Džekas. 

- Jeigu jis mane nutvers, tai tau nesukliudys jį nušauti, - atsako 
Maikas. - Revolveris ant stalo. 

Džekas pasižiūri į stalą, bet nė nekrusteli jo pusėn. Vargšelis 
vis labiau nervinasi. 


Pakrantėje bangos beveik nuplovė molą. 


Iškyšulyje it balta adata tirštoje sniego migloje stirkso švyturys. 
Jo spindulys sukasi ratu, o aplinkui aukštai tyška bangos. 

Švyturys visiškai automatizuotas ir todėl tuščias. Mirga ir plyk- 
si ugnelės. Vėjas staugia kurtinamai, ir anemometro rodyklė svy- 
ruoja tarp šešiasdešimties ir šešiasdešimt penkių mylių per valan- 
dą. Girdisi, kaip girgžda ir dejuoja visas statinys. Vandens purslai 
tyška ant langų, palikdami ant stiklo lašus. 


„Iš lauko gigantiška banga - panaši į tą, kuri nuplovė Piterio 
Godso sandėlį - trenkiasi į iškyšulį ir vos nenuneša švyturio. 

Aparatinėje dūžta langai, vanduo užlieja įrenginius. Banga atsi- 
traukia, - ir viskas tebeveikia. Kol kas. 


Iš gaisrinės susilenkę priešais vėtrą išeina Robis Bilzas ir Hen- 
ris Braitas. Nebe tie žmonės, kokie įėjo... ypač sukrėstas Robis. Jis 
išsitraukia raktų ryšulį (turi raktus beveik nuo visko, kas rakinama 
šioje saloje - vadybininko teisė) ir ima jį peržiūrinėti, ketindamas 
užrakinti duris. Henris neužtikrintai paliečia jo ranką. Jiems vėl 
tenka šaukti, kad perrėktų vėją. 

- Klausyk, gal mums reikėtų dirstelti į viršų? - droviai klausia 
Henris. - Pasižiūrėti, o jeigu ten kas... 

- Tai konsteblio darbas, - atšauna Robis. 

Jis mato Henrio žvilgsnį, aiškiai sakantį: “Dabar kitaip užgie- 
dojai?", bet neapsigalvoja. Kad priverstum Robį pakilti į viršų po 
to, ką jis pamatė apačioje, Henrio Braito nuomonės neužtenka. Ro- 
bis suranda raktą ir pasuka jį spynoje - gaisrinė užrakinta. 

- Mes įsitikinome, kad auka negyva, ir pasirūpinome, kad čia 
nepatektų pašaliniai. To pakanka. O dabar keliaujam. 

Pedantiškasis Henris vis dar priešinasi: 

- Mes netikrinome, ar jis negyvas. Nei pulso nepačiupinėjome, 
nei ką... 

- Jo smegenys ištaškytos ant viso antrosios mašinos borto, kam 
dar tą pulsą tikrinti? 

- O ir viršuje kas nors gali būti. Džeikas Sivjelo arba Džuanas 
Palsiferis, pavyzdžiui. 

„- Budėjimų lentoje tiktai dvi pavardės: Ferdas Endriusas 1r Lo1- 
das Višmenas. Jeigu ten kas nors yra, tai veikiausiai to Linožo 
draugužis, o su jo draugužiais aš nenorėčiau susitikti, jei nepriešta- 
rauji. Dabar keliaujam! 

Jis stveria Henrį už striukės rankovių ir faktiškai nutempia prie 
sniego rogių. [jungia motorą ir nekantriai spaudžia greičio pedalą, 

kol Henris sėdasi į savo vietą, po to staigiai apsisuka ir nulekia 
gatve. 

Tuo metu iš štormo išnyra “Salos tarnybų“ visureigis. Robis 
išsuka į šoną, ketindamas jį apsukti, bet Hečas supranta jo ketini- 
mus ir gudriai užtveria jam kelią. 


Hečas išlipa 1š visureigio su prožektoriumi rankoje. Robis at- 
verčia brezentines rogių dureles ir išlenda į lauką. Jis pažino Hečą 
ir vėl pritvinko arogancijos. Visiems tenka šaukti, nes antraip ne- 
sigirdėtų. 

- Pasitrauk iš kelio, Hečeri! Jeigu nori pasikalbėti, gali važiuoti 
paskui mane į meriją! 

- Mane siuntė Maikas! Tavęs reikia konsteblio ofise! Henri, 
tavęs taip pat! 

- Bijau, kad tai neįmanoma, - erzinamai mandagiai atsako Ro- 
bis. - Merijoje mūsų laukia žmonos ir vaikai. Jeigu Maikas Ander- 
sonas vėliau sumanys kurį nors iš mūsų skirti budėti - puiku. O kol 
kas... 

- Loidas Višmenas negyvas, - pertraukia jį Henris, - ir ten kaž- 
kas užrašyta ant gaisrinės automobilio borto. Jeigu tai savižudžio 
raštelis, tai labai keistas, nes neįmanoma suprasti. 

Abiem rankom laikydamas kepurę, prisiartina Kirkas. 

- Gerai, važiuojam! - sako jis. - Radote vietą derėtis! 

- Sutinku, - atsako Robis. Jam visa tai atsibodo. - Pratęsime 
merijoje - ten šilta. 

Jis bando uždaryti rogių dureles, bet Hečas įsikimba į rankeną 
ir neleidžia. 

- Piteris Godso taip pat negyvas. Pasikorė, - pauzė. - Jis taip pat 
paliko neaiškų raštelį. 

Robis 1r Henris praranda žadą. 

- Maikas prašė manęs važiuoti ir atvežti tave, Robi Bilzai, ką 
dabar ir bandau padaryti. Ir tu važiuosi su manimi į parduotuvę. 
Užteks pliaukšti. 

- Geriau jau važiuokime, - kreipiasi Henris į Robį. 

- Tai jau taip! - pritaria Kirkas. - Ir greičiau! 

- Piteris Godso! - ištaria Henris pats sau. - Dieve, kas jam 
užėjo? 

Robiui tenka daryti tai, ko jis neketino, ir jam trūksta kantrybė. 
Su pikta šypsena jis užsipuola Hečą, kuris stovi vis taip pat ryžtin- 
gai ir laiko prožektorių. 

- Tai tu vis statai tą kvailą manekeną terasoje! Manai, nežinau? 

- Apie tai galėsim pasikalbėti vėliau, jeigu nori. O dabar turime 
rimtų bėdų... ir ne vien dėl audros. Negaliu priversti tavęs prisi- 
jungti ir padėti, jeigu tu nenori, bet galiu pasakyti tiek: kai viskas 
baigsis, žmonės Žinos, kad prašomas atsakei “ne"". 

- Aš važiuosiu, Hečai, - sako Henris. 

- Geras berniukas! - pasveikina jį Kirkas. 

Henris atidaro savo dureles, ketindamas lįsti lauk ir persėsti pas 
Hečą. Robis įtraukia jį atgal. 

- Gerai, - sako jis Hečui. - Bet aš tai prisiminsiu. 

- Tavo reikalas. Gaisrinę užrakinai? 

- Žinoma, užrakinau! - su panieka meta Robis. - Tu ką, kvailiu 
mane laikai? 

Hečui knieti atsakyti... bet jis iš anksto nusiteikė būti diploma- 
tiškas. Jis linkteli ir susilenkęs prieš vėją eina prie visureigio. 
Žibinto spindulys pjauna krintančio sniego lankus. Henris vėl ati- 
daro savo dureles, šaukdamas jam pridurmui: 

- Hečai, gal susisieksi su merija per radijo siųstuvą? Pasakysi 
Karlai ir Sendei, kad viskas gerai? 
 Hečas iškelia smilių patvirtindamas ir sėda į mašiną. Nuspau- 
džia pedalą ir lėtai pasuka atgal į parduotuvę, kasdamas sniegą vi- 
sais keturiais ratais. Už jo slenka valdomos Robio motorinės rogės. 


Hečas visureigyje sako į mikrofoną: 
- Ursula? Ar girdi mane, Ursula? Atsakyk! 

Merijoje aplinkui Ursulą susirinko padorus susijaudinusių 
veidų būrelis. Tarp jų - Ferdas Endriusas, jau be striukės, susuktas 
į apklotą, geria kažką karšta. Dar išsiskiria Molė, Karla ir Sendė, 
su kuria dabar Donas. 

- „sula? - pasiekia Hečo balsas. - Atsaky... 

Ursula neatsako, spaudžia mikrofoną prie peties ir neramiai 
žvelgia į minią, kuri vis labiau ją supa nekantraudama išgirsti nau- 
jienas. Taip, čia visi jos kaimynai, bet... 

Pirma jos reakciją pastebi Molė ir pasisuka į minią. 

- Na, žmonės, padarykite vietos Ursulai. Atsitraukite atgal. Jei- 
gu ką nors išgirsime, tuojau pat sužinosite. 

- Atsitraukite, atsitraukite! - prie jos prisijungia Tesė Maršan. - 
Jeigu neturite ką veikti, eikite į apačią ir žiūrėkite audrą per tele- 
vizorių. 

- Nė velnio! - atsako Antonas Belas. - Kabelis nudvėsė! 

Bet Žmonės visgi atsitraukia, palikdami vietos Ursulai. Toji 
spėja pasiųsti dėkingą žvilgsnį Molei ir Tesei, po to ima mikrofoną 
1r nuspaudžia transliacijos mygtuką. 

- Girdžiu tave, Hečai, bet vos vos. Kalbėk lėtai ir garsiai. 

- Robiui ir Henriui nieko neatsitiko, - atsako Hečas iš mašinos. 
- Tik tiek norėjau perduoti. 

Merijoje Sandra Bilz ir Karla Brait lengviau atsidūsta. Donas, 
kuris niekad nesėdi be darbo, jeigu yra Žaislų, kuriuos galima lau- 
žyti, ir vaikų, kuriuos galima erzinti, ištrūksta iš motinos rankų ir 
bėga laiptais žemyn. 

- Mano tėčiui nieko neatsitiko! Mano tėtis - miesto vadybinin- 
kas! Jis moka nuspirti futbolo kamuolį už devynių mylių! Jis par- 
davė draudimo už milijardą milijardų dolerių! Kas nori žaisti bež- 
džionę? 

- Loidas Višmenas iš tikro negyvas, Hečai? - klausia Ursula į 
mikrofoną. 

Hečas mašinoje neryžtingai susižvalgo su Kirku Frimenu, bet 
padrąsinimo iš jo nesulaukia. Hečeris sutrikęs: kokią informaciją 
pranešti, o kokios neatskleisti - čia Maikui spręsti, toks jo darbas. 
Jis meta žvilgsnį į užpakalinio vaizdo veidrodėlį - tiesiog įsitikin- 
ti, kad rogės važiuoja paskui. 

- E... kol kas smulkmenų nežinau, Urse. Tik perduok Sendei ir 
Karlai, kad vaikinai truputį užtruks. Maikui jų reikia trumpam. 

Pro tirštus trukdžius pasigirsta Ursulos balsas: 

- Kas... to? Tas... uždarytas? Molė no... Žinoti. 

- Blogai girdisi, Ursula, - tave visą laiką pertraukinėja. 
Pamėginsiu vėliau su tavimi susisiekti. “Salos tarnybos"', ryšys nu- 
traukiamas. 

Jis kabina mikrofoną, jausdamasis kaltas ir kartu jam lengviau. 
Mato įremtą Kirko žvilgsnį, patraukia pečiais. 

- Po paraliais, kas Žino, ką turiu jiems sakyti! Tegu Maikas 
sprendžia - jam už tai moka. 

- Aha, - sutinka Kirkas. - Pavalgyti užtenka, dar ir loterijos bi- 
lietams lieka. 


Konsteblio ofise Maikas sėdi ant kėdės prie kameros. Linožas 
tūno ant gulto, atsirėmęs į sieną ir pražergęs kelius. Jie Žiūri vie- 
nas į kitą pro grotas. Užpakaliniame plane, prie stalo, į abu žvel- 
gia Džekas Karveris. 

- Kur jūsų lazda? - klausia Maikas. 

Jokio atsakymo. 

- Jūs turėjote lazdą - aš tai Žinau. Kur ji? 

Tyla. 

- Kaip patekote į Litl Tol Ailendą, sere? 

Tyla. 

Maikas paima į ranką užrašo virš Martos svetainės durų nuo- 
trauką. 

- “Duokite man tai, ko noriu, ir aš pasitrauksiu". Tai jūs pa- 
rašėte? 

Tyla. 

- Tai ko gi jūs norite, sere? 

Tyla... tik kažkas plykstelėjo suimtojo akyse. Siaurame šyps- 
nyje šmėkštelėjo dantų galiukai. Maikas laukia, bet daugiau nieko 
neįvyksta. 

- Andrė Linožas, - kalba toliau Maikas. - Atrodo, kad jūs 
prancūzas. Mūsų saloje daug Žmonių turi prancūziškas šaknis. Tu- 
rime Sent-Pjerų... Robišo... Bisonetų... 

Tyla. 

- Kas atsitiko Piteriui Godso? Jūs su tuo susijęs? 

Tyla. 

- Iš kur Žinojote, kad jis pardavinėja savo sandėlyje žolę? Tie- 
siog atspėjote? 

Netikėtai Linožas atsako: 

- Aš daug ką žinau, konstebli. Pavyzdžiui, Žinau, kad jūs, mo- 
kydamasis Meino valstijos universitete, galėjote išlėkti iš antro 
kurso už chemijos “dvejetą", todėl per semestrinį sukčiavote. Ir 
apie tai nežino netgi jūsų Žmona, kiek prisimenu. 

Maikas sukrėstas. Jis nenori parodyti to suimtajam, bet nuslėpti 
neįstengia. 

- Nežinau, iš kur traukiate šias Žinias, bet jūs apsirikote. Aš ke- 
tinau tai padaryti. Netgi pasirašiau špargalę, misteri Linožai. Ir 
ruošiausi ja pasinaudoti, bet paskutinę akimirką išmečiau. 

- Taip, per daugelį metų jūs sugebėjote įtikinti save, jog taip 
buvo... bet dabar mes abu Žinome tiesą. Kada nors jums reikėtų 
apie tai papasakoti Ralfiui. Nuostabi pasaka - kaip tėvelis baigė 
koledžą. 

Linožas nukreipia savo dėmesį į Džeką. 

- O štai tu niekad per egzaminus nesukčiavai, ar ne? Niekad ne- 
lankei koledžo, ir niekas tavęs nelietė, kad ir kiek “dvejetukų" iš 
mokyklos parnešdavai. 

Džekas išpučia akis. 

- Bet tave vis vien būtų pasodinę į cypę už sumušimą... jeigu tik 
būtų sugavę. Juk pasisekė pernai, a? Tau, Liusjenui Furnjė ir Alek- 
sui Haberiui. Laimės kūdikiai. 

- Užsičiaupk! - surinka Džekas. 

- Tas tipas jums baisiai nepatiko, ar ne? Šveplas kažkoks, švie- 
sintomis garbanėlėmis kaip mergiotė... ką jau kalbėti apie eiseną. 
Ir vis dėlto... trys prieš vieną... dar su biliardo lazdomis... labai ne- 
sportiška. 

Linožas priekaištingai sučepsi: tc-tc. Džekas žengia prie kame- 
ros, gniauždamas kumščius. 

Linožas ramiai šypsosi. 

- O juk vaikinukas liko be akies - taip? Galite patys nuvažiuoti 
ir pasižiūrėti. Jis gyvena Liuistone. Ant akies krepdešino raištis, 
kurį jam pasiuvo sesuo. Ta akimi jis negali verkti - užaugo ašarų 
liauka. Guli jis lovoje bemiegę naktį ir klauso, kaip Lisabono gat- 
ve važiuoja automobiliai arba groja saviveiklos orkestras - vienas 
iš tų, kurie gali atlikti bet kokią dainelę, jeigu tai “Lui-Lui"" arba 
“Kabantis tiltas“, - 17 meldžiasi šventajam Andrejui, kad sugrįžtų 
kairės akies regėjimas. Automobilio jis taip pat negali vairuoti - 
nemato į tolį. Taip būna netekus akies. Net skaityti ilgai negali, nes 
nuo to jam skauda galvą. Ir vis tiek jo eisena kokti... ir švepluoja 
lygiai taip pat... O jums, vaikinai, patiko, kaip jo plaukai krenta ant 
veido, nors apie tai vienas kitam neprasitarėte, a? Jus tai išjudino. 
Sakytum, įdomu pasidarė, kas bus, jeigu perbrauksi per juos ran- 
ka... | 

Džekas stveria nuo stalo pistoletą ir nutaiko į kamerą. 

- Užčiaupk srėbtuvę, nes aš užčiaupsiu! 

- Padėk pistoletą, Džekai! - įsako jam Maikas. 

Linožas nė nekrusteli, tik nuo jo veido sklinda kažkoks tamsus 
švytėjimas. Čia nepadės kontaktinės linzės ar specefektai - tai vis 
jo veidas. Įkvepianti beprotystė... neapykanta... valdingumas... 

- Štai dar viena pasakėlė audringam vakarui, - kalba jis nekeis- 
damas intonacijos. - Aš aiškiai matau, kaip sėdi prie lovos, 

apglėbęs sūnelį per pečius: “O dabar, Basteri, tėtukas tau papasa- 
kos, kaip išmušė biliardo lazda akį vienam šlykščiam tipui, nes 
jis..." p 

Džekas nuspaudžia gaiduką. Maikas krenta nuo kėdės, surikęs 
iš skausmo. Linožas ant gulto nekrustelėjo, o Maikas guli ant 
grindų veidu žemyn. 

Užtemimas. Pirmo veikso pabaiga. 


ANTRAS VEIKSMAS 


Už parduotuvės sienų stūgauja štormas, ir pro vientisai drim- 
bantį sniegą pastatas atrodo vaiduokliškas. 

Virstančio medžio traškėjimas. Krenta visas kamienas, vos ne- 
kliudęs Godso pikapo, bet sumaigęs Molės mašinytės radiatorių ir 
nulaužęs galą turėklų. 

- Maikai! Maikai! Tu gyvas? - pasigirsta Džeko balsas. 


Ir vėl konsteblio ofisas. Maikas keliasi ant kelių. Dešine ranka 
susiėmęs už kairio bicepso, 0 tarp pirštų nuvingiuoja kraujo sro- 
velė. Džekas pastiręs iš siaubo dėl to, ką padarė... ar ko beveik ne- 
padarė. Metęs pistoletą ant stalo, jis puola į priekį. Per tą laiką 
Maikas jau atsistojo. 

- Atleisk, Maikai! - vapa Džekas. - Aš nenorėjau... aš ne... 

Maikas smarkiai pastumia jį. 

- O kam aš sakiau: “Laikykis nuo jo per atstumą"? 

Iš tikro Maikas stumtelėjo jį ne dėl to: pastūmė todėl, kad Dže- 
kas pasielgė kaip pusgalvis, 1 Džekas tai žino. Jis stovi tarp stalo 
ir kameros, žandikaulis virpa, akyse ašaros. Maikas pakelia ranką 
nuo žaizdos ir apžiūri. Peršauta palaidinė, per skylę sunkiasi krau- 
jas. 

Girdisi variklių ošimas. Artinasi visureigis ir motorinės rogės. 

- Tik odą perdrėskė, - konstatuoja Maikas. - Pasisekė. 

Džekas lengviau atsidūsta. 

- Būtum taikęs šešis colius į kairę, - kalba Maikas, - dabar 
gulėčiau, o jis juoktųsi. 

Jis pasisuka į kamerą. Ant vieno virbo tviska šviežias 
įbrėžimas. Maikas paliečia jį pirštu, ir veidas atrodo sutrikęs. 

- O kur... - pradeda jis. 

- Štai, - atsako Linožas. 

Jis pakelia suspaustą į kumštį ranką. Maikas kaip sapnuodamas 
įkiša savo ranką ištiestu delnu. 

- Maikai, ne! - šaukia Džekas. 

Maikas nekreipia dėmesio. Suspausta į kumštį Linožo ranka pa- 
kimba virš jo delno ir atsitiesia. Kažkas mažas ir juodas iškrenta iš 
jos. Maikas ištraukia ranką. Džekas žengia žingsį į priekį. Maikas 
laiko tą mažą daiktelį pirštais, ir jie abu mato, kas ten. Tai kulka, 
kurią paleido Džekas. 

Motorų triukšmas garsėja. 

- Jūs ją sugavote? Sugavote? - Maikas žiūri į Linožą. 

Linožas žvelgia tylėdamas. Nesako nė žodžio. 


“Salos tarnybų" visureigis įvažiuoja į aikštelę, jam įkandin įsu- 
ka ir sniego rogės. Visi keturi išlenda lauk ir spokso į nuverstą 
medį, sudaužiusį mašiną ir užstojusį kelią į verandą. 

- Draudimas padengs nuostolius, Robi? - klausia Hečas. 

Robis atsako: 

- Einam. Reikia tai baigti. 

„Ojo išvaizda byloja: “Nekibkite prie manęs su tokiais niekais". 

Jie ima lipti į verandą. 


Maiko rankovė atraitota, matosi įdrėskimas. Ant stalo netoli 
pistoleto atidaryta pirmosios pagalbos vaistinėlė. Džekas deda ant 
žaizdos tvarstį ir pritvirtina jį pleistru. 

- Maikai, dievaži, atsiprašau. 

Maikas giliai įkvepia, lėtai iškvepia 1r nustoja pykti. Tai ne- 
lengva, bet jis susitvardo. 

Atsidaro parduotuvės durys, skimbteli virš jų kabantis varpelis. 
Girdisi Žingsniai ir artėjantys balsai. 

- Čia Hečas! - sako Maikas. 

- O dėl to, ką šitas tipas prišnekėjo... - pradeda Džekas ir pa- 
siunčia neapykantos sklidiną žvilgsnį Linožui, kuris atsako ramiu 
žvilgsniu. Maikas ištiesia ranką ir sustabdo Džeką. Atsiveria du- 
rys, įeina Hečeris, o už jo - Henris Braitas ir Kirkas Frimenas. Pas- 
kutinis įeina įsiutęs ir persigandęs Robis Bilzas. Ne itin malonus 
derinys. 

- Na, kaip čia pas jus? - pasiteirauja Robis. 

- Pačiam būtų neblogai žinoti, Robi, - atsako Maikas. 


Meino ir Atlanto gatvių sankryžoje kaukia vėjas, auga pusnys. 


Miesto vaistinės vitrinoje ant drobinio stendo žiemos vaizde- 
liai: žmonės su slidėmis, pačiūžomis ir rogutėmis. Priešais stendą 
ant siūlų kabo didžiulis butelis su vitaminais, o virš jo užrašas: 


ŽIEMĄ PALAIKYKITE ORGANIZMO 
ATSPARUMĄ MŪSŲ VITAMINAIS NJU! 


Kairėje ant sienos švytuoklinis laikrodis rodo pusę devynių. 

Vėl pasigirsta lūžtančio medžio triokštelėjimas. Vitrinos stiklą 
išdaužia didelė šaka, stendas krenta. Sniegas veržiasi pro išdaužtą 
langą. 


Merijos pastatą vos begalima įžiūrėti pro sniegą. 


Merijoje, salės kampe - vaikų karalystė. Pipa Hečer, Haris Ro- 
bišo, Heidė Sent-Pjer 1r Frenkas Braitas jau miega. Molė sėdi prie 
Ralfio lovelės, berniukas taip pat mieguistas. 


136 


- Mama, mūsų nenupūs? Kaip šiaudinį ir medinį namelį iš 
“Trijų paršiukų"? 

- Ne, saulyte, nes miestas pastatytas iš plytų kaip trečiojo 
paršiuko namas. Tegu vėtra šėlsta kad ir visą naktį, bet mums nie- 
ko neatsitiks. 

- O tėtukui taip pat nieko neatsitiks? 

- Nieko, zuikuti. Miegok. 

Ji bučiuoja į apgamėlį - fėjos balną. 

- O jis neišleis to pikto Žmogaus, kad mūsų neskriaustų? 

- Ne, pažadu tau. 

Piktas Dono Bilzo zirzimas: 

- Paleisk! Baik! Palik mane ramybėje! 

Molė pasisuka ir mato: 

Sandra Bilz leidžiasi laiptais, nešina besimuistančiu ir žŽlium- 
biančiu Donu Bilzu. Jos veidas byloja, kad tai jai įprasta pro- 
cedūra... galbūt netgi per daug įprasta. 

Kai ji nusileidžia laiptais, Molė pribėga padėti, o Donui paga- 
liau pavyksta ištrūkti iš mamos rankų. Jis pavargęs ir piktas, elgia- 
si taip, kad jį pamatę jaunavedžiai apsispręstų niekad neturėti 
vaikų. 

- Gal padėti? - klausia Molė: 

- Ne, - Sandra šypsosi nuvargusia šypsena. - Jis tiesiog irzlus... 

- Tėtė mane guldo miegoti, o ne tu! - bliauna Donas. 

- Doni, mažuti... 

Jis spardosi. Žinoma, vaiko koja apauta minkštu sportiniu bate- 
liu, bet vis vien skauda. 

- Tėtis, ne tu! 

Akimirką Molės veide šmėžteli pasibjaurėjimas, kurį jai kelia 
šitas vaikas. Ji ištiesia rankas - Donas traukiasi prisimerkęs... 

- Ne, Mole! - šaukia Sandra... | 

„Bet Molė tik apgręžia berniuką veidu į laiptus ir pliaukšteli 
per užpakalį. 

- Mauk į viršų, - saldžiu balsu sako ji. - Lauk ten savo tėčio. 

Donas Bilzas, baisiai patenkintas, išleidžia nepadorų garsą jai į 
veidą, aptėkšdamas seilėmis, ir lekia viršun. Abi moterys Žiūri jam 
įkandin: Sandra - pasijutusi nejaukiai dėl sūnaus elgesio, Molė - 
stengdamasi susitvardyti. Negalime nematyti, jog kad ir kokia ge- 
ra motina ir auklėtoja ji yra, labai knietėjo ne pliaukštelėti per 
sėdynę, 0 užvažiuoti į srėbtuvę. 

- Tu man atleisk, Mole, - sako Sandra. - Maniau, kad jis jau pa- 
siruošęs. Jis... Jis įprato, kad tėvas nakčiai apkamšo. 

- Geriau tegu palaksto, - atsako Molė. - Regis, dar ir Basteris 
šmirinėja. Palakstys, pavargs, ir užmigs kur nors kampe. 

Pritildžiusios balsus jos prieina prie vaikų kampelio. 

- Kol jis niekam nekliudo... - sako Sandra. 

- Ne, jie miega kaip negyvi, - atsiliepia Molė. 

Ir Ralfis miega. Molė užkoja jį apklotu ir bučiuoja į lūpų kam- 
putį. Sandra pavydžiai Žiūri. 

- Kartais Donis kelia man nerimą, - prisipažįsta ji. - Aš jį my- 
liu, bet kartais man dėl jo neramu. 

- Jie pereina įvairias stadijas, Sende, - ramina Molė. - Donui pa- 
sitaiko... nemalonių momentų, bet kada nors viskas susitvarkys. 

Bet pati abejoja. Viliasi, kad kalba tiesą, tik nelabai tuo tiki. 
Lauke dejuoja vėjas. Moterys neramiai susižvalgo... ir staiga San- 
drą apima atvirumo nuotaika. 

- Pavasarį paliksiu Robį. Pasii1msiu Donį ir išvažiuosiu pas sa- 
vus į Elnių salą. Dar nežinau, ar galutinai apsisprendžiau... bet ma- 
nau, kad taip. 

Molės žvilgsnyje sąmyšis ir užuojauta, ji nežino, ką atsakyti. 


Merijos virtuvė. Puikiai įrengta vieta - ne kartą čia ruoštos 
šventinės vakarienės ir pietūs. Dabar čia siuva moterys, taisyda- 
mos pusryčius rytdienai visiems, pasislėpusiems nuo štormo. Tarp 
jų misis Kingsberi 11 Džoana Stenhaup. Jos anyta sėdi prie durų 
kaip karalienė ir viską stebi. Į patalpą įžengia Ketė Vizers, pasi- 
ruošusi eiti į gatvę. 

- Eini padėti Biliui? - klausia misis Kingsberi. 

- Taip, ponia. | 

- Pasižiūrėk apačioje, galinėje lentynoje - gal yra avižinių 
kruopų. Ir primink Biliui, kad sulčių nepamirštų. 

- Aš manau, kad dėl sulčių jam nekils bėdų, - didingai pareiškia 
Kora. 

Ji nežino, kas vyko parduotuvėje, kai ten atvedė Linožą, ir ne- 
nutuokia apie trintį, atsiradusią tarp Bilio ir Ketės, todėl kikena 
bjauriu seniokišku balsu. Ketės tai nepralinksmina. Ji prieina prie 
užpakalinių durų, o jos veidas - matome jį tarp šaliko ir ant anta- 
kių užsmauktos kepuraitės - pavargęs ir nelaimingas. Ir vis dėlto ji 
nutarė pasikalbėti su Biliu, kad būtų išsaugoti jų santykiai, jeigu tai 
įmanoma. 


Už užpustytos merijos sniegu užneštas takelis veda į nedidelį 
plytų pastatą - sandėlį. Sandėlio durys atidarytos, ir silpna Žibali- 
nių lempų šviesa skverbiasi lauk, nutvieksdama plačias vėžes, 
sparčiai nykstančias po sniegu. 

Sandėlyje Bilas Soamsas, taip pat šiltai apsirengęs, krauna pro- 
duktus į atsitemptas roges. Daugiausia koncentratus, apie kuriuos 
kalbėjo Ursula, - įpilk vandens į miltelius ir sprink rydamas, - bet 
yra kartoninių dėžučių su sriubomis, obuolių pintinė 1r keletas bul- 
vių maišų. 

- Bili? - pasigirsta Ketės balsas. 

Jis atsisuka. 

Tarpduryje stovi Ketė. Bilis Žiūri į ją. Garas iš jų burnų sukasi 
trapioje žibalinių lempų šviesoje. Tarp jų - platus nepasitikėjimo 
sąsiauris. 

- Galiu su tavimi pasikalbėti? - klausia Ketė. 

- Kodėl gi ne? - trukteli pečiais Bilis. 

- Bili, aš... 

- Ar jis sakė tiesą? Apie tai ir pasikalbėkim. Važiavai į Derį da- 
rytis aborto? 


139 


Ji nieko nesako, ir to pakanka. 

- Štai ir visas pokalbis. Man atrodo, mes jau viską pasakėme. 

Jis demonstratyviai nusisuka ir vėl kuičiasi lentynose. Ketė nu- 
sivilia, pykteli. Ji žengia į sandėlį per pusiau prikrautas rogutes. 

- Nenori Žinoti kodėl? 

- Smulkmenos manęs nedomina. Tas vaikas buvo mūsų, - bent 
jau aš taip maniau, - ir jo nebėra. Ko gero, tai viskas, ką noriu 
žinoti. 

Ketė vis labiau niršta. Ji pamiršo, kad atėjo čia atstatyti, o ne 
griauti. Bet nieko keista, kai jis taip elgiasi. 

- Gerai, tu uždavei man klausimą, ir aš užduosiu. Kas tarp jūsų 
su Džena Frimen? 

Jos balse iššūkis. 

Bilio ranka sustingsta virš skardinių, kurias perstatinėjo. Tai 
sulčių skardinės kavinėms. Ant kiekvienos užrašyta “Firma Mak- 
Lasta" 1r nupieštas prinokęs obuolys. Po juo žodžiai: “Aukščiau- 
sia rūšis - puikus skonis". Bilis, karingai pakėlęs smakrą, pasisuka 
į merginą. 

- Jeigu Žinai, kam klausi? 

- Kad nevaidintum šventuolio! Taip, žinau ir žinojau. Didžiau- 
sia kalė visoje pakrantėje, o tu ją vaikeisi, lyg ji degtų ugnyje ir 
norėtum ją išgelbėti! 

- Buvo visai ne taip. 

- O kaip tada? Papasakosi? 

Bilis tyli. Jis dabar stovi nugara į lentynas, veidu į Ketę, bet į 
akis jai nežiūri. 

- Nesuprantu. Aš juk niekad nesakiau tau “ne"'. Nė karto. O tu 
vis tiek... Bili, kiek kartų per dieną tau panyžta? 

- Ką bendra tai turi su mūsų vaiku? Tuo, apie kurį man pasakė 
svetimas Žmogus, ir dar pusės miesto akivaizdoje? 

- O aš Žinojau, su kuo tu valkiojiesi, tu to nesupratai? Ir kaip po 
to galėjau tikėti, kad pasielgsi teisingai? Kaip išvis galėjau tavimi 
tikėti? 

"Bilis neatsako. Jo žandikauliai ryžtingai sukąsti. Jeigu jos Žo- 
džiuose ir yra tiesos, Bilis jos negirdi. Greičiau nenori girdėti. 

- Žinai, kaip būna, kai šeštadienį sužinai, kad laukiesi, o kitą 
šeštadienį tavo vaikinas dingsta pas miesto šliurę? 

- Tai buvo mano vaikas! - riaumoja Bilis. - Nuvažiavai į Derį 
ir jį nužudei, o jis buvo pusiau mano! 

- Na, Žinoma! - pašaipiai sutinka Ketė. - Kai jo nėra, tai jis pu- 
siau tavo. 


Konsteblio ofise prie stalo susibūrė penkiese - Maikas, Kirkas, 
Hečas, Džekas ir Robis - 17 Maikas bando per radijo siųstuvą susi- 
siekti su Mačijaso policija. Hečas žiūri į Maiką, o kiti negali 
atplėšti akių nuo Linožo. 

Suimtasis staiga išplėtęs akis atsitiesia. Džekas kumšteli alkūne 
Maiką, norėdamas atkreipti jo dėmesį. Linožas ištiesia ranką su 
žemyn nukreiptu pirštu. Apibrėžia pirštu puslankį. 


Sandėlyje Bilis pasisuka į lentynas, vėl atgręždamas į Ketę nu- 
garą. Judesys tiksliai pakartoja Linožo pirštą. 
* - Ką tai turėtų reikšti? - klausia Bilis. 

- Tą, kad aš ne kvailė. Ateičiau pas tave, kol vaikeisi Dženą, tu, 
aišku, pagalvotum: “Ta kalė tyčia pastojo, kad nenusiplaučiau". 

- O, pasirodo, daug už mane galvojai. 

- Padėkok man, kad dariau tai už tave! Pats apie save nedaug 
galvoji! 

- O kūdikis? Tas, kurį tu nužudei? Apie jį daug galvojai? 

Ketė tyli. 

- Nešdinkis iš čia. Negaliu tavęs klausyti! 

- Dieve! Gerai, tu kuilys - tai blogai. Bet tu dar ir bailys, o tai 
kur kas blogiau! Tau trūksta drąsos pripažinti, jog čia yra ir tavo 
kaltės. Maniau, kad galima išsaugoti mūsų santykius, bet čia sau- 
goti nėra ką. Pasirodo, tu kvailas seilius! 

Ji pasisuka eiti, ir Bilio veidą perkreipia įniršis. Jis Žiūri į len- 
tynas ir mato: 

Ant visų skardinių žodžiai “Firma MakLasta“ pavirto “Firma 
MakLazda". Prisirpusį obuolį etiketėje pakeitė juoda lazda su si- 
dabriniu vilko galvos pavidalo bumbulu. Ir vietoj “Aukščiausia 
rūšis - puikus skonis'' užrašyta “Aukščiausia rūšis - puiki kalė". 


Ofise Linožas pakelia ranką ir vaizduoja kažką imąs. 
- Ką jis daro? - klausia Kirkas. 
Maikas purto galvą. Jis nežino. 


Sandėlyje Bilis 1ma nuo lentynos vieną skardinę, tuo metu Ketė 
eina prie durų, lipa per prikrautas roges. 


- Kas yra, sere? - klausia Maikas Linožo. - Ką jūs darote? 
Linožas nieko nepastebi. Jis visai atsijungęs. Dabar vėl suka 
pirštą, po to judina kaip žirkles, vaizduodamas ėjimą. 


Ketė jau stovi prie durų nugara į Bilį, kai jis apsisuka su didžiu- 
Ie skardine rankose. Žengia jos link... 


Maikas prisiartina prie kameros, kurioje Linožas atsistoja ir pa- 
kelia rankas virš galvos. Jo delnas sulenktas, lyg laikytų kažką, 
matomą tiktai jam. 


Ketė žengia į pūgą, ir Bilis iškelia skardinę jai virš galvos. 


Linožas pakelia kitą ranką, imituodamas, kad suima tą nema- 
tomą daiktą abiem rankom. 


Ketė sustoja prie durų ant pranykusių rogių vėžių, nusišluosto 
pirštine nuo skruostų ašaras, pasitaiso šaliką. 

Bilas turi daug laiko. Atsistoja jai už nugaros neapykantos per- 
kreiptu veidu, abiem rankom iškėlęs sulčių skardinę. 


Maikas per grotas Žiūri į suimtąjį su siaubu ir nuostaba. Kiti su- 
sigrūdo jam už nugaros. Linožas, nekreipdamas į juos dėmesio, 
staiga nuleidžia rankas žemyn. 


Ir Bilis pakartoja beveik tą patį. Mes matome, kaip žemyn ima 
leistis sunki sulčių skardinė - tikslus Linožo judesio atspindys - 1r 
staiga sustoja. Aklo pykčio išraišką Bilio veide pakeičia sąmyšis ir 
siaubas - jis ką tik vos nesuknežino Ketei galvos! 

Mergina nieko nepastebėjo ir nepajuto. Ji eina merijos link nu- 
leidusi galvą, ir vėjas plazdena jos šaliko galus. 


Linožas kameroje tebestovi susilenkęs, ir jo sunertos rankos ka- 
bo žemiau kelių, kaip žmogaus, kuris ką tik sunkiu daiktu kažkam 
smogė. Bet jis žino, kad jam nepavyko. Veidą nusėjo prakaito 
lašeliai, akys tvieskia klaikiu įniršiu. 

- Ji teisi, - sako Linožas. - Tu iš tikro bailys! 

- Kokį velnią čia... - pradeda Maikas. 

- Tylėt! - sugriaudėja Linožas. 

Ant stalo sprogsta Žibalinė lempa, pažirdama stiklo šukėmis. 
Žmonės prie stalo pasilenkia. 

Linožas blaškosi ratu kaip laukinis, vis labiau panėšėja į tigrą - 
1r nelauktai puola veidu ant gulto, užsidengęs galvą rankomis. Jis 
kažką murma. Maikas prislenka, kiek leidžia virbai, ir klauso. 

- Galinis prieangis... Galinis prieangis... Galinis prieangis... 


Iš galinio merijos prieangio mes žiūrime į virtuvę, kur ne- 
judėdama sėdi Kora ir seka Džoanos bei misis Kingsberi zujimą. 
Prie jų dabar prisijungė Klara Sent-Pjer ir Roberta Koin - šios 
krauna indus į indaplovę. Viskas būtų labai miela ir jauku, jeigu ne 
riaumojantis vėjas ir tirštas sniegas gatvėje. 

Kamera nusileidžia žemyn ir parodo dėžę nuo pieno netoli 
laiptų. Į ją atremta pusiau užpustyta Linožo lazda. Urzgia vilko 
galva. 

Pirštinėta Ketės ranka nusileidžia ir paliečia sidabrinę galvą. 
Pirštas perbėga iššieptais vilko nasrais. 


Ketė stambiu planu. Užburta, akys išplėstos. 


Linožas guli ant lovelės savo kameroje vis dar susiėmęs ranko- 
mis už galvos ir kažką greitai šnabžda, kartais prodainiu. Maikas 
nesupranta, kas vyksta, bet jaučia kažką negera. 

- Liaukitės, Linožai! - reikalauja Maikas. 

Linožas nekreipia dėmesio. Skubrus murmesys dar labiau 
greitėja. 


Ketės prie galinio prieangio nebėra, bet matosi jos pėdsakai - ji 
apsisuko ir vėl nuėjo į sandėlį. 

Ir lazdos nebėra. Virstantis iš dangaus sniegas greitai užpildo 
j0s paliktą skylę. 


Sandėlyje Bilis prisėdo ant prikrautų rogių kraštelio. Jis užtrau- 
"kia jas brezentu ir ima rišti elastinga virve. 

Iš jo vietos durų nesimato, bet mes regime, kaip nuo durų ant 
jo krinta šešėlis... i1r dar matosi lazdos šešėlis, nutįsęs nuo Žmogaus 
šešėlio ir lekiantis į viršų. Tą judesį pastebi ir Bilis. Jis pažiūri į 
viršų... 

Ketė Vizers, virtusi keršto harpija. Lūpos iššieptos, apnuoginti 
dantys. Ji laiko lazdą už galo, vilko galva į priekį. 

Sudejavusi mergina mosteli lazda žemyn. 


Linožas džiugiai šūkteli į pagalvę, bet rankos ir toliau lieka 
uždengusios galvą. 

Maikas traukiasi nuo kameros - savitvarda irgi turi ribas. Liku- 
sieji keturi susimetė į krūvą kaip avys per audrą. Visi mirtinai per- 
sigandę. Linožas toliau klykauja. 


Žiūrėdami kampu į sandėlį, mes nematome, kas ten vyksta, ir 
gerai. Bet matome Ketės šešėlį... 1r kylančios bei krintančios laz- 
dos šešėlį. 

Užtemimas. Antro veiksmo pabaiga. 


TREČIAS VEIKSMAS 


Prie švyturio potvynis ėmė slūgti, bet vis vien teškia į viršų pu- 
tas. Švyturio spindulys vis suka apie horizontą. Daugelis langų 
iškulta, bet švyturys atsilaikė prieš audrą. Bent jau kol kas. 


Pro išdaužtą vaistinės vitriną matosi pripustyti tarpai tarp len- 
tynų, sniegas aplipdė švytuoklinio laikrodžio ciferblatą, bet laikas 
vis dar matosi: 8.47. 


Merijos rūsio kampe krėsle sėdi Molė su ausinuku. Ausinės vi- 
są laiką slysta. Mes girdime tolimą klasikinę muziką. Molė snau- 
džia. 

Kadre pasirodo rankos ir nuima ausines. Molė atsimerkia ir ma- 
to septyniolikos metų merginą. Enė šypsosi, laikydama rankose 
ausines. 

- Atiduoti? Jos tau visą laiką nuslysta. 

- Ne, Ene, ačiū. Baigiasi tuo, kad aš užsnūstu, jos nusprūsta, 1r 
klausau Šuberto dantų plombomis. | 

Ji pakyla, pasirąžo ir deda grotuvą ant stalo. Kitoje rūsio dalyje 
atitvertas miegamasis, kurį matome pro laikinos užuolaidos plyšį. 
Vaikai jau sumigę, kai kurie suaugusieji miega kartu su jais. 

Šioje dalyje prie sienos stovi televizorius. Prie jo susirinko apie 
keturios dešimtys Žmonių, kai kurie susėdo ant grindų, kiti ant su- 
lankstomų kėdučių, dar kiti stovi už jų. Ekrane matosi neryškus 
orų prognozės pranešėjo iš Bengoro “Ei-bi1-si" filialo vaizdas. 
Šalia televizoriaus stovi ir sukioja kambarinę anteną, kad kaip nors 
"pagerėtų vaizdas (atrodo, kad tai beviltiška), Liusjenas Furnjė - 
malonios išvaizdos trisdešimtmetis vyras elnio vilnos nertiniu. Jis 
- vienas iš Džeko Karverio bičiulių-peštukų. Orų pranešėjas pasa- 
koja: 

- Šiuo metu štormas stiprėja. Didžiausia sniego koncentracija 
numatoma pakrantės ir centriniuose rajonuose. Mums, septintojo 
kanalo darbuotojams, tiesiog sunku patikėti, bet iš Mačijaso jau 
pranešė apie pusantros pėdos kritulius... o ką jau kalbėti apie pus- 
nis ir nulinį matomumą. Keliuose visiškai sustabdytas eismas... - 
pratrūksta jūoku. - Ir kokie gi ten dabar keliai? Bengore šiek tiek 
geriau; iš visur ateina pranešimai apie nutrauktą elektros energiją. 
Briueryje visiškai tamsu, iš Pietvakarių Harboro praneša, kad nu- 
vertė bažnyčios varpinę. Taip, oras ne pasaka, ir tai dar ne pikas. 
Štormas toks, kad turėsite ką vaikaičiams papasakoti... ir jumis ka- 
žin ar patikės. Man ir pačiam reikia protarpiais dirstelti į gatvę, 
kad patikėčiau. 

Užpakalinėje stovinčiųjų eilėje, žvilgčiodama pro priekinių nu- 
garas, stovi Ursula Godso. Molė paliečia jos petį, ir Ursula ne- 
linksma atsigręžia. 

- Ką sako? - parodo Molė galva į televizorių. 

- Vėjas ir škvalas, po to škvalas ir vėjas, - atsako Ursula. - Tai 
tęsis visą rytojaus dieną ir dalį nakties, o tada jau laukiama orų pa- 
gerėjimo. Šviesos nėra nuo Kiterio iki Milinoketo. Pakrantės mies- 
tai ir gyvenvietės atkirsti. Mes, salos gyventojai... tiek jau to. 

Ji išties atrodo baisiai. Molė tai mato ir atsako užuojauta, bet 
kartu 1r smalsiai. 

- Kas yra, Urse? 

- Nežinau. Tiesiog tokia nuojauta. Labai negera. 

- Visiems tas pat, - sako Molė. - Martą Klarendon nužudė... 
Loidas Višmenas nusižudė... Tiesiai virš galvos Šimtmečio audra... 
Kaip galėtų būti kitokia nuojauta? 

- Aš jaučiu, kad tai toli gražu ne viskas. 


Sandėlio durys sekundę kitą tuščios, po to jose lėtai pasirodo 
Ketė - ir sustoja. Jos akys išplėstos ir tuščios. Nepridengtos odos 
juosta tarp šaliko ir kepurės nutaškyta smulkiais kraujo lašeliais. 
Beveik kaip strazdanėlėmis. Rankoje vis dar suspausta lazda. Ir vėl 
vilko galva kruvina. 

Kamera artinasi, ir podraug su ja merginos akyse ryškėja supra- 
timas to, ką ji padarė. Jos žvilgsnis nukrypsta į lazdą, ir Ketė ją nu- 
meta. 

Lazda guli ant grindų šalia durų, šnairuodama į Ketę. Sidabr1- 
nio vilko akys sklidinos kraujo. 

Ketė pakelia pirštinėtas rankas prie skruostų. Matyt, kažką pa- 
jutusi, atitraukia jas nuo veido ir žiūri. Ir jos veidas tuščias, lyg su 
narkoze... ji apimta šoko. 


Rūsyje Ursula atsigręžia pasižiūrėti, ar jų su Mole niekas nesi- 
klauso. Nors niekas negirdi, ji vis tiek pavedėja Molę toliau nuo 
žmonių, prie laiptų - dėl visa ko. Molė žvelgia į ją susirūpinusi ir 
nerami. Gatvėje staugia vėjas - vėtra. O abi moterys - labai mažos. 

- Kai mane apima toks jausmas, Mole, aš juo tikiu. Per ilgus 
metus išmokau juo tikėti. O dabar... Mole, man regis, Piteriui 
kažkas atsitiko. 

- Kas? - Molė kaipmat susijaudina. - Atėjo kas nors iš parduo- 
tuvės? Maikas jau... 

- Iš tos miesto dalies niekas nepasirodė nuo aštuonių valandų, 
bet Maikui viskas gerai. 

Ursula mato, kad Molės neįtikino, ir šypsosi dar liūdniau. 

- Nieko antgamtiško - tiesiog nugirdau keletą pranešimų per radi- 
ją. Vieną kartą kalbėjo Hečas, antrą karią tikrai Žinau, kad Maikas. 

- Ką jis pasakė? Su kuo šnekėjo? 

- Kai antenos nutrauktos, man sunku pasakyti, - taria Ursula. - 
Perdavimas iš bazės į bazę - girdisi tik balsas. Aš manau, kad jie 
vis dar bando iškviesti valstijos policiją Mačijase. 

- Vadinasi, nieko negirdėjai apie Piterį, - sako Molė, - tada iš 
kur Žinai... 

- Negirdėjau, - pertraukia ją Ursula. - Bet žinau, ir tiek. Klau- 
syk, jeigu įkalbėsiu Liusjeną Furngė liautis krapštytis prie televizo- 
riaus ir nuvežti mane savo motorinėmis rogėmis, viena susitvarky- 
si? Jeigu neįgrius stogas, užteks visiems atsakinėti, kad viskas 
gerai, pusryčiai septintą, ir žmonių reikia tiek padėti, tiek viską po 
to sutvarkyti. Beveik visi darbai šiandien nudirbti, ačiū Dievui. 
Žmonės ruošiasi miegoti. 

- Aš važiuosiu su tavimi. Tavija čia susitvarkys. Noriu pamatyti 
Maiką. 

- Ne. Ne dabar, kai čia Ralfis, o ten - pavojingas suimtasis. 

- Tu irgi turi vaiką, apie kurį reikia galvoti. Čia Salė. 

- Aš jaudinuosi dėl Salės, o ne Ralfio tėvo. O Tavija Godso... 
niekad neišrėžčiau jai į akis, nes ją myliu, bet ji serga senmergių 
liga - dievina savo brolį. Jeigu jai toptels, kad Piteriu: kas nors at- 
sitiko... 

- Gerai, - sutinka Molė. - Bet pasakyk Maikui, kad paliktų sar- 
gybą - tepaima vyrų, kiek reikia, vis tiek jie neturi ką veikti, - ir 
grįžtų. Pasakyk, kad jį nori matyti žmona. 

- Perduosiu. 

Ji palieka Molę ir ima brautis pro Žmones pas Liusjeną Furnjė. 


Prie sandėlio. Ketė vis dar Žiūri į savo rankas, ir jos akyse 1ma 
ryškėti sąmonė. Žvilgsnis nukrypsta nuo kruvinos lazdos į krau- 
juotas rankas... atgal... į lazdą... į rankas... aukštyn į audrą. Ir iš 
pražiotos burnos išsprūsta klyksmas. 

Merijos virtuvėje Džoana, plaunanti kriauklėje puodą ir stovin- 
ti arčiausiai galinių durų, pakelia akis ir susiraukia. Kitos toliau dir- 
ba savo darbus. 

- Jūs nieko negirdėjote? - klausia Džoana. 

- Tik vėją, - atsako Kora. 

- Pasirodė, lyg kas rėktų, - sako Džoana. 

Kora - perdėta kantrybė. 

- Būtent taip šiandien kaukia vėjas, brangioji. 

Džoana, kuriai anyta įsiėdė iki kaklo, žiūri į misis Kingsberi 
ir klausia: 

- O ta mergina iš parduotuvės jau grįžo? Man rodos, ne. 

- Jei grįžo, tai ne pro šitas duris, - atsako misis Kingsberi. 

- Tikriausia jie turi ką aptarti, Džoana, - gudriai šypsodamasi 
sako Kora. Ir palydi žodžius pačiu šlykščiausiu gestu, kokį tik ro- 
do per televizorių (arba ne - vis vien jis labai nepadorus): padaro 
kumštį ir paplekšnoja delnu per jo apačią - su gudriu šypsniu. 

Džoana meta į ją pasibjaurėjimo sklidiną žvilgsnį, po to stveria 
nuo kabyklos kažkieno parką. Jai didoka, bet Džoana užtraukia 
užtrauktuką. 

- Mano mama, - pareiškia Kora, - visuomet sakydavo: “Nerei- 
kia Žiopsoti pro rakto skylutę". 

- Aš girdėjau riksmą. 

- O aš manau, kad tai juokinga! - išpoškina Kora. 

- Užsičiaupkite, mama! 

Kora sustingsta. Misis Kingsberi sukrėsta, bet maloniai 
sukrėsta. Akivaizdžiai užgniaužia šūksnį: “Šaunuolė, mergyte!" 
Džoana, supratusi, jog geresnės replikos atsitraukiant iš scenos ne- 
bus, užsimaukšlina kailiu apsiūtą gobtuvą ir išeina į kaukiančią 
tamsą. 


Rūsyje Molė žiūri, kaip Ursula kažką sako Liusjenui, kuris 
paleidžia anteną ir įdėmiai klauso. Mirgančiame televizoriaus ek- 

rane - Meino valstijos žemėlapis. Beveik visas nušviestas raudona 
spalva su didelėmis baltomis raidėmis SNIEGO PAVOJUS! Taip 
pat užrašyta: NUO 3 IKI 5 PĖDŲ!!! + PUSNYS, PŪGA. Tuo me- 
tu diktorius aiškina: 

- Jeigu esate nurodytose zonose, siūlome likti vietoje, net jeigu 
nutrūkusi elektros energija ir neveikia šildymas. Šią naktį svar- 
biausia priedanga. Jeigu esate slėptuvėje - nepalikite jos. Saugoki- 
te šilumą, gerai susisupkite, dalinkitės maistu ir pagalba. Jeigu ka- 
da ir prireikia kaimynų pagalbos - tai šiandien. Sniego pavojus 
išlieka Meino centriniuose ir pakrantės rajonuose - kartoju: Meino 
centriniuose ir pakrantės rajonuose išlieka sniego pavojus. 

Nešini dideliais padėklais su pyragaičiais bei sausainiais laip- 
tais leidžiasi Džonis Harimanas ir Džonasas Stenhaupas. Už jų ei- 
na Enė Haston, apglėbusi tviskantį pramoninio dydžio kavinuko 
pilvą. Molė, vis dar nerimaujanti, pasitraukia į šoną, kad nestovėtų 
ant kelio. Ji įdėmiai seka Ursulos ir Liusjeno pokalbį. 

- Na, ar viskas gerai, Mole Anderson? - teiraujasi Džonis. 

- Gerai. Viskas gerai. 

- Taip, turėsim ką anūkams papasakoti. 

- Jau turime. 


Tarp galinio merijos prieangio ir sandėlio pasirodo besigru- 
mianti su vėju Džoana. Nukabinta nuo kabyklos parka pučiasi it 
burės, gobtuvą visą laiką plėšia atgal. Bet ji vis tiek nusigauna iki 
sandėlio. Durys atviros, bet Ketės tarpduryje nebėra. 

Ir vis dėlto Džoana sustoja per šešias pėdas nuo slenksčio. Kaž- 
kas čia ne taip - ji jaučia kaip ir Ursula. 

- Katrina? Kete? - šaukia ji. 

Nieko. 

Ji žengia porą žingsnių į šiurkščią Žibalinės mirgančios lempos 
šviesą. Žiūri žemyn... 

...] sniegą prie durų. Beveik visus pėdsakus užnešė sniegas, bet 
liko rausvas pėdsakas ten, kur Ketė numetė Linožo lazdą, - nors 

pačios lazdos nėra. O šalia, ant slenksčio, ryškesnis pėdsakas, kur 
stovėjo mergina. 

- Kete? - vėl šaukia Džoana. 

Jai norėtųsi grįžti, - baisu čia vienai per pūgą, - bet per daug toli 
nusikasė. Labai lėtai ji prisiartina prie durų, prilaikydama parkos 
gobtuvą prie kaklo lyg senovinį šalį. 


Iš sandėlio matyti, kaip ant slenksčio sustoja Džoana ir iš siau- 
bo išsiplečia jos vyzdžiai. 


Sandėly - kur bežiūrėsi - kraujas; ant dėžių su kruopomis ir pie- 
no milteliais, ryžių, miltų ir cukraus maišelių, ant didelių plastiki- 
nių kolos, oranžado ir vaisinio punšo butelių. Kraujas šnypščia ant 
lempos stiklo, kraujas ant sieninio kalendoriaus, kruvini pėdsakai 
ant plikų grindų lentų. Kraujuoti ir produktai, kuriuos Bilis suk- 
rovė ant rogių. Jie matosi, nes neužkloti brezentu. 

Džoana prie durų žiūri... 

..4 sandėlio kampą. Brezentas tenai. Jis slepia Bilio kūną, bet 
kojos kyšo. 

Kamera pasisuka į šoną, ir ten, kitame kampe, embriono poza 
sėdi Ketė Vizers, pritraukusi prie krūtinės kelius ir sukandusi 
pirštus. Ji žiūri į Džoaną - į mus - atviromis miglotomis akimis. 


- Kete... kas nutiko? - klausia Džoana. 

- Aš jį uždengiau, - atsako Ketė. - Jis nenorėtų, kad Žmonės jį 
matytų tokį, todėl ir uždengiau, - pauzė. - Uždengiau, nes jį 
mylėjau. 


Vėl Džoana, stovinti tarpduryje. Atviras siaubas. 


- Tikriausiai lazda su vilko galva privertė mane jį užmušti, - sa- 
ko Ketė, nekeisdama pozos. - Tavim dėta, jos neliesčiau. 
Ir lėtai susikiša pirštus į burną. 

Džoana prie durų ištaria: 
- O Viešpatie, Kete! Viešpatie! 
Ji apsisuka 1r puola į tamsą, merijos link. 


Ketė kampe apsidairo sulaukėjusiu žvilgsniu. Po to ima dainuo- 
ti linksmu vaikišku balseliu. Žodžius slopina jos pirštai, bet vis 
vien galima suprasti. 


- Stovi ant stalo arbatinukas... baisiai gražus jo snapiukas... Dar 
dailesnė ausytė... Įpilt arbatytės... Paimki jį už ausytės... Įpilki man 
arbatytės... Stovi ant stalo arbatinukas... baisiai gražus jo snapiu- 
kas... 


Džoana skuba atgal į meriją. Parkos gobtuvą vėl nusmaukė 
vėtra, bet moteris nesistengia jo pasitaisyti. Ji sustoja išvydusi... 

Aikštelę priešais meriją. Prie rogių eilės priešais pastatą slenka 
dvi su vėju kovojančios figūros. 

- Ei! Ei! Padėkite! - šaukia Džoana. 

Dvi figūros nesustoja. Per vėjo staugimą jie neišgirdo jos bal- 
s0. 

Džoana pasuka į automobilių aikštelę, bando bėgti. Kartą 
baugščiai atsigręžia į praviras sandėlio duris. 


Aikštelėje Ursula su Liusjenu. Jie prieina prie vienų motorinių 
rogių. 

Ursula rėkia, kad būtų išgirsta per vėjo švilpesį: 

- Neišversk manęs į sniegą, Liusjenai Furngė! 

- Jokiu būdu, ponia. 

Ursula tiriamai į jį pasižiūri, lyg tikrintų, ar sako tiesą. Liusje- 
nas pasuka raktą. Užsidega Žibintai ir paprasto prietaisų skydo 
švieselės. Liusjenas traukia starterį. Variklis pasisuka, bet išsyk 
neužsiveda. 

- Kas yra? - klausia Ursula. 

- Nieko, tiesiog arkliukas aikštingas. 

Jis vėl ketina truktelti starterį. 

Vėjas atneša vos girdimą Džoanos balsą: 

- Padėkite! Padėkite! Padėkite! 

Ursula sulaiko Liusjeno ranką, pasiruošusią traukti starterį, ir 
dabar abu išgirdę balsą pasisuka. 

Pas juos klupinėdama ir skęsdama pusnyse skuba Džoana, mo- 
ja ranka 1t skęstų. Ji aplipusi sniegu nuo galvos iki kojų (ko gero, 
ne sykį griuvo) ir gaudo orą burna. 

Liusjenas nulipa nuo rogių ir klampoja pas Džoaną. Spėja pa- 
siekti kaip tik laiku - neleidžia jai dar kartą nukristi. Priveda ją prie 
rogių, kur prie jų pripuola susirūpinusi Ursula. 

- Džo, kas nutiko? 

- Bilis... guli negyvas... ten... - Ji rodo ranka. - Jį užmušė Kat- 
rina Vizers. 

- Ketė? - Ursula netiki savo ausimis. 

- Ji sėdi ten kampe... Atrodo, bandė man pasakyti, kad užmušė 
11 lazda... bet ten tiek kraujo... Kai išbėgau, man atrodė, kad ji dai- 
nuoja... 

Liusjenas ir Ursula sukrėsti. Pirmoji atsipeikėja Ursula. 

- Sakai, kad Ketė Vizers nužudė Bilį Soamsą? 

Džoana energingai linkteli galva. 

- Tu įsitikinusi? Džo, ar tu tikra, kad jis negyvas? 

- Ji užklojo jį brezentu... bet aš tikra. Ten tiek kraujo... 

- Geriau eikime pasižiūrėti, - sako Liusjenas. 

- Aš ten neisiu! - rėkia iš siaubo Džoana. - Nesiartinsiu ten! Ji 
ten sėdi kampe... būtumėte matę jos veidą... 

- Liusjenai, ar aš sugebėsiu vairuoti šitą daiktą? - klausia Ur- 
sula. 

- Na, tikriausiai, jeigu važiuosite iš lėto. Bet... 

- Patikėk manimi, važiuosiu lėtai. Mes su Džo nuvažiuosim 1r 
pasikalbėsim su Maiku Andersonu. Taip, Džo? 

Džoana apgailėtinai linkteli ir atsisėda ant galinės Liusjeno mo- 
torinių rogių sėdynės. Ji pasirengusi vykti bet kur, kad tik toliau 
nuo to sandėlio. 

Ursula sako Liusjenui: 

- Paimk porą vaikinų, nueikite į sandėlį ir pasižiūrėkite, kaip 
ten. Tik nereikia iš karto visiems skelbti. Veik protingai, aišku? 

- Ursula, kas čia vyksta? - klausia Liusjenas. 

Ursula prieina prie rogių, sėdasi sėdynės priekyje ir spaudžia 
starterio mygtuką, variklis persuktas ir iškart užsiveda. Nuspau- 
džia sankabą ir suima vairo rankenas. 

- Pati norėčiau Žinoti. 

Įjungusi pavarą, ji trukteli iš vietos podraug su ją apsikabinu- 
sia Džoana, pakeldama sniego debesį. Liusjenas stovi ir Žiūri 
įkandin - sutrikimo įsikūnijimas. 


Krautuvė dabar - tik vos įžiūrimas siluetas pusnyse siautėjant 
pūgai. Keli vieniši žiburėliai atrodo apgailėtinai. 


Iškrovimo aikštelėje sniego rogės, kuriomis atvažiavo Džekas 
Karveris ir Kirkas Frimenas, beveik pasislėpė po sniegu. Pačioje 
aikštelėje matosi siluetas - Piteris Godso. Jo kūnas susuktas į ap- 
klotą ir perrištas virve. Visai kaip lavonas, paruoštas laidoti jūroje. 


Viduje, kameroje stambiu planu - Linožas. Veidas vilkiškas, 
akys Žiba, susidomėjusios. 


Kamera atsitraukia, ir mes matome, kad jis vėl sėdi pamėgta 
poza - nugara į sieną, pėdos ant gulto krašto, ir žiūri pro praskėstus 
kelius. 


Prie stalo stovi Maikas, Hečas, Robis, Henris Braitas, Kirkas 
Frimenas ir Džekas Karveris. Pastarieji penki spokso į Linožą su 
baime ir nepatiklumu. Maiko žvilgsnis suglumęs. 

- Gyvenime nemačiau tokio priepuolio, - sako Kirkas. 

- Jokių dokumentų? - klausia Henris Maiko. 

- Nei dokumentų, nei piniginės, nei pinigų, nei raktų. Netgi dra- 
bužiai be etikečių, ir net džinsai. Ir tai dar ne viskas. 

Maikas pasisuka į Robį: 

- Jis tau ką nors sakė? Kai įėjai į Martos namą, ką nors tokio 
sakė, ko neturėjo Žinoti? 

Robis ima nervintis. Kaip sakoma, jis nenori į tai gilintis. Bet 
už kadro girdisi Linožo balsas: 

- Tu buvai su prostitute Bostone, kai Mačijase merdėjo tavo 
mama. 


Retrospekcija: Martos Klarendon svetainė. 

Linožas palinksta virš Martos krėslo ranktūrio, jo veidas ištep- 
tas senutės krauju. 

- Ji laukia tavęs pragare, - sako Linožas. - Ji tapo žmogėdra. 
Kai tenai pakliūsi, ji suris tave gyvą. Ir vėl, ir vėl, ir dar kartą. Nes 
pasikartojimas ir yra pragaras. Aš manau, jog dauguma iš mūsų gi- 
liai širdyje tai žino. GAUDYK! 

Ir 1iškruvintas Devio Haupvelo kamuolys lekia tiesiai į kamerą. 


Konsteblio ofise Robis krūpteli, kai kamuolys pataiko jam į 
galvą - toks stiprus tas prisiminimas. 

- Tai sakė tau ką nors? - myga Maikas. 

- Jis... jis kai ką kalbėjo apie mano motiną. Jums tai nebūtina 
žinoti. | 

Jo akys įtariai krypsta Linožo pusėn, kuris tebesėdi ir žiūri. Su- 
1mtasis neturėtų girdėti to, ką jie šneka - vyrai kalba pašnibždomis 
11 stovi kitame kambario gale, - bet Robiui atrodo (jis beveik 
neabejoja), kad Linožas juos girdi. Ir tikrai žino, jog Linožas ki- 
tiems gali papasakoti tai, ką sakė jam: kad šis raičiojos1 su kekše, 
kai pasaulį paliko jo mama. 

- Mano nuomone, jis ne Žmogus, - sako Hečas. 

- Aš irgi taip manau, - sutinka Maikas. - Tik nežinau, kas jis. 

- Padėk mums visiems, Viešpatie, - priduria Džekas. 

Kamera rodo Linožą stambiu planu. Jo išplėstos akys įsmeig- 
tos į žmones kambaryje, o gatvėje kaukia vėtra. 

Užtemimas. Trečio veiksmo pabaiga. 


KETVIRTAS VEIKSMAS 


Mes Žiūrime į Meino gatvę miesto centro kryptimi, ir štai pasi- 
rodo Žibintų šviesos, girdisi asiliškas artėjančių sniego rogių blio- 
vimas. Tai Ursula ir iš visų jėgų į ją įsikibusi, kad nenukristų, Džo- 
ana. 


Sandėlio viduje girdisi Ketės balsas. 


Tarpduryje sustoja Liusjenas Furngė, už jo laukia Antonas Be- 
las, Džonis Harimanas, senasis Džordžas Kirbis ir Sanis Brodiga- 
nas. Visų veidai sustingdyti siaubo. 


O Ketė sėdi kampe, siūbuoja pirmyn atgal, prikandusi savo 
pirštus, ir jos krauju aptaškytas veidas visiškai tuščias. 

- „„Paimki jį už ausytės... Įpilk man arbatytės... Stovi ant stalo 
arbatinukas... Baisiai gražus jo snapiukas... 


Liusjenas per jėgą ištaria: 
- Einam. Padėkite nuvesti ją į namą. 


Ofise Kirkas teiraujasi Maiko: 
- O tas priepuolis... ar kas ten jam buvo? 
Maikas purto galvą. Jis nežino. Ir pasisuka į Robį: 
- Kai jį pamatei, turėjo lazdą? 
156 


- O kaipgi! Su didele sidabrine vilko galva vietoj rankenos. Ir 
ji buvo raudona nuo kraujo. Tada man toptelėjo, jog šita jis... jis... 

Girdisi rogių triukšmas. Aukštame grotuotame ofiso langelyje 
šmėstelėjo šviesa. Ursula privažiuoja prie užpakalinių durų. Mai- 
kas vėl žiūri į Linožą. Kaip ir anksčiau kreipiasi į jį ramiu polici- 
ninko balsu; bet mes matome, jog kaskart jam tai sekasi vis pras- 
čiau. 

- Kur jūsų lazda, sere? Kur ji dabar? 

Atsakymo nesulaukia. 

- Tai ko gi jūs norite? 

Linožas neatsako. Džekas Karveris ir Kirkas Frimenas eina prie 
durų pažiūrėti, kas ten. Hečas puikiai tvardosi, bet jam vis baisiau 
1r baisiau, ir tai matyti. Dabar jis kreipiasi į Maiką: 

- Juk mes išsivežėme jį iš Martos namo. Jis leidosi suimamas. 
Galbūt jis norėjo, kad jį paimtume. 

- Mes galime jį nušauti, - siūlo Robis. 

Apstulbęs Hečas išverčia akis. Maikas, jeigu ir nustemba, tai 
daug mažiau. 

- Niekas nesužinos, - tęsia Robis. - Kas vyksta saloje - mūsų 
reikalas; taip visuomet buvo ir bus. Kaip tai, ką Doloresa Kleibom 
padarė savo vyrui per užtemimą. Arba Piteris su savo marihuana. 

- Mes žinosime, - atsako Maikas. 

- Aš tik sakau, j0g galėtume... galbūt netgi privalome. Negi tau, 
Maiklai Andersonai, nešovė tokia mintis? 


Liusjeno rogės sustoja prie užpustytų motorinių rogių, kuriomis 
atvažiavo Džekas su Kirku. Ursula nulipa 1r padeda nulipti Džoa- 
nai. Virš jų, ties iškrovimo platforma, atsiveria durys, jose stovi 
Džekas Karveris. 

- Kas čia? - klausia jis. 

- Ursula Godso ir Džoana Stenhaup, - atsako Ursula. - Mes tu- 
rime kai ką pranešti Maikui. Pas mus sandėlyje... 

Tardama tuos žodžius, Ursula lipa laiptais 1r jau mato susuktą 
kūną, kurį išvilko į šaltį. Džekas su Kirku pasikeičia Žvilgsniais, 
kurie sako: “O, velnias!"'. Džekas bando sugriebti moterį už rankos 
ir įtempti vidun, ko! ji dar neįžiūrėjo... 

- Ursula, tau nereikėtų dabar į tai Žiūrėti... 

Ji ištrūksta ir krenta ant kelių prie suvynioto savo vyro lavono. 

Kirkas šaukia per petį į ofisą: 

- Maikai! Eik čia! 

Ursula nieko nebemato. Iš ryšulio kyšo žali guminiai Piterio ba- 
tai - puikiai pažįstami, pačios galbūt taisyti. Ji paliečia vieną ir be 
garso verkia. Už jos stovi Džoana ir nežino, ką daryti. 

Tarpduryje pasirodo Maikas, paskui jį - Hečas. Maikas kaipmat 
įvertina situaciją ir švelniai sako: 

- Man labai gaila, Ursula. 

Ji nepastebi, tik klūpo, įsitvėrusi bato, ir rauda. Maikas pasilen- 
kia, apglėbia ją per pečius ir padeda atsistoti. 

- Eik į vidų, Urse. Eikime ten, kur šilta ir šviesu. 

Jis praveda moterį pro Džeką ir Kirką, Džoana seka įkandin, 
metusi žvilgsnį į styrančius guminius ir tuojau pat nusukusi akis į 
šalį. Džekas su Kirku įeina paskutiniai, ir Kirkas uždaro duris, pa- 
likdamas lauke naktį ir pūgą. 


* Kunkuliuojančio sniego debesyse merijos pastatas. 


Merijos virtuvėje ant taburetės sėdi Ketė Vizers, susupta į ap- 
klotą, ir žvelgia stiklinėmis akimis. Kadre pasirodo Melinda He- 
čer; jos rankose šlapias skudurėlis, kuriuo ji ima švelniai ir atsar- 
giai valyti kraują nuo merginos veido. 

- Misis Hečer, nežinau, ar galima tai daryti, - sako Sanis Bro- 
diganas. - Juk tai - daiktinis įrodymas ar kažkas tokio... 

Kol jis tai sako, kamera atsitraukia, ir mes matome prie vir- 
tuvės durų susibūrusių žioplių minią. Prie storpilvio, gaižiai nusi- 
teikusio Sanio stovi jo bičiulis Antonas Belas. Dar matosi Liusje- 

nas Furnjė ir kiti, kurie buvo su juo sandėlyje, taip pat Džonasas 
Stenhaupas bei Enis Hastonas. Melinda sekundę žiūri į Sanį panie- 
kinamai tylėdama, po to ima valyti baugų bereikšmį Ketės veidą. 


Misis Kingsberi stovi prie viryklės, samčiu pila buljoną į kavos 
puodelį. Ji prieina prie sėdinčios Ketės. 

- Išgerk, Katrina. Sušilsi. 

- Pasiūlytumėt jai žiurknuodžių, misis Kingsberi, - sako Anto- 
nas Belas. - Tie tai sušildytų. 

Per minią perbėga tylus pritarimo šnabždesys... ir Sanis garsiai 
juokiasi iš subtilaus draugo humoro. Melinda pasižiūri į juos piktų 
žvilgsniu. 

- Antonai Belai! - šūkteli misis Kingsberi. - Užčiaupk savo 
nešvankią srėbtuvę! 

Sanis užstoja draugužį: 

- Terliojatės su ja, lyg būtų išgelbėjusi jam gyvybę, o ne iš nu- 
garos praskėlusi pakaušį! 

Vėl pritariamas murmesys. Per minią braunasi Molė Anderson. 
Ji griežtai Žiūri į Sanį, tas neišlaiko ir nuleidžia akis, po to į Anto- 
ną ir kitus. 

- Nešdinkitės iš čia visi! - reikalauja ji. - Čia jums ne spektak- 
lis! 

Žmonės truputį pasislenka, bet nesiskirsto. Molė apeliuoja į jų 
nuovoką: 

- Jūs gi pažįstate šitą mergaitę visą gyvenimą. Kad ir ką ji pa- 
darė, leiskite jai bent kvėpuoti. 

- Gerai, vaikinai, einam. Jos susitvarkys. 

Tai Džonasas Stenhaupas. Akivaizdu, kad jis profesionalas, 
galbūt juristas, ir turi tarp salos gyventojų autoritetą, kuris paragi- 
no skirstytis. Tik Sanis ir Antonas dar minutę spyriojasi. 

- Einam, Sani, - sako Stenhaupas. - Nagi, Antonai. Čia nieko 
negalite pakeisti. 

- O galime nuvežti ją pas konsteblį ir įgrūsti į cypę už Žmogžu- 
dystę! - prieštarauja Sanis. 

- Aha! - susižavėjo idėja Antonas. 

- Kamera, regis, jau užimta, - atsako Stenhaupas. - Be to, juk ji 
neketina priešintis ar bėgti? 

Jis mosteli ranka merginos, kurią (atleiskite už kalambūrą), 
apėmė KATatonija, pusėn. Ji nieko nepastebi ir tikriausiai nė ne- 
žino, kas vyksta. Sanis supranta, ką Stenhaupas turi galvoje, ir 
šniūruoja prie durų. Antonas - iš paskos. 

- Dėkui, misteri Stenhaupai, - sako Molė. 

Tuo metu misis Kingsberi pastato buljono puodelį - beviltiškas 
reikalas - ir žvelgia į Ketę vis labiau nerimaudama. 

- Nėra už ką, - atsako Džonasas Stenhaupas. - O jūs mano ma- 
mos nematėte? 

- Manau, ji ruošiasi miegoti, - taria Molė. 

- Ir gerai. 

Džonasas Stenhaupas prisišlieja prie sienos, veide ir pozoje ga- 
lima perskaityti: “Viešpatie, na ir dienelė!". 


Merijos posėdžių salėje nieko nėra nei ant pranešėjo pakylos, 
nei ant suolų, bet kai kas vaikšto šoniniu praėjimu apsirengę nak- 
tiniais drabužiais. Vienintelė moteris tarp jų - senoji Kora Sten- 
haup, apsišaukėlė Litl Tol Ailendo karalienė. Jos rankoje krepšelis 
su prausimosi priemonėmis. 

Jai 1š priekio eina pagyvenęs džentelmenas - Orvilas Bučeris. 
Apsisiautęs chalatu, su baltomis kojinėmis ir šlepetėmis. Rankoje 
- dėklas su dantų šepetėliu. 

- O, sveika, Kora! Kaip skautų stovykloje, tiesa? Betrūksta pa- 
kabinti paklodę ant sienos ir rodyti animacinius filmukus! 

Kora prunkšteli, užriečia nosį ir praeina neištarusi nė žodžio... 
tik metusi sutrikusį žvilgsnį į švysčiojančius tarp kojinių ir chala- 
to krašto apatinius su pūkeliu. 

Už merijos stovi nedidelis plytų pastatėlis, ir motoro šniokšti- 
mas leidžia įtarti ten dirbant generatorių. Staiga lygus ūžimas 
nutrūksta, variklis čiaudi. 


Pasitarimų salėje ima mirksėti šviesa, abu seniai pakelia į viršų 
akis (visi kiti taip pat). 

- Ramiai, Kora! - įspėja Orvas. - Čia mūsų generatorius 
krenkščia. 


Lauke generatorius liaujasi kosčioti, vėl birbia vienodai. 


Viduje vėl užsižiebia šviesa. 

- Matai? - sako jis. - Šviečia ryškiai, kaip ir norėjai! 

Jis tiesiog stengiasi būti draugiškas, bet Kora reaguoja taip, lyg 
senukas nedorais ketinimais bandytų patiesti ją ant vieno kurio 
kieto suolo. Ji praeina nepasakiusi nė žodžio, labiau nei įprastai 
užrietusi nosį. Koridoriaus gale - dvejos durys su moters ir vyro at- 
vaizdais. Kora pastumia reikalingas duris ir įeina. Orvas žvelgia jai 
pridurmui - Kora veikiau jį pralinksmino nei įžeidė. 

- Lipšni kaip visuomet, - taria jis sau. 

Ir leidžiasi laiptais žemyn. 


Į konsteblio ofisą pro parduotuvės duris įeina Hečas, atsargiai 
laikydamas padėklą. Ant jo - devyni putplasčio puodeliai su kava. 
Hečas deda padėklą ant Maiko stalo, nervingai dirsčiodamas į Ur- 
sulą, sėdinčią už jo atsagstyta parka. Ji dar neatsigavusi. Kai Mai- 
kas pasiūlo kavos, ji ne 1š karto pamato puodelį. 

- Išgerk, Ursula, - siūlo jis. - Sušilsi. 

- Atrodo, daugiau niekad nesušilsiu, - atsako ji. 

Bet ima du puodelius ir ištiesia vieną už savo nugaros sėdinčiai 
Džoanai. Maikas paima sau puoduką, Robis perduoda kavą Dže- 

kui ir Kirkui, o Hečas - Henriui. Kai visi išsidaliję, ant padėklo lie- 
ka dar vienas puodelis. 

- Ech, tegu jį devynios, - burbteli Hečas. - Norite kavos? 

Linožas neatsako. Tik sėdi pamėgta savo poza 1r Žiūri. 

- Jūsų planetoje kavos negeria, misteri? - klausia Robis, pasi- 
ruošęs išsilieti. 

- Papasakok dar kartą, - prašo Maikas Džoanos. 

- Aš tau jau penkis kartus viską pasakojau! 

- Paskutinį kartą. Pažadu. 

- Ji man pasakė: “Berods tai lazda su vilko galva privertė mane 
tai padaryti. Tavim dėta, aš jos neliesčiau". 

- Bet tu pati lazdos nematei. Nei su vilko galva, nei be jos. 

- Ne. Maikai, ką mes darysim? 

- Lauksim, kol baigsis štormas. Daugiau nieko nelieka. 

- Molė nori tave matyti. Ji liepė tau perduoti tai. Sakė, kad pa- 
liktum sargybą ir važiuotum pas ją. Ir dar sakė, kad pasiimtum tiek 
vyrų, kiek tau reikia: jiems ten vis tiek nėra kas veikti. 

- Tai jau taip, - sutinka Maikas. Minutę patylėjęs priduria: - He- 
čai, išeikim sekundei. Reikia pakalbėti. 

Jie eina prie durų į parduotuvę. Maikas neryžtingai sustoja ir at- 
sigręžia į Ursulą: 

- Kaip tu? 

- Nieko. 

Jie išeina. Ursula pastebi, kad Linožas į ją Žiūri. 

- Į ką taip Žiūrite? 

Linožas akių nenuleidžia. Nežymiai šypsosi. Ir staiga užtraukia: 

- Stovi ant stalo arbatinukas... 


Merijos moterų tualete prie praustuvės stovi Andžela Karver su 
dailia minkštu chalatu ir valosi dantis. Iš uždaros kabinos jai už 
nugaros sklinda medžiagos šnarėjimas ir gumų pliaukšėjimas - 
Kora persirenginėja. Ir niūniuoja: 

- Stovi ant stalo arbatinukas... Baisiai gražus jo snapiukas... 

Andžela Žiūri ton pusėn nesuprasdama, po to nusišypso. Pasku- 
tinį kartą išsiskalauja burną, pasiima krepšelį su tualeto reikmeni- 
mis ir išeina. Po sekundės iš kabinos pasirodo Kora rausvu chala- 
tu iki grindų... ir naktine kepuraite. Taip, būtent! Savo krepšelį ji 
padeda ant praustuvės, atsega ir išsiima iš jo kremą. 

Ir dainuoja: 

- Dar dailesnė ausytė, įpilt arbatytės... 


Konsteblio ofise keturi vyrai ir dvi moterys žvelgia į Linožą nu- 
stebę ir sunerimę. Jis vaizduoja, kad tepasi veidą kremu. 
- Stovi ant stalo arbatinukas... 


- Jis visai išprotėjo, - sako Henris Braitas. - Ne kitaip. 


Prie mėsos šaldiklio krautuvėje stovi Maikas ir Hečas. Čia tam- 
su ir baugu, šviesa sklinda tik nuo mėsos vitrinos. 

- Aš tave trumpam paliksiu čia vadovauti, - sako Maikas. 

- Žinai, Maikai, nelabai nudžiuginai. 

- Trumpam. Noriu nuvežti moteris į meriją, kol rogės pra- 
važiuoja. Patikrinti, ar Molei viskas gerai, įtikinti, kad man nieko 
nenutiko. Pakštelti Ralfiui į žanduką. Po to susodinsiu visus vyrus, 
iš kurių yra naudos, ir atvešiu čia. Saugosim jį po tris ar keturis, 
kol baigsis audra. Po penkis, kad jaustumės ramiau. 

- Nesijausiu ramiau, kol jis nesėdės apylinkės kalėjime Deryj e, 
- sako Hečas. 

- Supantu, - atsako Maikas. 

- Ketė Vizers... Negaliu patikėti, Maikai. Ji nebūtų galėjusi su- 
duoti Biliui. 

- Aš taip pat tai Žinau. 

- Kas čia ką laiko arešte? Gali pasakyti? 

Maikas labai kruopščiai apmąsto klausimą ir purto galvą. 

- Na ir jovalas, - atsidūsta Hečas. 

- M-hm. Tu čia su Robiu sutarsi? 

- O kas lieka? Perduok nuo manęs linkėjimų Melindai, jei dar 
nemiega. Pasakyk jai, kad viskas gerai. Ir Pipą pabučiuok. 

- Būtinai. 

- Tu ilgam? 

- Keturiasdešimt penkioms minutėms. Ar valandai. Ir parvešiu 
visą sunkvežimį diedų. O kol kas turi Džeką, Henrį, Robį, Kirką 
Frimeną... 

- Manai, kad gelbės, jeigu tas tipas ims šokti rokenrolą? 

- O tų manai, kad kur nors saloje dabar saugiau? 

Hečas mąsto, paskui palinguoja galva: 

- Prisiminus Ketę ir Bilį... ne, nemanau. 

Maikas pasuka į konsteblio ofisą, Hečas neatsilieka. 


Linožas stambiu planu. Jis trina į veidą neregimą kremą ir dai- 
nuoja. 
- Dar dailesnė ausytė, įpilt arbatytės... 


Kora merijos tualete tepa kremą ant skruostų (deda naktinę 
kaukę) ir niūniuoja: “Paimki jį už ausytės, įpilki man arbatytės...“ 
Pirmą kartą po to, kai sūnus ir marti ją čia atvežė, ji jaučiasi paten- 
kinta. Veidrodyje atsispindi tualetas, dabar tuščias. 

Vėl mirkteli šviesa - spyriojasi generatoriaus motoras. 

Koros balsas tamsoje: 

- Tegu tave skradžiai! 

Šviesa užsižiebia. Kora lengviau atsidususi tęsia grožio pro- 
cedūrą. Ir netikėtai sustoja. Po džiovintuvu į plytelėmis išklijuotą 
sieną atremta Linožo lazda. Dar prieš akimirką jos nebuvo, o da- 
bar - atsispindi veidrodyje. Kraujo ant jos nėra. Sidabrinė galva vi- 
liojamai tviska. 

Kora žiūri į ją, pasisuka ir artinasi prie jos. 


Linožas stambiu planu. Jis taria: 
- Kaip tėtuko! 

Prie Maiko stalo susigrūdo vyrai, už stalo sėdi Ursula, šalia sto- 
vi Džoana. Nė vienas nepastebi sugrįžusių Maiko ir Hečo. Visus 
užbūrė suimtojo pantomima. 

- Ką jis daro? - klausia Džoana. 

Ursula purto galvą. Vyrai nustebę ne mažiau. 


Kora tualete ima lazdą: 
- Kaip tėtuko! 


Maikas ir visi kiti Žiūri į Linožą. Tas nekreipia į juos dėmesio - 
dirba su Kora. Suima du neregimus daiktus abiem rankomis ir pa- 
suka. Nykščiu prispaudžia kažką žemyn. Po to vaizduoja rausiąs 
krepšį ir traukiąs nedidelį daiktelį, kurį sugniaužia kairėje rankoje. 


Kora padeda “tėtuko lazdą“ ant dviejų gretimų plautuvių ir 
grįžta prie kurio stovėjo, kai ją išvydo. Abiem rankom atsuka kra- 
nus, iš jų ima tekėti vanduo. Nykščiu prispaudžia kamštį, ir 
kriauklė ima pilnėti. Tuo metu Kora rausiasi savo kosmetinėje, ko! 
suranda lūpdažį. Laiko jį kairėje rankoje. 


Linožas atsilošia nugara į sieną ir atrodo kaip baigęs sunkų ir 
varginantį darbą. Žvelgia į aštuonis žmones, susirinkusius kamba- 
ryje, vos šypsosi. 

- Keliauk, Maikai, - sako jis. - Mes ir be tavęs puikiai susitvar- 
kysime. Pabučiuok nuo manęs savo berniūkštųų. Pasakyk, kad vyru- 
kas iš parduotuvės perduoda jam linkėjimų. 

Maiko veidas persikreipia. Jis norėtų užvažiuoti suimtajam per 
marmūzę. 

- Iš kur tiek žinai? - klausia Hečas. - Kokio velnio tau iš mūsų 
reikia? 

Linožas vėl uždeda alkūnes ant kelių ir nieko neatsako. 


165 


- Hečai, - taria Maikas. - Padarykim taip: čia sėdės du iš jūsų, 
o kiti tegu būna parduotuvėje. Pasuksime veidrodį taip, kad iš ten 
matytųsi. 

- Tu nenori, kad jis pričiuptų mus visus iš karto? - klausia He- 
čeris. 

- Na... kažkas tokio, - Maikas pasisuka į moteris greičiau, nei 
Hečas spėja atsakyti. 

- Ponios, nuvešiu jus atgal į meriją. 

Ursula ištiesia jam raktus: 

- Čia nuo Liusjeno Furnjė rogių. Galbūt jų čia prireiks. 

Maikas atiduoda raktus Hečeriui ir vėl pasisuka į ją. Ursula 
klausia: 

- O Piteris... ten... | 

- Kol kas paliksime ten, kur šalta, - atsako Maikas. - Kai viskas 
baigsis, pasirūpinsim, kad... na, kad būtų atlikta, kas priklauso. O 
dabar einam. 

Ursula pakyla ir užsitraukia striukę. 


Posėdžių salės tarpueiliu eina Džila su chalatu ir krepšeliu ran- 
koje. Lauke stūgauja vėjas. 


Atsidaro tualeto durys, ir įeina Džila. Sekundę jos veidas ramus 
- kaip moters, atliekančios kasdieninį pasiruošimo miegui ritualą. 
Ir akimoju persigąsta. Paleidusi iš rankų kosmetinę, ji užsidengia 
burną, kad nesuriktų. Taip stovi sekundę, apstulbinta to, ką pa- 
matė. Po to apsisuka ir išbėga. 


Miegamuoju paverstoje rūsio dalyje šviesa pritemdyta. Vaikų 
kampe kietai miega visi Molės auklėtiniai, netgi neklaužada Donas 
Bilzas ramus. Beveik pusė suaugusiųjų lovų taip pat užimta, dau- 
giausia pagyvenusių Žmonių. 

Molė Anderson prilaiko užuolaidą (veikiausiai paprastą apklo- 
tą, prisiūtą prie skalbinių virvės), praleisdama Endį Robišo. Endis 

neša ant rankų Ketę. Neša ją prie laisvos lovelės. Už jo eina Molė 
ir misis Kingsberi. 

Jie pasiekia lovelę kambario gale, stovinčią atskirai nuo kitų, 
Molė atverčia apklotą ir viršutinę paklodę. Endis guldo Ketę ant gul- 
to, Molė ją apkloja. Jie kalbasi tyliai, kad netrukdytų miegantiems. 

- Uch! - sako Endis. - Ji tikrai atsijungė. 

Molė klausiamai žiūri į misis Kingsberi. 

- Tai labai lengvi migdomieji, - paaiškina ši. - Daktaras Griso- 
nas sakė, kad jeigu būtų kiek silpnesni, būtų galima pirkti be re- 
cepto. Man rodos, jai tiesiog šokas. Kad ir ką ji padarė, kad ir kas 
jai nutiko, dabar ji pamiršusi visa tai. Ko gero, jos laimei. 

Misis Kingsberi pasilenkia ir - galbūt pati stebėdamasi - bu- 
čiuoja merginą į žandą. 

- Saldžių sapnų, mieloji. 

- Gal vertėtų kam nors prie jos pasėdėti? - klausia Endis. - Na, 
pasaugoti?? 

Molė ir misis Kingsberi nustebusios susižvalgo, lyg apibendrin- 
damos, iki kokio idiotizmo galima prieiti. Saugoti Ketę? Tokį ne- 
kaltą sutvėrimą? Dievaži, pasaulis kraustosi iš proto. 

- Jos nereikia saugoti, Endi, - sako Molė. 

- Bet... - prabyla tas. 

- Eime, - įsako Molė. Ir pasisuka eiti. 

Misis Kingsberi seka paskui ją. Endis valandėlę mindžikuoja 
prie lovelės - abejonės jo neapleido. Bet po to nuseka moteris. 


Molė, Endis ir misis Kingsberi išeina į “svetainę" merijos rūsy- 
je. Iš kairės jiems kokios keturios penkios dešimtys žmonių, dau- 
guma vilki pižamas bei chalatus ir Žiūri į mirgantį televizoriaus ek- 
raną. Jiems iš dešinės - laiptai. Jais nulipa Sandra Bilz, Melinda 
Hečer ir Džila Robišo. Sandra apimta panikos, Melinda nusigandu- 
si ir paniurusi, Džila apimta isterijos... kol nepamato savo vyro. 
Raudodama ji puola jam į glėbį. 

- Kas nutiko, Džila? - klausia Endis. - Kas tau, saulute? 

Kai kurie iš Žiūrinčių televizorių atsisuka. Molė žvelgia į blyškų 
Melindos veidą ir supranta, kad atsitiko dar kažkas... bet dabar ne 
metas gąsdinti tuos, kurie atsigulė miegoti. 

- Einam į viršų! - perima valdžią į savo rankas. - Bet kokiu at- 
veju apie tai pasikalbėsime ten. 


Atlanto ir Meino gatvių sankryžoje su sniegu kovoja visureigis. 
Jis slenka pirmyn, nors tenka brautis per kapotą siekiančias pusnis. 
Per tokią pūgą kažin ar ilgai galės važinėti. 

Automobilyje sėdi Maikas, Ursula ir Džoana. 

- Man labai baisu! - sako Džoana. 

- Man taip pat, - atsiliepia Maikas. 


Merijos salėje, prie durų į tualetą, stovi apsikabinę Džila ir En- 
dis Robišo. Melinda su Mole stirkso arčiau tų durų. Tarp šių dviejų 
porų - Sandra Bilz. 

- Atleiskite... - netikėtai išlemena Sandra. - Daugiau negaliu. 
Negaliu. 

Ji pralekia pro Džilą ir Endį ir puola išėjimo link. 


Sandra raudodama prabėga merijos ofisą laiptų link. Nespėja jų 
pasiekti, kai atsiveria durys ir įžengia sniegu aplipęs Maikas, trep- 
sintis nuo batų sniegą. UŽ jo eina Ursula su Džoana. Sandra susto- 
ja ir Žiūri į atėjusiuosius keistu laukiniu žvilgsniu. 

- Kas yra, Sandra? - klausia Maikas. - Kas atsitiko? 


Durys į moterų tualetą atsidaro. Lėtai. Nenoriai. Molė 1r Melin- 
da įžengia abi kartu, surėmusios pečius, kad būtų drąsiau. Už jų 
matosi Endis ir Džila Robišo. Molės ir Melindos veiduose nuosta- 
ba ir siaubas. 

- O dangau! - aikteli Melinda. 


Molė ir Melinda mato: tiesiai priešais jas ant kelių klūpo Kora 
Stenhaup. Kriauklė pilna vandens, jo paviršiuje plūduriuoja žili Ko- 

ros plaukai. Ji nusiskandino kriauklėje. Virš jos, ant veidrodžio, 
lūpų dažais užrašyta sena giesmelė: DUOKITE MAN TAI, KO 
NORIU, IR AŠ PASITRAUKSIU. O šonuose raudonu kaip krau- 
jas lūpdažiu Kora pripiešė lazdų. Tikrosios lazdos - tos, su vilko 
galva - nėra nė kvapo. 

Užtemimas. Ketvirto veiksmo pabaiga. 


PENKTAS VEIKSMAS 


Bangos vis taip pat čaižo iškyšulio uolas, užliedamos švyturį 
puta, bet dabar atoslūgis, ir padėtis geresnė nei anksčiau. Gaila, 
laikinai, nes: 


Švyturio aparatinėje vis taip pat mirksi ugnelės, bet kai kurios 
jau apsitraukė ledu, ir patalpa pripustyta sniego. Vėjas švilpia, 1r 
anemometras rodo daugiau kaip šešiasdešimt mylių per valandą. 

Pasigirsta spigus kompiuterio cyptelėjimas, ir kamera parodo jo 
ekraną. Jis raudonas. Pasirodo baltos raidės: 


NACIONALINĖ SINOPTIKŲ TARNYBA. ĮSPĖJIMAS 
APIE ŠTORMINĘ MŪŠĄ VISOMS SALOMS, ĮSKAITANT 
GRANBERĮ, DŽEROD-BAFĄ, KANKAMONGUSĄ, BIG 
TOLĄ IR LITL TOLĄ. PER 7:09 POTVYNĮ GALI BŪTI AP- 
SEMTI IR SUARDYTI ŽEMAI ESANTYS SAUSUMOS 
PLOTAI. SALŲ GYVENTOJAMS PRIMYGTINAI REKO- 
MENDUOJAMA PERSIKELTI Į AUKŠTUMAS. 


Lyg patvirtindama šį įspėjimą, ypač stipri banga teškia į išdauž- 
tą langą ir užlieja purslais kompiuterio ekraną. 


Atlanto gatvės apačioje Godso sandėlys visiškai nuplautas - li- 
ko tik pamatas nelygiais kraštais. Miesto prieplauka taip pat dingu- 

si. Vandenyje mėtosi omarų spąstų nuolaužos... ir sumirkęs mari- 
huanos ryšulys. 


Merijos ofise Ursula ramina Sandrą. Maikas eina posėdžių 
salėn, ir pro jį pralekia Džoana. Jis stveria ją už rankos. 

- Ramiau, misis Stenhaup. Svarbiausia išsaugoti ramybę. 

Atsidaro durys iš salės į sekretoriatą, jose pasirodo Molė su 
Melinda Hečer. Sugniuždyta Molė nudžiunga išvydusi Maiką ir 
kaip viesulas puola jam į glėbį. Jis smarkiai glaudžia ją prie savęs. 
O) Džoanai visai nusišvilpt į tą ramybę. Ji kaip strėlė praneria pro 
Melindą ir bėga koridoriumi į tualetą. Ursula ir Sandra prieina prie 
Andersų, kurie atsitraukė per sprindį vienas nuo kito. 


Salėje ant suolo sėdi Endis su Džila. Endis ramindamas apka- 
bino žmoną per pečius, ir staiga pro juos praskuodžia Džoana. 

- Džoana, tau nereikė... - pradeda Endis. 

Ji jo negirdi - tiesiog bėga koridoriumi. 


Tualeto durys atsilapoja. Ant slenksčio stovi Džoana, ir jos 
akys ima plėstis. Po sekundės šalia jos išdygsta Maikas. Dirstelėjęs 
jis išveda ją lauk. Durys ima vertis, tempiamos pneumatinės spy- 
ruoklės. 

- Padėk man, Mole! - sako Maikas. 

Jis švelniai paveda Džoaną Žmonos globai, o ši veda ją praėji- 
mu prie Endžio 1r Džilos. Ten Džoana suklumpa ir sielvartingai 
surinka. 

- Paleisk mane, - sako Džila Endžiui, pasodina Džoaną ir 
apglėbia ją per pečius. Džoana ima verkti. 

Molė grįžta prie tualeto. Iš jo išeina Maikas veik iki alkūnių 
šlapiomis rankomis. Molės akyse klausimas, Maikas atsako galvos 
linktelėjimu ir apkabina ją per pečius. Kai jie prisiartina PE sėdin- 
čios ant suolo trijulės, Maikas klausia: 

- End:, gali ateiti minutėlei? 

Endis klausiamai žiūri į žmoną, o ta linkteli. Ji dabar užsiėmu- 
si - guodžia Džoaną. 


Į sekretoriatą įeina Maikas, Molė 1r Endis. Ursula ir Sandra 
klausiamai sužiūra į konsteblį. 

- Taip, Kora mirusi, - sako Maikas. - Sandra, rasi man porą ap- 
klotų jai susukti? 

Sandra tvardosi iš paskutiniųjų. 

- Taip, tuojau. Greit grįšiu. 

Maikas irgi stengiasi išlikti ramus ir daryti, kas reikalinga, nors 
gerai nežino, kas reikalinga. Argi tokioms situacijoms yra numaty- 
tos procedūros? 

Jis pastebi įėjusius Sanį Brodiganą ir Antoną Belą - jie atėjo pa- 
siteirauti, kas čia vyksta. Maikas klausia: 

- Bilis Soamsas - jūs įsitikinęs, kad jis miręs? 

- Kaip Dievą myliu, - patvirtina Sanis. - Kas dabar? 

- Senoji misis Stenhaup taip pat negyva. Ji moterų tualete. 

- Dieve švenčiausias! - šūkteli Antonas. - Kas atsitiko? 
Smūgis? Širdies priepuolis? 

- Savižudybė, - atsako Molė. 

- Bilis liko sandėlyje? - teiraujasi Maikas. 

- Aha, - linkteli Sanis. - Nutarėme, kad ten geriausia. Užklojo- 
me jį. Klausyk, kas per velnias... 

Pasirodo Sandra su užtiesalais. Dar reikia kažką apkloti. 

- Endi, jūs su Saniu užklokite misis Stenhaup. Išneškite ją ir pa- 
guldykite prie Bilio. Pro galines duris. Nereikia, kad žmonės ma- 
tytų, kaip išnešami lavonai, jeigu to galima išvengti. 

- O Džonasas? - klausia Sanis. - Jis juk sūnus. Mačiau jį apa- 
čioje, regis, ketino eiti miegoti... 

- Tikėkimės, kad taip ir padarė. Žmona jam ryte papasakos. An- 
tonai Belai! 

- Taip, sere! 

- Nusileisk apačion ir parink penkis šešis vyrus iš tų, kurie dar 
neatsigulė. Vyrus, kurie galėtų paeiti pusmylį per gilų sniegą 1r dar 
pastovėti ant kojų, jeigu reikės. Nieko jiems nesakyk, tik tiek, kad 
noriu juos matyti. 

- Gerai! - atsako Antonas ir dingsta laiptuose. 


Parduotuvėje, už kortų stalo, pastatyto konservų skyriuje, sėdi 
Hečas, Džekas Karveris ir Kirkas Frimenas, žaidžia džin-ramį. He- 
čas žiūri į stebėjimo veidrodį ir mato: 

Henris sėdi už Maiko stalo, atsilošęs į kėdės atkaltę, rankos su- 
kryžiuotos ant krūtinės, galva nuleista. Jis snūduriuoja. Robis - 
jam iš šalies, stebi Linožą, kuris nepakeitė pozos: kojos ant gulto, 
keliai praskėsti, galva nuleista. 


Patenkintas Hečas ima kortą, šypsosi ir pakloja kortas ant stalo: 
- Džinas! 
- Ach tu bjaurybe! - nuliūsta Kirkas. 


Stambiu planu matome išpūstą stebėjimo veidrodį; į jį dirsteli 
Robis, norėdamas įsitikinti, kad jo niekas neseka. Pamatęs, kad ne, 
ištiesia ranką prie stalo, ima revolverį ir atsistoja. 

Henris pučia į akį. Žmonės parduotuvėje pliekia kortomis. Ro- 
bis su revolveriu prieina prie kameros. Kai Linožas prabyla, jis 
kalba senutės - Robio motinos - balsu: 

- Kur Robis? Aš noriu pamatyti Robį prieš mirtį. Jis sakė, kad 
atvažiuos. Robi, kur tu? Aš nenoriu mirti, kai nelaikai manęs už 
rankos! | 

Henris per miegą krustelėjo, bet tuoj užmigo kiečiau. Robio re- 
akcija - nuostaba, siaubas, gėda... ir jo veidas suakmenėja. 

- Aš manau, jog mūsų miestui tavęs per akis, - sako jis, pakelia 
pistoletą ir nutaiko jį tarp kameros virbų. 


Atsidaro merijos durys, išeina vyrų grupelė, pasiruošusi skubėti 
pagalbon tiems, kurie jau parduotuvėje. Kaip ir reikalauta, visi vy- 

rai tvirti: Antonas, Sanis, Džonis Harimanas, Aleksas Haberis ir 
Stenas Haupvelas - Devio tėvas. Stenas - tas pats omarų žvejas, 
kurį matėme pirmoje dalyje, prieš audrą tempiant; valtį į dabar jau 
neegzistuojantį miesto sandėlį. Skindamiesi kelią per vėtrą, jie pa- 
suka prie visureigio. Tarpduryje stovi dar dvi figūros: Maikas ir 
Molė. Molė užsimetė šalį, susisupo į jį nuo šalčio. 

- Juk tai tas Žmogus? - klausinėja Molė. - Tas, kuris sugavo 
Ralfį krautuvėje? Taip? 

Maikas neatsako. 

- Tau juk nieko nenutiks? - klausia Molė. 

- Ne. 

- Tas žmogus... - tęsia Molė, - ...jeigu jis žmogus... niekad ne- 
pakliūva į teismą, Maiklai. Tai aš Žinau. Ir tu Žinai. 

Trumpa pauzė. 

- Galbūt jo reikia atsikratyti. Tegu įvyksta nelaimingas atsitiki- 
mas. 

- Eik vidun, - atsako Maikas. - Kol ausys nenušalo. 

Ji vėl jį bučiuoja, kone nervingai. 

- Sugrįžk, Maikai! 

- Būtinai. 

Ji uždaro duris, ir konsteblis klampoja prie visureigio kitų 
pėdsakais, susilenkęs prieš negailestingą vėją. 


Saulės nutviekstas miegamasis. Pro atvirą langą dvelkia švelnus 
vėjelis, ir lėtai pučiasi užuolaidos. Iš vonios išeina Henris Braitas 
vienomis pižaminėmis kelnėmis, užsimetęs ant kaklo rankšluostį. 
Jis prisiartina prie lango, iš už durų kyšteli Frenko, jo sūnaus, galva: 

- Mama sakė: leiskis apačion pusryčiauti, tėte! 

Virš berniuko galvos pasirodo Karlos galva. 

- Ne taip! Mama sakė: leiskis apačion pusryčiauti, apsimiegojęs 
tingus tėti! 

Frenkas prisidengia burną ranka ir kikena. Henris šypsosi. 

- Po minutės nusileisiu. 

Jis prieina prie lango. 

Už lango gražu, kaip gali būti tik Meino valstijoje įpusėjus va- 
sarai - žydras dangus virš plačių žalių lankų, staiga besileidžiančių 
prie vandens su baltomis keterėlėmis. Jūroje matosi žvejų valtelės, 
klykia 1r šaudo į viršų žuvėdros. 


Henris prie lango lengviau atsidūsta. 

- Ačiū Dievui, tai buvo sapnas. Prisisapnavo, kad dabar žiema... 
pūga... ir tas Žmogus mieste... 

- Tas baisus žmogus, - pataiso jį Linožo balsas. 

Henris staiga atsigręžia. 

Nors jo sapne ir vasara, Linožas apsirengęs taip, kaip tada At- 
lanto gatvėje priešais Martos namus, kai pamatėme jį pirmą kartą: 
striukė, megzta kepuraitė, ryškiai geltonos pirštinės. Jis vaipos! tie- 
siai į kamerą, iššiepęs pilną burną ilčių. Jo akys juoduoja. Jis 1štie- 
sia Henrio pusėn vilko galvą ant lazdos, ir galva atgyja: urzgia 1r 
kaukši dantimis. 

Henris traukiasi nuo sidabrinio vilko, užkliūna už palangės ir 
dejuodamas iškrenta. 


Tik iškrenta ne iš savo namo, ne ant tvirtos Litl Tol Ailendo 
žemės. Henris krenta į kunkuliuojančią juodai raudoną ugninę 
duobę. Tai - pragaro nasrai, ir verda jie raudona ir juoda ugnimi, 
kaip retsykiais - Linožo akys. 

Sudejavęs Henris iškrenta iš kadro. 


Jis trukteli kėdėje, krenta ir dusliai sudejuoja atsitrenkęs į grin- 
dis. Atsimerkęs apsidairo, nežinodamas, kur esąs. 


Kortuotojai, išgirdę šlumštelėjimą, sužiūra į veidrodį ir mato 
prie kameros stovintį Robį. 

- Hečai, Robis su pistoletu! - šaukia Kirkas. - Atrodo, jis nori 
nupilti tą tipą! 

Hečas pašoka apversdamas stalą. 
- Pasitrauk nuo jo, Robi! - rėkia jis. - Padėk ginklą! 


Henris pastebi Robį: 
- Ei, Robi, ką tu... 
Jis atsistoja nuo grindų, dar neatsipeikėjęs nuo sapno. 


Prie kameros: Robis ir netikra jo motina. Ji sėdi ant gulto, kur 
sėdėjo Linožas (tai natūralu - ji ir yra Linožas). Ji labai sena, be- 
veik aštuoniasdešimties, ir nepaprastai liesa. Vilki baltais ligoninės 
marškiniais, plaukai išsitaršę, veide priekaištas. Robis spokso į ją 
kaip užhipnotizuotas. 

- Robi:, kodėl tu neatvažiavai? Po visko, ką dėl tavęs padariau, 
po to, ką tau. daviau... 

- Ne, Robi! - rėkia Hečo balsas. 

- Kodėl pametei mane mirti tarp svetimų? Kodėl palikai mirti 
vieną? 

Ji tiesia į jį kaulėtas drebančias rankas. 


Hečas, Kirkas ir Džekas puola pro atviras ofiso duris. 


Henris, nelabai susigaudydamas, prieina prie kameros. Linožas 

sėdi ant gulto, tiesia į Robį rankas... 17 Henris tikrai mato Linožą. 

"Linožas meta žvilgsnį į duris, vedančias parduotuvėn, ir tos 
užsitrenkia priešais Hečo nosį. 


Hečas atsimuša į duris ir atšoka. Lenkia rankeną - nesilenkia. 
Stumia duris petimi, po to pasisuka į likusius: 
- Nestovėkit kaip maišu trenkti! Padėkite man! 


Konsteblio ofise girdisi duslūs smūgiai į duris. Netikra motina 
sėdi su ligoninės naktiniais ant gulto ir Žiūri į savo sūnų paklydėlį. 
- Aš laukiau tavęs, Robi, ir iki šiol laukiu. Laukiu tavęs pragare. 

- Užsičiaupk, tu! O tai paleisiu kulką! 
- Kuo? - klausia senė ir su panieka Žiūri į revolverį. Robis seka 
jos žvilgsniu. 


Revolverio nėra. Robio rankoje - besiranganti gyvatė. Su- 
kriokęs jis ją išmeta. 


Visa kita mes matome Henrio Braito akimis, tai yra taip, kaip 
yra iš tikro. Robis išmetė pistoletą, o ne gyvatę, ir kameroje sėdi 
Linožas, kuris pakilo ir artinasi prie grotų. 

- Aš lauksiu tavęs pragare, Robi, ir kai ateisi, pasiimk šaukštą. 
Aš išvalgysiu tuo šaukštu tavo akis. Ir rysiu jas be perstojo, Robi, 
nes pragaras - tai pasikamtojimas. Gimęs purve - į pelenus tave. 

Henris pasilenkia revolverio. Linožas meta į jį žvilgsnį, ir gin- 
klas čiuožia grindimis. Linožas žiūri į Robį, įdėmiai stebeilija, ir 
staiga Robis nulekia atbulas. Trenkiasi į sieną, atšoka ir krenta ant 
kelių. 

- Kas tu toks? - persigandęs šnibžda Henris. 

- Jūsų lemtis. 

Linožas pasisuka, pakelia čiužinį, o po juo guli lazda. Linožas 
ją pakelia, ir iš jos 1ma sklisti akinama mėlyna šviesa. 

Henris traukiasi, saugodamas rankomis akis. Robis, kuriam pa- 
vyko atsistoti, taip pat užsidengė akis. Švytėjimas ryškus, ryškėja 
vis labiau. Šviesa apkurtina kaip riksmas. 


Šviesa skverbiasi į krautuvę pro durų rakto skylę, vyrius, plyšį. 
Vyrai nusigandę atsitraukia. 

- Kas ten vyksta? - klausia Džekas. 

- Nežinau, - atsako Hečas. 


Ofise Henris ir Robis susigūžė prie sienos nuo akinamo šviesos 
pluošto. Toje šviesoje pirmą kartą matome Linožą tokį, koks jis 
yra: senas kerėtojas, kurio iškelta lazda - pagrindinis jo burtų įran- 

kis, piktam nukreipta Aarono krivūlė. Ji skleidžia akinamos švie- 
sos bangas. 

Nuo skelbimų lentos nulaksto lapeliai ir sukasi ore. Nuo stalo 
pakyla 1r ore plūduriuoja policijos žurnalas. Lėtai, vienas po kito, 
atsidaro stalo stalčiai, ir juose gulėję daiktai taip pat ima suktis virš 
stalo: parkeriai, popieriaus lapeliai, antrankiai ir nesuvalgytas su- 
muštinis. Ore valsu sukasi įėjusių/išėjusių žurnalas kartu su Hečo 
kompiuteriu. 

Kitame kambario gale revolveris, kuriuo Robis norėjo nušauti 
Linožą (dabar aišku, kaip tai buvo kvaila), pakyla, pasisuka vamz- 
džiu į sieną ir šešis kartus iššauna. 


Hečas, Kirkas ir Džekas sureaguoja į šūvius. Hečas apsidairo, 
pastebi vitriną su įrankiais ir stveria iš jos gaisrinį kirvį. Apsisuka 
ir puola kapoti duris aplink rankeną. Džekas stveria jį už rankovės: 

- Hečai, gal neverta... 

Hečas išsivaduoja nuo jo. Gal ir neverta, bet savo pareigą jis 
įvykdys. 


Ofise primityviai privirinti kameros durų virbai vienas po kito 
1ma kristi lyg lapai. Henris ir Robis spokso suakmenėję iš siaubo. 
Virbai krenta vis greičiau, palikdami žmogaus pavidalo skylę. Kai 
ji pasidaro didelė, pro ją išeina Linožas. Jis nužvelgia kampe susi- 
rietusius vyrus, pasisuka ir parodo savo lazda į duris. 


Hečas užsimoja kirsti, bet durys nelauktai atsilapoja pačios. Pro 
jas skverbiasi sidabriškai melsva šviesa. 

Linožo balsas sako: 

- Hečai. 

Hečas žengia į šviesos taką. Džekas sugriebia jį už rankovės. 

- Hečai, ne! 

Hečeris nekreipdamas dėmesio įžengia į šviesą, kirvis iškrenta 
jam 1š rankos. 

Prie krautuvės privažiuoja visureigis. Pro nuleistas langines 
veržiasi ryški šviesa, besiliejanti pro ofiso duris į parduotuvę. 


Vyrų prisigrūdusiame automobilyje Džonis klausia sulaikęs 
kvapą: 

- Kas tai? 

Maikas nesivargina atsakyti, bet iššoka iš mašinos beveik jai 
dar nesustojus. Kiti neatsilieka, tačiau Maikas pasiekia laiptus pirmas. 


Hečas eina akinamoje šviesoje kaip lunatikas, nepastebėdamas 
ore kybančių daiktų. Į galvą atsitrenkia jo nešiojamasis kompiute- 
ris, Hečas nustumia jį, ir kompiuteris plaukia į šoną tarytum po 
vandeniu. 

Dabar mes matome, kad Linožas - senis su pečius siekiančiais 
nelygiais Žilais plaukais. Jo skruostus ir kaktą išvagojo raukšlės, 
lūpos įkrito, bet tas veidas stiprus... jame viešpatauja akys, kurio- 
se sukasi juodi bei raudoni verpetai. Paprastą aprangą pakeitė juo- 
das apdaras su besimainančiu tviskančiu raštu. Rankoje jis tebelai- 
ko lazdą su vilko galva, tik dabar matosi, kad lazda išrašyta ma- 
giškomis runomis, o kita ranka jis suima Hečo petį... tik tai ne ran- 
ka, o plėšraus paukščio letena aštriais nagais. 

Jis pasilenkia, beveik prisiglaudžia veidu prie Hečo veido. 
Lūpos prasišiepia, apnuogindamos smailus dantis. Hečas spokso į 
jį stiklinėmis akimis. 

- Duokite man tai, ko noriu, ir aš pasitrauksiu. Pasakyk jiems. 
Duokite man tai, ko noriu... ir aš pasitrauksiu. 

Jis apsisuka, šmėsteldamas savo mantijos apačia, ir nužings- 
niuoja prie durų į iškrovimo aikštelę. 


Parduotuvės durys atsilapoja, įsiveržia Maikas, o paskui jį - jo 
komanda. Jis bėga centriniu praėjimu, peršoka apverstą stalą ir 
stveria Kirką Frimeną už pečių. 

- Kas nutiko? Kur Hečas? 
Kirkas bukai rodo ofiso pusėn. Jam trūksta žodžių. Maikas 
šoka prie durų... ir sustoja. 


Kambarys atrodo taip, lyg čia būtų praslinkęs viesulas. Visur 
išmėtyti daiktai ir popieriai, plevenantys nuo vėjo, įsigavusio pro 
užpakalines duris. Ant grindų mėtosi sudaužytas Hečo kompiute- 
ris. Kamera tuščia. Prieš jos duris guli šūsnis virbų, o durys tebėra 
užrakintos, nors jose žioji skylė. Žmogaus pavidalo skylė. 

Robis su Henriu sėdi prie sienos smarkiai apsikabinę kaip vai- 
kai tamsoje. Hečas stovi kambario viduryje, nugara į Maiką, jo 
galva nuleista. 

Maikas atsargiai prieina prie jo. Palydovai susigrūdo prie durų 
ir išvertę akis tylėdami spokso. 

- Hečai? Kas čia atsitiko? - klausia Maikas. 

Hečas neatsako, kol draugas nepaliečia jo peties. 

- Kas čia buvo? 

Hečas atsisuka. Jo veidas po artimos pažinties su Linožu pasi- 
keitęs. Jame - baimės atspaudas, kuris, ko gero, niekad neišnyks - 
net jeigu vyrukas pergyvens Šimtmečio audrą. Maikas sukrėstas. 

- Hečai! Viešpatie, kas?.. 

- Mes privalome duoti jam tai, ko jis nori. Jeigu tai padarysim, 
jis pasitrauks. Paliks mus ramybėje. Jeigu ne... 

Hečas Žiūri į atviras duris, kur šoka sniego sūkuriai. Prie jų 
lėtai, lyg senis, prisiartina Robis. 

- Kur jis išėjo? - klausia. 

- Ten. Į pūgą, - atsako Hečas. 


Kamera iš miesto žiūri į vandenyną. Sniegas dengia Žemę, au- 
gina pusnis, 0 jūra tebeplaka krantą ir taškosi putomis. Kažkur te- 
nai - Linožas, kaip audros dalis. 

Užtemimas. Penkto veiksmo pabaiga. 

ŠEŠTAS VEIKSMAS 


Meino ir Atlanto gatvių sankirtoje pusnys jau gilesnės, į vidų 
įgarmėjo dar kelios vitrinos. Dabar gatve nepravažiuos netgi visu- 
reigis, 0 gatvės Žibintų stulpai užpustyti daugiau nei ligi pusės. 


Kamera vėl privažiuoja prie vaistinės, ir mes matome, kad jos 
viduje - tundra žiemą. Vaistinės gilumoje ledu tviska raidės RE- 
CEPTŲ SKYRIUS. Prie vitrinos kabo plakatas “TRINKTELĖK 
ŽIEMAI ŠILDYTUVU!"', tik šįkart paskutinė juokiasi žiema: eile 
sustatyti šildytuvai užnešti sniegu. 

O laikrodis su švytuokle jau aplipęs sniegu, bet vis dar eina. 
Dabar ima mušti valandas. Vienas... du... trys... keturi... 


Martos Klarendon name, prieangyje, guli staltiese užklotas 
našlės kūnas. Girdisi kitas laikrodis. Penki... šeši... septyni... aštuo- 
nl... 


Molės vaikų darželyje laikrodis su gegute (vaikams patinka, kai 
ji iššoka ir vėl pasislepia - begėdiškai, 1t kaišiotų liežuvį) jam pri- 
taria: devyni... dešimt... vienuolika... dvylika. Ištarusi paskutinį 
žodį, paukštytė sugrįžta į namelį. Vaikų darželyje nepriekaištingai 
švaru, bet truputį nejauku. Stovi maži staliukai ir kėdutės, ant sienų 


paveikslėliai, lenta, ant kurios užrašyta: “Mes sakome "ačiū", mes 
sakome “prašau". Per daug čia šešėlių ir pernelyg tylu. : 


Iškrovimo aikštelėje prie krautuvės vis taip pat guli susuktas Pi- 
terio Godso kūnas - dabar tiesiog ledo gabalas... bet iš po brezen- 
to tebekyšo jo batai. 


Ofisas primėtytas popierių ir kanceliarinių reikmenų, taip pat 
guli nukritę virbai, bet dabar čia tuščia. Kamera slenka į parduo- 
tuvę, ten taip pat nieko nėra. Tik apverstas stalas ir konservų sky- 

riuje išmėtytos kortos liudija, jog čia kažkas atsitiko, kažkokia ne- 
laimė, bet ta nelaimė jau nebe krautuvėje. Didelis sieninis, 
elementais varomas laikrodis virš kasos rodo vieną minutę po dvy- 
liktos. 


Sandėlyje už merijos pastato guli du apkloti kūnai - Bilio So- 
amso ir Koros Stenhaup. 


Merijos virtuvėje viskas tviska - švarūs stalai, džiovyklose 
išplauti indai. Nedidelė miestelio damų armija (vadovaujama mi- 
sis Kingsberi, žinoma) padarė viską, ko reikia, viskas paruošta 
pusryčiams - blyneliai dviems šimtams žmonių. Sieninis laikrodis 
rodo dvi minutes po dvylikos. Kaip ir vaikų darželyje “Pipirai"' ap- 
linka šiek tiek šiurpi: prisukta šviesa (taupant degalus) ir lauke 
kaukiantis vėjas. 

Ant taburečių prie durų sėdi Džekas Karveris ir Kirkas Frime- 
nas. Ant jų kelių medžiokliniai šautuvai. Abu lenkia miegas. 

- Ir kaip mes tokioje makalynėje ką nors pamatysim? - klausia 
Kirkas. 

Džekas linguoja galva. Jis taip pat nežino. 


Merijos ofise tyliai ir beprasmiškai traška radijo siųstuvas. Vie- 
ni trukdžiai. Prie durų budi Hečas ir Aleksas Haberis, taip pat su 
šautuvais. Tiksliau... budi Hečeris, o Aleksas snaudžia. Hečas Žiūri 
į jį, 1r matome, kaip jis svarsto, ar pajudinti Aleksą alkūne. Nuta- 
ria pasigailėti miegančio. 

Kamera rodo Ursulos stalą, kur padėjusi galvą ant rankų miega 
Tesė Maršan. Kamera žvelgia į ją, po to nusileidžia laiptais žemyn. 
Mes girdime trukdžių iškreipiamą pamokslininko balsą: 

- Jūs žinote, draugai, kad nelengva būti teisiuoju, bet lengva pa- 
siduoti vadinamiesiems draugams, kurie sako mums, kad nuodėmė 
- tai natūralu, kad atsainumas - puiku, kad nėra Dievo, kuris mus 

mato, ir galima daryti viską, ko užsigeidžiame, jeigu tik niekas ne- 
sužinos. Sakykite, aleliuja! 
Pasigirsta prislopintas “aleliuja". 


Prie televizoriaus liko apie dešimt Žmonių. Jie įsitaisę keliuose 
patogiuose krėsluose ir ant kušečių, kokias gali pamatyti tik per 
prekių išpardavimą. Visi miega, išskyrus Maiką. Ekrane - vos 
įžiūrimas persikreipęs pamokslininko priglostytais plaukais veidas, 
kuris kelia pasitikėjimą ne daugiau, kaip Džimis Svagardas įtarti- 
no motelio galiniame kieme. 

- Aleliuja, broli mano, - sako Maikas. - Ganyk toliau. 

Jis sėdi kietai prikimštame krėsle tolėliau nuo kitų. Atrodo per- 
vargęs, ilgai neišsėdės. Jau knapsi nosimi. Ant šono - revolveris 
dėkle. 

- Broliai ir seserys, šiandien kalbėsiu jums apie slaptą 
nuodėmę, - tęsia pamokslininkas. - Ir šiandien priminsiu jums, ale- 
liuja Viešpačiui, kad nuodėmė saldi lūpose, bet karti ant liežuvio 
ir nuodinga pamokslininko skrandyje. Telaimina jus Viešpats, 
ištarkite “amen"". 

Maikas, pasirodo, neištaria. Jo smakras atsirėmė į krūtinę, o 
akys užsimerkė. 

- Bet slapta nuodėmė! Ta kieta širdis, kuri sako sau: “Aš nie- 
kam nepasakosiu, pasiliksiu sau, ir niekas niekad nesužinos". Pa- 
galvokite apie tai, broliai 1r seserys! Kaip lengva sau pasakyti: “Aš 
1išsaugosiu šitą mažą nešvarią paslaptį, ji nieko neliečia, ir man ji 
nekenkia!'' Sakyti taip ir po to nematyti pūvančių opų, kuriomis 
apauga slapta nuodėmė... ligos, pradedančios graužti sielą... 

| 

Pamokslininkui postringaujant, kamera mums rodo; miegančius 
veidus - tarp jų Sanis Brodiganas ir Antonas Belas, knarkiantys ant 
kušetės suglaudę galvas, ant kitos sofos - apsikabinę Džonasas su 
Džoana Stenhaupai. Kartu su kamera pasitaukiame prie laikinos 

užuolaidos, ir pamokslininko balsas prityla. Jis toliau dėsto apie 
slaptą nuodėmę ir savimyjlą. 


O mes užlendame už užuolaidos. Čia miegančio bendrabučio 
garsai: kosulys, šnopavimas, tylus knarkimas. 

Ant nugaros miega Devis Haupvelas surauktu veidu. Ant šono 
miega Robis Bilzas, ištiesęs į Sandrą rankas. Su savo dukra Sale ir 
moša Tavija miega Ursula Godso - jos susiglaudė prislėgtos Pite- 
rio mirties. 

Ant sustumtų lovelių snaudžia Melinda Hečer ir jos dukrelė Pi- 
pa; Ralfis guli ant miegančios motinos rankų it lopšyje. 

Mes žiūrime ten, kur anksčiau guldė miegoti vaikus; ten jų 
daug - Basteris Karveris, Haris Robišo, Heidė Sent-Pjer, Donas 
Bilzas. 

Miega Litl Tol Ailendo gyventojai. Neramus jų poilsis, bet jie 
miega. 


Stambiu planu Robis Bilzas. Jis neaiškiai murma, akys juda po 
užmerktais vokais. Jis sapnuoja. 


Meino gatvėje diena. Gatvėje - faktiškai virš jos, nes Meino 
gatvė palaidota po keturiomis - nemažiau - sniego pėdomis, - sto- 
vi televizijos reporteris. Jaunas ir dailus, vilkintis ryškiai raudonu 
slidininko kostiumu, tokiomis pat pirštinėmis, o ant kojų - slidės... 
kitaip negalėtų ten stovėti. 

Taip, gatvėje keturios pėdos sniego, bet tai dar ne viskas. Par- 
duotuvė skendi pusnyse. Nutrauktos elektros linijos dingsta sniege 
it suplėšytos voratinklio gijos. Reporteris sako į kamerą: 

- Vadinamoji Šimtmečio audra Naujojoje Anglijoje pasitraukė 
į istoriją. Nuo Niū Bedfordo iki Niū Haupo žmonės kasasi iš po to- 
kių pusnių, kurios Rekordų knygoje įamžintos ne tik keliomis ei- 
lutėmis, bet ir puslapiais. 


183 


Reporteris šliuožia Meino gatve pro vaistinę, metalo dirbinių 
krautuvę, “Hendės Bob“ restoranėlį, barą, moterų kirpyklą. 

- Taip, kasasi visur, tik ne čia, ne Litl Tol Ailende - sausumos 
gabalėlyje prie Meino valstijos krantų, beveik keturių šimtų gyven- 
tojų, anot paskutinio surašymo, namuose. Beveik pusė šios salos 
gyventojų rado prieglobstį žemyne, kai sužinojo apie gresiančią 
audrą. Tarp jų kone visi mokiniai, nuo pirmų iki paskutinių klasių. 
O visi kiti... du šimtai vyrų, moterų ir mažų vaikų... dingo. Išim- 
tys kur kas baisesnės ir liūdnesnės. 


Dienos šviesoje regime tai, kas liko iš prieplaukos. “Greitosios 
pagalbos" brigados niūriais veidais neša keturis neštuvus į polici- 
jos katerį, pririštą prie molo nuolaužos. Ant kiekvienų neštuvų - 
užtrauktas maišas. 

- Kol kas Litl Tol Ailende rasti keturi lavonai, - tęsia reporte- 
ris. - Du atvejus galima laikyti savižudybėmis, bet kiti du kūnai 
akivaizdžiai tapo Žmogžudystės aukomis. Jie mirtinai užtalžyti bu- 
ku įrankiu - gali būti, jog tuo pačiu. 

Mes vėl matome žurnalistą. 

Oi-oi. Jis vilki vis tą patį raudoną slidininko kostiumą, toks pat 
dailus ir taip pat gražiai suokia, tik vietoj raudonų pirštinių - gel- 
tonos. Jeigu iki šiol nepažinome Linožo (reikia tikėtis) - dabar ne- 
pažinti jo neįmanoma. 

Reporteris, t.y. Linožas, tęsia: 

- Žuvusių asmenybės neskelbiamos, kol jų neatpažino artimie- 
ji, bet visi jie - seni salos gyventojai. O iš vėžių išmušti policinin- 
kai suka galvas: “Kur kiti salos gyventojai??? Kur Robis Bilzas, 
miesto vadybininkas? Kur Maiklas Andersonas, krautuvės savinin- 
kas, tarnavęs saloje konstebliu? Kur keturiolikmetis Devis Haup- 
velas, likęs namie sveikti po mononukleozės? Kur visi Žvejai, pre- 
keiviai, miesto tarybos nariai? Niekas nežino. Per visą Amerikos 
istoriją buvo tik vienas panašus atvejis. 

Stambiu planu Molės Anderson veidas. Jos akys taip pat grei- 
tai juda po užmerktais vokais. 


Intarpas: paveikslas, vaizduojantis aštuonioliktojo amžiaus kai- 
mą. Girdisi moters reporterės balsas: 

- Taip atrodė Roanoko kaimas Virdžinijos valstijoje 1587 me- 
tais ligi tos dienos, kai iš jo dingo visi gyventojai - vyrai, moterys, 
vaikai. Taip ir neišaiškėjo, kas jiems nutiko. Buvo rastas vieninte- 
lis mįslės įminimo raktas - Žodis, įrėžtas medyje... 

Intarpas: ant guobos kamieno išrėžtas žodis. Raidės KROATO- 
NAS. 

- „Štai tas žodis. “Kroatonas". Kažkieno vardas? Miesto ar vie- 
tovės pavadinimas? Beprasmybė? Prieš daugelį amžių pamirštos 
kalbos žodis? Šito taip pat ligi šiol nežinome. 


Kamera rodo Meino gatvę, kurioje stovi moteris reporterė. Jai 
labai tinka raudonas slidininkės kostiumas; jis puikiai dera prie 
11lgų šviesių plaukų, paraudusių skruostų... ir skaisčiai geltonų 
pirštinių. Taip, tai vėl Linožas, tik kalba jis moters balsu ir atrodo 
labai patraukliai. Tai ne persirengimas moteriškais drabužiais juo- 
ko dėlei; tai vyras, kuris išties atrodo kaip jauna moteris ir kalba 
moters balsu. Viskas labai rimta. Reporterė tęsia lygiai nuo tos pa- 
čios vietos, kur nutrūko Robio sapnas, ir dabar Meino gatve priei- 
na (tiksliau, prišliuožia) prie merijos komentuodama: 

- Policija ir toliau tvirtina žurnalistams, kad mįslė bus įminta, 
bet netgi ir ji neneigia akivaizdaus fakto: mažai vilčių, jog dingu- 
sieji Litl Tol Ailendo gyventojai gali būti gyvi. 

Ji prisiartina prie merijos, taip pat skendinčios pusnynuose. 

- Sprendžiant iš likusių pėdsakų, dauguma salos gyventojų pir- 
mą, pačią baisiausią, naktį praleido čia, Litl Tol Ailendo merijos 
rūsyje. Kas atsitiko toliau - niekas nežino. Įdomu, ar jie galėjo im- 
tis ko nors, kad išvengtų nesuvokiamo savo likimo? 

Ji prieina prie kupolo, kur kabo varpas. Kamera nejudėdama ją 
seka. 


Stambiu planu - Devis Haupvelas. Jis neramiai miega, akys 
laksto po vokais. Vėtrai staugiant, jis sapnuoja: 

Reporteris ištiesia ranką į kupolą, ir nors matome jį iš nugaros, 
aišku, jog Devio sapne reporteris vyras. Jis atsigręžia. Jis su barz- 
da, akiniais, ūsais... bet ir vėl Linožas. Jis sako: 

- Galima įsivaizduoti, jog jie iš salietiško egoizmo ir kvailo jan- 
kiško išdidumo atsisakė atiduoti... atiduoti vieną paprastą daiktą, 
kuris viską būtų pakeitęs. Jūsų korespondentui tai atrodo įmanoma 
ir tikėtina. Ar dėl to jie dabar gailisi? - pauzė. - Ar gyvi, kad galėtų 
gailėtis? Kas nutiko Roanoke 1587 metais? Ir kas nutiko čia, Litl 
Tol Ailende, tūkstantis devyni šimtai aštuoniasdešimt devintai- 
siais? Galbūt mes niekad nesužinosime. Bet viena man aišku, De- 
vi, - tu velniškai per mažas krepšiniui ir nepataikysi kamuoliu net 
į vandenyną. 

Reporteris, kurį mato Devis, pasisuka šonu ir kiša ranką į snie- 
go kupolą. Ten - memorialinis varpas, bet Devio sapne tai ne var- 
pas. Reporteris ištraukia iš ten sukruvintą krepšinio kamuolį ir 
sviedžia jį tiesiog į kamerą. Tuo metu jo lūpos prasiskiria, išlenda 
dantys - ne dantys, o iltys. 

- Gaudyk! - šūkteli reporteris. 


Rūsyje miegantis Devis verčiasi, ištiesia rankas tarsi gaudyda- 
mas kamuolį. 
- Ne... ne... - dejuoja jis. 


Priešais televizorių Maikas nunarino galvą, bet ir jo akys bėgio- 
ja po užmerktais vokais, ir jis kaip ir kiti sapnuoja. Pamokslininko 
balsas: 

- Bet žinokite, kad mūsų nuodėmės mus suras 1r paslaptys iškils 
į dienos šviesą. Nes visa, kas slapta, išaiškėja... 

Mirgančiame ekrane - pamokslininkas, ir jis, Žinoma, taip pat 
Linožas. 

- Sakykite “aleliuja""! O mano broliai ir seserys, sakykite 
“amen"! Nes prašau jus mokėti išvysti nuodėmės geluonį ir su- 
žinoti ydos kainą, aš prašau jūsų įžiūrėti neteisumą tų, kurie užve- 
ria duris keliauninkui, prašančiam tiek nedaug... 

Kamera nuslenka ant ekrano, kuriame mirga “sniegas", ir pa- 
mokslininkas tirpsta tamsoje... bet sniego tamsoje, nes vėjas 
nuplėšė nuo stogo anteną ir transliacija labai prasta. Bet vis tiek 
ekrane pasirodo vaizdas. Dabar “sniegas" jame - tai tikras sniegas, 
Šimtmečio audros sniegas, ir jame juda žmonės - ilga vingiuota 
gyvate slenka į pakalnę Atlanto gatve. 

- Nes atpildas už gašlumą - dulkės, ir mokestis už nuodėmę - 
pragaras, - taria pamokslininko balsas. 

Košmariška procesija traukia transo apimti salos gyventojai, 
vilkintys naktiniais marškiniais ir pižamomis, nepastebėdami iš 
kojų verčiančio vėjo ir drimbančio sniego. Eina Andžela su maž- 
uoju Basteriu ant rankų, už jos naktiniais apsirengusi Molė neša 
Ralfį; Džordžas Kirbis... Ferdas Endriusas... Roberta Koin... gerai, 
aišku. Visi čia. Ant kiekvieno kaktos - keista ir grėsminga tatui- 
ruotė: “KROATONAS"". 

- Nes jeigu atstums prašantį ir meldžiantis neišgirs atsakymo, 
negi nebus nutrenkti kietaširdžiai? 

- Aleliuja, amen, - atsako per miegus Maikas. Mes matome jo 
veidą stambiu planu. 


Prie miestelio prieplaukos liekanų jie žengia tiesiai į kamerą - į 
mirtį šaltame vandenyne - it lemingai. Mes negalime patikėti... bet 
juk tikime? Po Džordžtauno 1r Hevens Geito - tikim. 

Pirmas eina Robis: 

- Atleiskite, kad nedavėme jums to, ko norėjote. 

Jis krenta nuo sulaužyto molo į vandenį. 

Orvas Bučeris antras: 

- Atleiskite, misteri Linožai, kad neatidavėme jums to. 

Ir žengia paskui Robį. 

Endžė Karver su Basteriu ant rankų. 

- Mes prašome jūsų atleisti. Taip, Basteri? 

Su vaiku ant rankų ji žengia nuo pirso į jūrą. Sekanti - Molė su 
Ralfiu ant rankų. 


Maikas prie televizoriaus sujuda per sapną. Kas nekrūpteltų, 
matydamas tokį košmarą? 

- Ne, Mole... ne... 

Pamokslininko balsas netyla: 

- Nes tiek mažai prašyta, - ištarkite “aleliuja"', - o jūs atbukino- 
te savo širdis ir užvėrėte ausis, ir už tai turėsite sumokėti. Būsite 
pažymėti kaip negailestingieji ir už tai būsite pasmerkti. 


Molė stovi ant pirso. Ji taip pat transo būsenos kaip ir visi, bet 
sūnus jos glėbyje sąmoningas, ir jis bijo. 

- Mes atbukinome savo širdis, misteri Linožai, - taria ji. - 
Užvėrėme savo ausis. Ir dabar už tai mokame. Atleiskite mums, 
misteri Linožai... 

- Tėtuk! Tėtuk, gelbėk! - šaukia Ralfis. 

- „mums reikėjo duoti tai, ko jūs norėjote, - sako Molė. 

Ji žengia į juodą vandenį su klykiančiu Ralfiu rankose. 


Maikas prabunda mėšlungiškai trukteldamas. Žiūri į televizorių. 
Ekrane tik “sniegas". Kanalas arba neteko per pūgą savo ante- 
nos, arba nutraukė transliaciją. 


Maikas išsitiesia krėsle, stengdamasis atgauti kvapą. 

- Maikai? - šaukia Sanis Brodiganas. Jis pasilenkęs virš Maiko, 
akys nuo miego patinusios, plaukai prilipę prie kaktos. - Klausyk, 
sapnavau tokį košmarą... ten reporteris... 

Prie jų prieina Antonas Belas ir pratęsia jo frazę: 

- Meino gatvėje... pasakojo, kaip čia visi dingo... 

Nutyla. Susižvalgo su Saniu. 

- Kaip viename kaimelyje Virdžinijoje prieš daugelį metų. 

- Ir niekas nežino, kur jie pradingo... o šitame sapne niekas 
nežinojo, kur mes dingome. 

Visi atsigręžia į užuolaidą. Ten stovi Melinda su chalatu. 

- Jie regi tą patį sapną, - sako ji. - Supranti? Visi mato tą patį 
sapną! 

Ji pasisuka į atskirtas lovas. 

Miegantys juda ant lovelių, dejuoja ir trukčioja, bet nepra- 
bunda. 


Prie televizoriaus Melinda klausia: 

- Bet kur galėjo dingti du šimtai žmonių? 

Sanis ir Antonas linksi galvomis. Laiptų viduryje pasirodo 
Tesė. Plaukai išdrikę, ji dar gerai nepabudusi. 

- Ypač saloje, atskirtoje pūgos... - sako ji. 

Maikas pakyla ir išjungia televizorių. 

- Vandenyne, - atsako jis. 

- Kaip? - nesupranta Melinda. 

- Paskendo vandenyne. Masinė savižudybė. Jeigu neatiduosime 
jam to, ko jis nori. 

- O kaip jis privers... - pradeda Sanis. 

- Nežinau, - sako Maikas. - Bet, manau, jis tai gali. 

Atitraukusi užuolaidą, išeina Molė su Ralfiu ant rankų. Jis kie- 
tai miega, bet moteris nepajėgia jo palikti vieno. 

- Bet ko jis nori? - klausia ji. - Maikai, ko jam reikia? 

- Tikriausiai sužinosime, - atsako tas. - Kai jis bus pasirengęs 
mums pasakyti. 


Švyturio spindulys suka ir suka ratu, pagriebdamas iš tamsos 
lekiantį sniegą. Prie vieno lango viršuje stovi kažkoks siluetas. 

Kamera pasiekia Linožą, kuris stovi sunėręs už nugaros rankas 
ir žvelgia į miestą. Kaip valdovas į savo karalystę. Pagaliau jis nu- 
sigręžia. 


Aparatinėje, apšviestoje vien raudonų prietaisų lempučių, Lino- 
žas atrodo lyg šešėlis. Jis praeina pro salę ir atveria duris į laiptus. 
Kamera nukrypsta į kompiuterio ekraną, kurį jau matėme, ir tenai, 
iš viršaus į apačią, trindami perspėjimą apie gresiantį potvynį, pa- 
sirodo vis tie patys Žodžiai: 


DUOKITE MAN TAI, KO NORIU, 
IR AŠ PASITRAUKSIU 


Iš aparatinės mes žvelgiame žemyn į svaiginamus sraigtinius 
laiptus, kuriais leidžiasi Linožas. 


Jis išeina iš švyturio, laikydamas rankoje lazdą su vilko galva, 
ir žengia į sniegą nežinia kur daryti nežinia kokio blogio. Kadre 
lieka ištuštėjęs švyturys ir ... 

Užtemimas. Šešto veiksmo pabaiga. 


SEPTINTAS VEIKSMAS 


Rytą miestelio centre sniegą verčia dar smarkiau nei vakare. 
Pastatai iki pusės užnešti, elektros laidai dingo sniege. Labai 
panašu į tai, ką matėme reportaže per sapną, tik pūga nesiliauja. 


Merijoje kupolas su memorialinių varpu jau beveik užpustytas, 
O ir pati merija primena vaiduoklį. Vėjas kaukia neišsikvėpdamas. 


Posėdžių salėje pusė pasislėpusiųjų sėdi su lėkštėmis ant kelių, 
valgo blynelius, užsigerdami sultimis. Salės gilumoje matosi im- 

provizuotas bufetas, kur misis Kingsberi (su skaisčiai raudona me- 
džiotojo kepurėle, ganksteriškai atgal pasuktu snapeliu) ir Tesė 
Maršan atlieka padavėjų pareigas. Prie blynelių galima imti sulčių, 
kavos ir javainių su pienu. 

Pusryčiaujantys labai tylūs... ne liūdni, tik paskendę savo min- 
tyse ir šiek tiek išsigandę. Visos vaikų turinčios šeimos jau at- 
sikėlė (kur dings nesikėlę? - mažyliai pabunda anksti), tarp jų ma- 
tome Hečerius ir Andersonus. Maikas valgydina Ralfį blyneliais, o 
Hečas kemša blynelius Pipai. Jų žmonos geria kavą ir tyliai šneku- 
čiuojasi. 

Atsidaro šoninės durys, ir su vėjo šuoru pasirodo susivėlęs 
Džonis Harimanas. 

- Maikai! Ei, Maikai! - šaukia jis. - Tokių bangų kaip gyvas ne- 
mačiau! Nuplaus švyturį! Dievaži, nuplaus! 

Salos gyventojai sukrunta, Maikas sodina sūnų ant Molės kelių 
ir pakyla. Tą pat daro Hečas ir dauguma likusių. 

- Žmonės, kurie eisite laukan, laikykitės netoli pastato! - įspėja 
Maikas. - Atsiminkite, dabar baltoji migla! 


Iškyšulyje, kur stovi švyturys, kyla vanduo, ir gigantiškos ban- 
gos vanoja uolas. Viena vos neužkabina viso švyturio. Su kiekvie- 
na nauja banga švyturio pamatas užliejamas vis smarkiau. Praeitos 
nakties potvynį bokštas atlaikė; šią naktį vargu ar ištvers. 


Prie merijos sienos susibūrė į pūgą išėję miestelėnai, šnekasi, 
kai kas traukia striukės užtrauktuką, kai kas veržia šaliką pa- 
smakrėje ar maukšlina gobtuvą bei slidininko kaukę. 


Pro išsisklaidžiusį kamštį prie durų merijos pastatą palieka pas- 
kutinieji. Liko tik keli žmonės, kurie niekaip nebaigia doroti pus- 
ryčių, septynios mamytės ir vienas tėvelis (Džekas Karveris) su 
vaikais, kurie kategoriškai atsisako praleisti tą reginį. 

- Mama, ar galiu ir aš pažiūrėti? Prašau! - maldauja Ralis. 

Molė susižvalgo su Melinda - žvilgsnis podraug apmaudus ir 
graudus, kuris pažįstamas tik ikimokyklinukų turintiems tėvams. 

Pipa neatsilieka: 

- Mama, o aš galiu? 

Tuo metu Donas Bilzas atakuoja Sandrą reikliau: 

- Apvilk man paltą, noriu į gatvę! Greičiau, krapštuke! 

- Ach... na, gerai, - atsako Molė Ralfiui. Ir priduria, kreipdama- 
si į Melindą: - Vis tiek pati noriu pasižiūrėti. Eime ieškoti tavo pal- 
to, - tai jau Ralfiui. 

Kiti tėvai - Linda Sent-Pjer, Karla Brait, Džekas Karveris, Dž- 
ila Robišo - daro tą pat. Tik Ursula Godso priešinasi Salės spaudi- 
mui. 

- Mama negali, širdele. Mama per daug pavargo. Nepyk. 

- Tada tegu tėvelis mane veda. Kur tėvelis? 

Ursula nesumeta, ką atsakyti, ir tuoj tuoj pravirks. Moterys, gir- 
dinčios tą pokalbį, tirpsta iš užuojautos ir širdgėlos. Salė nežino, 
kad tėvelio nėra gyvo. 

- Aš tave paimsiu, vaikeli, - sako Džena Frimen. - Jeigu mama 
leidžia. 

Ursula dėkinga linkteli. 


Ant užpustytos vejos merijos šone susirinko apie septy- 
niasdešimt salos gyventojų. Visi stovi nugara į mus, Žiūri vandeny- 
no pusėn. Tėvai išeina pro šonines duris, laikydami apmuturiuotus 
vaikus ant rankų arba vedini jais. Protarpiais kas nors prasmenga 
sniege iki pusės, jie padeda vienas kitam atsistoti. Pasigirsta juo- 
kas - nuotykis padeda prasiblaškyti po baisaus sapno. 

Priekiniame plane nusileidžia juoda lazda ir įsminga į sniegą. 

Ten stovi Linožas, žiūrintis į miestiečius pro tirštą sniegą. Jie 
jo nemato, nes jis jiems už nugaros. 


192 


< 


Kamera rodo mums, kur jie žvelgia - į švyturį iškyšulyje. 

Iš čia švyturio per pūgą beveik nematyti... kartais jo ir iš tikro 
nesimatys... bet dabar matosi ir švyturys, ir aplink jį putojančios 
vilnys. 


- Jis grius, Maikai? - klausia Hečas. 

Prie jų prisiartina Molė ir Melinda su vaikais - Ralfu ir Pipa. 
Maikas pasilenkia ir pakelia sūnų, neatplėšdamas akių nuo bokšto. 

- Atrodo, kad taip, - atsako jis. 


Didžiulė banga ūžteli ant iškyšulio ir suputoja aplink švyturį. 
Dar stipriau užkaukia vėtra, sniegas krenta dar tirščiau, ir švyturio 
veik nematyti - baltas pirštas baltame sniege. 


Švyturio aparatinę pro išdaužtus langus užlieja banga, vanduo 
kliokia ant elektronikos. Pasipila kibirkštys, nuo trumpo jungimo- 
si atsijungia kompiuteriai. 


Iš merijos mažai kas matosi, tik pora namų ir medžių netoliese. 
Sninga smarkiau, ima suktis sniego verpetai, pakyla tiršta balta 
migla - nesimato ribos tarp dangaus ir horizonto. Žmonės stovi 
prie merijos šeimomis, bičiulių būreliais (Sanis ir Antonas Belas 
greta, Kirkas su seserimi Džena ir mažąja Sale Godso - netoli 
Bilzų šeimos), bet kai kas stovi pavieniui. Už jų visų - balta snie- 
go uždanga. Pats merijos pastatas tėra rausvas šešėlis. 

- Nė velnio nematyti! - sako Kirkas. 

- Va tau ir baltoji migla, kad tave devynios! - atsako Ferdas En- 
driusas. | 

- Tėti, kur švyturys? - klausia Donas Bilzas. 

- Luktelk, kol vėjas aprims - pamatysi, - sako Robis. 

- Tegu dabar nurimsta! - reikalauja Donas. 

- Žiūrėkite! - kreipiasi Devis į misis Kingsberi. - Ką tik švys- 
telėjo šviesa. Švyturys dar stovi! 


Įsižiūrime į baltą rūką, jame plyksteli prožektorius, sužimba 
ryškiau ir vėl užgęsta. Ir tada vėl pamatome iškyšulį. 

- Svyruoja! - surinka Hečeris. 

Misis Kingsberi stovi Haupvelams iš kairės, ir raudona medžio- 
tojo kepurėlė jau apsukta snapeliu į priekį. Iš sniego išnyra ryškiai 
geltonos pirštinės (akivaizdu, kad Linožas kažkur paslėpė atsar- 
ginę porą). Viena užima misis Kingsberi burną, kita stveria ją už 
kaklo. Ir įtempia į baltą miglą. Haupvelai stovi visai šalia, bet jie 
nieko nemato: visi įtempę akis seka švyturį. 


Ant iškyšulio užgriūva milžiniška banga ir ketera trenkiasi į 
švyturį. Mes- matome, kaip jis susvyravo. 


- Krinta! - šaukia Sanis Brodiganas. - Dieve švenčiausias, jis 
virsta! 

Netoli Antono ir Sanio stovi kažkas iš miestelėnų su tepaluota 
“SIURBLINĖ" striuke. Už jo išdygsta šešėlis - Linožas. Jo lazda 
išlenda priešais “SIURBLINĖ" kaklą; lazdą už abiejų galų laiko 
geltonos pirštinės. Žmogų nutempia į baltą miglą. Nei Sanis, nei 
Antonas, užburti švyturio griūties, to nepastebi. 


Baltoje migloje du kontūrai - žmogaus, kuris vilkėjo striukę su 
užrašu ant krūtinės, padai. Šmėkštelėjo ir išnyko. 


Dar viena galinga banga ūžteli ant švyturio, panardindama jį iki 
pusės. Girdisi vandens kriokimas ir laužomų akmenų tratėjimas. 
Švyturys vis pastebimiau krypsta. 


Švyturio aparatinė svyra... svyra... nepritvirtinta įranga slysta 
vis statėjančiomis grindimis... 

Iš už netoli merijos stovinčių Žmonių nugarų matosi, kaip 
krypsta į šoną švyturio bokštas. 


Džekas susijaudinęs stveria ant rankų Basterį ir paeina į priekį. 

- Žiūrėk, Basteri! Švyturys virsta! 

- Virsta! - šaukia Basteris. - Tėtuk, jis krenta! 

Andžela per keturis žingsnius nuo jų. Nei Džekas, nei Basteris 
nemato geltonų pirštinių, išnyrančių iš sniego, stveriančių Andže- 
14 ir nusitempiančių už baltos uždangos. 


Banga atsitraukia. Vieną mirksnį atrodo, kad švyturys dar atlai- 
kys... bet jis griūva, garbingai paskutinį kartą mirktelėjęs prožekto- 
riumi. Jis virsta, ir nauja banga užlieja iškyšulį jau su griuvėsiais. 


Stebėtojai nutilo, susijaudinimas praėjo. Dabar, kai tai įvyko, 
jie norėtų, jog to nebūtų įvykę. 


- Tėveli, o kur švyturys? - klausia Džekas. - Ate-ate? 

- Taip, mažyti, - liūdnai atsako Džekas. - Tikriausiai. Švyturiui 
ate. Endže, matei? 

Jis atsigręžia į Endžę, bet jos nėra. 

- Endže! Andžela! - jis ieško jos minioje, bet dar nesijaudina ir 
neišsigąsta. - Ei, Endže! 

- Mama! - šaukia Basteris. 

Džekas Žiūri į netoliese stovintį Orvą Bučerį. 

- Tu mano Žmonos nematei? 

- Na, ne, Džekai, nemačiau. Tikriausiai sušalo ir grįžo į vidų. 


Haupvelų šeima stovi šalia vienas kito. Stenas ir Merė Žiūri ten, 
kur buvo švyturys, bet Devis dairosi aplinkui ir susiraukia. 
- Misis Kingsberi? 

- Kas yra, Devi? - klausia jį Merė Haupvel. 

- Ji ką tik buvo čia, - atsako Devis. 

Džekas eina palei Žmonių eilę, vesdamas už rankos Basterį. 

- Endže?.. - jis kreipiasi į Basterį: - Ko gero, Orvas teisus - ji 
sušalo ir grįžo į vidų. 

Prie jo Aleksas Haberis ir Kolas Frizas. 

- O kur senasis Džordžas Kirbis? - dairosi Kolas. 


Traukdami palei nelygią eilę Žmonių, išėjusių pasižiūrėti švytu- 
rio griūties, Kolas ir Aleksas ieško Džordžo Kirbio, Džekas su 
Basteriu šaukia Andželą, o Devis ieško misis Kingsberi, dar keli 
žmonės šaukia Bilą - tikriausiai taip vadinosi tas, ant kurio striukės 
krūtinės buvo užrašyta “SIURBLINĖ"*. 


Staiga Maiko veide pasirodo kraupus suvokimas. Jis žiūri į He- 
čą ir iš jo veido mato, kad draugo galvoje ta pati mintis. Jis palei- 
džia Ralfį ant Žemės ir pasisuka į žmones. 

- Visi į vidų! Tuojau pat į vidų! 

- Kas yra, Maikai? - klausia jo Molė. 

Maikas palieka klausimą neatsakytą. Jis bėga palei žmonių eilę 
ir šaukia: 

- Į vidų! Visi į meriją! Laikykitės krūvoje! 

Jo baimė užkrečia miestelėnus, visi 1ma skubėti į pastatą. Prie 
Maiko prišoka Robis. 

- Kas yra, po velnių? 

- Gal ir nieko. Tik dabar eik į vidų. Paimk žmoną, vaiką ir eik 
vidun. 

Jis apgręžia Robį ir stumteli prie Sandros su Donu, ir tuo pat 
metu prie jo prisiartina Džekas Karveris su Basteriu. Džekas jau 
nusigandęs. 

- Maikai, tu Andželos nematei? Ji stovėjo čia. 

Robis pagaliau susigaudo, kas ir kaip. Jis spėriai prieina prie 
Sandros ir Dono, nenorėdamas paleisti jų iš akių. 

- Vesk berniuką vidun, Džekai, - sako Maikas. 

- Bet... 

- Vesk, Džekai. Greičiau. 


Prie merijos durų stovi Hečas, žmonės pro jį eina į vidų. Beveik 
visi išsigandę. Hečas stengiasi Žiūrėti iš karto į visas puses... bet 
per tokią pūgą tai neįmanoma. 

- Misis Kingsberi? - šaukia Hečeris. - Džordžai? Džordžai Kir- 
bi? Bilai Timonsai, kur tų? 

Staiga akyse šmėkštelėjo kažkas ryškiai raudona, jis prieina pa- 
žiūrėti. Pakelia misis Kingsberi kepurę su snapeliu, nupurto piršti- 
ne sniegą ir niūriai apžiūri. Maikas prieina prie jo, ragindamas 
žmones į meriją. Jis taip pat stengiasi nieko nepraleisti. Piemenys 
bando apginti retėjančią bandą. 

Maikas sekundę žiūri į kepurę, paėmęs ją iš Hečo, po to dar 
garsiau šaukia: 

- Į namą! Tuojau pat vidun! Visiems laikytis krūvoje! 

Merijos posėdžių salėje Basteris prisvyla prie Džeko: 

- Kur mama? Mes palikome ją lauke! Tėti, mama liko lauke! 

- Nieko, vyruti... - Džekas nepajėgia sulaikyti ašarų. - Mamai 
nieko bloga nenutiko. 

Ir kone tempia Basterį prie durų, vedančių į merijos sekretoriatą 
ir laiptinę. 


Posėdžių salėje tarp eilių sukiojasi žmonės - Molė su Ralfiu, 
Stenhaupai, Džonis Harimanas, Tavija Godso, Kirkas ir Džena 
Frimen - visi nauji mūsų pažįstami. Jų veiduose - baimės atspaudas. 

Lėtai pasikeičia kadras - matome gatvę prie merijos. Titrai: 14:00. 

Vis dar kaukia vėjas, o sniegas tebesisuka verpetais. Prie šoni- 
nių durų stovi pačios didžiausios motorinės rogės saloje, variklis 
birbia laisvąja eiga. 

Prie durų stovi Maikas, Sanis, Henris Braitas ir Kirkas Frime- 
nas. Juos, supdamosi į nertinius, išlydi Molė, Hečas ir Tesė 
Maršan. Vėl tenka rėkti, kad ką nors girdėtų. 

- Tu įsitikinęs, jog tai būtina? - klausia Molė. 

- Ne, - atsako Maikas, - bet mes neturime orų prognozės, ir ge- 
riau apsidrausti. Be to, jeigu dabar nepanaudosime, man teks vis- 
ką išmesti. 

- Dėl apelsinų sulčių neverta rizikuoti susidurti su tuo psicho- 
patu! 

- Mūsų keturių jis nedrįs pulti. 

- Pažadėk man, kad būsi atsargus! 

- Pažadu, - jis pasisuka į Hečą: - Įsidėmėjote? Tik poromis. Po 
vieną niekur. 

- Aišku, --atsako Hečas. - Jūs čia saugokitės, vaikinai. 

- Gali nebijoti, - užtikrina jį Sanis. 

Jie pasisuka eiti prie rogių, ir tada Molė sako: 

- Maikai... jeigu pravažiuosite pro namus... 

Ji nutyla, nedrįsta prašyti, bet geros Maiko akys padrąsina. 

- Supranti... vaikai geri, bet jeigu galėtum paimti kokių nors 
žaidimų ir porą dėžių su kaladėlėmis ar kažką tokio, būtų 1šsi- 
gelbėjimas. 

- Sakykim, kad jau turi, - Maikas bučiuoja ją į skruostą. 

Jis prieina prie rogjų ir sėdasi prie pulto. Įmeta pavarą, visi mo- 
ja atsisveikindami, ir rogės dingsta už sniego marškos. 

- Jie susitvarkys? - klausia Tavija. 

- O kaipgi, - atsako Hečas. 

Bet neatrodo labai ramus. Visi sueina į vidų, 1r Hečas uždaro 
duris, palikdamas pūgą už jų. 


Rogės pričiuožia prie Maiko namo Meino gatvės gale. Gyva- 
tvorė pranykusi sniege. Lentelė “Pipirai'? guli dešimties pėdų pus- 
nyje. 

- Vieną minutę, - sako Maikas. 

Jis atidaro dureles ir išlipa. 

Maikas klampoja per sniegą ir kone susiduria galvomis su Kir- 
ku Frimenu. Jiems tenka rėkti visa gerkle, kad vienas kitą girdėtų. 
- Grįžk ir lauk manęs, susitvarkysiu vienas! - sako Maikas. 

- Nevaikščioti po vieną, pamiršai? - Kirkas rodo į Sanį ir Henrį, 
likusius rogėse. - Pora čia, pora ten, o parduotuvėje būsime visi 
kartu. ' 

- Gerai... - nusileidžia Maikas. - Einam. 

Jie braunasi pranykusiu takeliu prie verandos, kybančios virš 
pusnies it apsnigta skęstanti valtis. 


Merijoje Ketė Vizers, mes matome ją stambiu planu. 

Ji sėdi ant sulankstomos kėdės atmerktomis akimis ir nieko ne- 
mato. Rankoje puodelis su kažkokiu gėrimu, ant pečių užmestas 
nertinis. Ji apsvaiginta šoko ir raminamųjų. 

Girdisi vaikiškų balsų choras: 

- Stovi ant stalo arbatinukas... Baisiai gražus jo snapiukas... 

Ketė reaguoja į dainelę, bet ne per daug audringai. Galbūt ji jos 
nebeprisimena. Kamera atsitraukia, parodydama mums vaikus iš 
“Pipirų"". Prie jų budi Robis ir Sandra Bilzai - niekas nieko nedaro 
pavieniui. Sandra diriguoja ir stengiasi būti linksma. Robis sėdi ant 
suolo ir į nieką nereaguoja kaip Ketė. 


Vaikai vaizduoja arbatinuką - sulenkia ranką it ąselę, prideda 
pirštus prie nosies rodydami, jog Žino, kur jų snapiukas. Po visą 
šitą vaikų kampelį tarp sienos ir laiptų išmėtytos ekspromtu suran- 
kiotos priemonės: knygelės, lipdukai, žurnalai, iš kurių galima kar- 
pyti paveikslėlius, keli žaisliukai. | 

Sienoje - uždarytos durys, ant kurių užrašas: “PRIŽIŪRĖTO- 
JAS". 

Sandra su vaikais dainuoja: 

- Dar dailesnė ausytė įpilt arbatytės... 

Iš viršaus nulipa Ferdas ir atsistoja prie Robio. 

- Negaliu pakęsti šitos dainelės, - sako Robis. 

- Kodėl? - nustemba Ferdas. 

- Tiesiog nemėgstu, ir tiek. Kaip Džekas Karveris? 

- Apsiramino. Laimė, moterys spėjo vaiką išvesti, - Ferdas link- 
teli Basterio pusėn, - anksčiau, nei jis pratrūko. Teks organizuoti 
Andželos ir kitų paieškos komandą. Jeigu Oltonas Hečeris jai ne- 
vadovaus, tu galėtum. 

- O jeigu paieškos grupė negrįš, kas tada? Siųsim dar vieną? 

- Na... juk negalime taip sėdėti, - sako Ferdas. 

- Ir dar kaip galime. Kaip tik tai ir darysime. Sėdėsime ir lauk- 
sime, kol pūga baigsis. Atleisk, Ferdai. Noriu išgerti kavos. 

Metęs išdidų žvilgsnį į Ferdą, jis atsistoja ir lipa laiptais į viršų. 
Ferdas kopia jam įkandin. 

- Aš tik manau, jog turime kažką daryti, Robi... 


Kamera grįžta prie Ketės. Ji mirksi. Jos akys pamatė: 

Intarpas: Linožo lazda. 

Jos rankena lanku lekia kameros pusėn, o vilko galva tartum 
urzgia. 


Ketė paleidžia puodelį, užsidengia veidą rankomis ir užsikūk- 
čioja. Vaikai nutyla ir pasisuka į ją. Pipa ir Heidė prijausdamos ir- 
gi 1ma šniurkščioti nosimis. 

- Kodėl Katrina Vizers verkia? - klausia Frenkas Braitas. 

- Nieko baisaus, Frenki, - sako Sandra. - Ji tiesiog pavargo... 
vaikai, apsitvarkykim aplinkui, gerai? Misteris Andersonas atveš 
mums naujų žaisliukų, todėl tiesiog... 

- Aš netvarkysiu! - rėkia Donas. - Eisiu pas tėtį, jis man spurgą 
duos! 

Ir lekia prie laiptų. 

- Donai! Donai Bilzai! - šaukia Sandra. - Tuojau pat grįžk ir 
padėk... 

- Mums jo nereikia, - sako Ralfis. - Beždžionės tvarkyti nemo- 
ka. 

Vaikai krizena - Ralfis pataikė į dešimtuką. O Kai jis ima rinkti 
išmėtytus daiktus, jie prisijungia. Sandra prieina prie Ketės ir ima 
ją raminti. 


Ralfis, rinkdamas žurnalus, šiek tiek nutolsta nuo draugų. Jis 
prisiartina prie durų su užrašu “PRIŽIŪRĖTOJAS"', o kai jos atsi- 
veria, pakelia akis. 

- Ralfi! Vaikine! - girdisi Linožo balsas. 

Jo niekas negirdi, tik Ralfis. 


Vaikų darželyje Andersonų namuose Kirkas pririnko visą glėbį 
žaidimų ir dėlionių iš stambių detalių, o Maikas paėmė dėžutę su 
kaladėlėmis ir kažkokiais lipdukais. 

- Viskas? - klausia Kirkas. 

- Aha, keliaujam... 

Maiko žvilgsnį kažkas užkliudė. Tai ant žemo staliuko išmėty- 
tos abėcėlės raidės. Maikas pasilenkia prie jų ir susimąstęs Žiūri, 
po to ima dėlioti iš jų kažkokį Žodį. 

- Ką tu darai? - atsigręžęs klausia Kirkas. 

Maikas 1š šešių raidžių lotyniškomis raidėmis sudėliojo Linožo 
vardą - LINOGE. Žiūri į jas, perstato - išeina NILOGE. Niekai. 
Dar kartą - GONILE. 

- Go Nile*, - sako Kirkas. - Primena atostogų Egipte reklamą. 


Sandra užsiėmusi Kete, kiti vaikai susibūrė prie kažkokių pin- 
tinių kampe, kur krauna žaislus, knygas ir žurnalus. Darbas jiems 


* Važiuok į Nilą (angl.). 

patinka. Ir niekas nepastebi, kaip Ralfis atsistoja ir neryžtingai ei- 
na prie pravirų prižiūrėtojo kamarėlės durų. 
- Turiu tau kai ką, vaikine, - girdisi Linožo balsas. - Dovaną! 
Ralfis ištiesia ranką į duris... ir neryžtingai sustoja. 
- Tu juk nebijai? - erzina jį Linožo balsas. 
Ralfis ryžtingai atidaro duris. 


Andersonų name Kirkas susidomėjo Maiko užsiėmimu. Jis taip 
pat perstuminėja raides, padarydamas LONIEG iš LINOGE. Ir 
staiga Maikas supranta, o jo akyse pasirodo siaubas. 

- Jėzus su mokiniais geraziečių krašte. Evangelija pagal Morkų. 
O Dieve! 

- A? - nesupranta Kirkas. 

- Jie sutiko vyrą, apsėstą netyrosios dvasios - taip sakoma evan- 
gelijoje. Jame tūnojo velniai. Jis gyveno tarp kapų, jo negalėjo su- 
kaustyti netgi grandinėmis. Jėzus perkėlė demonus į kiaulių kai- 
menę, 0 jos puolė į jūrą ir nuskendo. Bet prieš tai Jėzus paklausė 
to, kas gyveno tame žmoguje, koks jo vardas. Ir tai, kas buvo Žmo- 
guje, atsakė... 

Kirkas su augančia baime žiūri, kaip Maikas dėsto raides. 

- “Mano vardas - Legionas, nes mūsų daug“. 


LINOGE vardą sudarančios raidės išsidėsto LEGION. Maikas 
ir Kirkas Žvelgia vienas į kitą išplėtę akis. 


Ralfis atidaro kamaros duris ir pakelia akis į Andrė Linožą. 
Vienoje Linožo rankoje sugniaužta lazdos su vilko galva rankena, 
kita ranka už nugaros. Linožas šypsosi. 

- Dovana berniukui su fėjos balnu. Užeik ir pasižiūrėk. 

Ralfis įeina į sandėliuką. Durys užsidaro. 

Antros dalies pabaiga. 


TREČIA DAUS 


ATPILDAS 


PIRMAS VEIKSMAS 


Prie miesto parduotuvės. ž 

Sniegą tebeverčia. Veranda beveik palaidota tarp pusnies bar- 
chano ant žemės ir nuo stogo karančio sniego snapu. Priešais ją 
stovi didžiulės motorinės rogės, kuriomis atvažiavo Maikas su pa- 
lydovais. Nuo jų iki dūrų iškastas siauras griovys - kad būtų gali- 
ma praeiti su maisto atsargomis. Kaip tik dabar visi keturi - Mai- 
kas Andersonas, Sanis Brodiganas, Henris Braitas ir Kirkas Frime- 
nas įžengia į parduotuvę. 


Jie praeina pro kasą, purtydamiesi sniegą. Sanis su Henriu 
nešasi kastuvus. Iš žmonių burnų veržiasi garas, nors patalpoje la- 
bai tamsu. 

- Generatorius išsikvėpė, - sako Sanis. 

Maikas linkteli. 

- Kaip manai, ar seniai? - klausia Sanis. 

- Sunku pasakyti. Iš visko sprendžiant, ne vėliau kaip šįryt. Ko 
gero, sniegas užkimšo išmetamąjį vamzdį. 

Maikas nueina prie kasos, pasilenkia ir ima traukti dideles kar- 
tonines dėžes. 

- Sani, Hari! Jūs - mėsos. Paimkite jautienos, taip pat kalakutų 
ir viščiukų. Geriau iš šaldiklio gilumos. 

- Jie nespėjo sugesti, kaip sakai? - klausia Henris. 

- Juokauji? Jie netgi neatitirpo. Nagi, judinkitės. Dabar anksti 
temsta. 

Sanis su Henriu traukia prie šaldytuvo ir netoliese stovinčio 
šaldiklio. Kirkas prisiartina prie kasos ir ima vieną iš dėžių. 

- Mes paimsime iš tenai konservų, - kalba Maikas, - po to visi 
grįšime duonos, bulvių ir kitų daržovių. Ir pieno. Vaikams reikės 
pieno. 

- Tu jiems papasakosi, kas išėjo iš to tipo vardo, kai sukeitei 
raides vietomis? - klausia Kirkas. 

- O kam nuo to bus geriau? - atsako Maikas klausimu. 

- Nežinau. Klausyk, Maikai, mane šiurpas krečia pagalvojus. 

- Mane irgi. Ir kol kas mums geriau... pasilaikyti tai sau. Salai 
mažiausiai vieną naktį dar reikės pratempti. 

- Bet... 

- Eime konservų. Reikia krauti. 

Jis eina tarpu tarp lentynų, kur guli apverstas kortų stalas; kiek 
padvejojęs, Kirkas nuseka paskui. 


Iš gatvės merijos pastatas vos matosi, bet tolydžio girdisi auto- 
mobilio signalas. 

Netoli nuo šoninių merijos pastato durų stovi “Salos tarnybų" 
visureigis. Jis niekur nevažiuos - netgi keturiais ratais varoma 
mašina neįveiks penkių pėdų pusnynų, - bet jo Žibintai įjungti, vie- 
nas Žmogus sėdi mašinoje, kitas stovi prie jos. Mašinoje Hečas. 
Greta su gaisrinės emblema puošta parka stirkso ir į prieblandą 
įdėmiai žvelgia Ferdas Endriusas. Langas iš Hečo pusės atviras, į 
kabiną lekia sniegas, bet dabar visiems į tai nusispjaut. 

- Endže Karver! Bili Timonsai! - šaukia Ferdas. 

- Nieko? - klausia Hečas. - Visai nieko? 

- Ką, manai nepasakyčiau?! - štormą perrėkia Ferdas. - Pyp- 
sink! 

Hečas siunčia ilgus, pratisus signalus. Ferdas bando ką nors 
įžiūrėti pro sniego uždangą, po to pasisuka ir trukteli duris. 

- Tu pasižiūrėk, aš pasignalizuosiu. Tavo akys geresnės. 

Jie pasikeičia vietomis. 

Hečas, prisimerkęs prieš vėtrą, šaukia: 
- Džordžai Kirbi! Džeine Kingsberi! Kur jūs? 
-Ferdas ilgai, pratisai pypsina. 


Improvizuotas vaikų darželis merijoje. Girdisi prislopintas 
klaksono signalas. 

Vaikai jau sutvarkė žaislus ir nežino, ko imtis. Niekas nepa- 
stebėjo, kad trūksta Ralfio Andersono. Sandra jau nuramino Ketę 
ir pati nervinasi. Ketė tai pastebi, šypsosi Sandrai nuvargusia šyp- 
sena ir plekšnoja jai per ranką. 

- Man jau geriau. Eik į viršų. Susirask savo vyrą ir sūnelį. 

- Taip... bet vaikai... - dvejoja Sandra. 

Ketė pakyla ir prieina prie vaikų. Sandra išpučia akis. Juk čia ta 
pati moteris, kuri visai neseniai užmušė savo meilužį. 

- Kas nori pažaisti milžino Žingsnius? - klausia Ketė. 

- Aš! - šaukia Heidė. 

- Ir aš! Ir aš noriu! - Salė Godso. 

Vaikai susirikiuoja viena linija veidu į ją, tik Basteris Karveris 
delsia. 

- O kur mano mama? 

- Aš tuoj nueisiu į viršų 1r pasižiūrėsiu, gerai? O gal tau tėtį su- 
rasti? 

- Taip, suraskite, misis Bilz. 

- O Doną atsiųskite apačion! - priduria Pipa. - Jis visuomet pa- 
miršta pasakyti “galima ?"". 

Vaikai linksmai juokiasi, su jais ir Basteris. 

Frenkas ima Basterį už rankos. 

- Einam, žaisi po manęs - būsime draugai. 

Basteris eina jam įkandin, po to sustoja. 

- O kur Ralfis? 

Visi ima nervingai žvalgytis, pamatę, jog Ralfio šalia nėra. Ketė 
atsigręžia į Sandrą, klausiamai pakėlusi antakius. 

- Tikriausia nusivijo Doną į viršų, - sako Sandra. - Irgi panoro 
spurgos. Aš juos abu sugrąžinsiu čia. 

Ji lipa į viršų. Vaikai pasitenkina tokiu paaiškinimu - visi, 
išskyrus Pipą. Ji rūškanai dairosi į šalis. 

- Jis nenubėgo paskui Doną. Bent jau aš taip nemanau. 

Užeina Antonas Belas, šypsodamasis kaip mielas kvaišelis - tai 
panašu į tiesą. 

- Kas ten pypsina, misteri Belai? - klausia Salė Godso. 

- Tikriausiai vilioja sniego paukščius. 

- O kas tie sniego paukščiai? - susidomi Frenkas. 

- Jūs niekad negirdėjote apie sniego paukščius? 

- Ne! Niekada! Papasakokite, misteri Belai! - girdisi balseliai iš 
visų pusių. 

- Na, jie tokie dideli kaip šaldytuvas. Balti lyg sniegas ir skanūs 
kaip bala Žino kas... hmm... bet skraido jie tik per didžiulę pūgą. 
Kai vėjas toks stiprus, kad gali juos ginti. Jiems mašinos signalas 
- kaip masalas, tačiau juos vis vien sunku sugauti. Ar galiu Žaisti 
su jumis? 

- Taip! Galite! Valio! - šaukia iš visų pusių. 

Pipa vis dairėsi Ralfio, bet dabar irgi prisijungia - kaipgi, tikras 
suaugusysis nori su jais Žaisti! 

- Stokis į eilę, Antonai Belai, - sako Ketė. - Negudrauk ir nepa- 
miršk klausti “galima?". Važiuojam. Frenkai Braitai, ženk du 
žingsnius kaip sraigtasparnis. 

Frenkas sukdamasis išskėstomis rankomis paeina du žingsnius, 
burzgdamas kaip sraigtasparnis. 

- Tu pamiršai paklausti “galima? "! - vienu balsu šaukia vaikai. 

Susigėdęs Frenkas grįžta atgal. Kamera nusisuka nuo vaikų į 
uždarytas duris su užrašu “PRIŽIŪRĖTOJAS"". 


Merijos posėdžių salė. Tas pats tylus klaksono pypsėjimas. 
Arčiau kameros ant vieno kieto salės suolo sėdi Molė Anderson 
ir bando nuraminti Džeką Karverį. Už jų, ilgos salės gale, bufetas, 

kur užeina ir išeina Žmonės, geria kavą ir valgo sumuštinius. Kai 
kas su jauduliu ir užuojauta žiūri Molės ir Džeko pusėn, tik ne Ro- 
bis Bilzas ir jo sūnelis Donas. Jie su dėmesio vertu abejingumu 
šlamščia spurgas. Robis geria kavą, Donis kliurkia kolą. 

- Aš turiu ją rasti! - rėkia Džekas. 

Jis bando stotis, o Molė suima jį už rankovės, kad bent trum- 
pam sulaikytų. 

- Tu juk žinai, kas ten dabar darosi, - kalba ji. 

- Galbūt ji dabar klaidžioja ir miršta 1š šalčio penkiasdešimt 
jardų nuo namo! - spiriasi Džekas. 

- Tu išėjęs irgi pasiklysi. Jeigu jie ten, išeis į signalo pusę. Kaip 
jūroje per rūką. Tu juk supranti. 

- Einu pakeisti Ferdą. 

- Hečas sakė... 

- Oltonas- Hečeris neims man nurodinėti, ką daryti ir ko ne! Ten 
klaidžioja mano Žmona! 

Šį kartą Molei nepavyksta jo sulaikyti, todėl ji pakyla kartu su 
juo. Tuo metu iš apačios užlipa Sandra, apsidairo, suranda vyrą ir 
sūnų. 

- Tada eik prie mašinos, - nusileidžia Molė, - bet tik prie 
mašinos. Nemėgink pats vaikščioti ir jos ieškoti. 

Bet Džekas to pažadėti negali. Jis nieko negirdi. Molė liūdnai 
žiūri, kaip jis eina į praėjimą, netrukus nuseka pridurmui. Tuo me- 
tu Sandra vėl apsidairo. Molės ji kol kas nemato. 

- Kur Ralfis? - klausia ji Dono. 

- Iš kur aš Žinau? - Donas užsiėmęs savo spurga. 

- Bet jis juk užlipo su tavimi į viršų? 

Molė prieina kaip tik tada ir nugirsta. Žinoma, iškart susirūpina. 

- Ne, jis liko tvarkyti su kitais. Tėti, galiu dar vieną? 

- Jo ten nėra? - prieina Molė prie Sandros. - Tu sakai, kad jo 
apačioje nėra? 

Sandra pasiruošusi prasmegti į žemę. 

- Aš nemačiau... ten Ketė pravirko... išmetė puodelį ir su- 
daužė... 

- Tu turėjai jį prižiūrėti! 

Sandra krūpteli. Ji ištekėjusi už Robio jau dešimt metų, ir pri- 
prato visuomet būti kalta, jei kas yra ne taip. 

Robis oriai pareiškia: 

- Nemanau, kad toks tonas... 

Molė jo nė nemato. 

- Tu turėjai jį Žiūrėti! 

Ji puola laiptais žemyn šaukdama: 

- Ralfi! Ralfi! 


Krautuvės prieigose maisto atsargų aprūpinimo ekspedicija 
išsirikiavusi prie motorinių rogių perdavinėja dėžes Maikui, kuris 
krauna jas į galinį skyrių. Įtaisęs paskutinę, jis šaukia: 

- Dar vienas reisas! Sani, tu su Henriu paimk duonos ir bande- 
lių! Kirkai, atitempk bulvių - ne mažiau kaip šimtą svarų! Aš pa- 
imsiu pieno! Keliaujam - reikia paskubėti! 

Jie grandinėle po vieną eina į plyšį pusnyje - priekyje Sanis su 
Henriu Braitu, gale - Maikas ir Kirkas. Sanis ir Henris įeina į par- 
duotuvę, Maikas stato koją vidun ir staiga sustoja kaip įkastas, net 
Kirkas į jį atsitrenkia. 

- Čia dabar! - šūkteli Kirkas. 

Maikas sustojo prie manekeno verandoje - Hečo padarytos Ro- 
bio Bilzo karikatūros. Manekenas pusiau užpustytas, ir nors veidas 
aplipęs sniegu ir užvilkta omarų gaudytojo striukė, matyti, kad 
figūra ne ta. 

Maikas nuvalo nuo veido prišalusį sniegą. Tai misis Kingsberi, 
sustingusi kaip ledo luitas. Kirkas Žiūri su siaubu, o Maikas atka- 
sa - manekeno? - kaklą ir randa naują plakatą... tik nebe juokingą. 


DUOKITE MAN TAI, KO NORIU, 
IR AŠ PASITRAUKSIU 


Maikas ir Kirkas baugščiai susižvalgo. 

Prie merijos aidi automobilio signalas - lygus, ritmingas. 
Girdisi Molės balsas: 
- Ralfi! Ralfi! 


Laikinas vaikų darželis merijoje. Prislopintas signalo garsas iš 
lauko. 

Molė kaip pašėlusi visur ieško Ralfio, bet jo niekur nėra. Ketė 
1 Antonas Belas iš baimės susiglaudė. Ant laiptų stovi Robis, Do- 
nas, Tesė Maršan ir Tavija Godso. Salė Godso pastebi savo tetą ir 
bėga pas ją. Likusieji vaikai išsigandę susirenka į krūvą. 

- Aš juk sakiau, kad jis nenusekė Dono! - pareiškia Pipa. 

Renkasi suaugusieji - kai kas nuo krėslų priešais neveikiantį te- 
levizorių, kas iš miegamojo. Su jais ir sielvarto sugniuždyta Ursu- 
la Godso. | 

- O Viešpatie, kas šį kartą? - klausia ji. 

Molė neatsako. Ji prieina prie Pipos, pritupia priešais ją ir švel- 
niai ima už pečių. Žvelgia į nusigandusias akutes. 

- Pipa, kur buvo Ralfis, kai paskutinį kartą jį matei? 

Pipa galvoja, po to rodo tarp durų ir sienos. Molė Žiūri ir mato 
duris su užrašu “PRIŽIŪRĖTOJAS". Mirtina tyla - tik atokus au- 
tomobilio pypsėjimas. Molė eina prie dūrų bijodama to, ką gali te- 
nai išvysti. Ji tiesia ranką prie durų rankenos, bet neįstengia prisi- 
versti ją paliesti, o ką jau kalbėti apie tai, kad palenktų. 

- Ralfi? - šaukia ji. - Ralfi, tu čia... 

- Mama? - atsiliepia berniuko balsas. - Čia tu, mama? 

O dangau, kokia laimė! Lyg kažkas būtų vienu ypu išleidęs orą 
iš visų susirinkusiųjų plaučių, įskaitant vaikus. Molę apleido jėgos. 
Ji verkia ir atidaro duris. 

Kamarėlėje stovi Ralfis, linksmas ir laimingas, nepaliestas ir nė 
neįtariąs, koks triukšmas kilo jam dingus. Per bendrą sumaištį mes 
nepastebėjome - o gal ir pastebėjome? - nedidelio odinio užveržia- 
mo maišelio vaiko rankose. 

- Kas atsitiko, mama? - klausia Ralfis. 

- Ką tu čia veiki? Tu mane mirtinai išgąsdinai! 

- Čia buvo tas žmogus. Jis norėjo, kad ateičiau. 

- Žmogus? | 

- Kurį tėtis suėmė. Tik jis visai neblogas, mama, nes... 

Molė stato Ralfį ant žemės ir pastumia jį sau už nugaros su to- 
kia jėga, kad vaikas vos negriūva. Antonas jį sugauna ir perduoda 
Džonasui Stenhaupui bei Endžiui Robišo, prasibrovusiems į 
žiūrovų priekį. Molė žengia du žingsnius į sandėliuką ir mato: 

Ant lentynų šepečiai ir valymo priemonės, įprastas šluotų rinki- 
nys, ražinė, atsarginės neoninės lempos, jokių kitų durų... ir dau- 
giau nieko. 

Ji sukasi į Ralfį - ir akys už kažko užkliūva. Grįžta į kamarėlę. 
Tolimajame kampe guli popierėlis. Andersono krautuvės skelbi- 
mas apie kainų nuolaidas šią savaitę. Molė ima jį ir apverčia. Di- 
džiosiomis raidėmis užrašyta: 


DUOKITE MAN TAI, KO NORIU, 
IR AŠ PASITRAUKSIU 


Molė perduoda raštelį į sandėliuką užėjusiam Endžiui Robišo. 
Jis skaito. 

- Bet ko jis nori? - klausia Molė. 

Endis tik papurto galvą. Molė išeina iš sandėliuko. 


Vaikų kampelyje ji prieina prie sūnaus, stovinčio tarp kitų 
vaikų. Jie traukiasi nuo jo, manydami, kad draugo laukia beržinė 
košė. Ralfis pakelia akis į mamą, sugniaužia rankoje maišelį ir 
karštligiškai tikisi, kad negaus pylos. 

- Kur jis nuėjo, Ralfi? Kur dingo? 

Ralfis žiūri pro ją į kamarėlę. 

- Nežinau. Jis tikriausiai tiesiog pranyko, kai nusisukau. 

- Kvailys! Ten nėra durų, pro kurias galėtų išeiti žmogus! - šau- 
kia nuo laiptų Donas. | 

- Donai Bilzai, užsičiaupk! - karkteli Molė. 

Neįpratęs, kad auklėtoja taip šiurkščiai elgtųsi, Donas prisis- 
paudžia prie tėvo. Robis prasižioja išreikšti savo nepasitenkinimą, 
bet nusprendžia, jog metas nelabai tinkamas. 

Molė atsiklaupia priešais sūnų kaip ką tik prieš Pipą, ir tik tada 
pastebi jo rankose dailų zomšos maišelį. 

- Kas čia, Ralfi? 

- Čia dovana. Jis man padovanojo. Todėl aš manau, jog jis nėra 
blogietis, kokius rodo per televizorių. Jie vaikams juk neduoda do- 
vanų. 

Molė žiūri į maišelį tarytum į bombą, bet išlieka švelni ir rami. 
Kitaip negalima. Ralfis nesuvokia, kas čia vyksta, bet mato supan- 
čius jį veidus ir jaučia atmosferą kambaryje. Vargšas vaikas jau 
timpčioja lūpą. 

- Kas čia? - Molė ima maišelį. - Duokš man pažiūrėti... 

- Neatrišk! - isteriškai šaukia Džoana Stenhaup. - Ten gali būti 
bomba, gali sprogti! 

- Ramiau, Džo! - sulaiko ją Džonasas. 

Bet jau vėlu. Kažkurie iš vaikų - Heidė ir berods Salė - pra- 
virksta. Suaugusieji atsitraukia per žingsnį. Mes matome, kaip pa- 
talpoje auga bjauri isterija. Bet turint galvoje visas aplinkybes, kas 
galėtų kaltinti šiuos Žmones perdėtu nervingumu? 

- Nereikia, Mole, nereikia! - sako Ketė. 

Molė spitrija į maišelį. Jis kabo it lašas, svarinamas to, kas yra 
viduje. Regis, Molė paliečia jo dugną. 

- Mama, nebijok, - sako Ralfis. - Ten nieko baisaus. 

- Tu žinai, kas ten, sūnuti? Žiūrėjai? i 

- O kaipgi! Mes su misteriu Linožu netgi pažaidėme. Jis sakė, 
kad jie ypatingi, nepakartojami. Ir dar sakė, kad turiu jais pasida- 
lyti, nes jie ne vien man - jie visai salai! 


ŽŽ 


Molė ima maišelį. Kai pradeda rišti virvelę, į priekį išeina žŽmo- 
gus, po sportiška striuke vilkįs juodą palaidinę stačia apykakle. Tai 
Bobas Riginsas, dvasininkas. 

- Jumis dėtas, neatriščiau, misis Anderson, - sako garbusis Bo- 
bas Riginsas. - Turint galvoje sapną, kurį regėjome šią naktį, ir ga- 
limą to... to žmogaus prigimtį... 

- Jūs, ko gero, nerištumėt, garbusis Riginsai, - neleidžia jam 
baigti Molė. - Bet kadangi tas žmogus du kartus lietė mano sūnų 
savo purvinais nagais... 

Ji atriša maišelį ir dirsteli vidun. Likusieji stebi ją nekvėpuoda- 
mi. Molė pamato šalia savęs vaikišką kepurėlę ir iškrato į ją 
kapšiuko turinį. 

- Oho, jėga! - aikteli priėjęs pažiūrėti Frenkas Braitas. 

Ir nieko keista: tokia dovana apsidžiaugtų kiekvienas vaikas. 
Kamera rodo ją iš arčiau. Kepurėje guli dešimt glotnių ir apvalių 
tartum stiklinių akmenėlių. Jie visi balti, išskyrus vieną. Tas pas- 
kutinis - juodas su raudonomis gyslelėmis, ir negali nepriminti 
mums Linožo akių. 

Molė pakelia akis ir susiduria su Melindos žvilgsniu. Nė viena 
nežino, ką turėtų reikšti Linožo “dovana"' Ralfiui, bet Melinda pri- 
sitraukia prie savęs Pipą - taip jai ramiau. 


Prie Meino gatvės sankryža su Atlanto gatve, kovodamos su 
gamtos gaivalu, slenka rogės atgal į meriją. | 

Viduje susigrūdę keturiese - Maikas, Sanis, Henris ir Kirkas. 
Produktai sukrauti užpakaliniame skyriuje. Viso ketverto veidai 
paniurę - juos sukrėtė tai, ką išvydo. Ilgai važiuoja tylėdami, skin- 
damiesi kelią per pusnis. Pagaliau Sanis nutraukia tylą: 

- Iš visų - tik senoji misis K. O kur kiti galėtų būti? Džordžas, 
Endžė, Bilis Timonsas? 

Niekas neatsako. 

- Ir kaip jis ten ją nunešė? 

Vėl tyla. 

- Kur manekenas? Kas nors matė? 

Niekas neatsako. 

- Ir kaip ją apvilko tais skudurais? 

- Pakaks, Sani, liaukis! - neišlaiko Henris. 

Sanis sekundei nutyla. Po to pasisuka į Maiką: 

- Klausyk, kodėl taip? Tu visą laiką skaitai pas garbųjį Riginsą 
metodistų bažnyčioje, visada turi paruoštą ištrauką iš Knygų kny- 
gos - turėtum bent įtarti, kodėl taip! 

Maikas susimąsto, toliau vairuodamas sniego roges per baltą 
kalvotą dykumą, kuri kadaise vadinosi Meino gatve. 

- Jobo istoriją žinote? - klausia Maikas. - Iš Biblijos? 

Likusieji linkteli. 

- Tai va, yra viena detalė, nepatekusi į knygą. Kai baigėsi kova 
dėl Jobo sielos, ir Dievas laimėjo, Jobas atsiklaupė ir klausė: 
“Viešpatie, kodėl tai nutiko man? Visą savo gyvenimą tave garbi- 
nau, 0 tu sunaikinai mano galvijus, sudeginai mano javus, užmušei 
mano žmoną ir vaikus... užleidai šimtus baisių ligų... 17 viskas dėl 
to, kad susilažinai su velniu? Gerai, Viešpatie... bet vienas vienin- 
telis dalykas, kurį norėtų sužinoti nevertas Tavo tarnas - kodėl aš?" 
Na ir laukia, po to nutaria, kad Dievas jam nebeatsakys, kai staiga 
danguje pasirodo audros debesis, plyksteli žaibas, sugriaudi bal- 
sąs: “Nori žinoti kodėl, Jobai? Todėl, kad tavyje yra kažkas labai 
bjauraus". 

Sanis, Henris ir Kirkas įsmeigia į Maiką akis, nežinodami, ką ir 
besakyti. Sanis išvis apstulbęs. 

- Jums palengvėjo? - klausia Maikas. 

Niekas neatsako. 

- Na, man irgi ne. 

Vos girdimas ritmingas pypsėjimas. 

- Jų vis dar ieško, - sako Kirkas. 

- Kad jiems pasisektų, - išsiblaškęs tarsteli Sanis, galvodamas 
apie misis K. 

Kantrybė kalnus verčia. Rogės merijos dar nepasiekė, bet, atro- 
do, tuoj tuoj pasieks. 


Signalas jau garsiau. Dabar ant keleivio sėdynės sėdi Ferdas, o He- 
čas siunčia ilgus signalus. Džekas Karveris blaškosi ratais apie auto- 
mobilį, skęsdamas pusnyse, stodamasis ir žvelgdamas į tirštą pūgą. 

- Endže! Endže, čionai! - šaukia jis. 

Jis užkimo, bet negali liautis. Pagaliau svirduliuodamas prieina 
prie atviro vairuotojo lango ir susilenkęs sunkiai gaudo burna orą. 
Jo veidas paraudo ir išrasojo, prakaito lašeliai jau sustingo lūpų 
kampučiuose bei ant smakro. 

- Lipk, Džekai, sušilsi truputį, - siūlo Hečas. 

- Ne! Ji kažkur ten! Spausk signalą! 

Ferdo, sėdinčio keleivio sėdynėje, akys išvirsta. Jis negali pa- 
tikėti tuo, ką mato. O pokalbis šalimais tęsiasi. 

- Geriau sėskis ir pailsėk, kol dar laikaisi ant kojų, - spiria He- 
čeris. 

- Ten mano žmona! - atšauna Džekas. - Ji gyva, aš jaučiu! 
Todėl tu spausk signalą! 

- Džekai, nemanau... - pradeda Hečas. 

Ferdas pakelia drebančią iš susijaudinimo ranką - jis vis dar ne- 
tiki savo akimis. 

- Džekai! Hečai! Žiūrėkite! 


Pro visureigio langą matyti tik balta migla... bet joje sverdėda- 
ma ir klupinėdama eina kažkokia figūra. Regis, moters. 

- Dieve! - atsidūsta Hečas. - Dieve mano! Čia kažkuris iš jų? 

- Negaliu pasakyti, - atsako Ferdas. 

- ENDZE!!! - kriokia vilties pakylėtas Džekas. 

Ir puola pasitikti neaiškaus silueto. Krenta, ritasi sniegu, vėl 
pašoka ant kojų. Jam įkandin iš visureigio lipa Hečas. Kiek 
pavėluotai jo pavyzdžiu paseka Ferdas. 


ŽilL> 


- Palauk, Džekai! - šaukia Hečas. - Čia gali būti ne... 
Beviltiška. Džeko jau nematyti per sniegą, tik neaiški klu- 
pinėjanti figūra. Hečas vejasi jį, paskui juos skuba Ferdas. 


Džekas Karveris kažkaip sugeba slinkti į priekį, visą laiką 
šaukdamas žmoną vardu. Hečeris nespėja jam pridurmui, Ferdas 
išvis beviltiškai atsiliko. Bet dabar jau matyti, kad tai tikrai moters 
figūra. Kai Džekas prisiartina, moteris krenta veidu į sniegą. 

- Endže, mieloji! - rėkia Džekas. 

Moteris prisiverčia atsistoti, juda mechaniškai, ryžtingai kaip 
prisukamas žaisliukas. Kai jai pavyksta, mes matome, jog tai išties 
Endžė Karver... tik kokia permaina! Maloni mažojo Basterio ma- 
ma liko tolimoje praeityje. Šitai nelaimingajai ne dvidešimt aštuo- 
neri, 0 mažiausiai septyniasdešimt, ir besiplaikstantys plaukai - 
žili. Jos akys žvelgia tiesiai į pūgą ir vyro nemato. Snieguotas vei- 
das išblyškęs, išrantytas raukšlių. | 

- Endže! - apglėbia žmoną Džekas. - Ach, Endže, mes tavęs 
ieškojome! Basteris taip nerimauja, mieloji! 

Jis apipila jos veidą bučiniais, vis glostydamas, liesdamas, gla- 
monėdamas kaip tėvas vaiką, kuris per plauką nežuvo. Iš pradžių 
neapsakomai apsidžiaugęs Džekas nepastebi, kad Andžela į nieką 
nereaguoja. Po to suvokia. 

- Endže? | 

Jis atsitraukia, pirmą kartą pasižiūri į ją iš tikro - 1r mato jos 
akyse blausią juodumą, pastebi plaukus, kurie dar prieš valandą 
buvo juodi. Apstulbsta ir išsigąsta. 

Hečas praskina kelią iki jų. Už jo - Ferdas. Pasigirsta iš krau- 
tuvės grįžtančių motorinių rogių burzgimas. 

- Endže, kas tau? - klausia Džekas. - Kas nutiko? 

Jis atsigręžia į Hečą, bet Hečas menkai gali padėti. Jį taip pat 
apstulbino permaina, Ferdas nustėręs ne mažiau. Džekas vėl pasi1- 
suka į žmoną ir ima ją už pečių. 

- Endže, kas atsitiko? Ką jis tau padarė? Kur tave nuvedė? Kur 
visi kiti, nežinai? 

Iš baltos miglos išnyra didelė geltona akis - rogių žibintas. Mo- 
teris jos nepastebi, o kol Maikas stato mašiną, ji atsipeikėja iš tran- 
so. Jos žvilgsnis užkliūva už vyro ir prisipildo nežmoniško siaubo. 

- Jūs turite duoti jam tai, ko jis nori, - sako ji. 

- Ką, brangioji? Aš neišgirdau, - pasiteirauja Džekas. 

Bet Hečas puikiai girdėjo. 

- Linožas? - klausia jis. 

Atsidaro rogių durys, išeina Maikas ir su palyda artinasi prie 
Džeko, Hečerio ir Karverių. Endžė jų nepastebi. Ji žvelgia tik į 
Džeką ir kalba pasiduodama isterijai. 

- Taip, Linožas. Mes turime duoti jam tai, ko jis nori - to jis ir 
atsiuntė mane jums pasakyti. Tik todėl neleido man nukristi - kad 
papasakočiau. Mes turime duoti jam tai, ko jis nori! Suprantate? 
Mes turime duoti jam tai, ko jis nori! 

Maikas suima ją už peties ir atgręžia į save. 

- Ko jis nori, Andžela? Jis tau pasakė? 

Ji išsyk neatsako. Vyrai susibūrė aplinkui ją ir nekantriai laukia 
jos Žodžių. 

- Jis sakė, kad praneš šiandien vakare. Sakė, kad įvyks specia- 
lus miesto susirinkimas, ir tada jis mums pasakys. Sakė, kad jeigu 
kurie nors nesutiks... nenorės daryti, kaip miestui geriau... jiems 
reikėtų prisiminti sapną, kurį matėme. Jiems reikia priminti, kas 
nutiko Roanoke. Reikia priminti Kroatoną, kad ir kas tai būtų. 

- Jo vardas, ko gero, - taria Maikas, matyt, pats sau. - Jo tikra- 
sis vardas. | 

- Nuvesk mane į namą, - paprašo Andžela Džeko. - Sušalau. Ir 
noriu pamatyti Basterį. 

- Taip, žinoma! - atsiliepia Džekas, apglėbia ją per pečius ir ve- 
da į meriją. Maikas prieina prie Hečo. 

- Jokių Bilio Timonso 1r Džordžo Kirbio pėdsakų? 

- Jokių. Ir Džeinės Kingsberi taip pat. 

- Džeinė Kingsberi negyva, - sako Maikas. Ir kreipiasi į Sanį: - 
Pastatysi mašiną? | 

Sanis sėda į sniego rogių kabiną ir važiuoja. Maikas su Heču ei- 
na į meriją, pakeliui Maikas papasakoja draugui apie misis K. 


Kamera aukštai virš merijos, 1r mes vos įžiūrime Žmonių, ei- 
nančių kaip skruzdės, vorą. Juos lėtai aplenkia rogės, kurias vai- 
ruoja Sanis Brodiganas. Mes žiūrime į juos ir... 

Užtemimas. Pirmo veiksmo pabaiga. 


ANTRAS VEIKSMAS 


Popietė. Miesto prieplauka... gerai, ta vieta, kur kadaise buvo 
prieplauka. Vėl kyla potvynis, krantą plauna grėsmingos bangos. 
Apverstos valtys, sudaužyti spąstai omarams, polių nuolaužos, 
tinklų draiskanos. 


Tuo metu iškyšulyje ant nugriuvusio švyturio virsta ir vėl trau- 
kiasi bangos. Nauja banga kažką išmeta prie išdaužto apvalaus 
aparatinės lango. 

Tai bangų išvelėtas Džordžo Kirbio kūnas. Riaumojanti banga 
ūžteli į krantą ir nusineša kūną jūron. 


„Miestelio centre tebesiaučia pūga, namai užpustyti beveik iki 
"pusės vitrinų. 


Visos vaistinės vitrinos išdužusios, skylės užneštos sniegu be- 
ne iki lentynų vidurio. 


Geležies dirbinių parduotuvėje kaip 1r vaistinėje pilna sniego. 
Netoli kasos buvo vejapjovių, užneštų sniegu iki benzino talpų, pa- 
roda. Vos perskaitomas plakatas prieš jas: “ŽOLIAPJOVIŲ 
IŠPARDAVIMAS! VASARAI RUOŠKIS ŽIEMĄ!"' 


218 


+ 


Moterų kirpykla. Taip pat pilna sniego. Kaip suledėję marsie- 
čiai stovi plaukų džiovintuvai. Skersai veidrodžio užrašas: 


DVOKITE MAN TAI, KO NORIV, IR AŠ PASITRAUKSIŲ 


Merijos pastatą vos begalima įžiūrėti - ne tik dėl pūgos, bet ir 
dėl sutemų. 


Viduje, “vaikų darželyje“, vaikai sėdi rateliu ir klausosi, kaip 
Ketė Vizers skaito knygelę “Mažasis šunytis"“ (kurią kadaise taip 
mėgo Denis Toransas). 

- Ir tada šunytis sako: “Aš Žinau, kur mano kamuoliukas. Tas 
negeras berniukas įsikišo jį į kišenę, bet aš jį rasiu, nes mano no- 
Sis 

- Stovi ant stalo arbatinukas... - uždainuoja Salė Godso. 

- Sale, mažule, dabar nereikia dainuoti. Mes skaitome. 

Ketė pašiurpo, nors gerai neprisimena, kodėl jai tokia nemalo- 
ni ta kvaila dainelė. Salė nepaiso prašymų ir toliau dainuoja. Prie 
jos prisijungia Ralfis, Heidė, po to Basteris su Pipa, Frenkas Brai- 
tas ir Haris Robišo. Dainuoja visi, net Donas Bilzas. 

- „baisiai gražus jo snapiukas... 


Jie atsistoja, rodo ausytes ir snapelius, kada reikia. Ketė Žiūri 1r 
vis labiau nerimauja, prie jos prieina Džoana Stenhaup, Molė ir 
Melinda Hečer. 

- Kas jiems? - klausia Melinda. 

- Nežinau... - atsako Ketė. - Matyt, užsinorėjo padainuoti. 

- „Dar dailesnė ausytė įpilt arbatytės. Paimki jį už ausytės, 
įpilk man arbatytės... - traukia vaikai. 

Molei visa tai nepatinka. Netoli jos knygų lentyna, ant kurios 
guli tas zomšinis maišiukas su rutuliukais. Molė meta į jį žvilgsnį 
1r lipa laiptais į viršų. 

Ant pirmo suolo sėdi Endžė Karver. Ją susupo į šiltą kailinį 
chalatą, ant šlapių plaukų - rankšluostis. Džekas sėdi greta ir gir- 
do ją garuojančiu buljonu. Pati negali, nes rankos labai dreba. 

Ant pakylos krašto veidu į ją sėdi Maikas Andersonas. Už jų 
ant kitų suolų (irgi ant paties kraštelio) pritūpė kiti pasislėpusieji 
nuo pūgos. Hečas prasibrauna pro juos į priekį ir atsisėda šalia 
Maiko. Atrodo siaubingai išsekęs. 

- Išvesti juos iš čia? - klausia Hečas, žiūrėdamas į žioplius. 

- Manai, tau pavyktų? - atsako Maikas. 

Jis teisus, ir Hečeris tai Žino. 

Įeina Molė, prasmunka pro žmones ir prisiartinusi sėdasi ant 
pakylos prie savo vyro, norėdama pasakyti kažką, kad negirdėtų 
pašalinės ausys, kurių čia apstu. 

- Vaikai keistai elgiasi, - tyliai sako ji. 

- Kuria prasme? - taip pat tyliai klausia Maikas. 

- Dainuoja. Ketė skaitė jiems knygelę, o jie atsistojo ir 
užtraukė, - ji mato sutrikusį Maiko žvilgsnį. - Suprantu, jog tai 
skamba neįtikinamai... | 

- Jeigu sakai “keistai", vadinasi, taip ir yra. Ateisiu ir pa- 
žiūrėsiu, kai tik čia baigsiu. 

Jis meta žvilgsnį į Andželą. Ji kalba - ne Džekui, ne Maikui, ne 
kam nors konkrečiai. 

- Dabar aš žinau, kaip lengva būti... išmestai iš pasaulio. O, kad 
to nežinočiau... bet dabar Žinau. 

Džekas vėl prikiša jai puodelį, bet Andželos rankos taip virpa, 
kad ji išlieja sultinį ir nusiplikiusi rikteli. Molė atsisėda greta jos, 
išsitraukia nosinę ir valo karštą skystimą jai nuo pirštų. Andžela 
žiūri į ją su dėkingumu, ima už rankos ir stipriai suspaudžia. Jai 
reikėjo užuojautos, o ne šluostės. 

- Aš tiesiog stovėjau ir žiūrėjau į švyturį. Ir staiga... jis mane 
sugavo. 

- Ššš, - ramina Molė. - Viskas praėjo. 

- Atrodo, jau niekad nesušilsiu. Aš nusideginau pirštus, matai? 
Bet jie vis tiek sušalę. Tartum jis būtų pavertęs mane sniegu. 

- Maikas turės tave kai ko paklausinėti, bet geriau ne čia - ar 
nenorėtum nueiti kur nors, kur žmonių mažiau? Taip būtų geriau... 

Molė klausiamai pasižiūri į Maiką, ir Maikas linkteli. Endžė su- 
siima. 

- Ne... tai visiems. Visi turi girdėti. 

- Kas jums atsitiko, Endže Karver? - klausia garbusis Bobas Ri- 
ginsas. 


Vėliau kamera vis labiau artėja prie Endžės, bet pertraukose ro- 
do kuo daugiau salos gyventojų veidų. Visuose regime siaubą, 
baimę ir stiprėjantį tikėjimą jos žodžiais, kad ir kokie keisti jie at- 
rodo. Lokio irštvose ateistai negyvena, ir vargu ar atsiras netikin- 
čių tuomet, kai gatvėje siautėja Šimtmečio audra, grasinanti nukel- 
ti visą pastatą nuo pamatų. Čia juk taip pat kvazireliginė patirtis, ir 
pabaigoje matome visų veiduose tvirtą įsitikinimą, kurio nebūtina 
išreikšti žodžiais: kai Linožas pasirodys, jie jam atiduos tai. “Su 
malonumu“, kaip pasakytų patys salos gyventojai. 

Andžela pasakoja: 

- Mes žiūrėjome, kaip virsta švyturys, ir staiga buvau įtraukta į 
sniegą. Iš pradžių maniau, jog kažkas kvailai pajuokavo, bet atsi- 
gręžiau ir pamačiau tą... kuris mane laikė - tai buvo ne žmogus. Jis 
buvo apsirengęs kaip Žmogus, ir veidas žmogaus, bet ten, kur akys 
- tuščia juodymė. Juodymė, kurioje sukosi kažkas raudona, saky- 
tum, ugninės gyvačiukės. Tas padaras man nusišypsojo, tada pa- 
mačiau jo dantis... ir netekau sąmonės. Pirmą sykį gyvenime. 

Andžela geria iš puodelio, salėje tylu - girdėtum uodą skren- 
dant. Molė su Džeku sėdi apkabinę Andželą. Ši vis dar spaudžia 
Molės ranką. 

- Kai atsipeikėjau, pajutau, jog skrendu. Suprantu, skamba, lyg 
būčiau su proteliu susipykusi, bet tai tiesa. Skridau kartu su 
Džordžu Kirbiu. Kaip “Piteryje Pene“, tarsi aš būčiau Vendė, o se- 

nasis Džordžas - Džonas. Tas... tas padaras laikė mus po pažasti- 
mis, mane viena ranka, Džordžą - kita. O priešais mus, lyg rodytų 
kelią ar laikytų mus ore, lėkė lazda. Juoda lazda su sidabrine vilko 
galva. Kad ir kaip greitai skridome, ji Vis buvo priekyje. 

Maikas su Heču susižvalgo. 

- Po savimi matėme salą. Pūga liovėsi, išlindo saulė, bet visur 
motorinėmis rogėmis zujo farai. Farai iš žemyno, iš valstijos poli- 
cijos, netgi eiguliai. Ir reporteriai iš vietinių televizijos bei radijo 
stočių. Visi ieškojo mūsų, bet mūsų nebebuvo. Dingome, nepalikę 
vilčių mus surasti. 

- Kaip tame sapne, - ištaria Orvas Bučeris. 

- Taip, kaip sapne. Po to vėl pasidarė tamsu. Iš pradžių pama- 
niau, jog naktis, bet tai buvo ne naktis. Tai buvo audros debesys. 
Jie grįžo, ir saulė vėl pranyko. Ėmė kristi sniegas, ir aš supratau, 
kas vyksta. Tada paklausiau: “Jūs parodėte mums ateitį? Kaip pas- 
kutinis vaiduoklis parodė misteriui Skrudžui per “Kalėdų giesmę“'? 
- O jis sako: “Taip, jūs labai supratinga. O dabar laikykitės stip- 
riau“. Mes pradėjome kilti, sniegas tik sutirštėjo, o senasis Džor- 
džas pravirko, pradėjo dejuoti, jog negali daugiau dėl artrito, kad 
jam reikia apačion... nors visai nebuvo šalta. Bent jau man taip pa- 
sirodė. Tas žmogus nusijuokė ir atsakė, kad Džordžas galės leistis 
žemyn trumpesniu keliu, jeigu nori, nes jam iš tiesų tereikia vieno 
1š mūsų, kad grįžęs galėtų papasakoti. Mes tuo metu kaip tik niro- 
me iš debesies... 

- Tau pasivaideno, Endže, - nutraukia ją Džonasas Stenhaupas. 
- Tai tiesiog neįmanoma. 

- Aš tau sakau, kad ne. Aš jaučiau tuos debesis, ne kaip šaltį, o 
kaip šlapią vatą. Džordžas suprato, ką tas žmogus nori padaryti, ir 
suriko, bet tas tipas tik pakėlė dešinę ranką - o aš buvau kairėje... 
ir... 

Senasis Džordžas Kirbis krenta iš kadro žemyn šaukdamas, 
mosuodamas rankomis, ir pranyksta tamsoje. 

Mes vėl matome Endžę miestelėnų apsuptyje. 

- Kas buvo toliau? - klausia Džekas. 

- Jis pasakė, kad neša mane atgal. Atgalios per laiką ir pūgą. Jis 
dovanoja man gyvybę, kad papasakočiau jums - jums visiems, - 
j0g turime atiduoti jam tai, ko jis nori, kai čia pasirodys. 

- Jeigu turime ką nors, ko tam Linožui reikia, - klausia Robis, - 
kodėl neateina ir nepasiima? 

- Manau, jis negali. Manau, mes turime patys jam tai atiduoti, - 
Andžela nutyla. - Jis liepė man perduoti, kad prašys tik vieną kar- 
tą. Paklausė, ar prisimenu Roanoką 1r Kroatoną, ir pasakė, jog an- 
trą kartą neprašys. O aš atsakiau - taip, prisimenu. Nes jeigu 
būčiau pasakiusi “ne", net jeigu būčiau paprašiusi ką nors pa- 
aiškinti, jis būtų paleidęs mane viršuje kaip Džordžą. Jam net ne- 
reikėjo man to sakyti - supratau. Tada jis liovėsi kilti. Padarėme 
ore mirties kilpą, man viskas sukilo kaip ant karuselės mugėje... ir 
tuomet tikriausiai vėl nualpau. Arba jis man kažką padarė. Ne- 
žinau. Po to prisimenu, kad klampoju per sniegą... baltoje miglo- 
je... ir girdžiu signalą. Tada pamaniau, jog tikriausiai švyturys ne- 
nuvirto, nes girdžiu jo sireną... ir ėmiau eiti į tą garsą, staiga kaž- 
kas išnyra iš sniego... galvoju, vėl jis, vėl pakels mane į orą ir pa- 
leis... bandžiau bėgti... bet tai buvai tu, Džekai. Tu. 

Ji išsekusi prisiglaudžia galva prie vyro peties. Salėje tyla. 

- Kodėl mes? Kodėl? - veriamai surinka Džila Robišo. 

Vėl kelios sekundės tylos. 

- Matyt, žino, jog mokame saugoti paslaptis, - atsako Tavija 
Godso. 


Rūsyje vaikai tebedainuoja: 

- Stovi ant stalo arbatinukas, baisiai gražus jo snapiukas... 

Jų ratelio viduryje stypso Ketė Vizers, vis dar įkišusi pirštą į 
užverstą knygelę. Mes matome, kaip ji gūžiasi iš pasidygėjimo, bet 
stengiasi vaikams to neparodyti. Melinda su Džoana tebestovi ant 

laiptų, dabar prie jų prisijungė snieguotas Kirkas Frimenas su 
glėbiu žaislų bei žaidimų, kuriuos su Maiku atvežė iš "Pipirų." 

- Vaikai, jeigu norite dainuoti, gal padainuotumėt ką nors kita? 
- klausia Ketė. - “Londono tiltą" arba “Fermerį iš Delo"... 

Nėra prasmės. Jie neklauso. Jų, atrodo, visai nėra čia. Ką tik 
buvę paprasti ikimokyklinukai staiga kažkaip tapo bauginamai to- 
limi. 

- Dar dailesnė ausytė įpilt arbatytės. Paimki jį už ausytės... 


Su žodžiu “paimki"' jie visi kaip vienas nutyla - staiga, lyg 
žirklėms čakštelėjus plaukų sruogą. Jie stovi aplinkui Ketę - ir viskas. 

- Vaikai, aš Žaislų atvežiau! - sako Kirkas. - Dabar... kas čia? 
Kas čia vyksta? 


Ketės žvilgsnis vaikų rate slenka nuo vieno veiduko ant kito, 
juose nėra vaikiško guvumo. Tai religinių fanatikų, apimtų transo, 
veidai. Akys tuščios tuštutėlės. Jie tiesiog stovi. 

- Basteri? - šaukia Ketė. 

Tyla. 

- Heide?? 

Tyla. 

- Pipa? 

Tyla. 

- Ralfi? Kas tau? 

Tyla. 

Į ratą įpuola Melinda Hečer, vos nepargriaudama Salės Godso 
ir Hario Robišo. Ji pritupia priešais Pipą ir stveria ją į glėbį. 

- Pipa, saulute, kas tau? 

Ketė ištrūksta iš žiedo. Daugiau nebeištveria. 

Ant laiptų ją pagauna Kirkas: 

- Kas atsitiko? Kas jiems? 

- Nežinau! - Ketė paplūsta ašaromis. - Jų akys... visiškai 
tuščios! 

Melinda su Pipa stambiu planu - ir mes matome, kad Ketė tei- 
si. Mergytės akys baugina tuštuma, ir nors motina purto ją vis 
smarkiau, - ne supykusi, o apimta paniškos baimės, - niekas nepa- 
sikeičia. 

- Pipa, pabusk! Atsipeikėk! - šaukia Melinda. 

Ji tampo vaiką už rankučių. Nieko. Karštligiškai apsidairiusi 
Melinda rėkia: 


- Pabuskite, visi! 


Šiek tiek krypteli Ralfio galva, jo žvilgsnis pamažu atgyja. Jis 
šypsosi, lyg išgirdo ją ir atsiliepė... tik į Melindos pusę nė nežiūri. 

- Žiūrėkite! - šaukia jis. 

Ir rodo į lentynos, kur guli maišelis su rutuliukais, pusę. 


Visi sužiūra, vaikai atkunta kaip ką tik Ralfis. Ir kas jiems tėn 
taip patiko? Rutuliukai? Ne, rodos, ne. Jie žvelgia kiek žemiau... 
bet ten nieko nėra. 

- Šuniuko galvytė! - garsiai susižavi Heidė. - Sidabrinė šuniu- 
ko galvytė! Tai bent! 

Ketė staiga suvokia. 

- Atvesk Maiką! - šūkteli ji Kirkui. 

- Aš nesuprantu... - ima vapėti Džoana Stenhaup. 

- Greičiau! - rėkia Ketė. 

Kirkas apsisuka ir lekia paknopstom, išmetęs ant laiptų žaislus. 

- Šuniukas! Aha! - pritaria Donas Bilzas - regime jį stambiu 
planu. Kamera seka jo žvilgsnį: 

Ant lentynos kabo Linožo lazda. Vietoj urzgiančios vilko gal- 
vos draugiškai šypsosi sidabrinis senbernaras. 


Melinda klūpo priešais Pipą, bet mergytė Žiūri virš jos peties - 
ten pat, kur 1r kiti vaikai. 

- Šuniukas! Šuniukas! - šaukia Pipa. 

Melinda nusigandusi ir sutrikusi atsisuka. Ten nieko nėra. 

Salėje nuo pakylos atsistoja Maikas. Pokalbis su Andžela baig- 
tas. Jis kreipiasi į Džeką. 

- Būtų geriau, jeigu nuvestum ją prigulti. 

- Nebloga mi... 

Į minią įšoka Kirkas. 

- Maikai! Maikai, ten kažkas vaikams darosi! 

Baugštus murmesys... ir ne tik. Džila su Endžiu, Maikas su 
Mole, Robis ir Sendė, Braitai, Hečas, Andžela, Ursula - visi tėvai 
puola prie laiptų. 

Endžė tartum nubunda: 

- Basteri? Kas Basteriui? Basteri! Basteri! 

Ji pašoka, išmušdama iš Džeko rankų puodelį su buljonu. 

- Širdele, palauk... 

Endžė jo nepastebi. 

- Basteri! 


Basteris (stambiu planu) ištrūksta iš rato ir bėga prie lentynos, 
kur už rankenos kabo lazda. Jis paliečia ją... ir krenta ant grindų it 
pašautas. 

Vaikai bėga paskui jį. Jie juokiasi ir džiūgauja, lyg gavę nemo- 
kamą bilietą į Disneilendą visai dienai. Paliečia orą... ar kažką, ką 
mato tik jie... ir krenta ant grindų vienas paskui kitą šalia Basterio. 

- Neleiskite jiems... - bando surikti Ketė... 

Ir laiptų viršuje pasirodo būrys tėvų su Džila ir Endžiu priekyje. 

- Iš kelio! - šaukia Robis. 

Jis nustumia į šalį Džilą, vos jos nepargriaudamas - Endis pas- 
kutinę sekundę spėjo moterį sugauti - ir dunda laiptais į rūsį. 

Ketė viso to nemato ir metasi per kambarį prie lentynos. Haris 
Robišo paliečia orą ir krenta prie kitų. Dabar ten, kur stovėjo vaikų 
ratas, liko tik Ralfis Andersonas ir Pipa. Pipa veržiasi 1š motinos 

rankų. Ketė pastveria Ralfį paskutinę akimirką, jam siekiant pa- 
liesti tai, ką jis mato. 

- Paleisk! - šaukia Pipa. - Noriu apžiūrėti šuniuką! Noriu 
ŠUNIUKO! 

Ketė, laikanti Ralfį, lazdos nemato, bet mes šiame kadre mato- 
me... ir Ralfis mato. Jis tiesiasi prie jos, beveik pasiekia... bet Ketė 
atitraukia jį. 

- Ką tu matai, Ralfi? 

- Paleisk! Paleisk! - rėkia Ralfis, verždamasis iš jos glėbio. 

Jis vėl tiesiasi prie lazdos, Ketė jį traukia atgal... ir tada ant jos 
it patrankos sviedinys užlekia Robis Bilzas - jis skuodžia prie Do- 
no, kuris guli susipynusių rankų bei kojų krūvoje atmerktomis aki- 
mis ir tarp dantų sukąsta spurga. Ketė išsitiesia ant grindų, paleis- 
dama 1š rankų Ralfį. 

- Doni! - sugriaudėja Robis, krisdamas ant kelių. 

Ralfis laisvas. Jis šoka į priekį ir paliečia lazdą. Vieną mirksnį 
jo akyse neapsakoma laimė. 

- Gera! - ištaria jis, ir tada jo akys užvirsta, o jis pats griūva į 
savo draugų krūvą. 

Stambiu planu: Pipa ir Melinda. Pipa - vienintelis likęs vaikas. 
Ji aršiai grumiasi su mama, plėšo nertinį, trokšdama ištrūkti, o 
akys įsmeigtos į kažkokį tašką virš vaikų krūvos. 

- Ne, Pipa! Ne!.. - dejuoja Melinda. 

- Leisk! - rėkia mergaitė. 

Hečas bilda laiptais prie žmonos ir dukters. 

- Pipa! Kas ta... - pradeda jis artindamasis. 

Melindos dėmesys sekundei susilpnėja - baisi klaida. Meilų 
mergaitės veiduką perkreipia pikta grimasa, ji nagais įsikerta į mo- 
tinos skruostą, palikdama tris kraujuojančias žymes. 

- Leisk, KALE! 

Nustėrusi iš skausmo ir dėl dukters ištartų žodžių, Melinda at- 
leidžia glėbį. Vos vos, akimirkai - bet to pakanka. Pipa ištrūksta ir 
lekia prie lentynos. 

- Ne, širdele! - šaukia Hečas ir metasi įkandin. 

Hečas lenktynes pralaimi, mes regime Pipą stambiu planu. 
Tėvas nespėja sugriebti jos per liemenį, ir mergaitė paliečia lazdą. 
Veidelyje šmėkšteli ta pati visiškos laimės išraiška, ir Pipa krinta 
be sąmonės šalia kitų. | 

- Ne! Ne! NE! - rėkia Hečas. 

Jis stveria vaiką ant rankų, žiūri ten, kur ji lietėsi, bet ten tik 
oras. Pasisuka neįstengdamas patikėti. 


Rūsyje visiška sumaištis - kaip surengė jį mūsų bebaimis reži- 
sierius. Žmonės laksto laiptais ir grūdasi “vaikų kampelyje". Do- 
minuojanti nata - nustebimas ir siaubas. 

Robis purto Doną, bandydamas jį pažadinti. Hečas su Pipa ant 
rankų pravirksta. Maikas prasibrauna pro minią ir žvelgia į vaikų 
kūnelių krūvą, netikėdamas savo akimis. 

- Jie žuvo! - Dela Bisonet apimta isterijos. - Jis juos nužudė! 

- Ne! - rėkia Ursula. - O Dieve, ne! Tik ne Salė! 

Ji skinasi kelią per žioplius, kažką pargriaudama. Ji paklaikusi 
iš siaubo ir širdgėlos... prisimenate, dar vakar ji neteko vyro. 

Laiptais žemyn dunda Endis Robišo, tempdamas paskui save 
Džilą. Jis partrenkia ant laiptų senąjį Bertą Soamsą. Pasigirsta 
triokštelėjimas - lūžo Berto ranka, jis dejuoja iš skausmo. 

- Tu jį sutrypsi! - šaukia Betė Soams. - Stok! Tu jį užmuši! 

Endis ir Džila negirdi. Jiems nerūpi senis Bertas - jų galvose tik 
Haris, gulintis ten kartu su kitais. 

Per tą laiką isteriškas Delos riksmas užkrečia visus kaip gripas: 
jie negyvi, vaikai žuvo, Linožas juos nužudė. 


Kai pribėga Molė, Maikas atsargiai pasodina Ralfį ir priglau- 
džia ausį prie vaiko krūtinės, po to prie veiduko. 

- Jis... - bando paklausti Molė, bet Maikas prideda jos ranką 
prie sūnaus veido. Ji jaučia jo kvėpavimą. Veide pasirodo gilus pa- 
lengvėjimas, pečiai nusileidžia. 

- Ačiū Dievui! Jis miega arba... 
- Nežinau, - atsako Maikas. 
Jis pakelia Ralfį ant rankų ir atsistoja. 


Robis taip pat laiko Doną ant rankų. Jis bėga prie laiptų, nuo jo 
neatsilieka sutrikusi ir persigandusi žmona. Pasipainioja Soamsai - 
Betė padeda Bertui atsistoti. Ten pat Džonis Harimanas, Sanis 
Brodiganas ir Antonas Belas, bet Soamsai, nelaimingi velionio Bi- 
lio tėvai, - pirma kliūtis Robio kelyje. 

- Iš kelio! - staugia niekad diplomatiškumu nežibėjęs Robis. 

Jis pastumia Bertą, tas vėl surinka, atsitrenkęs sulaužyta ranka 
į turėklą. Betė dar sykį jį sugauna. Suglumęs Džonis užtveria Ro- 
biui kelią. 

- Ei, palauk! Tu juk stumdai seną žmogų! Ir apskritai, kur susi- 
ruošei? 

- Praleisk! Aš turiu iškviesti jam gydytoją! 

- Linkiu sėkmės, Robi Bilzai, - sako Sanis. - Artimiausias gy- 
dytojas - kitoje sąsiaurio pusėje, Mačijase, 0 vėjas uraganinis. 

Robis išverčia akis, ir jose pasirodo sveikos nuovokos 
prošvaistė. Žinoma, Sanis teisus. Prie Robio pribėga Sandra ir 
švelniai nubraukia plaukus Donui nuo veiduko. Betė Soams, 
apglėbusi aimanuojantį vyrą, piktai į juos žiūri. 


Maikas mato supanikavusius tėvus, kas blogai, ir supanikavu- 
sius salos gyventojus, kas gali būti dar blogiau. Jis įkvepia oro 1r 
sugriaudėja, kiek leidžia jo balso stygos. 

- Visi! TUOJAU PAT! UŽTILKITE! 

Tai paveikia artimiausius jo kaimynus, jie nurimsta... bet tyla 
pasklinda kaip ratilai vandens paviršiuje. Tik Robis neatsisuka į 
konsteblį, bet vargu ar tai mus labai stebina. 

- Kur Ferdas? Jis bent mokėsi suteikti pirmąją pagalbą... Ferdai 
Endriusai, kur tave velnias nešioja? 

- Aš čia... - atsiliepia Ferdas iš minios, stengdamasis išsigauti į 
priekį. 

- Greičiau čia! Žmonės, praleiskite jį! Mano berniukas... 

- Užteks! - nutraukia jį Hečas. - Užsikišk. 

- Tu čia man nenurodinėk, tešliau! Jeigu reikės, su žemėm su- 
maišysiu! 

Jie stovi vienas priešais kitą su sąmonę praradusiais vaikais ant 
rankų - ir vis tiek pasiruošę kibti į atlapus. 

- Liaukitės! Abu! - įsako Maikas. - Robi, nemanau, kad Donui 
gresia tiesioginis pavojus. Pipai, Ralfiui ir kitiems taip pat. 

Ursula visą tą laiką klūpojo prie Salės. Dabar Molė kažką sako 
jai į ausį, ir Ursula pakyla. 

- Tai jie... nemirė? - klausia Merė Haupvel. 

Dabar visi nurimsta, akyse pasirodo viltis. Endis pakėlė savo 
Harį, Džila netoli jo. Ten pat Basterį laiko Džekas, o jo išsekusi 
žmona, pražilusi Endžė, apiberia berniuko veidą bučiniais ir kaž- 
ką kužda į ausį. 

- Berods... jis miega, - sako Endis. 

- Tai ne miegas, - prieštarauja Ursula. - Jeigu jie miegotų, 
galėtume pažadinti. 

- Tai kas čia? - klausia Ferdas, pagaliau prasibrovęs į priekį. 

- Nežinau, - atsako Maikas. 

Jis Žiūri į ramų Ralfio veiduką, tarsi stengtųsi iš užmerktų vai- 
ko akių suprasti, kas nutiko. Ir kamera nuseka jo žvilgsnį prie Ral- 
fio veido, nuo vidurinio plano iki stambaus ir stambiausio, kadras 
susilieja, o kai vėl fokusuojas1, mes matome: 


Šviesus dangus virš salos, skaisti žydrynė - tokią pamatyti ga- 
lima tik iš lėktuvo. Mes dvidešimt dviejų tūkstančių pėdų virš 
žemės aukštyje. Tūkstantis pėdų po mumis - debesų kilimas, lyg 
kabančios ore šokių salės grindys. Nuo jo matosi į Žydrynę nusi- 
driekiantys debesų čiuptuvai. Taip, čia viskas - ramybė 1r saulės 
šviesa. O apačioje tęsiasi pragariškas Šimtmečio audros kaukimas. 

Pro debesis matosi siluetas, primenantis “V" raidę, pilkas bal- 
tame fone. Tarytum stebime povandeninį laivą pačiame okeano 
paviršiuje arba lėktuvą, nyrantį iš debesų. 

Apie lėktuvą pagalvojome dėl vietos, bet klydome. 

Siluetas išnyra iš debesų. Smaigalyje Linožas su įprasta slidi- 
ninko kepuraite, džinsiniu kombinezonu ir geltonomis pirštinėmis. 
Priekyje it kelrodė žvaigždė lekia lazda. Linožas šiek tiek pakėlęs 
rankas šonuose, į vieną įsitvėrusi Pipa Hečer. Į kitą - Ralfis Ander- 
sonas, 0 už jų rankų laikosi Heidė ir Basteris, toliau iš eilės Salė ir 
Donas, gale - Haris bei mažasis Frenkas Braitas. Vėjas plaiksto jų 
plaukus, drabužiai plevena ore. Jie neapsakomai laimingi. 

- Na kaip, vaikai? - klausia atsisukęs Linožas. 

- Nuostabu! Puiku! Jėga! 

Ir džiaugsmui išreikšti trūksta Žodžių. 

Linožas stambiu planu, jo juodos akys išvagotos besisukančių 
juodų gyslelių. Kai jis šypsosi, vėl pasirodo aštrios iltys. Lazdos 
šešėlis ant jo veido lyg randas. Vaikai mano, kad juos skraidina pa- 
sakiškas draugas. Mes žinome tiesą: jie pabaisos naguose. 

Užtemimas. Antro veiksmo pabaiga. 


TREČIAS VEIKSMAS 


Merijos pastato per pūgą veik nematyti, tik keli Žiburiai drąsiai 
šviečia. 


Sandėlis su generatoriumi taip pat beveik užpustytas, tačiau va- 
riklio tratėjimo su niekuo nesupainiosi. Bet štai variklis čiaudi... 
mikčioja... 


Ir ima mirgėti pavienės ugnelės merijos languose. Užgęsta ir 
vėl užsižiebia. 


231 


+ 


Virtuvėje Tesė Maršan, Tavija Godso 11 Džena Frimen iš 
podėlio netoli sandėliuko atsineša žvakes ir sustato ant virtuvinio 
stalo. Lempa toliau virpa. Tavija su Džena nervingai Žiūri į viršų. 

- Kaip manai, generatorius išsikvėps? - klausia Džena Tesės. 

- Aha, - atsako ta. - Stebuklas, kad jis dar veikia, nors jo niekas 
neatkasinėja. Ko gero, išmetamojo vamzdžio lig šiol nesugebėjo 
užkišti dėl vėjo, bet dabar jo kryptis pasikeitė, sakau, galgi audra 
rimsta. 

Ji perduoda krūvelę žvakių dėžučių Dženei, kitą - Tavijai. Tre- 
čią ima pati. 

- Į pagrindinę salę? - klausia Džena. 

- M-hm - Maikas nori, kad iš pradžių viskas būtų paruošta ten. 
Yra pora avarinių lempų, bet jam negana. Nagi, ponios, padary- 
kim, ką galim, ko! dar šviesu. 

Koridoriaus, vedančio į merijos paradines duris, gale matosi 
stiklinis Ursulos Godso ofisas ir žemyn vedantys laiptai. Dešinėje 
- posėdžių salė, matoma pro koridoriaus langus. Tenai susirinko 
apie šimtą dvidešimt salos gyventojų, dalis būriuojasi prie bufeto 
(kurio meniu ėmė paprastėti), o kiti susėdo ant suolų ir kalbasi 
gurkšnodami kavą. 

Koridoriuje stovi suolų eilės - ramesniais laikais Žmonės ant jų 
laukė savo eilės į kabinetus: įrašyti įskaiton automobilį, šunį, valtį, 
sumokėti nekilnojamojo turto mokesčius, patikrinti rinkėjų sąrašus 
arba pratęsti leidimą komercinei žuvies ar omarų žvejybai. Dabar 
ant jų įsitaisė dar pora dešimčių miestelėnų - kas tyliai kalbasi, kas 
snaudžia. Dabar jie laukia ne savo eilės, o pūgos pabaigos. 

Spėriu Žingsniu praeina Tesė, Tavija ir Džena su savo trofėjais 
- žvakėmis. Priekyje iš Ursulos kabineto išeina Hečas. 

- Nuostabu! - sako Tavija Godso. 

Dauguma iš sėdinčių vestibiulyje kaip prie gydytojo priimamo- 
jo su tuo sutinka - jie ima ploti, pažadindami miegančius. Šie dai- 
rosi ir klausinėja, kas nutiko. 

- Nežinai, kur Ursula? - klausia Tavija. 

- Apačioje, su Sale ir kitais, - atsako Hečas. - Kai paskutinį kar- 
tą mačiau, ji miegojo. - Ir tuoj priduria: - Bet ne taip kaip vaikai. 
Supranti? 

- Taip... - atsako Tavija. - Aš įsitikinusi, Hečai, kad viskas su- 
sitvarkys. Jie pabus sveikut sveikutėliai. 

- Tikiuosi, kad tavo tiesa, Tavija Godso, - atsako Hečeris. - 
Meldžiuosi, kad neklystum. 

Ir jis leidžiasi žemyn. Moterys žvelgia jam pridurmui nuošir- 
džiai užjausdamos, po to eina iš paskos. Kai pasuka į salę, iš apa- 
čios pasirodo Džoana Stenhaup. 

- Padėti? 

- Nusileisk žemyn ir paimk likusias žvakes, - atsako Tavija. - 
Bijau, kad generatoriui tuoj bus galas. 

Tesė, Tavija 11 Džena eina į salę. Džoana (per rekordinį laiką 
atsipeikėjusi nuo šoko mirus anytai) pasuka virtuvėn. 

Lempos sumirksi, užgęsta, vėl plyksteli. Žmonės žiūri į lubas ir 
tyliai šnekasi. 


Vaikų miegamasis rūsyje labiau primena reanimacijos palatą. 
Toks vaizdas tikėtinas po baisios tragedijos, kada šitie mažyliai 
būtų tapę susišaudymo mokykloje aukomis. 

Ursula prisistūmė gultą prie Salės lovelės ir miega, laikydama 
dukrytės rankas. Maikas su Mole - prie Ralfio, Melinda sėdi su Pi- 
pa, glosto plaukus nuo mergaitės kaktos. Robišai su Hariu, Karve- 
riai - su Basteriu, Braitai - su Frenku, Linda Sent-Pjer - su Heide. 
Greta jos Sandra Bilz, taip pat viena. Drėgna servetėle ji meiliai 
valo spurgos trupinius nuo Dono lūpų. Jie taip kietai miega, kad 
galėtum palaikyti angeliukais. Netgi Doną. 

Kampe sudėjęs rankas sėdi garbusis Bobas Riginsas ir niekam 
nekliudydamas meldžiasi. 

Atsitraukia užuolaida, pasirodo Hečas, sustoja ir žiūri, kaip 
mirkteli šviesa. Lempa vėl užsidega, 17 Hečeris eina prie tėvų su 
vaikais. 

- Vis taip pat? - klausia jis Melindos. 

Ji palinguoja galvą. 

- Visiems? 

- Visiems, - tyliu beviltišku balsu atsako ji. 

- Bet kvėpuoja jie normaliai, refleksai yra, ir atitraukus voką 
vyzdys reaguoja į šviesą. Tai geri požymiai, - sako Molė. 

Hečas sėdasi prie Melindos ir įsmeigia žvilgsnį į Pipos veidą. 
Mato, kaip virpa ir trukčioja jos vokai. 

- Ji kažką sapnuoja, - sako jis. 

- Jie visi kažką sapnuoja, - atsako Maikas. 

Jiedu su Maiku persimeta žvilgsniais, ir Hečas kreipiasi į Sandrą. 

- Sandra, kur Robis? 

- Nežinau. 

“Ir žinoti nenoriu", girdisi jos balse. Ji šluosto Donui lūpas, bet 
trupinėlių ten seniai nėra - ji tiesiog jį glosto, myli visa motinos 
širdimi. 


Posėdžių salėje Robis Bilzas sėdi vienišas - kad ir išrinktas būti 
miesto vadybininku, bendrauti su juo asmeniškai mažai kas 
trokšta. Už jo nugaros matosi žmonės, kalbantys tarpusavyje, pa- 
dedantys Tavijai, Tesei 17 Dženei įstatyti žvakes į dekoratyvines 
žvakides ant sienų. Robis įkiša ranką į savo striukės kišenę ir 
ištraukia pistoletą, kurį matėme pirmoje dalyje. Deda jį ant kelių 1r 
susimąstęs apžiūrinėja. 

Ima krūpčioti šviesa. Į taktą mirksi avarinės lempelės ant sienų. 
Žmonės nervingai žvelgia į lubas. Moterys skuba statyti žvakes. 
Joms padėti šoka dar daugiau Žmonių. 

Robis nenusiteikęs padėti ir nereaguoja į neišvengiamo elektros 
dingimo perspektyvą. Jis gyvena savo minčių pasaulyje, kur tik 
kerštas kažką reiškia. Dar valandėlę pasižiūrėjęs į ginklą, jis grą- 
žina jį savo kišenėn, kad būtų po ranka. Po to lieka sėdėti ir Žiūrėti 
į vieną tašką. Įsiutęs miesto vadybininkas, kuris tik ir laukia, kad 
pasirodytų Linožas. 

Į virtuvę užsuka Džoana Stenhaup ir baugščiai žvelgia į mirk- 
sinčią šviesą. 


Matome sandėlį su generatoriumi naktį. Variklis kosti... spjau- 
dosi... 17 nebeužgriebia. Krenkšdamas nutyla, girdisi tik vėjo 
šniokštimas. 


Ten, kur miega vaikai, užgęsta lempa. Po visiškos tamsos se- 
kundės užsižiebia drovi avarinės lempos šviesa iš dėžės, įtaisytos 
aukštai ant sienos kambario gilumoje. 

- Padėsi uždegti žvakes? - klausia Maikas Hečo. 

- Kaip tu? - pasiteirauja Hečas Melindos. 

- Eik, padėk, - atsako ji. 

Maikas su Heču atsistoja ir pėdina prie išėjimo. 


Praeina pro užuolaidą ir pasuka laiptų link. 

- Per radiją pranešė, jog audra iki vidurnakčio išsikvėps, - sako 
Hečas. - Jeigu Linožas rengiasi ką nors daryti... 

- Gali tuo neabejoti, - nutraukia jį Maikas. 


Virtuvėje, kur dabar Džoana, labai tamsu - ten tiktai dvi ava- 
rinės lempos, veikiančios nuo akumuliatorių, bet viena 1š jų nevei- 
kia, o antros dega tik mažas geltonas siūlelis. Kai Džoana eina per 
virtuvę, šviesa visai užgęsta. 

Džoana apgraibomis prisiartina prie virtuvinės spintelės - dabar 
ji tik šešėlis tarp šešėlių. Atsitrenkia į kažką šonu ir aikteli - vei- 
kiau iš nekantrumo nei iš skausmo. Pasiekusi spintelę, išima iš 
dėžutės žvakę. Ant spintelės dar guli degtukų dėžutės ir krūva 
stovų žvakėms. Džoana užžiebia žvakę. Kai liepsna įsiplieskia, j1 
užsmeigia žvakės galą ant stovo adatos. 

Po to ima likusias žvakes, tvarkingai kraudama į krūvelę ant su- 
lenktos rankos. Kai pasisuka eiti, ant stalo, sutvarkyto ir visiškai 
tuščio, guli Linožo lazda su vilko galva. 

Džoana aikteli, pasisuka... ir tiesiai priešais ją stovi Linožas, o 
jo besišypsantį veidą apšviečia ta pati Džoanos žvakės liepsnelė. 
Jis primena mitinės baidyklės snukį. Moteris aikteli dar sykį, ir vi- 
sos žvakės - ir dėžutės, ir uždegtoji - iškrenta jai iš rankų. Uždeg- 
toji žvakė užgęsta, dar kartą palikdama ją (ir mus) tamsoje. 

- Sveika, Džoana Stenhaup, - sako Linožas. - Džiaugiesi, kad 
senoji perekšlė nugaišo? Padariau tau paslaugą, o kaipgi! Vaikčio- 
jai kaip Žemę pardavusi, o širdyje džigą trypei. Aš Žinau, iš tavo 
kvapo jaučiu. 

Džoana nori rėkti - šį kartą iš tikro balsu. Ir užspaudžia abiem 
rankom sau burną vos pradėjusi. Bet virš tų rankų - iš siaubo 
1šsprogusios akys, ir mes suprantame, kad savo valia ji nebūtų nu- 
tilusi. 

- Tyliau.., tyliau... - švelniai sako Linožas. 


Merijos koridoriumi eina Maikas su Heču. Čia tamsu, dega tik 
pora avarinių lempelių, kurioms labai trūksta įtampos, kelios 
žvakės, Žibintai... vienas kitas žiebtuvėlis. Pro langus matosi, kaip 
moterys merijos salėje dega žvakes. 

- Kas generatoriui atsitiko, Maikai? - klausia Stenas Haupvelas. 

- Tai jau visai nebeveiks? - klausia dar kažkas. 

- O kaip dėl šilumos? - įsiterpia trečias. - Tą prakeiktą malkų 
krosnį išardė dar prieš trejus metus! Aš jiems sakiau, kad nereikia, 
pravers per speigus šiais ar kitais metais, bet kas dabar senių klau- 
so... 

- Mums užteks šviesos ir šilumos, nesijaudinkite, - nesustoda- 
mas meta Maikas. - O audra turėtų liautis po pusiaunakčio. Taip, 
Hečai? 

- Taip. 

Garbusis Bobas Riginsas ėjo paskui Maiką su Heču ir šiek tiek 
atsiliko ant laiptų (jis ne iš lieknųjų), bet dabar pasivijo. 

- Maiklai, šie gerieji žmonės nerimauja ne dėl šviesos ir šilu- 
mos, pats supranti. 

Maikas sustoja ir atsigręžia. Šnibždesys koridoriuje nuščiūva. 
Riginsas palietė atvirą nervą; jis kalba visų vardu, pasako tai, ko 
negali kiti, i1r Maikas tai Žino. 

- Kai pasirodys tas asmuo, Maiklai, turime atiduoti jam tai, ko 
jis nori. Aš meldžiausi, ir tokį nurodymą Viešpats... 

- Mes išklausysime ir tada nuspręsime, - nutraukia jį Maikas. - 
Sutinkate? 

Koridoriumi nubėga nepritarimo murmesys. 

- Kaip gali taip kalbėti, - pradeda Orvas Bučeris, - kai tavo vai- 
kas... 

- Todėl, kad niekad nepasirašinėju tamsoje, - atsako Maikas. 

Ir pasisuka eiti. 

- Būna, kad reikia priešintis, Maiklai, - kreipiasi į jį Bobas Ri- 
ginsas, - bet būna metas paleisti vadžias, kad visiems būtų geriau, 
nors tai ir labai sunku. “Prieš nuopuolį pakyla žmogaus širdis, o 
susitaikymas eina prieš šlovę“. Patarlių knyga. 

- “Atiduokite tad, kas ciesoriaus, ciesoriui, o kas Dievo - Die- 
vui'', - atsako Maikas. - Evangelija pagal Matą. 

Garbusis Bobas Riginsas pyksta, kad Maikas bando jį nuginčyti 
šventraščiu, bet kai Žengia žingsnį jiems įkandin, - galbūt norėda- 
mas pratęsti ginčą, - Maikas papurto galvą. 

- Prašau jūsų pasilikti. Situacija kontroliuojama. 

- Suprantu, jog tu tuo tiki, - sako dvasininkas. - Bet mes tuo įsi- 
tikinę ne visi. 

- Ir tau derėtų prisiminti, Maiklai Andersonai, kad pas mus vis 
dar demokratija! - įkiša savo trigrašį Orvas Bučeris. - Audra ar ne 
audra! 

Pritariantis murmesys. 

- Tikrai, ir jeigu atmintis mane apvils, tu man priminsi, Orvai. 
Einam, Hečai. 


Jie įeina virtuvėn ir sustoja nustėrę. 
- Užeikite, užeikite! - ragina Linožo balsas. 

Ant stalo ir spintelės - uždegtos žvakės. Dabitiškai apsirengęs 
Linožas stovi, sudėjęs rankas (kol kas be geltonų pirštinių) ant vil- 
ko galvos. Ir dar matome Džoaną Stenhaup. Ji kybo prie sienos, 
galva kone liesdama lubas, kojos karo ore. Rankos pakeltos į šalis. 
Ne kryžiumi, bet užuomina į tai. Abiejose rankose - po uždegtą 
žvakę. Pirštais teka išsilydęs vaškas. Akys plačiai atmerktos. Pa- 
judėti ji negali... bet ji sąmoninga ir persigandusi. 

Maikas su Heču sustojo ten, kur įėjo. 

- Užeikite, berniukai, - sako Linožas. - Greitai ir tyliai... jeigu 
tik nenorite, kad priversčiau šitą šliurę išdeginti sau veidą. 

Jis kilsteli lazdą, ir Džoana lygiai taip pat pakelia prie veido 
žvakę. 

- Kiek plaukų! - kalba Linožas. - Pasižiūrėkim, kaip jie degs? 

- Ne, - sulaiko Maikas. 

Jis įeina į virtuvę. Hečas iš paskos, metęs per petį žvilgsnį. Ten 
Bobas Riginsas postringauja salos gyventojams, ir nors nieko ne- 
sigirdi, akivaizdu, jog dauguma su juo sutinka. 

- Turite bėdų su vietiniu piktųjų dvasių varytoju? Ką gi, yra 
vienas dalykas, kurį jūs, konsteblis, turėtumėte prisiminti ateityje... 
darau prielaidą, kad turėsite ateitį. Kestine garbusis Bobis Riginsas 
turi dvi giminaites. Dailias vienuolikos ir devynerių metų šviesiap- 
laukes. Jis jas labai myli. Gal net per daug. Pamačiusios jo auto- 
mobilį, mergytės bėga ir slepiasi. Iš tiesų... 

- Paleiskite ją, - reikalauja Maikas. - Džoana, kaip tu? 

Ji neatsako, bet akys užvirsta iš siaubo. Linožas suraukia anta- 
kius. 

- Jeigu nenorite pamatyti misis Stenhaup liepsnojančios kaip di- 
džiausia pasaulyje šventinė žvakė, patariu neprasižioti, kol jūsų ne- 
prašo. Hečai, uždarykite duris. 

Hečas uždaro. Linožas stebi, po to vėl sutelkia dėmesį į Maiką. 

- Nemėgstate Žinių? 

- Tų, kurias turite galvoje - ne. 

- Ajajai, kaip negerai. Tiesiog gėda. Galbūt jūs manimi neti- 
kite? 

- Tikiu. Bet bėda ta, kad žinote visus blogus dalykus, o gero 
nieko. 

- Kaip pakilu. Man net ašara ištryško. Bet apskritai, konstebli 
Andersonai, gėris - tai iliuzija. Pasakos, kurias žmonės porina vie- 
ni kitiems, norėdami nugyvėnti gyvenimą pernelyg daug neverk- 
dami. 

- Aš tuo netikiu. 

- Žinau. Iki pat galo laikotės gėrio... tik šį kartą, atrodo, jums 
teks degtukas nulaužtu galu. 

Jis žiūri į Džoaną, pakelia lazdą... ir lėtai ją nuleidžia. Tuo me- 
tu Džoana nuslysta siena. Kai jos kojos pasiekia žemę, Linožas su- 
deda lūpas ir švelniai papučia. Per kambarį nuošia vėjas. Žvakių 
liepsnelė ant stalo ir spintelės suplevena, žvakės Džoanos rankose 
gęsta. Ir kerai išsisklaido. Ji meta žvakes ir puola pasikūkčiodama 
prie Maiko. Bėgdama pro Linožą, moteris atšlyja. Jis tėviškai jai 
šypsosi, o konsteblis apkabina per pečius. 

- Jūsų miestas pilnas svetimautojų, pedofilų, vagių, apsirijėlių, 
žmogžudžių, mušeikų, sukčių ir šykštuolių. Ir kiekvieną iš jų aš 
pažįstu. Gimęs nuodėmėj - į peklą garmėk. Gimęs purve - į pele- 
nus tave. 

- Jis - velnias! - rauda Džoana. - Neprileisk jo prie manęs! Aš 
viską padarysiu, tik neprileisk! 

- Ko jūs norite, misteri Linožai? - klausia Maikas. 

- Kad po valandos visi susirinktumėte šitoje salėje - pradžiai. 
Surengsim neplanuotą miesto susirinkimą lygiai dvidešimt pirmą 
nulis nulis. O po to... po to pamatysim. 

- Ką pamatysim? - klausia Maikas. 

Linožas prieina prie užpakalinių durų, kilsteli lazdą, ir durys at- 
silapoja. Pro jas įsiveržia štorminio vėjo gūsis, užpūsdamas visas 
žvakes. Siluetas - Linožas - atsigręžia. Jo galvos kontūre trukčioja 
raudonos linijos, nutvieskiančios jo akis. 

- Pamatysim, baigta su šiuo miestu... ar tik pradėta. Devintą va- 
kare, lygiai, konstebli. Jūs... jis... ji... garbusis Bobis... miesto va- 
dybininkas Robis... visi ir kiekvienas. 

Jis išeina, ir durys jam įkandin užsitrenkia. 

- Ką gi mums daryti? - klausia Hečas. 

- O ką galime padaryti? - klausimu atsako Maikas. - Išklausy- 
sime, ko jis nori. Jeigu ir yra kita išeitis, aš jos nematau. Perduok 
Robiui. 

- O kas bus su vaikais? - klausia Hečas. 

- Aš juos prižiūrėsiu, - sako Džoana. - Aš vis tiek negaliu būti 
ten, kur jis. Dar kartą - nė už ką! 

- Nieko nebus, - atsako Maikas. - Jis nori, kad susirinktų visi, 
vadinasi, ir tu, Džo, - jis susimąsto. - Mes pernešim juos į viršų. 
Kartu su lovelėmis. Sustatysime posėdžių salės gale. 

- Taip, gerai, - sutinka Hečeris. Kai Maikas atidaro virtuvės du- 
ris, jis priduria: - Dar niekad gyvenime nebuvau taip išgąsdintas. 

- Aš taip pat. 

Ir eina pranešti apie susirinkimą išlikusiems per šią audrą. 


Lauke kupolas su memorialiniu varpu beveik paskendęs pusny- 
se. Ir ant vienos pusnies - beveik toks pat stebuklas kaip ėjimas 
vandeniu - stovi Andrė Linožas. Jo lazda įsmeigta tarp pėdų į snie- 
gą. Jis Žiūri į meriją... saugo... ir laukia. 

Užtemimas. Trečio veiksmo pabaiga. 


KETVIRTAS VEIKSMAS 


Meino ir Atlanto gatvių kampe tebestūgauja vėjas, kyla pusnys, 
pusto, bet snigti beveik liovėsi. 


Prie molo liekanų bangos tebeplauna krantą, tik nebe taip aršiai. 
Atlanto gatvės pradžioje guli žvejo valtis; jos nosis įlindusi pro 
išdaužtą Litl Tol Ailendo suvenyrų krautuvės vitriną. 


240) 


+ 


Dangus juodas, matosi skubantys debesys, tačiau kur ne kur 
matyti šviesesnės properšos, kažkoks sidabrinis švytėjimas. Toje 
šviesoje geriau matosi dulsvi, neramūs debesų šešėliai, po to aki- 
mirką properšoje švysteli pilnatis ir vėl pasislepia. 


Merijos pastatas per pustomą sniegą vis dar primena miražą. 
Savo kupolo prieglobstyje vėjo siūbuojamas supasi memorialinis 
varpas 1r tyliai aidi. 


Mes matome stambiu planu senovišką kvarcinį laikrodį. Kai 
mažoji rodyklė parodo lygiai devynias, jis 1ma mušti. Kamera at- 
sitraukia, parodydama mums Litl Tol Ailendo posėdžių salę. 

Tai gražus ir spalvingas reginys. Visi mūsų pažįstami jau čia, 
taip pat ir kiti salos gyventojai - iš viso du šimtai. Prie žvakių švie- 
sos jie atrodo keistai, kaip senovės kaimo gyventojai... Salemo ir 
Roanoko laikų gyventojai, sakykime taip. 

Pirmoje eilėje sėdi Maikas su Mole, Hečas ir Melinda, garbu- 
sis Bobas Riginsas ir jo žmona Ketė, Ursula Godso bei Sandra 
Bilz. Robis Bilzas ant pakylos, už nedidelio staliuko kairėje 
pusėje. Priešais jį nedidelė lentelė su užrašu “Miesto vadybininkas". 

Už suolų eilių kampe sustatytos aštuonios lovelės. Iš abiejų šito 
anklavo pusių sėdi Endžė Karver, Tavija Godso, Džoana Sten- 
haup, Endis Robišo, Ketė Vizers ir Liusjenas Furnjė. Jie saugo 
vaikus - kiek pajėgia. 

Paskutinis laikrodžio dūžis nutyla vėtros šniokštime. Žmonės 
dairosi, ieškodami požymių, kad Linožas čia. Po poros minučių 
prie katedros prieina Robis, nervingai timpčiodamas striukės 
kraštą. 

- Ponai ir ponios, aš kaip ir jūs nelabai suprantu, ko mes laukia- 
me, bet... 

- O tada gal atsisėsi ir lauksi kaip mes, Robi? - klausia Džonis 
Harimanas. 

Žodžius palydi nervingas juokas. Robis meta Džonį rūstų 
žvilgsnį. 

- Aš tik norėjau pasakyti, Džoni, kad esu įsitikinęs - rasime 
išeitį iš... 1$ šitos situacijos... jeigu laikysimės išvien, kaip visuo- 
met būdavo mūsų saloje... 


Lauko durys garsiai trinkteli atsidarydamos. Lauke, verandoje, 
matosi Linožo batai 1r lazdos galas. 


Robis Bilzas nutyla ir žiūri į duris. Jo veidu kliaukia prakaito 
upelis. 

Atskirais kadrais slenka miestelėnų veidai: Tavija... Džonasas 
Stenhaupas... Hečas... Melinda... Orvas... garbusis Bobas Rigin- 
sas... Liusjenas... kiti. Visi žvelgia į duris. 


Batai žengia ant juodai baltų šachmatinių plytelių. Lazda neat- 
silieka, stuksena ritmingais intervalais. Mes sekame batus, kol jie 
prieina prie durų į posėdžių salę. Čia kamera staiga nukrypsta į du- 
ris, ant kurių stiklinių sąvarų užrašyta: 


LITL TOL AILENDO MERIJOS POSĖDŽIŲ SALĖ 
Žemiau kitas užrašas: 
TIKĖSIME DIEVU IR VIENAS KITU 


Salos gyventojai žiūri į atėjusijį, jų akys išsiplėtusios iš baimės. 
Dvi rankos geltonomis pirštinėmis suima rankenas ir atlapoja 
duris tiesiai į kamerą... 


Tarpduryje stovi Linožas su savo striuke ir geltonomis 
pirštinėmis, pasikišęs lazdą po pažastimi. Jis šypsosi, akys daug- 

maž įprastos, šiurpūs dantys kukliai paslėpti. Jis nusimauna piršti- 
nes ir susigrūda jas į striukės kišenes. 

Kurtinančioje tyloje Linožas lėtai įeina į salę. Girdėti tik vieno- 
das laikrodžio tiksėjimas. 


Linožas iš lėto eina tarpu tarp suolų į tą pusę, kur stovėjo bufe- 
tas. Visi miestelėnai, išskyrus sėdinčius galinėse eilėse (kitaip ta- 
riant, tuos, kurie arčiausiai Linožo), atsisuka pažiūrėti į jį, akyse - 
nepasitikėjimas ir baimė. 

Kai Linožas prieina prie lovelių su miegančiais vaikais, savano- 
riai sargai susislenka, savo kūnais užstodami Linožui vaikus. 

Linožas pasiekia centrinį taką, vedantį ant pakylos. Sekundę 
stabteli ten, atlaidžiai šypsodamasis ir akivaizdžiai mėgaudamasis 
salėje tvyrančia baime bei nepasitikėjimu. Tarytum maitinasi tuo. 

Čia mes atskirais kadrais matome visus pažįstamus. Ketės vei- 
de iššūkis: “Šitus vaikus paimsi tik per mano lavoną". Garbingas 
apskritas Hečo veidas pritvinkęs ryžto ir įtampos, Melindos veide 
baimė ir neviltis. Ir kiti: Džekas Karveris... Ferdas Endriusas... An- 
tonas Belas... visi bijo, visi prislėgti antžmogio buvimo... o tai tik- 
rai jis - antžmogis, jie jaučia. 

Paskutinį matome Robį blizgančiu nuo prakaito veidu, įkišusį 
ranką giliai į kišenę, kurioje paslėpė pistoletą. 

Linožas pastuksena į suolus iš pradžių tako kairėje, po to 
dešinėje - kaip stukseno į Martos vartelius. Girdisi šnypštimas, ir 
nuo apanglėjusių vietų, kur prisilietė Linožas, kyla dūmai. Sėdėju- 
sieji netoliese skubiai traukiasi. Tie, kurie buvo 1š dešinės - tai 
Haupvelų šeimyna - Stenas, Merė ir Devis. Linožas šypsosi jiems, 
ir dabar jo lūpos prasiskiria tiek, kad matosi ilčių galiukai. Visi 
Haupvelai sureaguoja. Merė apglėbia per pečius savo sūnų ir Žiūri 
į pabaisą su nerimu. 

- Sveikas, Devi! - ištaria Linožas. - Neblogas bus pasakojimas 
“Kaip aš praleidau savaitgalį“? 

Devis neatsako. Linožas žvelgia į jį nesiliaudamas šypsotis. 

- Tavo tėvas - vagis. Per pastaruosius šešerius metus jis pavogė 
daugiau kaip keturiolika tūkstančių dolerių iš jūros produktų kom- 
panijos, kurioje dirba. Už tuos pinigus jis lošia, - ir užtikrindamas 
priduria: - Jis pralošinėja. 

Devis pasisuka ir meta į tėvą baimės ir abejonės sklidiną 
žvilgsnį. “Aš netikiu, - sako tas žvilgsnis. - Mano tėtis - niekada!" 
- bet sekundę Steno veide regi į spąstus pakliuvusio žvėries kaltę 
17 baimę. Tos akimirkos pakanka smarkiai sukrėsti berniuko tikėji- 
mą tėvu, kuris buvo jo idealas. 

- Tėti?.. 

- Nežinau, kas jūs toks, misteri, - sako Stenas, - bet jūs meluo- 
jate. Meluojate! 

Gerai, bet to nepakanka. Niekas juo netiki, neišskiriant žmonos 
1r sūnaus. 

- Gimei purve, dusyk pakartojai... a, Devi? Nors du sykius. 

Su Haupvelais baigta. Tikėjimas vienas kitu šioje šeimoje pra- 
žuvo akimoju ir amžiams. Linožas lėtai slenka praėjimu ant paky- 
los. Visų akys seka neskubų jo ėjimą - ir kaipmat nusisuka; kiek- 
viena širdis prisimena savo klaidas ir apgavystes. Pasiekęs Džonį 
Harimaną, Linožas sustoja ir vėl nusišypso. 

- O, čia juk Džonis Harimanas! Tas pats, kuris supleškino 
baldų cechą Mačijase, kitoje sąsiaurio pusėje! 

- Aš... o tu... to nebuvo! 

- Ir dar kaip buvo! - šypsosi Linožas. - Prieš dvejus metus, kai 
atleido tave 1š darbo! - jis pasisuka į Kirką Frimeną. - O Kirkas 
padėjo... tiesa? Žinoma, padėjo - juk draugas, a? - ir vėl į Džonį: - 
Septyniasdešimt žmonių neteko darbo, bet tu už save atkeršijai, 
juk tai svarbiausia, ar ne? O kaipgi! 

Salos gyventojai žiūri į Džonį, lyg matydami pirmą kartą... 1r 
Kirką taip pat. Džonis nuo tų žvilgsnių susitraukia iki pėdos ūgio. 

- Matai, mulki! - kreipiasi į Džonį Kirkas. - Žiūrėk, į ką mus 
įpainiojai! 

- Užsičiaupk! - atšauna Džonis, ir Kirkas užsičiaupia, bet per 
vėlų. 

Linožas su šypsena eina prie pakylos. Visi seka jį susigūžę it 
šunys, kuriuos dažnai lupa. Nė vienas nesiryžta atremti jo žvilgsnį. 
Kiekvienas viliasi, jog Linožas nestabtels prie jo, neims kalbėtis 
kaip su Stenu ir Džoniu Harimanu. 

Bet Linožas dar kartą sustoja prie Džeko Karverio. Džekas sėdi 
tarp tų dviejų, kuriuos Linožas jau apkaltino jauno gėjaus su- 
mušimu. Džekas pakelia į Linožą akis ir greitai jas nukreipia į šalį. 
Taip pat nejaukiai jaučiasi ir Aleksas Haberis bei Liusjenas Furnjė. 

- Taip, vaikinai, pamatytumėt tą pedą, kurį pamokėte... dėl to 
raiščio jam per akį. Šilkinio tokio raiščio. 


Endžė Karver įsiklauso. Susiraukia. Ką ten Linožas kalba apie 
jos vyrą? Kad jis kažką sumušė? To negali būti! O gal gali?.. 


- Liaukis, - sako Džekas, nepakeldamas balso. 

- Tas vyrukas gyvena viename iš namų be lifto Kanalo gatvėje, 
tiesiai už Lisabono. Galiu adresą duoti. Nežinau, gal norėsite jam 
visai šviesą užgesinti? Liusjenai, norėtum išbelsti jam antrą akį? 
Baigti darbą? 

Liusjenas tyli nuleidęs akis į grindis. 

- Aleksai? 

Aleksas taip pat prarijo liežuvį. 

- Gimęs nuodėmėj - į peklą garmėk, - ištaria Linožas ir palieka 
juos ramybėje, keliaudamas toliau pakylos link. 


Robis Bilzas tebestovi tarp savo vadybininko stalo ir tribūnos, 
veidu tebežliaugia prakaitas, marškinių apykaklė permirko. Ir 
mato: 


Tarpu tarp suolų, vilkinti tais pačiais Ligoninės marškiniais, su 
išsidraikiusiais žilais plaukais eina jo motinos vaiduoklis. Zinoma, 

ten vis dar Linožas, 1r jis spaudžia rankoje tą pačią lazdą su vilko 
galva. 

- Kodėl turėjau mirti tarp svetimų, Robi? - klausia ta jo motinos 
pamėklė. - Tu man taip ir nepaaiškinai, Robi. Kodėl turėjau mirti 
šaukdama tave? Aš tik norėjau atsisveikindama pabučiuoti... 

Linožas (šitame kadre tai iš tikro Linožas) artėja, ir Robis išsit- 
raukia pistoletą. 

- Nesiartink! - surinka jis. - Įspėju, nesiartink! 

- O, padėk tai, - sako Linožas. 

Robio pirštai susispaudžia. Mes matome, kaip jis kovoja, ne- 
leisdamas ištiesti rankos, tačiau atrodo, jog kažkokia didesnė, ne- 
regima ranka vieną po kito atlenkia visus pirštus. Pistoletas krenta 
ant pakylos, ant kurios užsilipa Linožas. 


Robis mato, kaip mama užlipa laiptais, o ligoninės marškiniai 
plevėsuoja ant išsekusio kūno. Ji nutaiko į Robį lazdos galą, ašaro- 
jančios senės akys piktai plyksteli. 

- Kodėl nepapasakoji šiems žmonėms, kur buvai ir ką veikei, 
kai aš merdėjau, Rob1? Tikriausiai tavo žmonai būtų ypač įdomu, 
tiesa, Robi? 

- Užčiaupk gerklę! - rėkia Robis. - Sandra, netikėk juo! Neklau- 
syk! Jis viską išsigalvoja! 

Sutrikusi ir persigandusi Sandra bando stotis. Ursula sugauna ją 
už rankos ir priverčia vėl atsisėsti. 

Linožas tiesia ranką prie Robio veido, spragsėdamas pirštais it 
dantimis. 

- Tavo akys, Robi... 

Robis žvelgia į netikrą motiną. 

- Išgersiu tavo akis tiesiai iš galvos... 

Kaulėta senės ranka be lazdos toliau sprags1. 


Robis traukiasi, kojos susipina, ir jis krenta. Traukiasi nuo Li- 
nožo-motinos ant užpakalio, stumdamasis kojomis, ir pasislepia už 

savo tarnybinio stalo. Ten ir lieka tyliai inkšti bei kažką nesupran- 
tamai murmėti. Užtaisytas jo ginklas mėtosi už penkių pėdų. 

Per miestelėnų eiles nubėga išgąstingas šurmulys, o Linožas 
užlipa į tribūną ir atsiremia į jos šonus kaip savim pasitikintis po- 
litikas, pasirengęs rėžti kalbą. 

- Nesijaudinkite, mielieji - jis pasveiks, užtikrinu jus. O kol kas 
patogiau, kad jis sėdėtų po stalu, negu belsti, kad nutiltų, ar ne? 
Šiek tiek ramiau. Tęskime. Pasakyk tiesą... - jis padaro pauzę ir 
nusišypso - ...sugėdinsi velnią. 

Visi žvelgia į jį su baime, tylėdami. Jis į visus - su šypsena. 

- Taigi pereiname prie klausimo esmės. Aš jį išdėstysiu, po to 
nusileisiu į apačią ir luktelsiu, kol priimsite sprendimą. 

Pakyla Sanis Brodiganas. Jis išsigandęs, bet ryžosi paklausti. 

- Kodėl atėjote čia? Kodėl būtent mes? 

- Jumyse yra kažkas bjauraus, - vos girdimai ištaria Maikas. 

Molė paima jį už rankos. Maikas suneria jos ir savo pirštus, pa- 
kelia jos ranką prie savo veido ir patrina skruostą. 

- Aš čia todėl, kad salose Žmonės moka susivienyti vardan visų 
gerovės, kai reikia... 1r moka saugoti paslaptis. Taip buvo Roano- 
ko saloje 1587 metais, taip ir Litl Tol Ailendo saloje 1989-aisiais. 

- Kalbėkite aiškiai! - pakyla Hečas. - Užteks dantis užkalbinėti. 
Sakykite, ko norite. 

Hečas atsisėda. Linožas stovi ant pakylos nuleista galva, tartum 
susimąstęs. Miestelėnai, sulaikę kvėpavimą, laukia tęsinio. 
Gatvėje dejuoja pūga. Pagaliau nepažįstamasis pakelia galvą 1r 
permeta akimis salę. 

- Jūsų vaikai čia, su jumis... bet jų čia nėra. Manęs taip pat, nes 
iš dalies esu su jais. 

Jis parodo dešinėn, kur langai išeina į lauką. Giedrą dieną ma- 
tytųsi prieplauka pasibaigiantis šlaitas į sąsiaurį ir žemyną. Dabar 
langai tamsūs... tol, kol Linožas nepakelia lazdos ir neparodo į juos 
vilko galva. | 

Langus užlieja ryški žydra šviesa. Salos gyventojai nustėrsta, 
išsigąsta, kai kurie tiesiog užsidengia akis ranka. 

- Žiūrėkite! - reikalauja Linožas. 

Kamera pasisuka į centrinį langą. Žydras dangus... apačioje de- 
besys... paukščių virtinė (galbūt antys?) plasnoja virš debesų. Tik 
ten ne antys... ne Žąsys... tai... tal... 


Posėdžių salės “Vaikų kampelyje" ant kojų pašoka Endis Ro- 
bišo, neatplėšdamas akių nuo tviskančio lango. Jo veide - sąmyšis. 

- Haris... o Dieve, tai Haris! 

Jis atsigręžia į miegantį sūnų, mato, kad berniukas nedingo, ir 
vėl pasisuka į langą. Prie jo atsiduria Endžė. 

- Basteris! -Džekai, tenai Basteris! 

- Jie ten visi, - sako Linožas tiesiai į kamerą. 


Ir mes matome tą patį vaizdą - Linožas lekia pleišto priekyje 
paskui lazdą. Jis laiko už rankų Pipą ir Ralfį kaip ir anksčiau, o kiti 
vaikai išsirikiavę už jų. Vaikai juokiasi, džiaugiasi, laimingi neap- 
sakomai. Kol... 

- Bet jeigu aš juos paleisiu tenai... - skamba Linožo balsas... 


Linožas danguje paleidžia Ralfio ir Pipos rankas, 1r laimė užlei- 
džia jų veideliuose vietą siaubui. Pasileidę visi aštuoni su klyks- 
mais krenta Žemyn, ir juos praryja tirštas debesis. 

- ...jie žus čia, - sako Linožas kamerai. 


Stovintis ant pakylos Linožas nuleidžia lazdą, ir vaiski žydrynė 
languose užgęsta - jie vėl pasidaro juodi. Salos gyventojai neapsa- 
komai sukrėsti. Natūralu, kad labiausiai sukrėsti tėvai. 

- Ir jūs pamatysite, kaip tai atsitiks, - tikina Linožas. - Jie 
užges... 

Jis sudeda lūpas, nežymiai pasisuka į kairę ir papučia. Ant sie- 
nos užgęsta kelios (tiksliau, lygiai aštuonios) žvakės. 

- „kaip žvakės vėjyje, - su šypsena baigia Linožas. 

Ursula Godso pašoka. Kadaise gražų jos veidą perkreipė ir pa- 
sendino sielvartas. Ji sverdėja, vos negriūva, bet Melinda sugauna 
ją ir neleidžia parvirsti. Ursula maldauja visa širdimi, liedama 
ašaras. 

- Tik nelieskite mano Salės, misteri! Ji man viena beliko! Mes 
duosime jums tai, ko norite, prisiekiu, duosime, jeigu turime tai. 
Ar ne? - ji pasisuka į susirinkusiuosius. 


Ketė Vizers... Sanis... Dela Bisonet... Džena Frimen... Džekas, 
Liusjenas ir Aleksas Haberis, kaltai susibrukę į krūvą... visi linksi 
ir pritaria. Taip, jie Linožui atiduos tai, ko jis nori. Jie tam pasi- 
ruošę. 

- Tai kas gi tai? - pakyla Hečas 1š pirmos eilės su savo Žmona. 
- Pasakykite. 

- Ilgai gyvenu šiam pasaulyje, - pradeda Linožas. - Tūkstančius 
metų. Bet aš ne iš dievų, ir nesu nemirtingas. 

Jis paima savo lazdą ties viduriu, iškelia ją virš galvos ir pasu- 
ka horizontaliai prieš savo veidą. Vos regimas šešėlis nuo žvakių 
krenta ant jo kaktos ir žemiau. Tuo metu stiprus ir gražus keturias- 
dešimtmečio veidas keičiasi... sensta. Tai jau raukšlėtas ir suglebęs 
senio... iškasenos veidas. Ir akys žvelgia iš po nusvirusių vokų, pa- 
akiuose maišeliai. 

Salė ima aikčioti ir šnibždėtis. Ir vėl kamera gaudo veidus mi- 
nioje, rodydama jų reakciją. Štai Endis Robišo, sėdintis su savo 
sūnumi, laiko jo ranką ir glosto. 

- Štai, matote, koks aš iš tikro. Senas. Ligotas. Faktiškai ant 
mirties slenksčio. 

Linožas vėl pakelia lazdą, ir šešėlis pasitraukia nuo jo veido, 
grąžindamas jaunystę. Jis palaukia, kol salė nutils. 

- Jeigu skaičiuosime jūsų gyvenimais-dienomis, gyvensiu dar 
ilgai. Vaikščiosiu žeme ir tuomet, kai jūs visi, išskyrus pačius ma- 
žiausius - galbūt Devį Haupvelą ar Doną Bilzą... 

Intarpas. Sėdintis šalia tėvų Devis Haupvelas ir miegantis Do- 
nas. 

- „„trunysite žemėje. Bet mano masteliais laiko man liko ne- 
daug. Klausiate manęs, ko aš noriu? 


Kamera rodo Maiką 1 Molę Andersonus. Maikas jau suprato, ir 
j0 veide siaubas. Kai jis prabyla, balsas nuo šnabždesio garsėja iki 
dejonės. Molė spaudžia jo ranką: 

- Ne, - taria Maikas. - Ne, ne, ne... 

Linožas kalba toliau, nekreipdamas dėmesio į konsteblį. 

- Man reikia to, kurį išauklėsiu ir išmokysiu, to, kuriam perduo- 
siu viską, ką Žinau ir moku, kas atliks mano darbą, kai pats nebe- 
galėsiu to daryti. 

Maikas pašoka pakeldamas ir Molę. 

- Ne! Ne! Niekada! 

Linožas ir toliau nepaiso Maiko. 

- Man reikia vaiko. Vieno iš tų, kurie miega kampe. Kurio - ne- 
svarbu; mano akyse jie vienodi. Duokite man tai, ko aš noriu, - 
duokite savo valia, - ir aš pasitrauksiu. 

- Ne! - šaukia Maikas. - Mes niekad neatiduosime tau savo 
vaikų! Niekada! 

Jis išsilaisvina iš Molės rankos ir puola prie laiptų ant pakylos, 
aiškiai pasirengęs susidoroti su Linožu. Įniršis nuslopino abejones, 
ar jis pajėgs įveikti antgamtinę Linožo jėgą. 

- Laikykite jį! - šaukia Linožas. - Jeigu nenorite, kad numesčiau 
vaikus iš dangaus! O aš tai padarysiu! Prisiekiu, numesiu! 


Vaikų kampelyje mažyliai ėmė vartytis lovelėse, dejuoti, ra- 
mius veidus iškreipė siaubas... arba kažkas, atsitikę toli toli, 
aukštai aukštai. 

- Laikykite jį! - šaukia išsigandęs Džekas Karveris. - Sulaiky- 
kite jį! Dėl Dievo, sustabdykite! 

Garbusis Bobas Riginsas sugriebia Maiką per pečius anksčiau, 
nei konsteblis pribėga prie laiptų. Hečas prisijungia anksčiau, nei 
Maikui pavyksta nusikratyti Riginso, kuris, nors ir stambus, yra 
veikiau storas nei stiprus. 

- Ne, Maikai! - sako Hečeris. - Mes turime jį išklausyti - bent 
jau išklausyti... 

- Ne! - rėkia Maikas, stengdamasis ištrūkti. - Paleisk mane, He- 
čai! Po velnių... 

Jis beveik išsivaduoja, bet tada ant jo sugriūva Liusjenas, Sanis, 
Aleksas ir Džonis. Nepėsti vyrukai. Jie pasodina jį atgal į vietą pir- 
moje eilėje. Mes matome, kad tai darydami jie jaučiasi nejaukiai, 
bet visi nusiteikę ryžtingai. 

- Maikai Andersonai, ramiai pasėdėsi, kol jis pasakys, ką nori, 
- kalba Džomis. - Mes jį išklausysime. 

- Taip reikia, - priduria Liusjenas. 

- Jūs nesuprantate, - prieštarauja Maikas. - Klausyti jį - tai blo- 
giausia, ką galime padaryti! 

Jis atsisuka į Molę pagalbos ir paramos, bet tai, ką išvysta, pri- 
verčia jį suakmenėti. Tai - neryžtingumo ir nevilties mišinys. 

- Mole? Mole? - paklaikęs šaukia Maikas. 

- Aš nežinau, Maikai. Man regis, geriausia išklausyti. 

- Išklausysim - juk nepakenks, - sako Melinda. 

- Jis prirėmė mus prie sienos, - priduria Sanis. 

Jie atsigręžia į Linožą. 

Visų akys nukreiptos į jį. Visi laukia svarbiausių žodžių. 

Ir Linožas ima kalbėti. Kamera lėtai artinasi iki jo, kol rodo 
stambiu planu. 

- Tokioje situacijoje aš negaliu pasiimti pats... nors nubausti ga- 
liu, patikėkite manimi. Atiduokite man vieną vaiką iš tų, kurie 
miega tenai, kad galėčiau auginti kaip savo - ir aš paliksiu jus ra- 
mybėje. Jis arba ji gyvens ilgai, ir kai kiti miegantys jau bus mirę, 

jis arba ji dar gyvens, daug ką pamatys. Duokite man tai, ko noriu, 
1r aš pasitrauksiu. Atsisakysite - ir tie sapnai, kuriuos regėjote pra- 
eitą naktį, virs realybe. Vaikai nukris iš dangaus, 0 jūs, pora už po- 
ros, sušoksite į vandenyną. Kai audra baigsis, šita sala bus tokia, 
koks po audros buvo Roanokas. Tuščia. Apleista. Duodu jums 
pusvalandį. Apsvarstykite klausimą... kam dar skirti miesto susi- 
rinkimai? O tada... 

Jis nutyla. Kamera pasiekia maksimalų stambų planą. 

- Spręskite. 

Užtemimas. Ketvirto veiksmo pabaiga. 


PENKTAS VEIKSMAS 


Prie merijos pastato vėjas rita sniego sūkurius, bet snigti 
liovėsi. Šimtmečio audra - bent jau Motinos Gamtos sutvertoji - 
baigėsi. 

Danguje ima kilti ir skirstytis debesys. Vėl pasirodęs mėnulis 
lieka tviskėti danguje. 


Mes einame merijos koridoriumi prie stiklinių durų į salę, ka- 
meros apačioje šmėkšteli užrašas: 


TIKĖSIME DIEVU IR VIENAS KITU 


Matosi, kaip Robis Bilzas išropoja iš pastalės (plaukai 
sušiaušti), atsistoja ir eina prie tribūnos. 
Toliau viską matome kaip visumą, kad ir kaip būtų sumontuota. 


Robis prieina prie tribūnos ir nužvelgia laukiančią salę. Maikas 
lieka sėdėti ant pirmo suolo, nors pastebimai virpa kaip aukštos 
įtampos laidas. Jam iš vienos pusės Hečas, iš kitos - Molė. Mai- 


252 


kas laiko ją už rankos, ji su nerimu žvelgia į jį. Ant antro suolo 
už jų Liusjenas, Sanis, Aleksas ir Džonis - savanoriškas konvojus. 
Jeigu Maikas bandys kištis į klausimo svarstymą, jie jį sulaikys. 


Salės gale, kur miega vaikai, suaugusiųjų padaugėjo. Prie sė- 
dinčios ant Salės lovelės Tavijos prisijungė Ursula, šalia Hario jau 
sėdi ir Endis, 1r-Džila, o prie Endžės, nepaliekančios Basterio, 
priėjo Džekas... tačiau kai jis mėgino apglėbti ją per pečius, mote- 
ris išsisuko nuo jo prisilietimo. “Tau teks kai ką paaiškinti, Džeki," 
- galėtų pasakyti Rikis Rikardas. Melinda sėdi prie Pipos, Sandra 
sergsti Doną. Karla ir Henris Braitai sėdi Frenko lovos kojūgaly 
susikibę už rankų. Linda Sent-Pjer - netoli Heidės. Bet visų tėvų 
dėmesys nukreiptas ne į vaikus, o į Rob; Bilzą, pasišovusį pirminin- 
kauti... ir kaimynus salos gyventojus, kurie nuspręs jų vaikų likimą. 

Neįtikėtinomis pastangomis susitvardęs, Robis dirsteli po ka- 
tedra ir ištraukia pirmininkaujančiojo plaktuką - seną ir sunkų, re- 
liktą, išlikusį dar iš septynioliktojo amžiaus. Kelias sekundes spok- 
sSO į jį, it niekad nebūtų matęs, ir nuleidžia ant stalo garsiai 
taukšteldamas. Keli žmonės krūpteli. 

- Aš kviečiu laikytis tvarkos. Mano nuomone, geriausia šį rei- 
kalą spręsti taip, kaip sprendžiame bet kurį miesto klausimą. Juk 
taip ir yra? Čia miesto klausimas? 

Tyla 1r įsitempę veidai. Maiko išvaizda liudija, kad jis norėtų 
atsakyti - bet jis tyli. Molė vis dar taip pat susirūpinusi Žiūri į savo 
vyrą 1r glosto jo ranką, kuri smarkiai (gal net skaudžiai) spaudžia 
j0s ranką. 

- Prieštaraujančių yra? - klausia Robis. 

Tyla. Robis vėl nuleidžia plaktuką - tarkšt! - ir vėl keli žmonės 
pašoka. Bet ne vaikai. Jie kietai miega. Arba guli be sąmonės. 

- Klausimas, ar duoti tam... tam asmeniui, kuris pasirodė salo- 
je, vieną iš mūsų vaikų. Jis sako, kad išeis, jeigu atiduosime jam 
tai, ko jis nori, arba nužudys visus, - įskaitant vaikus, - jeigu atsi- 
sakysime. Teisingai suformulavau klausimą? 

Tyla. 

- Gerai. Tai ką nuspręs Litl Tol Ailendas? Kas nori pasisakyti? 

Tyla. Po to lėtai pakyla Kolas Frizas. Nužvelgia savo kraštie- 
čius. 

- Nematau išeities, jeigu tikime, kad jis gali įvykdyti savo pažadą. 

- O tujuo tiki? - klausia Roberta Koin. 

- Tai pirmas klausimas, kurį sau uždaviau. Ir... taip, tikiu. Ma- 
čiau daug to, kas mane įtikino. Aš manau taip: arba mes jam duo- 
sime tai, ko jis nori, arba jis paims viską, ką turime... vaikus taip 
pat. 

Kolas sėdasi. 

- Roberta Koin pastebėjo svarbų momentą, - sako Robis. - Kas 
tiki, kad Linožas sakė tiesą? Kad jis gali nutrinti salą nuo Žemės 
paviršiaus ir padarys tai? 

Tyla. Tiki visi, bet niekas nenori pirmas pakelti ranką. 

- Mes visi sapnavome tą patį, - prabyla Dela Bisonet. - Tas sap- 
nas nebuvo įprastas. Žinau tiek aš, tiek jūs visi. Jis sąžiningai mus 
Įspėjo. 

Ji pakelia ranką. 

- Nieko sąžiningo čia nematau, - sako Bertas Soamsas, - bet... 

Viena jo ranka laikiname įtvarė, bet jis pakelia kitą. Jo pavyz- 
džiu paseka ir kiti - iš pradžių nedaug, po to vis daugiau, beveik 
visi. Hečas ir Molė pakelia ranką paskutiniai. Tik Maikas sėdi pa- 
niuręs, nepakeldamas rankų nuo kelių. 

- Tai dar ne klausimas apie tai, ką daryti, Maikai, - tyliai sako 
Molė. - Kol kas ne. Tik ar tikime... 

- Aš žinau, apie ką šitas klausimas, - atšauna Maikas. - Jei jau 
atsistoji ant šito kelio, kiekvienas kitas Žingsnis lengvesnis už 
ankstesnį. Tai irgi Žinau. 

- Taigi, - nuleisdamas ranką sako Robis, - mes juo tikime. Šitas 
klausimas išaiškėjo. Dabar, jeigu turite nuomonių dėl pagrindinio 
klausimo... 

- Aš noriu kalbėti, - pakyla Maikas. 

- Tavo teisė, - sutinka Robis. - Esi lygiateisis mokesčių 
mokėtojas. Kalbėk. 

Maikas lėtai užlipa laiptais ant pakylos. Molė seka neatitrauk- 
dama akių. Maikas nesivargina prieiti prie tribūnos - jis tiesiog pa- 
sisuko veidu į kraštiečius. Kelias akimirkas auga dėmesys ir įtam- 
pa salėje, kol Maikas svarsto, nuo ko pradėti. 

- Ne, jis ne žmogus. Aš nebalsavau, bet vis tiek sutinku. Aš ma- 
čiau, ką jis padarė su Marta Klarendon, su Piteriu Godsu, ką pa- 
darė su mūsų vaikais - ir netikiu, kad jis Žmogus. Sapnavau tą pat, 
ką ir jūs, ir ne blogiau už jus Žinau jo grasinimų realumą. Gal net 
geriau - aš jūsų konsteblis, kurį išrinkote sekti, kaip laikomasi jūsų 
įstatymų. Bet... žmonės... vaikų galvažudžiams neatiduoda! Jūs tai 
suvokiate? Vaikų neatiduoda! 

Iš vaikų kampelio išeina Endis Robišo. 

- Tai kokį turime pasirinkimą? Ką darysime? Ką galime pada- 
ryti? 

Šitą repliką palydi garsus pritarimo šnibždesys, ir Maikas sune- 
rimsta - tai matosi. Nes vienintelis atsakymas, kurį jis turi, be 
prasmės. Tas atsakymas - teisingo poelgio narsa. 

- Stoti prieš jį, - sako Maikas. - Petys į petį. Vienu balsu ištarti 
jam "ne". Padaryti tai, kas parašyta ant durų, pro kurias čia įėjome 
- tikėti Dievu ir vienas kitu. Ir tada... galbūt... jis pasitrauks. Kaip 
pasitraukia audra, išleidusi savo kvapą. 

- O jeigu jis pradės badyti savo lazda? - pakyla Orvas Bučeris. 
- Kas tuomet? O mes krisime kaip musės ant palangės? 

Garsus pritariantis murmėjimas. 

Pakyla garbusis Bobas Riginsas: 

- “Atiduokite tad, kas ciesoriaus, ciesoriui, o kas Dievo - Die- 
vui". Tu pats tai sakei, Maiklai, prieš valandą. Evangelija pagal 
Matą. 

- “Pasitrauk nuo manęs, šėtone, nes pasakyta: “Savo Viešpačiui 
Dievui lenkis ir Jam vienam tarnauk“. Evangelija pagal Morkų, - 
atšauna Maikas ir apsidairo. - Žmonės... jeigu atiduosime vaiką... 

vieną iš savo kūdikių - kaip po to gyvensime ir žiūrėsime vienas 
kitam į akis, net jeigu jis paliks mus gyvus? 

- Puikiai gyvensime, - atsiliepia Robis Bilzas. 

Maikas nustebęs atsigręžia į jį, ir tuo metu centriniu taku prie 
pakylos išeina Džekas Karveris. Kai jis pradeda kalbėti, konsteb- 
lis pasisuka į jį. Jį apšaudo iš visų pusių. 

- Mes visi turime kažką, su kuo tenka susitaikyti, Maikai. O gal 
tu kitoks? 

Šūvis taiklus. Matome, kaip Maikas prisimena. 

Jis kreipiasi į Džeką ir visus: 

- Ne, aš toks pat. Bet tai ne tas pat, kas gyventi prisimenant, jog 
sukčiavai per egzaminus, su kažkuo permiegojai, užvažiavai kam 
nors per srėbtuvę išgėręs arba blogos nuotaikos. Tai - vaikas. 
Džekai, nejau nesupranti? 

Galbūt jo Žodžiai pasiekė jų širdis. Bet tada prabyla Robis. 

- Tarkim, tu teisus, jį reikia vyti lauk... tarkim, sustosime mūru, 
susikibsime ir atrėšime: “NE!"', tarkim, kad mes tai padarysime ir 
jis išnyks. Grįš ten, iš kur atsidangino. 

Maikas įdėmiai stebi laukdamas spąstų. 

- Bet tu matei mūsų vaikus. Nežinau, ką jis jiems padarė, bet 
neabejoju, jog skrydis dangumi - tikslus apibūdinimas. Jie gali nu- 
kristi, 17 tuo aš tikiu. Jam užteks tik mostelti ta lazda, ir jie nu- 
garmės. O kaip galėsime gyventi ir žiūrėti vienas kitam į akis, jei- 
gu tai įvyks? Mes kalbėsime, kad nužudėme visus aštuonis tik 
todėl, jog buvome per geri, pernelyg dori, kad paaukotume 
vienintelį? 

- Bet juk tai gali būti blefas... - bando prieštarauti Maikas. 

- Tai ne blefas, Maikai, pats Žinai! - staiga griežtai ir piktai nu- 
traukia jį Melinda. - Tu tai matei. 

Tavija Godso neryžtingai išeina prie centrinio praėjimo pra- 
džios - akivaizdu, kad miestelėnai linkę kalbėti čia. Iš pradžių ji 
kalba neužtikrintai, bet tolydžio įgauna ryžto. 

- Kalbi taip, Maikai, lyg jis norėtų nužudyti tą vaikelį... lyg tai 
būtų žmogaus aukojimas. Man tai labiau panašu į įsivaikinimą. 

Ji apsidairo šypsodamasi, lyg tikintų: jeigu jau teks tai padaryti, 
pasistenkime padaryti, kaip geriau. Pažvelkime iš gerosios pusės. 

- Ir dar ilgas gyvenimas! - antrina Džonasas, po to nutyla. - Jei- 
gu galima juo tikėti. Bet po to, kai jį pamačiau... aš tikiu. 

Miestelėnai suošia pritardami. Ir palaimindami. 

- Linožas mirtinai užtalžė Martą Klarendon savo lazda! - šau- 
kia Maikas. - Akis jai išdaužė! Mes svarstome, ar atiduoti vaiką 
pabaisai! 

Šitie žodžiai sutinkami tyla. Žmonės nuleidžia akis į grindis ir 
rausta iš gėdos. Garbusis Bobas Riginsas vėl atsisėda. Jo žmona 
uždeda ranką jam ant rankovės ir priekaištingai Žiūri į konsteblį. 

- Tegu taip, - sako Henris Braitas, - bet kaip kiti vaikai? Pasa- 
kysime “ne"' ir žiūrėsime, kaip jie miršta mūsų akyse? 

- Taip, Maikai, - pritaria Kirkas. - Ką pasakysi apie daugumos 
gerovę? 

Šiuo klausimu Maikas neturi ką atsakyti. 

- Bet juk ir apie vaikus gali būti blefas. Šėtonas - melo tėvas, o 
šitas tipas aiškiai artimas jo giminaitis. 

- Ir tu psirengęs rizikuoti? - inkščia įsiutusi Džila Robišo. - Pui- 
ku! Tik rizikuok savo sūnumi, ne mano! 

- Pakartojai mano mintį! - palaiko ją Linda Sent-Pjer. 

- Žinai, Maikai, - sako Henris Braitas, - kas čia baisiausia? Tar- 
kim, tu iš dalies teisus... ir mes liksim gyvi, o jie, - jis parodo į vai- 
kus, - mirs? Kaip mes galėsime Žiūrėti vienas į kitą? Kaip toliau su 
tuo gyvensime? 

- Ir kaip mums po to gyventi šalia tavęs? - klausia Džekas. 

Nedraugiškas erzelis. Džekas - gėjų naikintojas - grįžta prie 
miegančio savo sūnaus ir atsisėda. Į tai Maikas taip pat negali at- 
sakyti. Mes matome, kaip jis ieško atsakymo, bet jo neranda. 

Robis pasižiūri į laikrodį. Jame 9:20. 

- Jis sakė - pusvalandį, - primena Robis. - Mums liko dešimt 
minučių. 

- Negalima to daryti! - šaukia Maikas. - Kaip jūs nesuprantate? 
Negalime leisti jam... ! 

- Mes išklausėme tavo nuomonę, Maikai, - be užuojautos sako 
Sanis. - Dabar sėskis, gerai? 

Maikas beviltiškai dairosi. Jis nekvailas, supranta, kur viskas 
krypsta. 

- Turite apie tai pamąstyti, žmonės. Labai gerai pamąstyti. 

Jis nulipa laipteliais ir atsisėda prie Molės. Ji leidžia paimti už 
rankos, bet paskui ištraukia. 

- Einu pas Ralfį, Maikai. 

Ji pakyla ir eina taku ten, kur miega vaikai. Dingsta tėvų būry- 
je neatsigręžusi. 

- Dar kas nors nori pasisakyti? - klausia Robis. - Ką siūlote? 

Po sekundės į priekį išeina Ursula. 

- Atleisk mums, Viešpatie, geriau atiduokime jam tai, ko jis no- 
ri. Atiduokime tai, ko jis nori, ir tegu eina sau. Man nusispjauti į 
savo gyvenimą, bet vaikai... net jeigu tai bus Salė. Geriau tegu gy- 
vena su blogu Žmogumi negu... negu miršta. 

Ir pratrūksta proverksmiais priekaištauti: 

- Viešpatie, Maiklai Andersonai, tu ką, širdies neturi? Čia juk 
vaikai! Negalime leisti jam nužudyti vaikus! 

Ir grįžta ten, kur miega mažyliai. Į Maiką įremtos priešiškų 
veidų eilės. 

- Dar kas nors? - klausia Robis, žiūrėdamas į laikrodį. 

Maikas nori stoti, bet Hečas ima jį už rankos ir spusteli. Maiko 
akyse pralaimėjimas ir klausimas, ir Hečas vos pastebimai papur- 
to galvą. “Užteks, - reiškia tas judesys. - Padarei viską, ką galėjai". 

Maikas išsivaduoja iš jo rankos ir vėl atsistoja. Dabar jis neina 
prie pakylos, o kreipiasi į miestelėnus iš vietos: 

- Nereikia. Prašau jūsų. Andersonai Litl Tol Ailende gyvena 
nuo 1735 metų. Maldauju jūsų kaip salos gyventojas ir Ralfio An- 

dersono tėvas - nedarykite to, - po pauzės priduria: - Tai prakeiki- 
mas. Amžina pražūtis. 

Jis beviltiškai apsidairo, ir niekas, netgi jo Žmona, nenori susi- 
tikti su jo akimis. Vėl stoja tyla, ir vos girdimai švilpauja vėjas bei 
tiksi laikrodis. 

- Gerai, - sako Maikas. - Tuomet siūlau apriboti balsavimo 
teisę. Tegu sprendžia tėvai, tik tėvai. Jie visi vietiniai... 

- Tai nesąžininga! - stoja Linda Sent-Pjer. 

Ji meiliai paliečia miegančios savo dukters antakį. 

- Aš pati ją išauginau, - taip, labai padedant visiems mies- 
telėnams, ir tavo žmonai, Maikai, - bet iš esmės pati viena. Ir ne- 
galiu viena priimti tokio sprendimo. Kam tuomet yra bendruo- 
menė, jeigu ne padėti žmonėms, kai nutinka iš tiesų baisus daly- 
kas? Kai nėra iš ko pasirinkti? 

- Geriau nepasakyčiau, - pritaria Endis. 

- Bet... - pradeda Maikas. 

- Sėskis!.. Balsuokime!.. Pradėkim balsuoti!.. - girdisi balsų 
choras. 

- Dar kas nors kelia klausimų dėl balsavimo teisės? - klausia 
Robis. - Gal tai ir ne visai demokratiška, bet reikia nuspręsti. 
Norėčiau išgirsti kurio nors tėvo nuomonę. 

Įtempta tyla, ir Melindos Hečer balsas: 

- Aš siūlau, kad balsuotų visi. 

- Palaikau, - antrina Karla Brait. 

- Tai ne... - bando prieštarauti Maikas. 

- Patylėk! - surinka Endžė. - Tau jau leido pasisakyti, dabar 
sėsk ir patylėk! 

- Keliamas siūlymas, kad dėl to, ar misteriui Linožui būtų duo- 
ta tai, ko jis prašo, balsuotų visi, - paskelbia Robis Bilzas. - Kas 
“už? 

Rankas pakelia visi, išskyrus Maiką. Jis mato, kad Molė taip 
pat pakėlė ranką, mato, kad žmona į jį nežiūri, ir pradeda mirti jo 
širdyje. 

- Kas "prieš"? 

Nė vienos rankos. Maikas tiesiog sėdi pirmoje eilėje nunarinęs 
galvą. | 

- Pasiūlymas priimtas, - Robis nuleidžia plaktuką. |! 

Tesė Maršan reikalauja: 

- Siūlyk balsuoti dėl klausimo, Robi Bilzai. Dėl paties klausimo. 

Rūsyje Linožas žiūri į lubas, ir jo akys švyti prieblandoje. Gy- 
ventojai rengiasi balsuoti, ir jis tai Žino. 


Salėje Džoana karštai prašo: 

- Dėl Dievo, balsuokime ir pabaikime viską! 

- Mano sūnus tame nedalyvauja! - pareiškia Maikas. - Tikiuo- 
si, tai aišku? Mano sūnus nebus šitos... niekšybės dalimi. 

- Bus, - atsako Molė. 

Kurtinanti tyla. Maikas pakyla ir žvelgia į žmoną, netikėdamas 
savo ausimis. Jie Žiūri vienas į kitą per visą salę. 

- Mes niekuomet nevengėme savo pareigos, Maiklai, - sako 
Molė. - Visuomet dalyvavome salos gyvenime. Dalyvausime ir šį 
kartą. 

- Negali būti, kad kalbėtum rimtai, Mole. Tai netiesa? 

- Tai tiesa. 

- Tai beprotystė. 

- Galbūt - bet ne dėl mūsų kaltės. Maiklai... 

- Aš išeinu! Velniop visa tai! Ir jūs visi prasmekite! Pasiimu sa- 
vo sūnų ir išeinu! 

Nespėja nueiti trijų Žingsnių, kai jį pastveria savanorių sargyba 
ir pasodina į vietą. Molė žiūri, kaip Maikas priešinasi, kokie 
šiurkštūs jo sargybiniai, - jiems nepatinka jo požiūris į abejotiną 
sprendimą, kuris dabar priimamas, - ir pasileidžia bėgti praėjimu 
tarp suolų. 

- Hečai! Padėk! - šaukia Maikas. 

Bet Hečas nusigręžia, ir jo veidas liepsnoja. Maikas veržiasi jo 
pusėn, bet. Liusjenas trenkia jam į nosį. Kraujas. 

- Liaukitės! Nemuškite jo! - šaukia Molė. - Maikai, tave smar- 
kiai... 

- Pasitrauk, - sako jai Maikas. - Pasitrauk, kol dar galiu valdy- 
tis ir nespjoviau tau į veidą. 

Ji žengia žingsnį atgal išplėtusi akis. 

- Maikai, jeigu tu suprastum... to negalime nuspręsti mes vieni. 
Tai liečia visą miestą! 

- Žinau - argi sakiau kitaip? Eik šalin, Mole. 

Ji pasitraukia nuliūdusi ir skaudama širdimi. Sanis Brodiganas 
ištiesia Maikui nosinę. 

- Galite paleisti, - sako Maikas. - Niekur nedingsiu. 

Jie jį paleidžia, nors ir dvejodami. Robis nuo pakylos seka 
sceną akivaizdžiai patenkintas. “Nors padėtis labai bjauri, - sako jo 
veidas, - bet jeigu šventulėliui konstebliui sugurino snukį, tai jau 
šis tas“. 

Molė pasitraukia nuo Maiko, kuris į ją nežiūri. Jos lūpos truk- 
čioja ir virpa. Verkdama ji pasitraukia į salės galą. Žmonės pake- 
liui plekšnoja jai per rankas, pakuždomis ramina ir pritaria “Nieko, 
viskas išsispręs", “Jis vėliau atsikvošės“, “Tu pasielgei teisingai"... 
Salės gale ją apkabina Melinda, Džila ir Linda Sent-Pjer. 

Hečas prisėda prie Maiko, pasirengęs prasmegti iš gėdos. 

- Maikai, aš... 

- Nutilk, - nežiūrėdamas užčiaupia Maikas. - Nutilk ir nešdinkis. 

- Kai turėsi laiko pamąstyti, suprasi, - kalba jam Hečas. - Su- 
prasi. Tai vienintelė mum likusi išeitis. Kas dar? Mirti už princi- 
pus? Mums visiems? Įskaitant tuos, kurie per maži, kad suprastų, 
už ką miršta? Pagalvok apie tai. 

Maikas pagaliau pakelia akis: 

- O jeigu baigsis tuo, kad Linožas paims Pipą? 

Ilga pauzė. Hečas svarsto. Po to žiūri Maikui tiesiai į akis: 

- Pasakysiu sau, kad ji mirė kūdikystėje. Nenumatyta naujagi- 
mio mirtis, niekas nieko negalėjo pakeisti. Ir patikėsiu tuo. Pa- 
tikėsime abu su Mele. 


261 


Robis vėl kaukši į tribūną plaktuku. 

- Dėmesio, dėmesio! Skelbiamas balsavimas. Atiduosime mes 
misteriui Linožui tai, ko jis prašo, už tai, kad paliktų mus ra- 
mybėje? Ką pasakys Litl Tol Ailendas? Kas “už'*, balsuoja įprastu 
rankos pakėlimu. 

Sekundę salė sulaiko kvapą. Po to salės gale ranką pakelia En- 
dis Robišo. 

- Aš - Hario tėvas, ir balsuoju “už."' 

- Aš - jo motina, ir taip pat balsuoju “už", - sako Džila Robišo. 

- Mes su Klara balsuojame “už", - pakelia ranką Henris. . 

Ranką pakelia ir Linda Sent-Pjer. Po jos Sandra Bilz, Robis ant 
pakylos taip pat pakelia ranką. 

- Neturime išeities, - pakelia ranką Melinda. 

- Nėra pasirinkimo, - Hečas pakelia ranką. 

- Balsuoju “už" - tai vienintelė išeitis, - Ursula. 

Jos pavyzdžiu paseka Tavija. 

- Tenka, - Džeko balsas. 

Jis pakelia ranką. Andžela ilgai 17 meiliai žvelgia į miegantį 
Basterį, paskui taip pat pakelia ranką. 

Visos salės akys nukreiptos į Molę. Ji atsiklaupia, bučiuoja 
sūnų į fėjos balną ant nosies, po to pakyla. Kreipiasi į visus... bet 
kažkuria prasme kalba tik Maikui, ir jos veidas maldauja suprasti. 

- Netekti vieno gyvo geriau, nei netekti visų. Aš balsuoju “už?'. 

Ir pakelia ranką. Jai įkandin pakyla ir daugiau rankų. Kamera 
slenka eilėmis, sustoja ties kiekvienu pažįstamu veidu, ir rodo, 
kaip kyla visų rankos... išskyrus vieno. 

Robis minutę lukteli, žvelgdamas į pakeltas rankas ir gedulin- 
gus veidus. Reikia atiduoti žmonėms, kas priklauso... jie priėmė 
baisų sprendimą... ir tai Žino. 

- Kas “prieš"? - tyliai klausia Robis. 

Pakeltos rankos nusileidžia. Maikas, nepakeldamas akių, 
aukštai ištiesia ranką. 

- Visų balsai prieš vieną, - paskelbia Robis. - Pasiūlymas pri- 
imtas. 


Laikrodis rodo pusę dešimtos ir muša vieną kartą. 


Atsidaro durys, įeina Linožas, nešdamas lazdą vienoje rankoje 
ir zomšos maišelį kitoje. 

- Ar nusprendėte, žmonės? - klausia jis. 

- Taip, - atsako Robis. - Sprendimas jūsų naudai. 

- Nuostabu, - taria Linožas. 

Jis praeina pro paskutinę eilę, sustoja ties praėjimu ir žvelgia į 
tėvus. 

- Jūs teisingai pasirinkote. 

Molė nusisuka - jai šlykštus besišypsančio monstro pritarimas. 
Linožas mato jos pasidygėjimą, ir jo lūpos išsišiepia dar plačiau. 
Jis lėtai eina taku, laikydamas priešais save maišelį su rutuliukais. 

Užlipa laiptais, ir Robis mikliai pasitraukia į šoną persigandu- 
siu veidu: Linožas stovi prie tribūnos, geraširdiškai šypsosi savo 
įkaitams. 

- Jūs atlikote gerą darbą, mano draugai. Kad ir ką šnekėtų jums 
konsteblis, jūs gerai pasielgėte. Pasielgėte teisingai. Tai buvo vie- 
nintelis dalykas, kokį tokiomis aplinkybėmis galėjo padaryti geri, 
mylintys, atsakingi Žmonės. 

Kapšiuką jis laiko už virvelės taip, kad jis karo jo rankoje. 

- Tai magiški akmenėliai. Jie buvo seni, kai pasaulis dar buvo 
jaunas, jų pagalba buvo sprendžiami svarbūs klausimai dar gerokai 
prieš tai, kai Atlantida nugrimzdo į Afrikos vandenyną. Čia septy- 
ni balti akmenėliai... ir vienas juodas. 

Linožas nutyla... šypsosi... 17 kyšo jo ilčių galiukai. 

-Negalite sulaukti, kol aš pasitrauksiu, 1r aš jūsų nekaltinu. 
Tuomet tegu prieina po vieną kiekvieno vaiko tėvą, jeigu nesunku. 
Pabaikim šį reikalą. 

Kamera rodo salos gyventojus. Jie pirmą kartą širdimi pajuto, 
ką neseniai padarė. Ir dar suprato, jog atgal grįžti neįmanoma. 


Linožas šypsosi. Rodo ilčių galiukus. Ir laiko maišelį. Metas 
rinktis. 
Užtemimas. Penkto veiksmo pabaiga. 


ŠEŠTAS VEIKSMAS 


Virš nakty skendinčio sąsiaurio liovėsi snigti, 17 mėnulis nutiesė 
auksinį kelią į žemyną. 


Nebyli Meino gatvė užpustyta. 


Tamsi merijos dalis dunkso iš dešinės, o iš kairės, kur yra 
posėdžių salė, ryškiai švyti nuo žvakių. 


Salėje lėtai, labai lėtai slenka centriniu praėjimu tėvai: Džila, 
Ursula, Džekas, Linda, Sandra, Henris, Melinda. Paskutinė eina 
Molė Anderson. Ji maldaujamu žvilgsniu žiūri į Maiką. 

- Maikai, maldauju, pasistenk suprasti... 

- Ką nori, kad suprasčiau? Grįžk ir atsisėsk prie vaiko. Nedaly- 
vauk šitoje niekšybėje. 

- Negaliu. Jeigu tu suprastum... 

Maikas nuleidęs akis į grindis. Jis nenori matyti Molės, nenori 
nieko matyti. Ji tai supranta ir liūdna ima lipti laipteliais. 

Ant pakylos tėvai sustojo linija. Linožas Žiūri į juos su malonia 
šypsena - kaip dantistas, tikinantis vaiką, jog neskaudės, visai ne- 
skaudės. 

- Tai labai paprasta, - aiškina jis. - Kiekvienas išsitrauks iš 
maišelio akmenuką. Vaikas to, kuris ištrauks juodą, keliaus su ma- 
nimi. Kad gyventų ilgai... matytų toli... ir žinotų daug. Misis Ro- 
bišo? Džila? Nesutiktumėte pradėti? 

Jis ištiesia jai maišiuką. Atrodo, ji neketina jo paliesti... arba 
negali. 

- Nagi, brangioji! - ragina ją Endis. - Trauk! 

Ji dirsteli į vyrą lyg spąstuose įkliuvęs žvėrelis, kiša ranką į 
maišelį, pamaišo ten ir ištraukia ranką, smarkiai sugniaužusi ak- 
menėlį. Atrodo, tuoj kris be sąmonės. 

- Misis Hečer? - siūlo Linožas. 


/ 


Melinda ima akmenėlį. Sandra po jos. Ji tiesia ranką prie 
kapšiuko... ir atitraukia. 

- Robi, aš negaliu! Tu! 

Bet Robis artintis prie Linožo nenusiteikęs. 

- Trauk, sakau! 

Ji paklūsta ir atsitraukia drebančiomis lūpomis. Pirštai taip su- 
spausti, kad net pabalo. Sekantis - Henris Braitas. Jis ilgai renka- 
si, paleidžia vieną (ar du) rutuliuką, kad paimtų kitą. Po to Džekas. 
Jis greitai išsirenka ir atsitraukia, su viltimi pažvelgęs į Endžę. Ak- 
menėlį pasiima ir Linda Sent-Pjer. Lieka Ursula 17 Molė. 

- Damos? - kreipiasi į jas Linožas. 

- Tu pirma, Mole, - sako Ursula. 

- Ne. Prašau. Tu. 

Ursula staigiai įkiša ranką į maišelį, pasirenka vieną iš dviejų 
likusių akmenėlių 1r atsitraukia sugniaužusi jį kumštyje. Molė 
žengia žingsnį į priekį ir žiūrėdama į Linožą paima paskutinį. Li- 
nožas numeta maišelį. Tas plevena ore, krinta... 1 pranyksta plyks- 
telėjęs Žydra šviesa, taip 1r nepasiekęs grindų. Miestelėnai nepaste- 
bi to. Tyla tokia tiršta, jog galima raikyti peiliu. 

- Puiku, mano draugai, - sako Linožas. - Kol kas viskas eina 
kaip reikiant. Taigi, kas išdrįs parodyti pirmas? Nusimes baimę ir 
pajus, kaip ją pakeičia saldus palengvėjimas? 

Niekas neatsako. 
- Nagi, pirmyn! - geraširdiškai ragina Linožas. - Nejau ne- 
„girdėjote, kad dievai baudžia dvasiškai silpnus? 

- Aš myliu tave, Basteri! - šūkteli Džekas ir ištiesia ranką. Ak- 
menėlis delne baltas. Salė suošia. 

Į priekį išeina Ursula ir atkiša sugniaužtą drebantį kumštį. Su- 
telkia drąsą, pirštai atsilenkia it spyruolė. Rutuliukas baltas. Vėl 
salė sušnenka. 

- Rodyk, Sandra! - sako Robis. - Greičiau. 

- Aš... aš... Robi, aš negaliu... Žinau, kad tai Donis... žinau... 
man niekad nesisekė... 

Nekantraudamas ir su panieka Robis trokšta užbaigti nežino- 
mybę, prieina, stveria žmoną už rankos ir atlenkia pirštus. Ak- 
menėlio nesimato, o iš jo veido nieko perskaityti ne;manoma. Bet 
jis čiumpa tai, kas žmonos rankoje, ir iškelia visiems parodyti. 
Džiugiai šypsosi - primena Ričardą Niksoną per politines 
varžybas. 

- Baltas! - šaukia jis. Ir bando apkabinti savo Žmoną, bet ji at- 
stumia jį ne vien pasibjaurėjusi - pasišlykštėjusi. 

Ateina eilė Lindai Sent-Pjer. Ji laiko sugniaužtą kumštį, pa- 
sižiūri į jį ir užsimerkia. 

- O Viešpatie, maldauju, neatimk iš manęs Heidės. 

Atlenkia pirštus, bet lieka užsimerkusi. 

- Baltas! - šaukia kažkas. 

Salėje šurmulys. Linda atsimerkia, mato, kad akmenėlis baltas, 
ir pravirksta, spausdama brangųjį akmenėlį prie krūtinės. 

- Džila? - siūlo Linožas. - Misis Robišo? 

- Negaliu, - atsako ta. - Maniau, kad galėsiu, bet nepajėgiu. At- 
leiskite... 

Ji puola prie laiptų, spausdama sugniaužtą kumštį. Bet nespėja 
jų pasiekti, kai Linožas parodo į ją lazda. Moterį sugrąžina atgal. 
Tada Linožas palenkia vilko galvą prie jos rankos. Ji stengiasi 
išlaikyti sugniaužtus pirštus - nepajėgia. Akmenėlis krenta ant pa- 

kylos ir ritasi it marmuro rutuliukas (labai jau panašus į jį), o ka- 
mera seka pridurmui. Jis sustoja prie miesto vadybininko stalo. 
Baltas. 

Džila susmunka ant kelių kūkčiodama. Liko tik Henris, Melin- 
da ir Molė. Kažkuris 1š jų turi juodą akmenėlį. Intarpas: jų sutuok- 
tinių veidai. Karla Brait ir Hečas žiūri į sceną su siaubu. Maikas 
nepakelia akių nuo grindų. 

- Misteri Braitai? - ragina Linožas. - Henri? Gal padarytumėte 
mums paslaugą? 

Henris išeina į priekį ir lėtai atlenkia pirštus. Akmenėlis baltas. 
Henris iš palengvėjimo virsta balionu, iš kurio ką tik išleido orą. 
Karla žvelgia į jį šypsodamasi pro ašaras. 

Dabar viskas spręsis tarp Molės ir Melindos. Ralfis arba Pipa. 
Motinos žiūri viena į kitą Linožo šypsenos fone. Viena netrukus 
nustos būti motina, ir abi tai Žino. 


Stambiu planu Molė. Ji įsivaizduoja: 
Virš debesų sklendžia Linožas, bet pleištas liko labai trumpas. 
Iš aštuonių vaikų - tik Ralfis 1r Pipa įsikibę Linožo rankų. 


- Damos? - primena Linožas. 

Molė akimis perduoda mintį Melindai. Melinda supranta ir 
linkteli. Jos sudeda kumščius kartu, ranka šalia rankos. Žiūri vie- 
na į kitą plyšdamos iš meilės, vilties ir siaubo. 

- Dabar, - tyliai sako Molė. 

Stambiu planu - dvi rankos. Jos išsitiesia. Vienoje - baltas ak- 
menėlis, kitoje - juodas. Šurmulys, aikčiojimas, nuostabos 
šūksniai, bet mes kol kas nežinome. Mes regime tik du akmenėlius 
ant dviejų delnų. 


Stambiausiu planu: Molės veidas. 
Laukinis žvilgsnis. 
Stambiausiu planu: Melindos veidas. 

Laukinis žvilgsnis. | 

Stambiausiu planu: Hečo veidas. 

Laukinis Žvilgsnis. 

Stambiausiu planu: Maikas. 

Jo galva nuleista... bet taip išsėdėti jis nepajėgia, nors ir tvirtai 
nusprendė nedalyvauti tame net pasyviai. Jis pakelia galvą ir Žiūri 
į pakylą. Ir šito Žmogaus veide matome: iš pradžių - nepatiklumas, 
po to - kraupus suvokimas. 

- NE! - Maikas pašoka ant kojų. - NE! 

Sanis, Liusjenas ir Aleksas griebia jį, prispaudžia prie kėdės, 
neleisdami pulti į priekį. 


Melinda su Mole stovi ant pakylos. Jos žiūri viena į kitą kone 
suglaudusios veidus, suakmenėjusios, ištiesusios rankas - dabar at- 
virais delnais. Melindos rankoje - baltas akmenėlis. Molės ranko- 
je - Juodas. 

Melindos veide sprogsta pavėluota reakcija. Ji pasisuka nieko 
nematydama pro ašaras ir eina prie pakylos krašto. 

- Pipa! Mamytė eina pas tave, mano saulute... 

Užkliuvusi už laiptų, ji būtų nugarmėjusi žemyn galva, bet lai- 
ku sugauna Hečas. O moteris to net nepastebėjo. Išsivadavusi iš 
vyro rankų, ji skuba taku. 

- Pipa, vaikeli mano! Viskas gerai! Mamytė eina pas tave! 

Hečas atsigręžia į Maiką. 

- Maikai, aš... 

Maikas tik sviedžia į jį žvilgsnį - gryniausios, apnuodytos ne- 
apykantos žvilgsnį. “Tu nuolaidžiavai tam, ir man tai kainavo 
sūnų," - sako tas Žvilgsnis. Hečas, nepajėgdamas jo ištverti, nusku- 
ba pas savo Žmoną. | 

Molė visą tą laiką stovi sustingusi, Žiūri į juodą akmenuką ir tik 
dabar pradeda suprasti, kas atsitiko. 

Ne. To negali būti. To... 

Ji nusviedžia akmenėlį ir atsigręžia į Linožą: 

- Čia pokštas?! Mėginimas? Juk tai išbandymas, tiesa? Jūs juk 
nemanote... 

Bet jis manė kaip tik tai ir dabar tebemano. Ir Molė tai su- 
pranta. | 

- Aš jo neatiduosiu! 

- Mole, - sako Linožas. - Aš gerai suprantu jūsų sielvartą... bet 
jūs sutikote su sąlygomis. Labai apgailestauju. 

- Jūs tai surežisavote! Visą laiką jums reikėjo tik jo! Dėl... dėl 
fėjos balno! 

Ar tai tiesa? Niekad nesužinosime, pasivaideno mums raudona 
kibirkštis Linožo akyse ar... ar mes ją iš tiesų matėme. 

- Galiu patikinti, jog taip nėra. Žaidimas, kaip pasakytume, bu- 
vo sąžiningas. Ir tikėdamas, jog ilgos palydos - tuščias rypavi- 
mas... 

Jis žengia prie laiptų pareikšti savo teises į prizą. 

- Ne! - klykia Molė. - Neduosiu! 

Ji puola jį, bet Linožas švysteli lazda, ir moteris lekia atbula, 
persiverčia per miesto vadybininko stalą. Sukniumba raudodama. 

Linožas, stovėdamas ant pakylos krašto prie laiptų, nužvelgia 
salos gyventojus - jie primena žmones, bundančius iš bendro 
košmaro, per kurį atliko kažką siaubinga ir nepataisoma - sų spin- 
duliuojančia sardoniška pasitenkinimo šypsena. 

- Ponios ir ponai, Litl Tol Ailendo gyventojai, aš dėkoju jums 
už dėmesį mano poreikiams ir skelbiu šį posėdį baigtą... su pasta- 
ba, jog kuo mažiau bus pasauliui pasakyta apie mūsų... susitarimą, 
tuo laimingesni būsite... nors, žinoma, tokius klausimus spręsti 
jūsų valia. 

Už jo nugaros Molė atsistoja ir eina į priekį. Ji paklaiko nuo 
šoko, skausmo. 

Linožas užsimauna geltonas pirštines, kepurę. 

- O dabar pasiimsiu savo naująjį globotinį ir paliksiu jus su sa- 
vo mintimis. Tikiuosi, jos bus linksmos. 

Jis leidžiasi laiptais. Jam teks praeiti centriniu taku pro tą vie- 
tą, kur sėdi Maikas. Molė šoka prie pakylos krašto. Jos akys di- 
delės, jog, atrodo, užima pusę veido. Ji mato, kad Maiko apsauga 
pamiršo savo pareigas: Liusjenas, Sanis ir kiti seka Linožą pra- 
sižioję. 

- Sulaikyk jį, Maikai! - imkščia Molė. - Dėl Dievo, sustabdyk jį! 

Maikas supranta, kas atsitiks, jeigu jis puls Linožą: vienas laz- 
dos mostelėjimas - ir galės krapštyti nuo sienos. Jis pakelia akis į 
žmoną - tikriausiai jau buvusią Žmoną. Baisus, negyvas žvilgsnis. 

- Vėlų, Mole. 

Jos reakcija - iš pradžių nusivylimas, po to - beprotiškas ryžtas. 
Jeigu Maikas nepadės ištaisyti jų padarytos klaidos, ji atliks tai pa- 
ti. Moteris apsidairo... pamato Robio pistoletą, gulintį ant pakylos. 
Stveria jį ir puola nuo pakylos ant grindų. 

- Stok! - šaukia ji. - Aš įspėju! 

Linožas eina toliau ir keičiasi. Striukė pavirsta karališkai mėly- 
nu sidabruotu apdaru, papuoštu saulėmis, mėnuliais ir panašiais 
kabalistiniais simboliais. Kepurę pakeičia smaila kerėtojo 
skrybėlė. O lazda virsta skeptru. Jo viršuje vilko galva lieka, bet 
dabar ji vainikuoja tokią krivūlę, kad Merlinas pavydėtų. 

Molė arba nemato, arba jai nusispjaut į tai. Jai reikia tik vieno 
- sustabdyti Linožą. Ji išeina į taką ir nutaiko pistoletą. 

- Stok, arba šausiu! 

Bet Sanis ir Aleksas Haberis užstoja jai Linožą. Liusjenas ir 
Džonis Harimanas sugriebia ją... 1 Hečas nesunkiai išmuša iš 
rankų pistoletą. Maikas tuo metu sėdi nuleidęs galvą, neturėdamas 
jėgų žiūrėti. 

- Atleiskite, misis Anderson... - atsiprašinėja Sanis. - Bet mes 
susitarėme. 

- Mes nesupratome, dėl ko tariamės! - šaukia Molė. Mes ne- 
žinojome, ką darome! Maikas buvo teisus, mes ne... ne... Džekai, 
sustabdyk jį! Neleisk jam paimti Ralfio! Neduok jam paimti mano 
sūnaus! 

- Negaliu to padaryti, Mole, - atsako Džekas. Ir šiek tiek prie- 
kaištingai priduria: - O juk nebūtum taip šaukusi, jeigu juodąjį ak- 
menuką būčiau ištraukęs aš. 

Ji žiūri į jį, netikėdama savo ausimis. Jis sekundę atremia jos 
žvilgsnį, po to susvyruoja... ir tada Andžela apglėbia jį per pečius 
ir piktai įsistebeilija į Molę. 

- Tu ką, visai nemoki pralaimėti? 

- Tai... - Molė užsikirto. - ...čia tau ne beisbolas! 


Prie vaikų kampelio prisiartina Linožas, kerėtojas nuo galvos 
iki kojų ryškiai mėlynu apdaru. Dar kartą pastebime aukštą jo ūgį. 
Tėvai ir jų draugai traukiasi nuo jo su baime. Linožas jų nė nepa- 
stebi. Pasilenkęs jis paima ant rankų Ralfį Andersoną ir Žiūri į jį 
žavėdamasis. 


Molei beveik pavyko išsivaduoti iš stiprių vyrų rankų. Ji iste- 
riškai šaukia Linožui per visą salę: 

- Jūs mus apgavote! 

- Galbūt jūs patys apsigavote, - atšauna jis. 

- Jis niekad nebus jūsų! Niekada! 

Linožas pakelia miegantį berniuką it auką. Žydras švytėjimas 
ima ryškėti... 17 gaubti Ralfį. Linožo senatvė ne gera, o Žiauri, bau- 
ginanti. Ir jo triumfuojanti šypsena - tai siaubas, dar ilgai lanky- 
siantis mūsų sapnus. 

- Bus. Jis pamils mane, - Linožas valandėlei nutyla. - Ir vadins 
mane tėvu. 

Tai - šiurpi tiesa, kurios Molė nepajėgia pakelti. Ji sukniumba 
ją laikančiose rankose. Linožas dar sekundę žvelgia jai į akis, po 
to apsisuka - švysteli jo apsiausto kraštas. Ir žengia durų link. Visų 
akys nukrypsta jam įkandin. 


O mes regime Maiką. Jis atsistoja. Veidas toks pat bejausmis. 
Hečas paliečia jį. 


271 


- Maikai, aš... 

- Neliesk manęs, - atstumia jo ranką Maikas. - Daugiau manęs 
niekas nelieskite. - Žvilgsnis į Molę. - Niekas. 

Ir pasuka prie šoninių durų, niekas nebando jo sulaikyti. 


Jis išeina iš salės kaip tik tą mirksnį, kai Linožo apdaro kraštas 
dingsta už durų į naktį. Stabtelėjęs Maikas seka paskui jį. 


Maikas išeina, sustoja ir žiūri, jo kvėpavimas virsta sidabro ga- 
rais mėnulio šviesoje. 


Priešais meriją stovi Linožas su Ralfiu; Linožas vis dar skendi 
ryškioje mėlynoje šviesoje. Kamera žvelgia jam pridurmui, kai jis 
neša Ralfį į gatvę... krantą... sąsiaurį... žemyną... nesuskaičiuoja- 
mas bekraštės žemės lygas. Mes regime jo pėdsakus - iš pradžių 
gilius... po to lengvus... ir vos bepastebimus... 


Aplenkęs kupolą su memorialiniu varpu, Linožas ima kilti 
aukštyn. Vos colį ar du, bet atstumas tarp jo ir Žemės vis auga. Lyg 
liptų laiptais, kurių nematome. 


O Maikas prie merijos durų šaukia savo sūnų, sudėjęs į vieną 
Žodį visą savo skausmą: 
- Ralfi! 


Linožas ir Ralfis. Naktis. Ralfis atsimerkia 1r apsidairo. 

- Kur aš? Kur mano tėtis? 

Tolimas, vos girdimas Maiko balsas: 

- Ralfi... 

- Tai nesvarbu, berniuk su fėjos balnu, - sako Linožas. - 
Pažvelk žemyn! 

Ralfis žiūri. Jie skrenda virš sąsiaurio. Jų šešėliai skrieja per 
bangas, apgaubti mėnulio tako. Ralfis džiugiai šypsosi. 

- Oho! Jėga! - ir priduria: - Čia iš tikro? 

- Tikra kaip obuolių pyragas, - atsako Linožas. 

Ralfis atsigręžia į: 

Litl Tol Ailendą. Tai kone pradžioje rodyto vaizdo negatyvas - 
naktis vietoj dienos, traukimasis vietoj artėjimo. Mėnesienoje Litl 
Tol Ailendas primena iliuziją. Kuo Ralfiui greitai taps ta sala. 

- O kur mes skrendame? - klausia berniukas. 

Linožas mesteli skeptrą į viršų, ir jis atsiduria ten, kur buvo, kai 
Linožas skrido su vaikais. Jo šešėlis, tik ne nuo saulės, o nuo 
mėnulio, krenta skersai Linožo veidą. Linožas palenkia galvą ir 
bučiuoja fėjos balną ant Ralfio nosytės. 

- Kur panorėsime. Bet kur. Į tas vietas, kurios tau tik sapnavosi. 

- O mama su tėte? Kada jie atskris? 

- A, apie tai vėliau, - šypsosi Linožas. 

Ką gi, jis geriau Žino, juk suaugęs... be to, taip įdomu! 

- Gerai, - sutinka vaikas. 

Linožas pasuka - atlieka viražą kaip koks lėktuvas, - ir jie lekia 
tolyn nuo mūsų. 


Maikas stovi ant merijos laiptų. Verkia. 

Iš merijos išeina Džoana Stenhaup ir uždeda ranką ant peties. Iš 
visos širdies užjausdama ji ištaria: 

- Eik į namą, Maikai. 

Nekreipdamas į ją dėmesio, Andersonas leidžiasi laiptais, 
klimpdamas puriame sniege. Tiems, kas ne burtininkai, tai sunkus 
uždavinys, bet jis eina į priekį. Seka Linožo pėdsakais, ir kamera 
juda paskui jį, žiūrėdama, kaip pėdsakai darosi vis seklesni, vis 
menkiau surišti su žeme, kur lemta gyventi mirtingiesiems. 

Už memorialinio varpo dar vienas nykstantis pėdsakas... ir dau- 
giau nieko. Nepaliesto sniego laukas. Maikas raudodamas griūva 
prie paskutinės pėdos. Iškelia rankas į tuščią dangų, tviskančią pilnatį. 

- Grąžink jį, - tyliai prašo jis. - Prašau tavęs. Padarysiu viską, 
ko panorėsi, tik grąžink. Viską, ko norėsi. 

Prie merijos durų susigrūdo būrelis salos gyventojų ir tylėdami 
stebi. Džonis ir Sanis, Ferdas ir Liusjenas, Tavija ir Dela, Hečas su 
Melinda. 

- Grąžink jį! - girdisi Maiko maldavimas. 

Miestelėnų veidai nesikeičia. Juose gal ir yra užuojautos, bet 
nėra gailesčio. Čia, dabar - nėra. Kas padaryta, tas padaryta. 


Maikas sniego lauke. Jis kapstosi sniege prie kupolo, kur kabo 
memorialinis varpas. Tiesia rankas į mėnulį ir nutviekstą vandenį 
paskutinį kartą, bet neturėdamas vilties. 

- Prašau tavęs, grąžink jį, - šnibžda jis. 


Kamera ima trauktis į šoną ir į viršų. Po truputį Maikas mažėja, 
ir štai jau lieka tik mažas taškelis sniego dykynėje. Už jos - žemy- 
nas, nuvirtęs švyturys, sąsiaurio bangos. 

Užtemimas. 

Ir paskutinis, vos girdimas maldavimas: 

- Aš myliu jį. Pasigailėk! N. 

Šešto veiksmo pabaiga. 


SEPTINTAS VEIKSMAS 


Dangus vaiskiai žydras, sąsiauris taip pat. Flegmatiškai pukši 
žvejų laiveliai, švilpia sportiniai kateriai, palikdami kilvaterio rėžį 
ir tampydami vandens slidininkus. Ore nardo ir klykauja žuvėdros. 


Pakrantės miestelis ryte. Titrai: MAČIJASAS, 1989 VASARA 
Nedidelis karkasinis namelis Meino gatvėje. Lentelė: 


JURIDINĖS PASLAUGOS 

Žemiau dar viena: 
JEIGU YRA SPRENDIMAS, MES KARTU JĮ RASIME 


Kamera pasisuka į langą. Namelyje sėdi moteris ir žiūri į lau- 
ką. Akys raudonos, skruostai šlapi nuo ašarų. Plaukai žili, ir mes 
ne išsyk pažįstame Molę Anderson. Ji paseno dvidešimčia metų. 

Sėdi supamajame krėsle, žvelgia į vasaros peizažą ir be garso 
verkia. Priešais ją - advokatė, profesionalios išvaizdos moteris 
šviesiu sijonu ir šilkine palaidine. Gerai apsikirpusi, gerai sudėta, 
žiūri į Molę su užuojauta, kuri būdinga geriems psichologams - 
dažnai padeda, bet baugina savo atokumu. 

Tyla užsitęsė. Advokatė laukia, kol Molė prabils, bet Molė tik 
sėdi krėsle ir Žiūri pro ašaras į vasarą už lango. 

- Jūs su Maiku kartu nemiegate jau... kiek laiko?-- pagaliau 
ryžtasi paklausti advokatė. 

- Penkis mėnesius, - atsako Molė, tebežiūrėdama į langą. - Apy- 
tiksliai. Jeigu reikia, galiu pasakyti tiksliai. Paskutinė buvo naktis 
prieš didžiąją audrą. Šimtmečio audrą. 

- Kai netekote sūnaus. 

- Taip. Kai praradau sūnų. 

- Dėl to Maikas kaltina jus. 

- Man atrodo, jis ketina mane palikti. 

- Jūs to labai bijote, tiesa? 

- Manau, jis išsėmė visus pretekstus pasilikti. Suprantate, ką 
noriu pasakyti? 

- Papasakokite man dar kartą, kas nutiko Ralfiui. 

- Kam? Kokia iš to nauda? Dievaži, kam dėl to bus geriau? Jo 
nebėra! 

Advokatė nieko į tai neatsako. Molė atsidūsta ir pasiduoda. 

- Tai įvyko antrą dieną. Mes visi buvome merijoje - ten susirin- 
kome pasislėpti nuo audros. Suprantate... ji buvo labai didelė. 

- Aš buvau čia, - atsako advokatė. - Aš ją pergyvenau. 

- Taip, Liza, jūs buvote čia. Žemyne. Saloje - kas kita, - ji mi- 
nutei nutyla. - Saloje viskas kitaip, - dar viena pauzė. - Taigi per 
pusryčius įlėkė Džonis Harimanas ir pasakė, kad švyturys griūva. 
Visi, suprantama, užsimanė pažiūrėti, ir Maikas... 


Andersonų namas vasaros rytą. Priešais namą stovi nedidelis 
baltas automobilis atidaryta bagažine. Joje du ar trys lagaminai. 
Atsidaro namo durys, ir išeina Maikas, nešdamas dar du. Jis užda- 
ro duris, nusileidžia nuo terasos ir eina takeliu. Visi judesiai ir ges- 
tai, žvilgsnis liudija, jog priešais mus žmogus, išvykstantis visam 
laikui. 

- Maikas pasakė, jog dabar baltoji migla, - už kadro girdisi 
Molės balsas, - todėl turime laikytis kuo arčiau namo. Ralfis 
norėjo pažiūrėti... Pipa, kiti vaikai taip pat... 1r mes juos pa- 
siėmėme kartu. Atleisk mums, Viešpatie, pasiėmėme. 

Maikas stabteli prie vaikų darželio lentelės “PIPIRAT"*. Ji tebe- 
kabo ant žemutinės kieme augančio klevo šakos, tik dabar atrodo 
kažkokia apdulkėjusi. Ji niekam nerūpi. Maikas nurauna ją, apsi- 
suka ir įsiutęs sviedžia ant terasos. 

- Neturėjome eiti nė vienas, - tęsia Molės balsas, - ypač vaikai. 
Neįvertinome pūgos. Keli žmonės pasiklydo ir dingo. Vienas iš jų 
buvo Ralfis. Endžė Karver rado kelią namo. Kiti žuvo. 

Maikas nulydi žvilgsniu ant terasos nukritusią lentelę, apsisuka 
ir eina prie mašinos. Kai apeidinėja ją, norėdamas sėsti už vairo, ir 
traukia raktus, pasigirsta balsas: 

- Maikai? 

Tai Hečas. 

Maikas atsigręžia. Hečas, gana keistai atrodąs su marškinėliais 
1r šortais, eina ten, kur stovi Andersonas. Matosi, jog nepaprastai 
norėtų būti kur nors kitur. Maikas stebi jį lediniu žvilgsniu. 

- Jeigu turi ką pasakyti, sakyk. Keltas išplaukia 11.10, neketi- 
nu į jį vėluoti. 

- Kur važiuoji? - klausia Hečas. 

Tyla. 

- Nereikia, Maikai. Nevažiuok. 

Tyla. 

- Gal tau bus lengviau, jei pasakysiu, kad nuo vasario nė vieną 
naktį gerai nemiegojau? 

Atsakymo nesulaukia. 

- Gal tau bus lengviau, jei pasakysiu, kad... kad mes tikriausiai 
pasielgėme neteisingai? 

- Hečai, man metas. 

- Robis prašė perduoti, kad konsteblio postas tavo, kada tik pa- 
norėsi. Tik pranešk. 

- Pasakyk jam, kad gali susikišti tą savo postą. Neturiu čia ką 
veikti. Bandžiau, kiek galėjau, daugiau nebegaliu. 

Jis eina prie vairuotojo durelių, bet nespėja jų atidaryti, kai He- 
čas paliečia jo ranką. Maikas užsiplieskęs atsisuka, lyg ketintų 
užvanoti, bet Hečas stovi nesitraukdamas iš vietos. Galbūt mano to 
nusipelnęs. 

- Molei tavęs reikia. Matei, kas jai darosi? Tu bent žiūrėjai? 

- Į mane pasižiūrėk, gerai? 

Hečas nuleidžia akis. 

- Melindai taip pat prastai. Ji tiek geria raminamųjų... bijau, kad 
neįprastų. 

- Blogai, - atsako Maikas. - Bet... jūs bent turite dukterį. Gal ir 
kaip miega ji. Taip? 

- Tu tebetiki savo teisumu. Viską matai iš savo taško. 

Maikas sėdasi už vairo ir Žiūri į Hečą bereikšmiu žvilgsniu. 

- Aš joks. Aš tuščias. Išskobtas kaip Helouvyno moliūgas. 

- Jeigu bent pamėgintum suprasti... 

- Aš suprantu, kad keltas išplaukia po vienuolikos dešimt, ir jei- 
gu tuoj pat nevažiuosiu, tai pavėluosiu į jį. Laimingai, Hečai. Vi- 
liuosi, kad vėl galėsi ramiai miegoti. 

Jis užtrenkia dureles, užveda variklį ir išvažiuoja į Meino gatvę. 
Hečas bejėgiškai žvelgia jam įkandin. 


Rytas ant vejos prie merijos. 

Kamera žiūri apačion į Meino gatvę ir gaudo Maiko automo- 
bilį, judantį prieplaukų link, kur burzgia keltas į žemyną. Mes pa- 
sižiūrime jam pridurmui ir nusigręžiame į memorialinį varpą. Po 
memorialine lenta žuvusiems kare atminti yra dar viena. Ant jos 
parašyta: 


1989 METŲ ŠIMTMEČIO AUDROS AUKOS 
Žemiau surašyti vardai: 


MARTA KLARENDON, 
PITERIS GODSO, 
VILJAMAS SOAMSAS, 
LOIDAS VIŠMENAS, 
DŽEINĖ KINGSBERI, 
KORA STENHAUP, 
VILJAMAS TIMONSAS, 
DŽORDŽAS KIRBIS... 

O pačioje apačioje: 
RALFAS ANDERSONAS. 


Molė advokatės kabinete nutilo 17 tik žiūri pro langą. Jos akyse 
vėl pasirodo ašaros ir ritasi skruostais, bet verkia ji be garso. 

- Mole? - pašaukia ją advokatė. 

- Jis pasiklydo baltojoje migloje. Galbūt buvo su Bilu Timon- 
su, tuo iš siurblinės. Norėčiau tuo tikėti: tuomet su juo kažkas bu- 
vo iki galo. Ko gero, jie visai prarado orientaciją 1r įkrito į vandenį. 
Jų dviejų taip ir nerado. 

- Šioje istorijoje daug kas nutylėta, tiesa? - klausia advokatė. 


278 


Molė tyli. 

- Kol neišpasakosite to kam nors, skaudės it šunvotė. 

- Skaudės, kad ir ką bedaryčiau, - atsako Molė. - Būna žaizdų, 
kurios neužgyja. Nesuvokiau to anksčiau... bet suprantu dabar. 

- Kodėl jūsų vyras taip jūsų nekenčia, Mole? - klausia Liza. - 
Kas Ralfiui atsitiko iš tikro? 

Kamera pasisuka į Molę. Ji tebežvelgia pro langą. Gatvėje 
saulėta, žolė žalia, žydi gėlės... bet sninga. Sninga tirštai, sniegas 
kloja žolę ir takelius, aplimpa medžių šakas bei lapus. 

Kamera žiūri į Molę, artėja iki stambiausio plano, o moteris 
žvelgia į krentantį sniegą. 

- Jis išėjo ir pasiklydo. Taip nutinka, juk žinote. Žmonės pasi- 
klysta. Taip atsitiko ir Ralfiui. Jis pasiklydo baltojoje migloje. Pa- 
siklydo audroje. 


Kadras išsilieja ir vėl fokusuojasi. Ties keltu. 

Keltas pukši per sąsiaurį. Laivagalyje ant denio stovi automo- 
biliai, tarp jų 17 Maiko mašina. Pats Maikas vienas stovi iškėlęs 
galvą prie turėklų, ir vandenyno brizas plaiksto jo plaukus. Jis be- 
veik susitaikęs. 

Maiko balsas už kadro. 

- Tai buvo prieš devynerius metus. Užvedžiau mašiną 1r išvy- 
kau 11.10 keltu. Ir daugiau nebegrįžau. 


Vėl advokatės kontora. 

"Molės pokalbis su juriste baigtas. Laikrodis ant sienos rodo 
11.55. Molė stovi prie advokatės stalo, rašo čekį. Advokatė Žvel- 
gia į ją nerimaudama, žino, jog dar kartą patyrė pralaimėjimą, o sa- 
la laimėjo. Paslaptis - kad ir kokia j1 būtų - liko paslaptimi. 

Ir nė viena iš jų nepastebi ant kelto praplaukiančio Maiko au- 
tomobilio. 

- Nemąsčiau, kur važiuoju, - sako Maiko balsas. - Iš pradžių va- 
žiavau, kur akys mato. 

Maikas važiuoja automobiliu, pro priekinį langą matosi saulėly- 
dis. Maikas užsidėjo tamsius akinius, ir abiejuose stikluose atsi- 
spindi besileidžianti saulė. 

- Vienintelis dalykas, apie kurį galvojau - kasvakar užsidėti aki- 
nius nuo saulės, - tęsia Maiko balsas. - Ir su kiekviena spidometro 
mylia per mylią tolau nuo Litl Tol Ailendo. 


Vidurio Amerikos dykuma vidudienį. Kadro pakraštyje driekia- 
si dviejų juostų kelias. Pasirodo greitai važiuojantis baltas automo- 
bilis, ir kamera seka jį. 

- Skyrybos praėjo be pretenzijų, - girdime Maiko balsą. - Molė 
gavo banko sąskaitas, draudimą, parduotuvę, namą ir žemės skly- 
pą, kurį turėjome Brensbore. Man liko “Toyota" ir vidinis pasau- 
lis... tai, kas iš jo liko. 


Auksinių Vartų tiltas. Prietema. 

- Atvykau čia, - tęsia balsas. - Vėl prie vandens. Likimo ironi- 
ja, ar ne? Bet prie Ramiojo vandenyno kitaip. Nėra čia to atšiau- 
raus blizgesio, kai dienos ima linkti Žiemon, - pauzė. - Ir tų prisi- 
minimų nebėra. 


Dangoraižis Montgomerio gatvėje San Franciske. 

Išeina Maikas - pasenęs Maikas, pražilusiais smilkiniais, pa- 
puoštas raukšlių, bet tas žmogus atrodo susitaikęs su pasauliu. Vil- 
ki kostiumą (ne oficialų, be kaklaraiščio), jo rankoje - portfelis. 
Maikas ir jo palydovas eina prie šaligatvio pastatyto sedano link. 
Sėdasi į mašiną, ji įsilieja į srautą, aplenkusi tramvajaus vagoną. 
Maiko balsas pasakoja: 

- Aš vėl nuėjau mokytis. Gavau teisėsaugos disciplinų 17 buhal- 
terinės apskaitos diplomus. Svarsčiau, gal verta siekti juristo diplo- 
mo... bet apsigalvojau. Pradėjau nuo krautuvėlės Meino pakrantės 
saloje, o baigiau federalinio teismo maršalu. Nieko sau? 

Mes matome Maiko veidą pro mašinos stiklą. Prie vairo - jo 
porininkas, Maikas sėdi šalia, o jo žvilgsnis ne ten. Jis keliauja 11- 
gu prisiminimų keliu. Mes girdime jo balsą: 

- Kartais sala man atrodo labai toli, o Andrė Linožas - viso 1a- 
bo kvailas sapnas. Kartais... kai pabundu naktį ir stengiuosi susi- 
laikyti nerėkęs... jis visai šalia. Ir, Kaip minėjau anksčiau, aš palai- 
kau ryšį. 


Laidotuvių eisena traukia per kapines prie šviežiai iškastos 
duobės, neša karstą (matome tai iš vidutinio atstumo). Aplink šna- 
ra rudeninių lapų krioklys. 

- Melinda Hečer mirė devyniasdešimtųjų spalį, - sako Maiko 
balsas. - Vietos laikraštis nurodė, kad nuo širdies priepuolio, - Ur- 
sula Godso atsiuntė man iškarpą. Nežinau, ar prisidėjo dar kas 
nors. Trisdešimt penkeri - per mažai, kad sustotų motoras, bet pa- 
sitaiko. O kaipgi. 


Litl Tol Ailendo metodistų bažnyčia. Sveikintojų rankos. su 
gėlėmis prie tako į bažnyčią. Sklinda vargonų muzika, groja ves- 
tuvių maršą. Atsilapoja durys, ir pro jas išeina švytinti, linksma, 
vestuvine suknele apsirengusi Molė. Raukšlelės liko veide, bet Žilų 
plaukų nesimato. Šalia jos, apkabinęs per taliją, - kostiumuotas He- 
čas. Jis toks pat laimingas kaip ir ji. UŽ jų, vienoje rankutėje 
nešdama puokštę, kitoje - Molės šleifą, eina Pipa - ūgtelėjusi, gra- 
žiais ilgais plaukais. Seniai praėjo tie laikai, kai ji galėjo įstrigti 
tarp laiptų virbų. Minioje, besišypsąs kaip išdidus tėtušis, - garbu- 
sis Bobas Riginsas. 

- Molė su Heču susituokė devyniasdešimt trečiųjų gegužę, - 5a- 
ko Maiko balsas. - Ursula parūpino man ir tą iškarpą. Kiek 
girdėjau, jie puikiai sutaria vienas su kitu... 17 su Pipa. O aš džiau- 
giuosi. Visiems trims linkiu visokeriopos laimės. Iš visos širdies. 

Sujauktas kambarys. Naktis. 

- Ne visiems Litl Tol Ailende taip pasisekė, - girdisi Maiko bal- 
sas. 

Kartu su kamera apžiūrinėjame kambarį, suveltą, nepaklotą l10- 
vą, kurioje irgi sapnuoti blogi sapnai. Durys į vonią privertos, mes 
įsmunkame ten. 

- Džekas ir Endžė Karveriai išsiskyrė praėjus dviems mėne- 
siams po Hečo ir Molės vestuvių. Džekas reikalavo, kad Basterį 
atiduotų jam, - kiek suprantu, beviltiškai, - bet teismą pralaimėjo. 
Išsikėlė iš salos į Liuistoną, nuomojo kambarį, ir nusižudė vieną 
naktį devyniasdešimt ketvirtųjų vasaros pabaigoje. 


Vonioje atidarytas langas. Pro jį iš toli sklinda saviveiklinio or- 
kestro, kamuojančio “Varveklio" melodiją, garsai. Džekas Karve- 
ris guli sausoje vonioje, užsimaukšlinęs ant galvos plastikinį 
maišelį. Kamera negailestingai artėja... ir mes matome ant Džeko 
akies šilkinį raištį. 

- Visą nedidelį savo turtą jis paliko žmogui, pavarde Harmonas 
Brodskis, kuriam išmušė akį per muštynes devintojo dešimtmečio 
pabaigoje. 


Vaizdas į Litl Tol Ailendą iš sąsiaurio - rytas. 

Visur tylu - tik lėtai aidi signalinis varpas - ir vaiduokliška, tar- 
tum matytum per pilką maršką. Miestelio prieplauka atstatyta, 
žuvies sandėlis taip pat... tik kitokios spalvos, o vietoj “PITERO 
GODSO ŽUVYS IR OMARAI" kabo iškaba “BILZAS. RINK- 
TINĖ ŽUVIS". 

Kamera atsitraukia, pasigirsta bangelių teliuskavimas prie val- 
ties. Štai ir ji - nedidelė irklinė valtis, besisupanti ant vandens rai- 
bulių. Tuo tarpu Maikas pasakoja: 

- Robis Bilzas atstatė miesto prieplaukoje Žuvies sandėlį ir pa- 
samdė Kirką Frimeną. Kirkas pasakojo, jog vieną devyniasdešimt 

šeštųjų metų pavasario rytą Robio Bilzo žmona Sandra atėjo ten, 
apsirengusi geltonu lietpalčiu ir raudonais batais, ir pasakė norinti 
truputį paplaukioti. Kirkas prispyrė ją apsivilkti gelbėjimosi lie- 
menę... Sakė, kad jam nepatikusi jos išvaizda. 


Kamera priartėja prie valties ir pakyla virš jos, parodydama pir- 
magalį. Tenai tvarkingai sulankstytas Žvejo lietpaltis. Ir stovi pora 
guminių batų, ant kurių gražiai uždėta gelbėjimosi liemenė. 

- Jis pasakojo, kad ji tarytum miegojo atmerktomis akimis... bet 
ką jis galėjo padaryti? Buvo tylu, nei vėjo, nei didelių bangų... o 
Sandra juk boso žmona. Valtį rado, Sandra dingo. Tik vienas keis- 
tas dalykas... 


Kamera slenka palei valtį, ir ant galinio suolelio raudonais 
dažais ar lūpdažiu užrašytas vienintelis žodis: “KROATONAS"". 

- „bet niekas nesuprato, ką tai reiškia. Galbūt kas nors saloje 
galėtų paaiškinti... 


Merijoje kalbasi Ursula ir du valstijos policijos atstovai, ir nors 
mes pokalbio negirdime, mums ir taip viskas aišku. Jie klausia, 
moteris mandagiai purto galvą. Atleiskite... neįsivaizduoju... pirmą 
kartą girdžiu... 1r taip toliau. 

- ..„bet salos gyventojai moka saugoti paslaptis. Mes saugojome 
jas tuomet, aštuoniasdešimt devintaisiais, ir tie, kurie ten gyvena, 
tebesaugoja iki šiol. O dėl SAndros Bilz... j1 laikoma paskendusia, 
1r septyneri metai po jos dingimo sueis 2003 metais. Be abejo, Ro- 
bis oficialiai paskelbs ją Žuvusia, kai tik atvers dutūkstančiai tre- 
čiųjų metų kalendorių. Sunku, suprantu, bet... 


Litl Tol Ailendo vaizdas iš vandenyno. 

- „Šiame pasaulyje parduoda už grynus pinigus. Išeini - mokėk. 
Kartais susimokėti tenka nedaug, bet dažniau - solidžiai. Kartą gy- 
venime tenka susimokėti viskuo, ką turi. Aš maniau, jog suvokiau 

šią tiesą prieš devynerius metus, Litl Tol Ailende, per Šimtmečio 
audrą... 

Kadras lėtai išsilieja ir fokusuojasi San Franciske dieną. Kadras 
iš kino archyvo. 

- „„tačiau klydau. Per tą pūgą aš tik pradėjau mokytis. O bai- 
giau - praėjusią savaitę. 


Judri gatvė miesto centre - diena. 

Liaudis susirūpinusi dovanomis. Mes užkliūvame už gastrono- 
mo (antra, trečia vitrina nuo kampo), ir išeina Maikas. Jam 1šei- 
ginė, apsirengęs neoficialiai - lengva striukė, džinsai, marškinėliai. 
Rankose - du parduotuvės maišeliai; jis manipuliuoja jais, mėgin- 
damas pakeliui išsitraukti prie šaligatvio pastatytos mašinos raktus. 

Jam priešais į kadrą nugara į mus žengia vyras ir paauglys ber- 
niukas. Vyras vilki pilką paltą ir fetrinę skrybėlę. Vaikinukas - Ok- 
lendo universiteto striukę ir džinsus. Maikui reikia praeiti pro juos, 
bet iš pradžių jis neatkreipia į porą dėmesio. Išsitraukia raktus ir 
stengiasi patraukti paketą taip, kad galėtų išsirinkti reikalingą. Tą 
akimirką vyras su berniuku praeina pro šalį. 

- Stovi ant stalo arbatinukas... - dainuoja Linožas. 

- Baisiai gražus jo snapiukas... - pritaria vaikinukas. 

Maiko veide pasirodo siaubingas suvokimas. Raktai iškrenta, 
maišeliai pakimba rankose, jis atsigręžia ir mato... 


Sulėtintas kadras: pro jį eina Linožas su berniuku. Jie jau 
praėjo, ir netgi sulėtintame kadre Maikas spėja tik užmesti akį. Bet 
su skrybėle - Linožas, dabar panašesnis į aistringą Žveją, nei į ne- 
gailestingą verslininką, ir jam iš pažiūros ne trisdešimt, 0 šešias- 
dešimt penkeri. 

O berniukas šalia jo - besišypsantis ir gražiai pritariantis senai 
vaikiškai dainelei - dailus keturiolikmetis. Jo plaukai - Molės 
plaukų kopija. Akys - Maiko. Ant viršunosės, nors ir menkai, ga- 
lima pastebėti apgamėlį - fėjos balną. 

- Dar dailesnė ausytė įpilt arbatytės, - traukia Linožas ir Ralfis 
tolimais kaip sapne balsais. 

Jų veidai pasitraukia iš kadro - juk 1r taip matėme juos vos vie- 
ną širdį draskantį mirksnį. Dabar tai tik dvi nugaros: gerai vilkįs 
vyras ir paauglys, sukantys už kampo. O ten - kur tik nori. 


Maikas stovi it žaibo trenktas, maišai karo jo rankose. Lūpos be 
garso prasižioja... 1r pagaliau pasigirsta šnibždėjimas: 
- Ra... Ra... Ralfi... Ralfi? RALFI! 


Linožas su Ralfiu jau praėjo gastronomą, Beveik pasiekė kam- 
pą. Sustoja. Atsigręžia. 


Maikas meta ant Žemės pirkinius - kažkas juose dūžta - ir bėga 
prie jų. 

- RALFI! 

Ralfio lūpos prasiskiria, pasigirsta gyvatės šnypštimas. Maloni 
jo išvaizda kaipmat išgaruoja, išlenda iltys. Akys pajuoduoja, virs- 
ta anglimis, kuriose rangosi raudonos gyvačiukės. Jis pakelia ran- 
kas - ir tai ne rankos, o plėšraus paukščio nagai, pasirengę sudras- 
kyti Maikui veidą. 

Linožas uždeda ranką vaikinukui ant pečių ir (nenuleisdamas 
nuo Maiko akių) nusiveda. Jie kartu pasuka už kampo. 


Maikas sustoja prie gastronomo, jo veidas sklidinas nusivylimo 
ir liguisto siaubo. Praeiviai aplenkia jį iš abiejų pusių, kai kurie 
smalsiai dirsčiodami, bet Andersonas jų nepastebi. 

- Ralfi! - surinka jis ir puola už kampo. 

Sustoja ir ieško akimis. 

Žmonės eina šaligatviu, bėga per gatvę, gaudo taksi, perka laik- 
raščius automatuose. Vyro pilku paltu nesimato. Berniuko Oklen- 
do striuke - irgi. 

- Jis pamils mane, - sako Linožo balsas. Ir priduria: - Jis vadins 
mane tėvu. 

Maikas atsišlieja į sieną ir užsimerkia. Iš po užmerkto voko 
išsirita ašara. Kažkokia jauna moteris, išėjusi iš už kampo, žiūri į 
jį su atsargia užuojauta. 

- Ei, misteri, kas jums? 

- Nieko, - Maikas neatsimerkia. - Tuoj praeis. 

- Jūs pametėte savo pirkinius. Kai kas liko sveika, bet galėjo 1r 
sudužti. 

Dabar Maikas atmerkia akis ir iš visų jėgų stengiasi nusišyp- 
soti. 

- Kurgi ne. Sudužo. Girdėjau. 

- Kokiu čia akcentu kalbate? - nusišypso jauna moteris. 

- Taip šneka kitoje pasaulio pusėje. 

- Kas nutiko? Jūs suklupote? 

- Pasirodė, kad sutikau vieną Žmogų, kurį anksčiau pažinojau... 
ir sekundei atsijungiau. 

Jis permeta gatvę žvilgsniu dar sykį. Už kampo jis užbėgo, Li- 
nožui su Ralfiu tik spėjus už jo užsukti, bet jų nėra... ir vis dėlto 
Maiko tai nė kiek nenustebina. 

- Jei norite, padėsiu surinkti, kas liko. Žiūrėkite, ką turiu! 

Ji rodo sulankstytą maišelį. Ir ištiesia jam, klausiamai šypsoda- 
masi. 

- Jūs labai maloni, - atsako Maikas, ir jie pasuka už kampo. 


Mes žvelgiame iš viršaus, kai jie prieina prie mašinos, prie išbi- 
rusių daiktų... po to pakylame dar aukščiau ir paleidžiame juos iš 
akių. Ir matome dabar skaistų, žydrą dangų bei San Francisko įlan- 
kos vandenį, tarsi sapne jį kertanti tiltą, šiek tiek paliestą rūdžių 
pakraščiuose. 

Ore sklendžia ir pikiruoja Žuvėdros... mes nusekame vieną iš 
jų... kadras išsilieja 1r vėl fokusuojasi... ties staiga žemyn krentan- 
čia žuvėdra. 


286 


Mes sekame ją ir leidžiamės žemyn, kol pamatome Litl Tol Ai- 
lendą ir jo meriją. Prie šaligatvio stovi automobilis. Iš jo išlipa tri- 
julė, prieina prie kupolo, po kuriuo kabo varpas ir memorialinės 
lentos. Viena figūra - tai moteris - eina pirma. 

- Aš galėčiau parašyti Molei ir papasakoti, - sako Maiko balsas. 
- Mąsčiau apie tai... netgi meldžiausi, kad apsispręsčiau, ar reikia. 
Bet kai abi išeitys skaudžios, kuri iš jų teisinga? Taigi aš nu- 
tylėjau. Kartais, ypač vėlų vakarą, kai negaliu užmigti, man atro- 
do, jog buvau neteisus. Bet dieną geriau suprantu. 


Molė artinasi prie kupolo. Iš lėto. Rankoje laiko gėlių puokštę. 
Jos veidas ramus, liūdnas ir labai gražus. Už jos ant vejos krašto 
laukia Hečas ir Pipa, Hečo ranka guli ant dukters pečių. 

Molė atsiklaupia prie lentos žuvusiems per audrą atminti. Deda 
gėles jos papėdėje. Dabar ji verkia. Pabučiuoja pirštus ir prispau- 
džia juos prie savo sūnaus vardo. 

Molė atsistoja ir grįžta prie jos laukiančių vyro ir Pipos. Hečas 
apglėbia ją. 

Ilgas 1lgas Litl Tol Ailendo kadras. Diena. 

- Dieną geriau suprantu, - sako Maiko balsas. 

Užtemimas. 

